
IN MEMORAM 


Nicolae IORGA 
(5/17.VI.1871, Botoşani — 
27.X1.1940, Strejnicul, Prahova) 


Dar în nicio alcătuire nu se poate întrupa mai deplin 

și mai frumos sufletul unui neam decât în limbă. 

Limba cuprinde într-o formă înțeleasă veşnic de toti, 
întrebuințată necontenit de toți, întreaga viaţă, timp 

de secole întregi, timp de mii de ani uneori, a poporului 
aceluia. Limba pe care o vorbim acuma nu este numai 
limba românească de astăzi, nu este ceva fixat acuma 

de gramatici, pe care oamenii să-l întrebuințeze după 
normele ce se află în aceste gramatici; ea este ființa vie 
care ni vine din timpurile cele mai îndepărtate ale trecutului 
nostru, ea este cea mai scumpă moştenire a strămoșilor 
cari au lucrat, generaţie de generație, la elaborarea acestui 


suprem product sufletesc care este limba. 


Nicolae IORGA 

ARGUMENT 


Nicolae IORGA, strălucit model 
de conștiință românească 


Materialele incluse între coperţile acestui număr de revistă vin să ofe- 
re un supliment de informaţie, o viziune actualizată privind locul lui 
Nicolae Iorga în panteonul naţional românesc. Istoric de reputaţie 
mondială, cu o operă fascinantă ca volum și teme abordate, scriitor, 
publicist redutabil, Iorga s-a impus prin curajul şi vocaţia rostirii mari- 
lor adevăruri, inclusiv despre românii basarabeni, încorporaţi cu sila și 
supuşi unui violent şi pervers proces de deznaționalizare în „țara unde 
icoana stă alături cu armele împărătești”. Cunoscând ca nimeni altul 
trecutul cultural-istoric al Basarabiei, de altfel ca și pe cel al Bucovinei 
și Ardealului, Iorga va pleda de-a lungul vieţii pentru dezrobirea ro- 
mânilor aflați sub stăpâniri străine (vecinii României sunt ei înșiși. Ei 
sunt vecinii cei mai apropiaţi și cei mai buni”). Ca istoric şi ca cetățean, 
Iorga își va asuma misiunea de promotor al integrării teritoriale a ro- 
mânilor, pledând pentru formarea unui stat național unitar, incluzând 
în frontierele sale naturale toate provinciile. 


Pentru a auzi „glasul” şi bătaia inimii Înainte-mergătorului (care afirma 
cu sfială și modestie că este „istoric străduitor în cunoașterea trecutu- 
lui nostru” și „lucrător pentru unirea tuturor românilor”), în revistă au 
fost incluse o parte (neînsemnată, dar sugestivă!) din textele ce ilus- 
trează interesul distinsului cărturar manifestat (în calitate de publicist, 
conferenţiar, senator, ministru, îndrumător al marelui public) față de 
Basarabia, cea mai nedreptăţită şi necăjită parte a neamului românesc, 
unde și în cele mai cumplite vremi de ocupaţie, spiritul românesc a 
continuat să dăinuie, iar speranța de reunire a marcat neîntrerupt 
existența basarabenilor. Considerat deschizător de drumuri în istori- 
ografia basarabeană și unul dintre cei mai importanți istorici ai acestui 
ţinut, Nicolae Iorga a lăsat urmașilor o moştenire impresionantă des- 
pre străvechiul pământ voievodal, anexat, la 1812, samavolnic de către 
ruși, care „au tăiat geografic pe meridian idealul românesc” 

De altfel, Nicolae Iorga formulează laconic şi sugestiv (în Cuvântarea 
ţinută la București, pe 16 mai 1912, la centenarul ocupării Basarabiei 
de către ruși) resortul acestui eveniment de neagră amintire: „Prin tra- 
tatul de la 28/16 mai 1812, turcii cedau, fără să cunoască măcar limitele 
exacte, un teritoriu care nu le aparţinea și care făcea parte dintr-o ţară a 
cărei integritate teritorială se angajaseră s-o respecte” În Continuitatea 
spiritului românesc în Basarabia, lucrare publicată în 1918, autorul reia 
argumentele, subliniind magistral: „Astfel ţinuturile moldoveneşti din 
răsărit se desfăcură fără ca pe pământul lor să fi rămas cineva în stare 
să arăte, într-un timp când nici Iaşul nu se pricepea s-o facă, durerea fi- 
rească pentru sfâșierea unui popor”. După „hrăpirile” consecutive (im- 
plicit după cea din 1944 — n.r.), „în Basarabia ţinuţi la o parte au fost 
şi sunt toți cei cari şi-au adus aminte că sunt «moldoveni» pe vremea 
când aceasta era o crimă” , iar „cine nu era favorabil proiectelor rușilor 
era executat «ca trădător al țării», şi se caută un călău, care să vrea să 
ducă la executare pedeapsa capitală. Cei mai mari boieri fură insultaţi, 
bătuţi, târâți de barbă până în camera Consiliului, urmăriţi în justiţie, 
pentru că trăsura lor izbise un ofițer beat” (Adevărul asupra trecutului şi 
prezentului Basarabiei). 


Referindu-se la calvarul moldovenilor dintre Prut şi Nistru, neglijat 
oarecum și de către unii regățeni implicaţi în bătălii politice de mo- 
ment, în Însemnări zilnice (mai 1917 - mai 1920) din Memorii (veridic 
jurnal al celor mai importante evenimente, stări sufletești, personalități 
pe care profesorul le-a cunoscut de-a lungul anilor), Iorga sintetizează 
un dialog întreţinut cu Ştefan Ciobanu, remarcabil artizan al Unirii: 
„Unui ministru i-a spus fățiș că, dacă cei de aici (din regat - n.n.) ar fi 
trăit în împrejurările celor din Basarabia, poate de mult nici unul nu ar 
mai fi român”. 


„Tarismul asimilator de naţii” însă nu a reușit să înfrângă dorința de 
libertate a românilor basarabeni şi la 1918 se înfăptuieşte visul lor se- 
cular. Unirea Basarabiei cu Patria-mamă deschidea orizonturi nebănu- 
ite și spectaculoase în societatea românească ce urmau a fi realizate, 
consideră omul de stat Nicolae Iorga, doar de către cei ce veneau la 
putere „ca la o grea robie”. Simbolică este în acest sens cuvântarea in- 
titulată Credința mea, rostită în 1931, la Chișinău, cu prilejul luării în 
primire a Guvernului: „Avem datoria, afirmă Nicolae Iorga, să ridicăm 


ARGUMENT D 


Basarabia, cu ceasornicul oprit la 1812, Basarabia fără drumuri, Basa- 
rabia cu satele risipite, Basarabia fără o adevărată mare industrie — și 
aceea care este, piere, — fără un comerţ asigurat, fără acea legătură între 
agricultură, industrie, comerț și cultură, care aduce în adevăr prospe- 
ritatea unei ţări, să aducem Basarabia, cu ceasornicul oprit la 1812, la 
data de acum, de 1931. Aceasta este cea dintâi datorie, și, când se va 
ajunge acolo, pe urmă împărțiți-vă și în douăzeci de partide. Puțin îi 
pasă oricui dacă există douăzeci de partide pentru o ţară, dar nu pot să 
existe nici două partide pentru o provincie care nu este încă o ţară, în 
sensul civilizaţiei europene” 


Marile prefaceri proiectate și parţial realizate în România reîntregită 
sunt însă întrerupte în iunie 1940, an fatidic pentru destinul Basara- 
biei, dar şi al marelui istoric. Publicăm în revistă câteva texte, rostite 
la radio sau tipărite în „Neamul Românesc”, cea mai vocală tribună 
contra invaziei sovietice. O soartă aparte a avut-o articolul Hotare noi, 
conferinţă radiofonică nedifuzată din cauza cenzurii și care „reprezintă 
un adevărat text testamentar al gândirii savantului”, un răscolitor ar- 
ticol ce urma să fie adresat pe calea undelor basarabenilor, bucovine- 
nilor, tuturor românilor desțărați după 28 iunie 1940. Nicolae Iorga 
menţionează că aceștia, în pofida imprevizibilului cataclism, rămân „o 
parte scumpă a neamului nostru”, alcătuind o comuniune ancestrală. 
Ultimul pasaj, vibrant apel la rezistență, accentuează drama trăită de 
Nicolae Iorga și reliefează patriotismul nedezminţit al venerabilului 
intelectual: „În ce mă priveşte, paznic de morminte, dar și vestitor de 
vremuri, mă veţi mai auzi poate. Nu o dată, supt cuvinte veți prinde 
înțelesurile care numai așa se pot transmite. Și fără a vă vedea, pe căile 
tainice care ne leagă, de la voi înșivă mă voi inspira”. Neprețţuit tezaur 
documentar, scris cu talent și profundă înţelegere a fenomenului ba- 
sarabean, în lucrările despre spațiul românesc din stânga Prutului este 
argumentată, în temeiul unor dovezi concludente, neîntrerupta legă- 
tură sufletească între fraţii de acelaşi sânge, izolaţi un timp de râul ca 
„O prăpastie uriaşă prin care se despart două lumi ce nu pot avea nici o 
legătură între ele”. 


Virtuţile marelui istoric au fost înfățișate magistral de către Ştefan Cio- 
banu în omagiul prilejuit de împlinirea a 50 de ani ai lui Nicolae Iorga: 
„Ca istoric, ca om de cultură și de politică, el a ținut să înțeleagă rostul 

vremurilor, însemnătatea momentelor prin care trece neamul nostru. 
Şi a căutat să-și puie toate puterile sale uriașe în serviciul cauzei mari 
a neamului și în special el a fost acela care nu ne-a uitat pe noi atunci 
când toți ne considerau pierduţi, atunci când toţi puseseră piatra mor- 
mântală asupra Basarabiei, și numai glasul lui, în Vechiul Regat, striga 
tare: că noi suntem vii, că noi nu suntem pierduţi”. 


Recitite astăzi, paginile „basarabene” ale lui Nicolae Iorga, ale contem- 
poranilor lui generează un acut și răscolitor sentiment de actualitate, 
un déjà-vu foarte palpabil, aducând în prim plan situaţii, fapte, eveni- 
mente de un dramatism copleşitor, unele dintre ele fiind asemănătoare 
sau care par desprinse chiar din realităţile acestui început de nou secol. 


Textele publicate în revistă, cele purtând însemnele inconfundabilei 
măiestrii ştiinţifice şi publicistice a lui Iorga, articolele omagiale scri- 
se cu pătrundere și competenţă de către prestigioși specialiști în do- 
meniu oferă crâmpeie din activitatea plurivalentă a „istoricului total”, 
alcătuind un binevenit îndemn de a înţelege condiţiile de afirmare a 
genialului creator naţional și universal, perenitatea operei savantului și 
irepetabila personalitate a „apostolului cauzei basarabene”. 


Adresăm sincere mulțumiri și exprimăm sentimente de profundă 
recunoştinţă autorilor articolelor, tuturor celor care au contribuit la re- 
alizarea Ediţiei speciale Nicolae IORGA - 150, iar cititorului îi dorim 
„Lectură cu folos!” şi succes în valorificarea adevăratei noastre istorii, 
la a cărei edificare și-a adus inconfundabilul obol Nicolae Iorga — stră- 
lucit model de conștiință naţională. 


Limba Română 


NICOLAE IORGA - 150 M 


Andrei PIPPIDI 
| Basarabia lui Nicolae Iorga 


O viață aşa de plină cum a fost aceea care în- 
cepea acum 150 de ani o vedem astăzi luînd 
forma a trei trecuturi. Se desfăşoară paralel 
vîrstele vieții omului „aşa cum a fost” și vîr- 
stele țării la care el a fost martor și factor activ. 
Al treilea şirag de virste este al acelui trecut 
românesc şi universal pe care l-a reconstituit, 
AP — profesor emerital creator, din vechime pînă în pragul propriei 
Universităţii din Bucuresti sale biografii. Imaginea anilor din care îm- 
membru corespondent al lini oa l a 
di plinise 64 şi cărora le va pune capăt o moarte 
Academiei Române, reputat lită. după încă cinci SORIN 
istoric român. Fiu al istoricului «x Cumplită, după incă cinci, a vrut să o intipă- 
Dionisie M. Pippidi şi nepotul rească el însuşi în memoria urmașilor. Privirea 
prin mamă al lui Nicolae lorga; întoarsă spre sine, între biruințe și dezamă- 


editor al operei bunicului său. giri, nu a fost de ajuns de cuprinzătoare. Din 


Pentru valoroasa contribuţie SR si au "E . 
git „scrierile sale, unele se mai păstrează inedite 

ştiinținca, precum şi pentru d s d R col feri 

implicarea în conservarea ( upă şapte ecenii): articole, conferințe, 


patrimoniului cultural material fragmente de însemnări zilnice. Amintiri ale 


al României, Ministerul contemporanilor săi, aşa cum îl vedeau ei, în- 
Educaţiei, Științei și Cercetării 
din Austria i-a acordat, în 2020, 
Premiul Danubius". Pentru A piei A e 
volumul Nicolae lorga, Jurnalul străinătate, ar îngădui o comparație sugestivă 
ultimilor ani, 1938-1940 Inedit, între ele. Dar a fost salvată o corespondență 
apărut în 2019, este distins imensă, desfăşurată pe o jumătate de veac. 
pentru a doua oară) cu 
Premiului Naţional de Istorie 
„Nicolae lorga" Este decorat i u f f Ag i 
cu Ordinul Naţional „Serviciul sorile primite zi de zi reprezintă un material 
Credinciosîn grad de Cavaler documentar colosal. Ele sînt prețioase pentru 
(2000) şi cu Ordinul Național a sonda activitatea omului de ştiinţă, însă de 
„Steaua Romaniei în grad de obicei reflectă contactul neîntrerupt cu locui- 


Cavaler (2008). sa au ia $ e aia ta 
torii țării, un pas după altul, pe măsură ce îm- 


cărcate de admiraţie sau de ostilitate, sînt ri- 
sipite: a le culege laolaltă, atît în ţară cît și în 


Mai rareori dus-întors, cînd şi telefonul ser- 
vea numai în condiții excepționale, dar scri- 

bătrinesc şi el şi oamenii care i se adresează de pretutindeni. Prin cla- 
sarea corespondenţei, care e în curs, vom fi mai aproape de adevăratul 
Nicolae Iorga. Un loc aparte îl ocupă mărturisirile intime (Scrisori către 
Catinca, 1991). Cîndva, N. Iorga regreta că n-a descoperit „scrisorile 
de dragoste ale lui Ştefan cel Mare”, dar pe ale sale le avem, dezvăluind 
împărțirea zilnică a oricărei emoții cu cine i-a fost sprijinul neclintit, o 
viaţă întreagă. Un subiect diferit, deși inseparabil de cele precedente, 
va fi ceea ce am numit „viața postumă” a lui N. Iorga: reacţiile opiniei 
publice, binecuvîntate de autorităţi prin omagiul oficial sau, dimpotri- 
vă, dacă puterea s-a schimbat, stirpite pînă la a impune tăcerea. Fiindcă 
un om ca acesta nu moare o dată, ci de mai multe ori. 


La aniversarea pentru a cărei celebrare stau să vină desigur participări 
din toată țara nu poate lipsi Moldova. A înşira şi explica legăturile pe 
care, ca istoric și om politic, Iorga le-a avut cu Basarabia este o datorie, 
chiar dacă, din lipsă de spaţiu, vor fi evocate aici doar cîteva momente. 


Cu Studii istorice asupra Chiliei şi Cetăţii Albe (1899) începe apropierea 
cercetărilor sale de trecutul de neșters al ținutului de care fuseseră le- 
gate atît Moldova cît și Ţara Românească. Această lucrare fundamenta- 
lă era, la data apariţiei, una din primele prin care oamenii de carte luau 
cunoştinţă de prezenţa tinărului profesor de la București. Investigaţiile 
în arhive occidentale, cu care a fost deprins de timpuriu, aveau nevoie 
să fie întregite prin înțelegerea vieţii contemporane pe care o va căuta în 
regiunile înstrăinate. Neamul românesc în Basarabia, în 1905, are ca pere- 
che Neamul românesc din Bucovina, amîndouă fiind reportaje, cu impre- 
siile de călătorie care l-au influenţat definitiv. Același prilej i-a îngăduit 
să cunoască personalități românești ca Pavel Gore sau Flondorii, a căror 
poziţie în politica vremii corespundea cu a lui. Întilnirea cu Gore a dat 
naştere unei prietenii. La data drumeţiei prin Basarabia se desfășura răz- 
boiul ruso-japonez, despre care de asemenea Iorga a informat, în 1904, 
publicul din România (Războiul din Extremul Orient. China, Laponia, 
Rusia asiatică. Schițe). Insuccesul răsunător a creat în Rusia condiţiile 
unei izbucniri a nemulțumirii populare înăbușită cu extremă violență. Pe 
de o parte Ohrana, pe de alta pogromurile chiar la Chișinău accentuau 
o lipsă de putere și de organizare a regimului țarist, făcînd să se presimtă 
apropierea crescîndă a revoluţiei. Întrebarea dacă, în declinul său, impe- 
riul va mai fi în stare să păstreze toate regiunile pe care le acaparase se 

răspîndea și în România vecină. Aniversarea sărbătorită la Petrograd a 
prilejuit o carte-manifest a lui Iorga, Basarabia noastră. Scrisă după 100 
de ani de la răpirea ei de către ruşi. Încă din 1910, din mica tipografie de 
la Văleni ieșise culegerea lui de încercări literare, al căror merit era că 
susțineau zelos o viață culturală, Poeţii Romîni de supt stăpînire rusească. 
În 1912 au mai apărut două broșuri, conectind vocaţiile între care acest 
om extraordinar îşi împărțea oxigenul. Ca istoric, el se grăbeşte să publi- 
ce şi să comenteze documentele pe care le-a găsit în călătoria din 1905 
(Boieri și răzeși în Bucovina şi Basarabia în cele dintîi decenii după anexare), 
la care arhivele prietenilor îi vor îngădui să continue în 1914 cu Nouă 
documente basarabene. Ca martor al realităţii pe care se simţea dator să 
o comunice și s-o schimbe, a scris Pagini despre Basarabia de astăzi. Dar 
vine războiul, în care vom fi aliați cu Rusia împotriva politicii pe care se 
străduise să o împiedice, de alăturare la Austro-Ungaria, responsabilă de 
situaţia Transilvaniei și Bucovinei. Alegerea avea nevoie să fie justificată: 
în refugiul de la Iași, în 1917, în timp ce adresa Franţei şi Angliei expuneri 
istorice ale relaţiilor întreţinute de români cu aceste țări, ca o legitimare 
a parteneriatului prin tradiţie, sarcina pe care a îndeplinit-o prin Histoire 
des Relations Russo-Roumaines era mult mai grea. Îndrăznea să imagineze 
un schimb de civilizaţii între vecini, începînd din veacul al XIV-lea, la 
hotarul răsăritean al lui Alexandru cel Bun. Strămutările de graniţe din 
1812 şi din 1878 sînt explicate prin oscilările politicii europene, sub egi- 
da căreia diplomaţia Rusiei îşi realizase la minimum intenţiile anexionis- 
te. Convergenţa româno-rusă își primea îndreptățirea prin îmbrățișarea 
pacificatoare, de natură dinastică, între Nicolae II şi Carol I (Constanţa 
1914). Acest raport destinat unei opinii publice internaționale îl va re- 
scrie din alt punct de vedere, mai cuprinzător ca viziune istorică: le-a 
oferit cititorilor români după război o panoramă de conflicte, emigraţii 
și exiluri: Scurtă istorie a slavilor răsăriteni, Rusia şi Polonia. Simple linii de 
orientare. Se deschidea astfel solidaritatea cu acţiunea de refacere a statu- 
lui polonez dezmembrat, paralelă cu aceea care întregea România. Chiar 
de la Iași, în 1918, în aceeași atmosferă regeneratoare, Iorga scrie Românii 
de peste Nistru. Lămuriri pentru a-i ajuta în lupta lor. La traducerea lor în 
franțuzeşte, aceste articole de ziar îşi arată un scop nou, de a combate 
„Republica moldovenească” înființată de Stalin în 1924. Dezvoltarea 
grabnică a sovietizării în regiune fusese prevăzută de Iorga încă din 1912, 
cînd avertizase: „N-ar putea să rămiie mult timp în mîinile noastre. Cum 

s-a mai refăcut și altădată, după războiul Crimeii, tot așa s-ar reface Rusia 
şi acuma. Şi ea ar întrebuința toate silințile sale pentru a căpăta înapoi cu 
dobiîndă ceea ce i s-a luat în ceasul trecătoarei slăbiciuni”. 


Fără să fi fost implicat direct în frămîntarea basarabeană din timpul 
războiului, N. Iorga urmărea evenimentele de acolo prin participanţi 
care-l informau despre activitatea lor de răspîndire a ideii Unirii: 
Gh. M. Murgoci, D. Munteanu-Rimnic și Onisifor Ghibu. Mai tîrziu, în 
cursul anilor îndelungaţi de viață parlamentară, ecourile din Basarabia 
pe care le notează în Memorii revin. Vizitele din 1926 (august și septem- 
brie), ca și broşura Trei zile în Basarabia, nu reflectă numai interesul său 
pentru monumentele istorice, ci voința cu care dorea supravegheate 
integrarea şi asimilarea. Preocuparea de a educa, în fața unor probleme 
etnico-sociale și politice, este cel mai puternic afirmată în discursul său 
de la Chișinău în 1931. „Luarea în primire a guvernului” i-a dat prilejul 
să-şi afirme hotărîrea de a întreprinde o reformă esenţială: „Voi guverna 
pentru o ţară care se face, ca România. Căci România nu este o ţară făcu- 
tă. România se face acum; se face prin fiecare dintre noi” Dezamăgirile 
în căutarea mijloacelor instituționale le-a cunoscut ca prim-ministru, au 
devenit şi mai inevitabile spre sfîrşitul regimului care l-a folosit ca înalt 
demnitar, dar l-a cenzurat ca ziarist. Zădărnicirea alegerii ca preşedinte al 
Senatului (trei zile în iunie 1939!) şi experienţa de consilier regal deco- 
rativ l-au dus la concluzia: „dece aș merge și mai departe, în conversaţie 
intimă, ca un complice, cu acest grup de oameni, în guvern și lingă gu- 
vern, cari nu cred în țara lor?” 


Asemenea mărturisiri, încredințate paginilor jurnalului din 1940, au 
rămas necunoscute pînă în 2019. La cunoștința lui Iorga nu ajungeau 
din Basarabia decit veştile despre epidemia de tifos exantematic, stă- 
vilită cu greu la Prut, deoarece „tifosul e sămănat de agenţi comuniști 
veniţi de peste Nistru”. Centrul iradierii provocate ar fi fost la Tighina. 
O conspirație sovietică scuza, de fapt, incapacitatea autorităților 
româneşti de a face față unor „tulburări” produse „ici şi colo”. Exemplul 
din 1924, Tatar-Bunar, furniza explicaţia și soluţia: „Vinovaţii sînt 
escortaţi de jandarmi și împușcați pe drum, aruncîndu-se trupurile în 
Nistru”. Totuşi, Iorga era reticent cu privire la pericolul unei invazii, 
fiindcă, după pierderile din Finlanda: „ruşii nu par aplecaţi să atace 
Basarabia”. Consultindu-se cu Gafencu, mai bine informat despre con- 

centrări de trupe sovietice în sud-vest, a aflat de la el un ecou berlinez 
al pretențiilor, între care Cetatea-Albă, pe motivul poziţiei apropiate 
de Odessa: „Arăt că păstrarea ei ar fi pentru noi o chestie de presti- 
giu. Li s-ar putea restitui gura Chiliei cu orașul”, ceea ce lui îi pare prea 
mult”. Aceasta în mai, ca în curînd să se confirme că „rușii grămădesc 
trupe la Nistru”, 75 de divizii. Ca un trăsnet la 27 iunie: „Catastrofa 
Basarabiei, şi în ce rușinoase condiții!” Paginile următoare cuprind 
relatarea Consiliului de Coroană, înregistrind cedările una după alta. 
Refuzul de a capitula, „o datorie de onoare, chiar cu siguranța că vom 
fi învinşi”, l-a declarat Iorga însuşi, cum numai el putea gîndi să i se răs- 
pundă lui Ribbentrop cu un citat din Luther! Inadecvare, vor fi apre- 
ciat ceilalți, pe cînd neînduplecaţi au mai rămas doi moldoveni și doi 
ardeleni. De Iorga va fi redactat şi protestul parlamentar contra răpirii 
Basarabiei şi Bucovinei de Nord. Reacţia sa emotivă o cunoaştem și din 
mărturia celui care, atunci absolvent de bacalaureat și, peste două luni, 
rege, își va aminti toată viața cum, la ieșirea din dramaticul consiliu, 
bătrînul profesor i-a strigat „trădători” despre membrii majorităţii care 
se împrăştiau. Desfăşurarea ulterioară a evenimentelor o cunoaștem: 
în aceleaşi însemnări se oglindește haosul care a izbucnit în provinciile 
părăsite, cu zvonurile care se întretaie sau se contrazic: lașităţi, dezer- 
tări, dar şi dorinţa de a rezista prin care îşi fac drum tensiuni sociale. 
Izolării de Basarabia îi urmează aceea din interiorul ţării, unde va fi îm- 
piedicat să le vorbească românilor despre ce mai au de făcut. Amuţirea 
oracolului era un preţ tragic de plătit pentru ce fusese credința sa în 
nevoile și potenţialitățile poporului său. 


După Unire, apucase să vadă cum erau ţinuţi la o parte „cei cari au 
creat România”. Basarabenii Pavel Gore și Zamfir Arbore se stinseseră 
uitaţi (Oameni cari au fost, III, 1936). Peste această nerecunoștinţă, el 
s-a îndărătnicit să dea tiparului în ultimele sale zile cîteva pagini din 
1919, probabil cenzurate, despre „Moldova încă neliberă” pe care o 
străbătuse pe vremuri: „Mai era nevoie să-mi spuie cineva ce ţară era 
aceasta?” — adăuga el: „O cunoșteam din rădiurile Botoșanilor, din 
codrii Vasluiului, din măgurile dunărene, o cunoșteam din adîncuri- 
le Ardealului și Bucovinei, din șesurile Banatului” (România cum era 
până la 1918, II, Moldova şi Dobrogea, 1940). 

loan-Aurel POP 


Nicolae Iorga — 
creatorul naţional și universal 


I-A. P — președintele Academiei 
Române, profesor şi rector al 
Universităţii, Babeș-Bolyai” din 
Cluj-Napoca. Autor și coautor 

a peste 80 de cărti, tratate și 
manuale şi a peste 700 de studii 
şi articole, mai recente fiind 
Istoria României moderne (2019); 
De la romani la români. Pledoarie 
pentru latinitate (2019); Istoria 
ilustrată a românilor pentru tineri 
(2018); Istoria, adevărul și miturile 
(2018). Doctor honoris causa 

al 10 universităţi din ţară și de 
peste hotare. Membru al unor 
academii și societăţi savante 
străine, între care Academia 
Europeană de Ştiinţă și Artă de 
la Salzburg (Austria), Academia 
Naţională Virgiliană din Mantova 
(Italia), Ateneo Veneto din 
Veneţia (talia), Academia 
Europeană de Științe, Arte și 
Litere din Paris (Franţa) ș.a. 


Încercarea de explicare sistematică sau de înca- 
drare în canoane a lui Nicolae Iorga presupune 
de la început o ciocnire cu indefinitul şi cu in- 
finitul. A spune că a fost intelectual, profesor, 
om politic, luptător pentru cauza națională, 
academician, ministru, premier, patron etc. 
este, în același timp, mult și nimic. Poate că, 
totuşi, meseria de profesor, înțeleasă ca misi- 
une — în spiritul unui contemporan al său, lui 
Marc Bloch - să i se fi potrivit cel mai bine. Ca 
preocupări intelectuale, Nicolae Iorga a fost is- 
toric (cel mai mare istoric român din toate tim- 
purile), istoric literar, poet, dramaturg, eseist, 
publicist, jurnalist etc., dar, cu toate acestea, ca- 
lificativul de istoric i-a rămas cel mai cuprinză- 
tor, mai adecvat. Ca studios al istoriei, marele 
savant a fost specialist în istorie universală, în 
istorie națională, filosof (teoretician) al istori- 
ei, bizantinolog și promotor al studiilor sud-est 
europene, al istoriei istoriografiei, osmanist, 
romanist, medievist etc. Dar, dintre toate aces- 
tea, cea mai multă energie și pasiune a dedicat 
studiilor Evului de Mijloc. Dacă am lua acum 
doar acest din urmă univers al creaţiei istorice 
a lui Nicolae Iorga, anume Evul Mediu, am pu- 
tea proceda la fel, stabilind direcțiile majore ale 
cercetărilor sale de medievistică și ajungând la 
câteva esențe. 

Dacă ne-am imagina toată activitatea de o viaţă a lui Nicolae Iorga ca 
o sferă imensă, formată din nenumărate sfere mai mici concentrice şi 
am desfolia-o treptat, plecând de la suprafață (superficial) spre pro- 
funzime (nucleu), am tot îndepărta sferă după sferă, adică demnităţile 
politice, calitatea de luptător național, demnităţile științifice, întreprin- 
derile culturale, și am ajunge la nucleul său de intelectual de marcă. 
Dacă dintre sferele acestea intelectuale am da la o parte ceea ce l-a făcut 
istoric literar, poet, dramaturg, eseist, jurnalist, am ajunge în final la 
calitatea (sfera) de profesor şi cercetător în istorie. În istorie a fost me- 
dievist, romanist, slavist, istoric al artelor, teoretician al istoriei. În fine, 
dintre toate sferele istoriei frecventate de marele studios, am da în final 
tot de miezul cald al Evului Mediu. 


S-au scris până acum, de mai bine de un secol încoace, încă de când 
savantul a început să publice, zeci de mii de recenzii, eseuri, articole, 
studii, cărți despre opera şi viaţa celui care s-a definit, cu o zi înainte de 
moarte, drept „brad bătrân”. Cu excepţia celor răuvoitoare şi încrânce- 
nate întru rău — sunt și din acestea —, copleşitoarea majoritate a acestor 
scrieri scot în evidență măcar câte o calitate excepțională a creatorului 
Nicolae Iorga, iar unele îi relevă, fără înconjur, genialitatea. Cei care au 
făcut acest din urmă lucru pornesc mai întotdeauna nu neapărat de la 
performanţele scriiturii lui Nicolae Iorga, ci de la capacităţile intelec- 
tuale ieșite din comun: precocitatea, învăţarea și scriitura rapide, cu- 
prinderea aproape instantanee a paginii de lectură, absolvirea în timp 
scurt a şcolilor prin care a trecut, conceperea şi dictarea concomitentă 
a mai multor materiale, limbile străine cunoscute, cele peste o mie de 
cărți (volume) şi cele circa 20 000 de articole, studii, recenzii etc. S-a 
spus despre Nicolae Iorga că a scris mai mult decât ar putea citi un om 
obișnuit într-o viaţă, că a fost savantul român cel mai cunoscut — în 
viață fiind — în lumea erudită internaţională din toate timpurile (47 
de universități au arborat drapele în bernă la moartea sa năprasnică), 
s-a spus că a fost ultimul enciclopedist și ultimul polihistor din cul- 
tura română, un vulcan, un titan, precum eroii din mitologia greco- 
romană. Titanismul acesta se vede din numărul domeniilor de creaţie 
pe care le-a frecventat, dar și din numărul disciplinelor, direcțiilor şi 
temelor din istorie abordate de creatorul numit Nicolae Iorga. În anii 
studenţiei, noi, cei din generația mea, am fost învăţaţi o regulă de bază, 
într-o vreme când căutările bibliografiei nu se făceau pe cale digitală și 

presupuneau o adevărată investigaţie: înainte de a ne apuca de orice 
temă din istoria națională ori universală, trebuia în chip obligatoriu să 
vedem dacă subiectul nu a fost abordat cumva de Nicolae Iorga. Şi, de 
cele mai multe ori, găseam la Iorga adevărate grăunţe de aur, fiindcă 
— parafrazându-l pe Terenţiu — lui Iorga nimic din ceea ce este istorie 
nu i-a fost şi nu i-a rămas străin. Oricine se apropie de anumite teme 
ale creaţiei lui Nicolae Iorga (căci de întreaga operă nu se poate ocupa 
nimeni), dacă este un om onest, rămâne copleșit ca de o forță intelec- 
tuală ieșită din comun. 


Dincolo de superlativele acestea, neacordate vreunui alt creator, 
Nicolae Iorga a fost, totuși, un om. Azi el este un „om care a fost”, dar 
rămâne „un om între oameni”. Oamenii au cu toţii felurite afilieri în 
viață, fiindcă ei nu trăiesc izolaţi, ci în grupuri. Iar traiul în grup cre- 
ează anumite solidarități şi generează spirit comunitar. Comunitățile 
spaţiale sau geografice principale care l-au marcat pe istoric au fost, în 
copilăria nu prea fericită, Botoşanii natali, apoi la adolescenţă Iașii cu 
şcolile cele înalte, la maturitate și senectute Bucureștii, Vechiul Regat, 
România Întregită, Europa și Planeta Pământ. Iorga s-a simţit la fel de 
confortabil ca moldovean, ca român, ca european sau ca cetățean al 
universului. Este natural ca, uneori, să fi tratat aceste apartenențe cu 
subiectivism, fiindcă obiectivitatea absolută este apanaj nu uman, ci 
divin. Apartenența firească „la locul nașterii sale” — după o expresie 
consacrată de Ion Creangă — adică la molcoma Ţară a Moldovei și la 
România în general, i-a prilejuit copilului-minune născut la Botoșani 
şi format la Iași și apoi personalităţii numite Nicolae Iorga forme vulca- 
nice de manifestare și i-a pricinuit şi destule neajunsuri, în timpul vieţii 
şi în posteritate. 


Iată ce scrie istoricul despre capitala Moldovei: „Sunt români care n-au 
fost niciodată la Iași, deşi n-ar trebui să fie niciunul, căci cine n-a fost 
aici nu poate să străbată cu înțelegere foile celor mai frumoase cronici, 
nu se poate pătrunde după cuviință de spiritul trecutului nostru care 
trăieşte în acest loc mai viu și mai bogat decât oriunde aiurea [...]. În 
conştiinţa lui națională ar fi o lipsă dacă el n-ar fi văzut orașul care a fost 
şi-şi zice încă astăzi, cu mândrie, capitala Moldovei”. Pentru Nicolae 
Iorga, cine nu a vizitat Iașii nu poate înțelege pe deplin cronicile, nu 
poate pătrunde bine trecutul, nu ar putea avea o conștiință națională 

întreagă. Ca să poată scrie despre ţară în toată rotunjimea ei, Iorga a 
peregrinat prin toate ţinuturile locuite de români, a bătut cu pasul lo- 
curile care urmau să alcătuiască România unită, fiind convins de un 
adevăr drag lui: „Fiecare loc pe pământ are o poveste a lui, dar trebuie 
să tragi bine cu urechea ca s-o auzi, și trebuie și un dram de iubire ca 
s-o înţelegi”. Ca și în viaţă, în reconstituirile istoricului rațiunea trebuia 
să meargă mână în mână cu sentimentul. 


La fel, când este vorba despre ţara toată, cuvintele lui Nicolae Iorga 
nu sunt mai puţin patetice. La începutul secolului al XX-lea, ca să-i 
însuflețească pe românii deznădăjduiţi din Năsăud, Nicolae Iorga 
le spunea următoarele: „În timpurile cele vechi, românii nu făceau 
nicio deosebire în ceea ce privește ținuturile pe care le locuiau; pentru 
dânşii, tot pământul locuit de români se chema Ţara Românească. Țara 
Românească erau și Muntenia, și Moldova, şi Ardealul, şi toate părțile 
care se întindeau până la Tisa chiar, toate locurile unde se găseau ro- 
mâni. N-aveau câte un nume deosebit pentru deosebitele ținuturi pe 
care le locuiau și toate se pierdeau pentru dânșii în acest cuvânt mare, 
covârșitor și foarte frumos, de Țară Românească”. Atunci, prin Nicolae 
Iorga, cuvântul care zideşte a trecut dinspre Ţară (Vechiul Regat) spre 
Transilvania, dinspre Transilvania spre Moldova (toată) şi dinspre 
Moldova şi Muntenia spre Transilvania din nou, ducând cu el speranţa 
şi convingerea că mântuirea constă în naţiune. Iorga credea chiar că 
„ara Românească a avut odinioară un sens pe care foarte mulți l-au 
uitat şi unii nu l-au înţeles niciodată; ea însemna - spune istoricul — 
tot pământul locuit etnograficeşte de români”. Se vede ușor că spusele 
acestea sunt înflăcărate de un ideal politic, care era atunci și idealul po- 
porului român în ansamblul său. 


Nicolae Iorga a trăit într-o perioadă postromantică, într-un fel de ro- 
mantism întârziat care acorda naţiunilor rolul fundamental în istorie. 
De altminteri, cu tinereţea şi maturitatea lui Iorga ne situăm în epoca 
destrămării imperiilor multinaționale şi a formării statelor naţionale 
în Europa Centrală şi de Sud-Est. Cea mai răspândită şi mai avansa- 
tă idee a popoarelor, ghidate de elitele secolului al XIX-lea lung (cir- 
ca 1789-1918), era atunci emanciparea colectivă, lupta pentru liber- 
tate națională, pentru zdrobirea imperiilor acaparatoare şi formarea 
statelor naționale. Prin urmare, Nicolae Iorga s-a declarat singur un 

„naţionalist”, în rând cu toate spiritele luminate animate de ideea de 
libertate naţională. Mai întâi trebuie subliniat că „naţionalist” însemna, 
la cumpăna secolelor al XIX-lea și al XX-lea și în primele decenii ale 
secolului al XX-lea (până spre al Doilea Război Mondial), un adept al 
curentului național, adică al propăşirii poporului din care făceai parte. 
Dacă acest popor coincidea și cu ţara din care el făcea parte, era cu 
atât mai semnificativ. „Naţionalismul” exprima dragostea pentru iden- 
titatea popoarelor, pentru limbă, obârşie (origine), credință, tradiţii, 
folclor etc. Această identificare a intelectualilor, a elitei educate cu pro- 
priile popoare (devenite națiuni moderne) a cultivat-o, a susținut-o 
şi a teoretizat-o romantismul, începând cu Johann Gottfried Herder. 
De aceea, pentru Nicolae Iorga, romantismul este aproape sinonim cu 
„naţionalismul”: „M-am gândit să presint subiectul într-un chip mai 
larg, începând cu primii ani ai secolului al XIX-lea, pentru a se vedea 
dacă a existat în România o şcoală romantică; căci se vorbeşte acum 
de înlocuirea unei școli romantice. Dacă totuşi a fost până în zilele de 
astăzi o şcoală naționalistă, capabilă de a transforma adevărul istoric, 
am crezut ca e mai bine să încep cu primii ani ai secolului al XIX-lea, 
pentru a arăta dacă în trecut, şi în ce sens, a existat o activitate istorică 
de caracter romantic, activitate consacrată înainte de toate unor sco- 
puri naţionaliste, și dacă, prin însăşi influenţa Şcolii de Înalte Studii, 
acest curent romantic, care a dat totuși resultate — căci nu există curent 
după care să nu fie o recoltă de cules —, dacă acest curent naționalist a 
fost înlocuit de o metodă foarte severă și strictă, de dorinţa de a avea o 
informaţie mai amplă, de o critică ce se opreşte mai mult asupra mărtu- 
riei documentelor şi de o interpretare care ar putea să nu însemne nea- 
părat ceva alături de document sau contra documentului”. După cum se 
vede din acest citat, Nicolae Iorga pune semnul egalităţii între „școala 
romantică” şi „şcoala naționalistă”, consideră că „activitatea istorică de 
caracter romantic” este consacrată unor „scopuri naționaliste” şi pre- 
tinde că la Şcoala de Înalte Studii de la Paris a deprins cum să înlocuias- 
că acest curent romantic, adică acest „curent naţionalist”, cu „metoda 
severă și strictă” a mărturiei documentelor. Astăzi noi spunem că prin 
romantism s-a deșteptat spiritul național, adică interesul pentru iden- 
titatea, pentru specificul popoarelor, pe când în alte epoci și alți istorici 
- inclusiv Nicolae Iorga — foloseau în loc de adjectivul „naţional” pe 
acela de „naţionalist”. 

Poporul, prin care Iorga înțelegea țărănimea (să nu uităm că, pe la 
1900, cam 90% dintre români erau țărani) era creatorul tuturor valo- 
rilor naţionale, el întruchipează națiunea care nu este altceva decât o 
altă ipostază a țărănimii. Pentru marele istoric, „națiunea este o ființă 
naturală și organică”, iar în cadrul ei toate mădularele (clasele) sunt 
concepute ca un singur corp. Astfel, naționalismul era, în concepția 
lui Nicolae Iorga, cea mai înaltă formă de democraţie, fiindcă expri- 
mă concepţia și interesele poporului, iar acestea nu pot să fie decât 
naţionale. Etimologic vorbind, termenii latinești și grecești care expri- 
mă noţiunea de popor, adică populus, respectiv, demos, sunt sinonimi. 
Iar dacă naționalismul întruchipează forma superioară de solidarita- 
te a poporului, atunci el nu poate să fie decât democraţie. Acesta era 
naționalismul în concepţia lui Nicolae Iorga. 


Ulterior, acest cuvânt, contaminat de alte „-isme”, a ajuns să desem- 
neze o exacerbare a sentimentului naţional şi nu numai atât, ci chiar o 
asimilare a sa cu xenofobia şi cu şovinismul. Astăzi, în limbajul curent, 
naționalismul semnifică exagerarea sentimentului naţional și nu este de 
bun augur în cercurile „corectitudinii politice” Oricine îndrăznește să-și 
preţuiască propria națiune este catalogat drept naţionalist. Nicolae 
Iorga nu avea cum să scape de această acuzaţie, din moment ce s-a 
afirmat și a creat în epoca luptelor de emancipare naţională și de for- 
mare a statului național unitar român. Ca să se poată formula o astfel 
de acuzaţie la adresa marelui istoric, este nevoie de transpunerea unor 
convingeri, atitudini și realităţi de astăzi cu peste un secol în urmă, când 
existau cu totul alte convingeri, atitudini şi realităţi. Or, unul dintre cei 
mai avizaţi analiști ai vieţii şi operei lui Nicolae Iorga - anume Mihai 
Berza — avertiza în urmă cu multe decenii: „O tentaţie căreia se cuvine 
să ştim a-i rezista este aceea de a transpune în trecut realități ale unor 
timpuri mai noi, dar care nu au putut prinde viață decât în anumite 
condiţii sociale, politice şi culturale. Oricât ne-ar fi acestea de scumpe, 
nu avem dreptul să atribuim unor oameni de altădată gânduri-atitudini 
şi mobiluri de fapte pe care circumstanţele obiective ale existenţei lor 
nu le îngăduiau să le aibă. Trebuie să ne ferim de modernizarea trecu- 
tului tocmai pentru că el reprezintă un îndelung și anevoios proces de 
naştere a societăților moderne, după cum legitima noastră dorință — și 
obligaţie — de a-i limpezi liniile de evoluţie nu se poate confunda cu 
excesiva lor simplificare. Nu avem nici a înnobila trecutul, pentru că, 

cu câtă muncă și suferință omenească a cuprins, — şi dincolo de tot răul 

ce a cunoscut, dar pentru binele către care a tins totdeauna — este și așa 

suficient de nobil”. În vremea lui Nicolae Iorga și alți termeni, precum 
sv» . . . » » A A 

„rasă”, „imperialism”, „popor barbar” etc., aveau alt înțeles decât urmau 

acestea să primească mai târziu. 


Nicolae Iorga nu a fost un om perfect, dar nu a exprimat răul care avea 
să vină, ci binele şi răul epocii în care a trăit. A sprijinit iniţial tineretul 
legionar şi a formulat, în anumite împrejurări, idei antisemite, ceea ce 
reprezintă chiar și pentru acele vremuri fapte reprobabile, condamnate 
şi atunci în cercurile democratice şi condamnate de istorie. Dar a re- 
venit asupra unora dintre atitudinile sale de acest fel, s-a înscris pe o 
traiectorie de condamnare a legionarilor și a plătit, în chip năprasnic, 
cu propria viaţă. 


Nicolae Iorga face parte din generaţia făurarilor României întregite și de 
afirmare europeană de natură să stârnească multe controverse. Opera sa 
imensă este inegală. George Călinescu afirmă că Iorga este masiv privit 
de departe, dar „minor” în fiecare dintre activităţile sale luate separat. 
Criticii săi i-au găsit destule lipsuri, inadvertenţe, idei greu sustenabile și 
în creaţia sa de căpătâi, istoriografia. O lucrare intelectuală de asemenea 
amplitudine nemaiîntâlnită nu putea să fie mereu egală cu sine şi nici 
menţinută mereu la nivelul cel mai înalt. Iorga a fost un om concret și a 
aparținut unei epoci. A fost inclus de exegeți în trinitatea loan Bogdan 
- Dimitre Onciul — Nicolae Iorga, menită să înscrie istoriografia româ- 
nă pe traiectorie europeană și în circuit european. În ciuda deosebirilor 
individuale, pe cei trei i-au caracterizat spiritul critic, cultul izvoarelor 
(pozitivismul) și patriotismul luminat, toate particularități ale unei şcoli 
istorice noi. Spre finalul carierei și vieţii, Nicolae Iorga a încadrat istoria 
naţiunilor într-o viziune largă, general umană, întemeiată pe „unicitatea 
absolută a vieții omenești, în orice margine de spațiu și de timp” Această 
concepţie de „istoriologie umană” — prin care, precum titanii Renașterii, 
plasa omul ca măsură a tuturor lucrurilor — urma să producă, prin min- 
tea și pana savantului, o nouă istorie universală, primenită de noianul 
de evenimente cotidiene și construită din faptul caracteristic, expresiv şi 
comentat de istoric, „magistrul vieții’. 


Iorga a creat şi condus reviste (de la „Sămănătorul” şi „Neamul Româ- 
nesc” la „Revista Istorică”, „Revue Historique du Sud-Est Européen”, 

„Buletinul Comisiunii Monumentelor Istorice” etc.), mișcări (sămă- 
nătorismul), instituţii (de la Școala Română din Paris şi Casa Română 
din Veneţia la Universitatea Populară de Vară de la Vălenii de Munte), 
până când a devenit el însuși o instituţie. Viaţa și opera sa l-au determi- 
nat pe un critic destul de sever al său — George Călinescu — să-l declare 
drept „Voltaire al României”, ceea ce nu este deloc măgulitor, ci realist 
şi concordant cu adevărul. Dincolo de contingent și de cotidian, opera 
lui Nicolae Iorga străbate timpul, adică demonstrează la modul sublim 


cum „arta este lungă, iar viaţa este scurtă” (Ars longa, vita brevis). 

Victor SPINEI 
| Perenitatea operei lui Nicolae Iorga 


V.S. — istoric, arheolog, 
membru titular și 
vicepreședinte al Academiei 
Române, membru de 
onoare al Academiei de 
Științe a Moldovei, Profesor 
Emeritus al Facultăţii 

de Istorie din cadrul 
Universităţii „Al. |. Cuza” din 
lași. Între anii 2003 şi 2011 

a fost director al Institutului 
de Arheologie din lași. A 
publicat circa 80 de volume 
îngrijite sau coordonate, 
peste 250 de studii, 
monografii de sinteză, 
articole, recenzii și note, 
patru cursuri universitare. 
Este distins cu Ordinul 
Naţional „Steaua României” 
în grad de cavaler. 


În urmă cu circa un sfert de veac, având 
privilegiul de a lucra preț de câteva luni la 
Institutul de Bizantinologie „Dumbarton 
Oaks” de la Washington DC, l-am cunoscut 
acolo pe marele bizantinolog rus Alexan- 
der Kashdan, angajat la faimoasa instituție 
de mai mult timp, unde devenise, dat fi- 
ind copleşitoarea sa erudiție, un adevărat 
spiritus rector al bizantinisticii americane. 
Într-una din zile savantul m-a chestionat 
în legătură cu receptarea operei lui Iorga în 
România şi dacă aceasta se mai bucură de 
prețuirea necomplezentă a istoricilor con- 
temporani. Această întrebare m-a obsedat 
multă vreme şi mi-am pus-o şi atunci când 
am fost în postura de editor al unor opere 
capitale ale ilustrului polihistor. Cu prile- 
jul respectiv am formulat câteva opinii în 
acest sens şi aş dori să le reiterez sumar şi 
acum, în ceas aniversar, când sărbătorim cu 
venerație 150 de ani de la nașterea sa. 


Despre grandioasa, deconcertanta şi poli- 
valenta operă a lui Nicolae Iorga s-a scris 
enorm, încât este întrucâtva riscantă for- 
mularea unor considerații având nim- 
bul originalității, pasibile a se sustrage 
prejudecăţilor paralizante și clișeelor încor- 
setate în stereotipii retorice. 

Elaborarea numeroaselor sale lucrări de sinteză a fost precedată 
de o intensă şi rodnică activitate de publicare a unui imens fond 
de izvoare, selectat din arhivele românești sau străine și din diver- 
se colecţii apărute în ediţii greu accesibile specialiştilor din țară. 
Foarte multe dintre aceste izvoare privesc în mod direct Evul Me- 
diu românesc, raporturile românilor cu popoarele învecinate ori cu 
elementele alogene pătrunse temporar sau durabil în spaţiul carpa- 
to-dunărean. Unele nu au fost tipărite potrivit celor mai riguroa- 
se norme de editare, ceea ce i-a atras, de altfel, reproşurile detrac- 
torilor. Fără să respingă respectiva incriminare, neobositul istoric 
preciza că, în absenţa eforturilor sale, ar fi fost cu neputinţă să se 
alcătuiască o autentică lucrare de sinteză: „Ei bine, dacă n-ar fi fost 
documentele, bine, rău, tipărite de mine - arăta acesta — astăzi nu 


s-ar putea face Istoria românilor”. 


Firea sa iscoditoare, dorinţa de a cunoaşte în mod nemijlocit realita- 
tea palpabilă, îndeletnicirile şi atribuţiile multiple cumulate în ierar- 
hia politică și profesională ori numai hazardul l-au condus de-a lun- 
gul şi de-a latul țării, l-au familiarizat cu oamenii, peisajul, localităţile 
şi monumentele, ceea ce i-a facilitat considerabil înțelegerea unor 
resorturi intime ale trecutului românesc, savantul neconcepând să 
se izoleze în liniștea cabinetului de lucru, baricadat de puzderia de 
tomuri vechi sau noi și de fişe alcătuite în arhivele și bibliotecile din 
ţară şi din străinătate. 


Pentru reconstituirea veridică a trecutului, „cu trăsăturile şi colorile” 
sale, istoricul socotea că nu este suficientă numai aprofundarea iz- 
voarelor, ci și o largă experiență umană, nelimitată „numai la pământ, 
la rasă, la drumuri”, fiind necesară o practică de viaţă, „a vieţii politice 
în general” și cunoştinţe în domeniul economic și social”. 


Fervoarea implacabilă de a spori până la limitele incalculabilului 
produsele tiparului a reprezentat totuşi o sabie cu două tăișuri. Dacă 
latura pozitivă a acestei practici constante rezidă în asigurarea con- 
semnării abundenței descumpănitoare a ideilor zămislite de spiritul 
său vulcanic, în schimb aspectul ei pernicios constă în carenţele de 
exactitate, ca și formulările amalgamate și prolixe, ce se surprind une- 
ori în scrisul excesiv de grăbit al savantului, fără o gestație adecvată, 
preţul greu plătit pentru avântul abuziv spre cantitate şi multilaterali- 

tate. Productivitatea fabuloasă nu a antrenat în chip firesc și o recep- 
tare corespunzătoare, fapt deplâns, de altfel, în mai multe rânduri, cu 
vădită dezamăgire şi mâhnire, chiar de prolificul autor, care, cu toate 
că făcea mari eforturi pentru a-și asigura tipărirea lucrărilor, constata 
că vânzarea lor întâmpina greutăţi”. 


Nicolae Iorga se implicase activ în viaţa politică, fiind convins că acu- 
itatea în perceperea și explicarea trecutului poate sluji la înțelegerea 
şi îndrumarea cursului diplomaţiei românești, aflate în fața unor 
responsabilităţi de însemnătate crucială pentru destinul neamului. 
În ultimii săi ani de viaţă, după ce dobândise o vastă experienţă, prin 
acumularea celor mai înalte funcţii în structurile parlamentare și gu- 
vernamentale, savantul avertiza asupra prejudiciilor grave pe care 
le pot cauza în timp deciziile politicienilor lipsiţi de cunoştinţe is- 
torice?, iar, pe de altă parte, îşi manifesta scepticismul că un istoric 
nerutinat în practica politică ar fi capabil să reușească decodificarea 
anumitor evenimente din trecut’. 


Laborioasa lui activitate ştiinţifică a dobândit recunoaștere cvasige- 
nerală în țară și străinătate, elocvente în acest sens fiind recenziile și 
prezentările făcute operelor sale de către istorici de prestigiu, ca și 
alegerea sa ca membru corespondent al Academiei Române în anul 
1898, când avea doar 27 de ani, și ca membru activ în 1910, întârzie- 
re cauzată în chip hotărâtor de conflictele acute intervenite cu câteva 
personalităţi din înaltul for cultural și ştiinţific. 


Aşa cum, pe bună dreptate, a remarcat Dimitrie Gusti, „cine ar 
cunoaşte numai opera sa ar crede că este vorba de muncă de secole și 
nu produsul unei singure vieţi, ci al unei sume de personalități diferi- 
te, cu activităţi, gânduri și simţiri diferite”. Referindu-se la producția 
ştiinţifică extrem de abundentă a lui N. Iorga, Mircea Eliade — singu- 
rul român în afară de polihistor care a fost distins cu titlul de doctor 
honoris causa la Sorbonna - nota nu lipsit de umor: „Fireşte, nimeni 
dintre noi nu poate ști exact care este ultima lucrare a d-lui Iorga. 
Înainte de a prinde de veste de apariția unei cărți, observi că d. Iorga 


a publicat alta nouă sau altele noi”. 


Multilateralitatea preocupărilor sale este admirabil surprinsă de 
George Călinescu, la care, în nota specifică, juxtapunerea carențelor 

şi meritelor autorilor analizaţi se derulează întotdeauna în mod tre- 
pidant: „Nu este cu putinţă să-ţi alegi un domeniu oricât de îngust 
şi umbrit din istoria română fără să constaţi că N. Iorga a trecut pe 
acolo și a tratat tema în fundamentul ei. Multă vreme istoricul urmă- 
tor va fi osândit să corecteze, să sporească sintezele lui N. Iorga |... ], 
plăcerea de a intra într-o pădure virgină îi va fi refuzată”*. 


Abordând vasta temă a devenirii istorice a poporului român din cele 
mai vechi timpuri până în contemporaneitatea imediată, Iorga nu 
înțelegea să o trateze detaşat de evenimentele dintr-un larg spațiu 
înconjurător, fiind conştient că istoria românească se împletește cu 
aceea a popoarelor din jur, vecinătate a cărei ignorare ar lăsa neelu- 
cidate mai multe dintre aspectele sale cardinale. Așa cum singur teo- 
retiza, „pentru a studia istoria românilor trebuie să cunoşti mai întâi 
nu numai istoria tuturor vecinilor lor, ci și istoria întregii jumătăți 
orientale a Europei și, cum asupra acestei Europe orientale s-au exer- 
citat la diferite epoci toate curentele de civilizație ale Occidentului, 
cum Orientul acesta a trăit de la un anumit moment cu tradiţii, cu 
idei noi, care începând de la anumite date i-au venit din Occident, 
eşti dator să studiezi în același timp o largă parte, o întreagă latură 
a Occidentului. Aşa că, pentru a da o bună relatare a istoriei acestei 
națiuni [...], trebuie să cunoşti în același timp istoria multor națiuni 
şi a multor teritorii”?. Cu un alt prilej marele cărturar postula extin- 
derea preocupărilor la scară planetară, vizând multiplele conexiuni 
ale fenomenelor atât spaţial, cât şi temporal: „eu când zic istorie, 
nu înţeleg istoria cutărui oraș, cutăror provincii, stat sau națiune, ci 
înțeleg istoria în totalitatea ei, cu legăturile ei infinite, care merg de 
la o latură la alta şi trec peste milenii, — istoria aceasta este totuși un 
mare tribunal, în care se judecă popoarele şi națiunile”. 


Din acest punct de vedere, Nicolae Iorga se apropia de alte mari spi- 
rite ale istoriografiei continentale, pentru care receptarea deplină a 
trecutului nu se poate face prin limitarea la perimetre regionale în- 
guste, ci în corelaţie cu evenimentele de pe plan universal. Într-o lu- 
crare apărută la scurtă vreme după Primul Război Mondial, istoricul 
opina tranşant: „Pentru istoria universală, din viața unui popor inte- 
resează numai ceea ce influențează viața celorlalte popoare; restul e 
istoria locală”. 

Cu tot preţul pe care îl punea pe dezideratul acumulării unui vast ar- 
senal informativ, pentru N. Iorga calitatea de istoric cu vocaţie nu este 
conferită numai de cuantumul cunoştinţelor deţinute: „Erudiţia nu 
este încă istoria”, atrăgea el atenţia la o lecţie de deschidere, susținută 
la Universitatea din capitala țării'?. Cu un alt prilej, ţinea să adauge: 
„A şti carte nu înseamnă a şti <că ai> înțelepciune”'5. Dincolo de in- 
vestigarea critică a izvoarelor, magistrul recomanda încercarea de a 
se decripta ființa omenească reflectată în vechile documente, paralel 
cu urmărirea cursului principal al evenimentelor istorice. El preve- 
nea asupra complexităţii fenomenelor și a iluziei că se poate tinde 
spre cunoașterea lor exhaustivă'*. Perenitatea operei sale rezidă, între 
altele, în rezultatele valide ale interpretărilor propuse şi în deschide- 
rea de noi orizonturi de investigații. 


Disponibilitatea de a trece cu dezinvoltură de la bogatele achiziţii 
de cunoaștere la proiecţiile concluzive viagere a fost surprinsă cu 
acuitate de marele lingvist și filolog Sextil Pușcariu: „Migala lucru- 
lui de amănunt nu l-a umplut niciodată cu nerăbdare, căci dincolo 
de documentul descifrat cu trudă el avea viziunea faptului în toată 
amploarea lui istorică şi simţea totdeauna fiorii artistului creator. 
De aceea, operele lui Iorga, chiar cele mai încărcate de o excesivă 
bogăţie de amănunt, cuprind pagini de sinteză trasată în linii mari 
şi evocări grandioase ce aduc viaţă și înţelegere în epoci moarte și 
uitate demult”"5. 


Conștient de limitele domeniului, Iorga și-a subsumat totuși întrea- 
ga energie și toate disponibilităţile intelectuale eforturilor de a acu- 
mula, clarifica, explica, încadra, cu o devoțiune exemplară pentru 
profesiune şi pentru statutul său cărturăresc, cu o pasiune ardentă 
neostenită, întreținută obstinat de aspiraţia de a accede spre adevărul 
cel mai pur. Totodată, polihistoricul exprimase la un moment dat un 
îndreptăţit postulat: „Un învăţat are două datorii: să înveţe el necon- 


tenit şi să înveţe necontenit pe alții”!€. 


În afara acestor aspecte particulare ale operei de extensie enciclope- 
dică a lui Nicolae Iorga, în cea mai mare parte explorate de numeroșii 
ei exegeți, se cuvine a notifica faptul că niciunul din reprezentanții 
scrisului istoric românesc și poate nici al celui mondial nu a cu- 
mulat atâtea cunoştinţe savante, niciunul nu a dispus de o forță de 

reverberaţie a ideilor şi conceptelor asupra evoluţiei umanităţii atât 
de profundă şi dinamică. 


Mi-e cu neputinţă să-mi imaginez că se va naște cineva care să-i 
depăşească harul și disponibilităţile intelectuale. De aceea, sunt pe 
deplin convins de perenitatea operei sale, chiar dacă până în prezent 
nu s-a elaborat încă o exegeză de amplitudine asupra acesteia. 


Dincolo de această efuziune exteriorizată la moment aniversativ, izvo- 
râtă din succinta cuantificare a unor împliniri prodigioase, mi-e greu 
să-mi refulez frustrarea că adesea marile valori românești nu și-au 
dobândit decât cu întârziere venerația din partea consângenilor. 
Personalități de excepţie precum Dimitrie Cantemir, Constantin 
Brâncuşi, Mircea Eliade, Eugen Coșeriu şi mulți alții şi-au găsit apre- 
cierea preponderent dincolo de fruntarii decât pe meleagurile natale 
și, lucru mai grav încă, o adevărată pată pe istoria națională, unora 
dintre aceştia — Miron Costin, Nicolae Iorga, Gheorghe I. Brătianu — 
li s-a curmat prin violenţă firul vieții chiar în vatra strămoşească. Cu 
toate că şi-au ridicat monumente din slova scrisă, adesea mai trainice 
şi mai respectate decât cele din piatră, lucrurile rămân profund regre- 
tabile, îndemnându-ne la reflecții amare. 


Aș încheia citând un aforism al lui N. Iorga, care ar putea reprezenta 
şi un îndemn pentru urmași: „Pe morți nu-i căutaţi în morminte, ci 
în inima voastră” ”. 


Note | 'Cuvântarea d-lui profesor N. Iorga la deschiderea cursurilor 
de la Vălenii de Munte. În: „Neamul Românesc”, XXXIII, 
155, 19.07.1938, p. 1. 

? N. Iorga, Prefaţa la Essai de synthèse de l'histoire de 
l'humanité. În: N. Iorga, Generalităţi cu privire la studi- 
ile istorice, ed. a IV-a, A. Pippidi, V. Durnea, Iaşi, 1999, 
p. 158-160. 

3N. Iorga, Italia pe care o vedem și Italia pe care n-o vedem. 
În: N. Iorga, Conferinţe și prelegeri, I, Bucureşti, 1943, 
p. 94. 

+N. Iorga, Tu, felix, Austria, nube. În: „Neamul Româ- 
nesc”, XXXIII, 143, 7.07.1938, p. 1. 

SN. Iorga, Dezvoltarea imperialismului contemporan, I, Bu- 
cureşti, 1940, p. 27. 

éD. Gusti, Modele etice. Profiluri şi medalioane etice. Personalitatea socială. În: D. Gusti, 
Opere, II, ed. O. Bădina şi O. Neamţu, Bucureşti, 1969, p. 405. 

7M. Eliade, De la recenzie la critică. În: M. Eliade, Profetism românesc, 2, România în eter- 
nitate, ed. N. Georgescu, București, 1990, p. 121. 

8 G. Călinescu, Istoria literaturii române de la origini până în prezent, Bucureşti, 1941, 
p. 542. 

°N. Iorga, Prefaţa la Essai de synthèse... , p. 160. 

'9 N. Iorga, Istoria, marea judecată, în sens moral, a statelor și națiunilor. În: N. Iorga, Ge- 
neralități..., p. 319. 

"N. Iorga, Desvoltarea așezămintelor politice şi sociale ale Europei, 1, Evul mediu, Bucureşti, 
1920, p. 230. Cf. şi A. Pippidi, Introducere, la N. Iorga, Generalități ..., p. 25-29. 

N. Iorga, Spiritul istoric. În: N. Iorga, Generalităţi ... , p. 162. 
5 N. Iorga, Cugetări, ed. B. Theodorescu, Bucureşti, f.a., p. 27. 

N. Iorga, Spiritul istoric..., p. 163. 

S. Puşcariu, Întâlniri cu N. Iorga. În: „Drumul nou”, Cluj, I, nr. 32, 19.06.1931, p. 1. 
N. Iorga, Cugetări... p. 73. 


" Ibidem, p. 51. 

loan SCURTU 
l Istoricul Nicolae Iorga 


I.S. — (n. 27 noiembrie 1940, 
Dochia, Neamt), dr. în istorie, 
cadru didactic . A absolvit 
Facultatea de Istorie a 
Universității din București. A 
publicat peste 100 de cărti, 
dintre cele mai recente fiind: 
Istoria Românilor în timpul celor 
patru regi (4 vol., 2010); Istoria 
civilizației românesti în perioada 
interbelică (1918-1940), 2010; 
Istoria Românilor de la Carol l la 
Nicolae Ceausescu (2011); Politica 
și viata cotidiană în România 
(2011); Tezaurul României de la 
Moscova (2014). Coordonator 
al lucrării Istoria Basarabiei. De 
la începuturi până în 1994 (ed. a 
III-a 2003). Decorat cu Ordinul 
Naţional,Serviciu Credincios" 
în grad de Cavaler (2002), 
Ordinul, Meritul Cultural" în 
grad de Cavaler (2009),,Ordinul 
Republicii" (Republica Moldova, 
2010). 


N. Iorga a fost, înainte de toate, profesor. Pro- 
fesor de istorie universală la Universitatea din 
Bucureşti, dar şi profesor — „dascăl” — al popo- 
rului său (a fost numit, chiar în timpul vieții 
sale, „apostolul neamului”). Pe cartea sa de vi- 
zită nu a scris niciodată academician, director, 
deputat, senator, președinte al Consiliului de 
Miniştri sau alte calități. 


A fost şi a rămas unul dintre cei mai mari is- 
torici ai lumii. Câteva fapte concrete demon- 
strează această realitate. 


A participat la dezbaterile de idei privind 
istoriografia. În 1911, N. Iorga aprecia că is- 
toricul trebuia să fie un animator neobosit 
al tradiţiilor naţionale, un mărturisitor al 
unității neamului său peste hotarele politi- 
ce şi de clasă, un descoperitor de idealuri. În 
opinia sa, rolul dominant în evoluţia omenirii 
îl aveau ideile, dar cercetarea istorică trebuia 
să cuprindă toate aspectele activității uma- 
ne. Această concepţie a fost expusă în 1913 
la Congresul internaţional de ştiinţe istori- 
ce, desfășurat la Londra, în comunicarea Les 
bases nécessaires dune nouvelle histoire du 
Moyen Age. În cele două volume din Histoire 
et historiens depuis cinquante ans, publicate la 
Paris în 1927, N. lorga făcea un bilanţ al di- 
verselor școli istoriografice, inclusiv al istorio- 

grafiei românești, pe care o integra în istoriografia europeană. La Con- 
gresul internaţional de istorie desfăşurat în Elveţia (la Ziirich) în 1938, 
N. Iorga a prezentat o comunicare de înaltă ţinută teoretică privind 
„permanenţele istoriei” care, în concepţia sa, erau: pământul (mediul 
geografic), rasa (poporul) și ideea (raţiunea). Bucurându-se de o largă 
apreciere în lumea specialiștilor, N. Iorga a fost ales vicepreședintele 
Comitetului Internaţional de Științe Istorice pe o perioadă de cinci ani. 


N. Iorga s-a înscris în curentul înnoitor al istoriografiei mondia- 
le, care-şi propunea să reconstituie trecutul cu luminile şi umbrele 
lui. Întemeindu-se pe documentele de arhivă, aprecia că atunci când 
acestea lipseau nu trebuia lăsat un loc gol, ci să se recurgă la alte iz- 
voare, inclusiv orale, la folclor, să facă analogii, să-și pună în funcţiune 
imaginaţia și chiar fantezia pentru a oferi o operă coerentă și credibilă 
asupra evoluţiei omenirii din cele mai vechi timpuri până în actualitate. 
N. lorga aprecia că „fiecare loc de pe pământ are o poveste a lui, dar tre- 
buie să tragi bine cu urechea ca s-o auzi și trebuie un dram de iubire ca 
s-o înţelegi. Tot N. Iorga scria: „Fiecare nație e o energie având izvoa- 
rele şi împrejurările ei deosebite, caracterul și misiunea ei specială. Dar 
niciuna din aceste energii nu se poate izola absolut pentru studiu și nu 
trebuie să fie izolată pentru aceasta. Trăiesc doar în același aer și merg 
pe acelaşi pământ”. În viziunea sa, istoria universală nu era o suită de is- 
torii naţionale, ci un ansamblu de relaţii culturale, politice, economice, 
de transformări, potenţări și slăbiri. Procesele istorice trebuiau analiza- 
te atât secvențial, cât și în procesul derulării lor. Astfel, istoricul român 
N. Iorga pregătea terenul pe care avea să se afirme Fernand Braudel, 
care a introdus conceptele de „durată scurtă” și „durată lungă” a istori- 
ei, abordate într-o viziune globală. 


Istoricul s-a preocupat de crearea unui cadru organizatoric adecvat 
pentru o activitate coerentă și substanţială. În acest scop a editat revis- 
te cu o periodicitate stabilă. N. Iorga a fost iniţiatorul primei reviste de 
istorie din România (până atunci problemele de istorie erau abordate 
în reviste culturale, cu un profil mozaicat). Aceasta a apărut în 1915 
cu titlul „Revista Istorică” și publica studii cu o tematică diversă. Un 
spaţiu consistent era acordat pentru note şi recenzii aspra cărţilor pu- 
blicate în ţară și în străinătate. Din 1924, N. Iorga a editat „Revue his- 
torique du Sud-Est Européen”, iar începând cu 1938 a asigurat condu- 

cerea „Buletinului Comisiei Istorice a României”, editat de Ion Bogdan 
începând din 1916. 


Pe lângă activitatea în cadrul catedrei universitare, N. Iorga a condus 
institute de cercetare științifică. A fondat, în 1914, Institutul de Studii 
Sud-Est Europene, iar după îndelungi stăruințe a reușit să înființeze, în 
1937, Institutul de Istorie Universală pe care l-a condus până la moar- 
tea sa în noiembrie 1940. 


Publicarea izvoarelor istorice s-a aflat în atenția lui N. Iorga. Înzestrat 
cu o uriașă putere de muncă și având multiple cunoștințe în dome- 
niul paleografiei și al limbilor străine, N. Iorga a publicat, între 1901 
și 1916, singur, 31 volume intitulate Studii şi documente cu privire la 
istoria românilor, la care se adaugă alte patru volume din Colecţia Hur- 
muzachi (1897-1917). Ulterior, marele istoric a editat alte câteva zeci 
de volume de documente istorice. 


Cum era firesc, N. Iorga a acordat o atenţie specială istoriei români- 
lor. Cărţile sale din acest domeniu sunt de ordinul sutelor, ele privind 
personalități (Ştefan cel Mare, Mihai Viteazul, Constantin Brânco- 
veanu, Alexandru loan Cuza, Carol I, regele Ferdinand etc.), eveni- 
mente deosebite (războaiele cu turcii în Evul Mediu, Războiul de 
Independenţă din 1877, Războiul Unităţii Naţionale din 1916-1919, 
încoronarea de la Alba Iulia din 1922), aspecte sociale și culturale 
(drumuri și orașe, sate și mănăstiri, chipuri şi icoane) etc., etc. O încu- 
nunare a acestui uriaș efort a fost monumentala lucrarea Istoria Româ- 
nilor, în 11 volume, apărută în anii 1936-1939. 


A publicat lucrări de istoria românilor în limbi de circulație 
internațională, oferind astfel străinilor posibilitatea de a cunoaşte tre- 
cutul acestui popor. Încă din 1902, N. Iorga a publicat Scènes et histoire 
du passée Roumain. În 1905 a apărut la Gotha lucrarea sa în două volu- 
me Geschichte des rumânichen Volkes im Rahmen seiner Staatsbildungen, 
tradusă apoi în limba română cu titlul Istoria poporului românesc, în pa- 
tru volume. În 1911, N. Iorga a publicat în limba italiană Breve storia del 
Rumeni, iar în 1925 — în engleză A History of Romania. 


N. Iorga s-a preocupat de încadrarea istoriei românilor în ansamblul 
istoriei universale. A fost prolific și în acest domeniu. În 1935-1936 
a publicat lucrarea La place des Roumains dans l'histoire universelle, 

3 volume, iar în anii 1937-1945 i-a apărut în limba franceză Histoire des 
Roumains et de la roumanite orientale. 


Se cuvine subliniat faptul că N. Iorga a fost primul istoric român care 
s-a încumentat să abordeze o multitudine de teme privind istoria uni- 
versală. Din iniţiativa profesorului s-a editat „Bulletin de l'Institut 
pour l'Etude de l’Europe Sud-Orientale” (1914-1922) și apoi „Re- 
vue Historique du Sud-Est Européen” (1924-1940). În România s-a 
desfășurat cel dintâi Congres de studii sud-est europene (1924), pri- 
ma mare reuniune internațională pe teme de istorie organizată de ţara 
noastră. 


Cu lucrarea The Byzantine Empire, publicată în 1907, N. Iorga s-a im- 
pus ca unul dintre cei mai reputați specialişti în istoria acestui impe- 
riu, beneficiind de aprecieri elogioase din parte reputatului istoric 
Charles Diehl. În 1934, Iorga a tipărit Histoire de la vie Byzantine Empire 
(3 volume), iar în 1940 Etudes Byzantines. De un larg interes s-a bu- 
curat lucrarea, devenită clasică, Byzance apres Byzance, în care a argu- 
mentat ideea că, după cucerirea Constantinopolului de către otomani, 
Ţările Române au asigurat supraviețuirea elementelor de civilizație 
bizantină. 


Profesorul Iorga a acordat o atenţie specială istoriei Imperiului Oto- 
man, publicând, între 1908 şi 1913, lucrarea Geshichte des osmanischen 
Reiches (5 volume), în care a lansat ideea că Țările Române au asigu- 
rat supraviețuirea elementelor de civilizație bizantină după cucerirea 
Constantinopolului de către otomani. A publicat, în limba france- 
ză, mai multe cărți consacrate cruciadelor, începând cu Philippe de 
Mézières, care a constituit subiectul tezei sale de doctorat. N. Iorga s-a 
preocupat şi de istoria popoarelor din Peninsula Balcanică, subliniind 
unitatea acestei zone, ca arie de civilizaţie. În 1913 a publicat Istoria 
statelor balcanice în epoca modernă, tradusă în 1914 în limba franceză. 
În 1925 a apărut, la Paris, Histoire des Etats Balcaniques jusqu'a 1924. 


N. lorga nu a ezitat să cerceteze și să publice lucrări privind istoria unor 
țări, popoare şi personalităţi din centrul şi vestul Europei, concurându-i, 
într-o manieră pozitivă, pe colegii săi de la Universităţi cu renume. 
Menţionăm Istoria poporului francez (1919), Cugetare și faptă germană 
(1918), Originea şi dezvoltarea statului austriac (1918), precum și isto- 

rii ale Spaniei, Italiei, Portugaliei, Angliei, Poloniei, Rusiei, Ungariei, 
Elveției, Albaniei. 


În 1921-1922 a publicat trei volume intitulate: Papi și împărați; State și 
dinastii; Revoluții politice şi întregiri naționale. 


Pe N. Iorga l-a interesat istoria oamenilor care locuiau în preajma ape- 
lor, drept care a publicat Chestiunea Rinului (1912), Chestiunea Dună- 
rii (1913), Chestiunea Mării Mediterane (1914), Chestiunea oceanelor 
(1919), subliniind de fiecare dată impactul mediului geografic asu- 
pra existenței umane. În aria sa de cercetare s-au aflat instituţiile și 
evoluţia lor, astfel că în anii 1920-1922 a tipărit lucrarea Dezvoltarea 
așezămintelor politice şi sociale în Europa (3 volume). 


În 1926-1928, N. Iorga a publicat o sinteză de istorie universală cu ti- 
tlul Essai de synthèse de l'histoire de l'humanité (4 volume). Spre sfârşitul 
vieţii, el şi-a propus să scrie o masivă istorie universală, intitulată Istori- 
ologie umană, anunţată în 1937, în cuvântul de deschidere a Institutului 
de Istorie Universală. După o viață de om în care adunase un material 
documentar uriaș, N. Iorga își punea problema modului cum va realiza 
o asemenea operă, surprinzând liniile generale de evoluţie a umanității. 
În prefața lucrării, pe care se pregătea să o scrie, nota: „Aș fi vrut, din 
partea mea, să am mai mult talent <poetic> pentru a fi mai aproape de 
adevăr”. Cu alte cuvinte, îşi propunea să scrie o istorie frumoasă, clară 
şi accesibilă. O istorie în care accentul să fie pus pe evoluţia civilizației 
şi a stărilor de spirit. Din păcate, N. Iorga nu a apucat să scrie decât 
prefața, introducerea, câteva consideraţii privind metoda și fragmente 
din primul volum, suficiente totuși, pentru a deschide noi orizonturi 
istoriografiei românești, europene şi universale. 


Profesorul și istoricul român a beneficiat de o largă recunoaștere 
internațională. O activitate atât de prodigioasă i-a atras lui Iorga la- 
urii meritaţi, primind titlul de doctor honoris causa al Universităţilor 
din Strasbourg, Lyon, Geneva, Vilnius, Oxford, Paris, Bratislava, 
Roma, Alger, de membru al Academiilor din Veneţia, Cracovia, Li- 
sabona, Roma, Varşovia, Santiago de Chile etc., etc. Istoricul român 
a fost o prezenţă activă și prestigioasă la Universitățile și Academiile 
menţionate, dar şi la multe altele, fiind receptat ca una dintre cele mai 
ilustre personalități ale acelor timpuri. 

loan OPRIŞ 
| Nicolae Iorga despre izvoarele Istoriei 


Pentru cel mai de seamă istoric al români- 
lor, trecutul a reprezentat un imens capital 
național. Unul deopotrivă material și imate- 
rial. Cunoașterea, explicarea și valorificarea 
acestui capital l-a preocupat pe savant în toate 
câte a făcut, punând în acest scop o energie 
inepuizabilă. Ca nimeni altul, a ştiut să intuias- 


lO. — istoric cu posturi că, să cerceteze, să găsească şi să interpreteze 

importante in sistemul genial dovezile despre acest trecut. A făcut-o 
ocrotirii patrimoniului gs „x A INI E A ; 

fără odihnă, găsindu-le în satele și orașele 

cultural, prof. univ. dr.la d à a identificându-le i 

Universitatea Valahia” țării, dar şi-n străinătate, identincându-le in 

Târgoviște. Autor al mai arhive, biblioteci și în muzee, descoperindu-le 


a 
multor lucrări de istoria în formele vestigiilor arheologice, ale unor 
culturii, monografii și ample 


studii privind evoluţia Si i ; 
P > unor modeste case ţărăneşti sau ale folclorului 
conceptelor de conservare, 3 g 


restaurare si protejarea $t artei naive. Ca învăţat iubitor necondiționat 
avuţiei culturale. Expert de Neam și de Țară, Nicolae Iorga le-a dedicat 
în muzeografie și istoria lor opera rezultată din truda căutărilor sale. A 


monumentelor istorice, îndemnat cu orice prilej ca mărturiile istoriei 
conducător de doctorat în 


aceste domenii. 


importante edificii istorice, dar și sub cele ale 


naţionale să fie considerate bunuri de cel mai 
mare preţ, să fie respectate şi apărate în nume- 
le identității româneşti. 


În jurul anului 1900, Nicolae Iorga devenise 
un simbol naţional, ale cărui cărți și ieșiri pu- 
blice depășiseră cu mult granițele regatului, 
iar românii din afara acestuia îl considerau 
stindard al năzuinţelor unioniste. Drumurile 
sale prin satele provinciilor istorice, articole- 
le din presă, conferințele ţinute în numeroa- 

se locuri i-au garantat o 
poziţie de nezdruncinat. 
Personalitatea sa prodi- 
gioasă și curajul opiniei 
l-au ridicat foarte sus în 
aprecierile semenilor, ti- 
nerii intelectuali români 
şi studențimea aclamân- 
du-l ca lider național. La 
Blaj, Sibiu ori la Braşov, 
Suceava, la Cernăuţi ori 
la Lugoj, la Iași, Cra- 
iova sau la Curtea de 
Argeş, la Sighet ori la 
Chişinău, la Mangalia, 
la Putna, Sarmizegetu- 
sa ori la Orăştie, Cozia, 


Sălişte şi la 'Tismana, 
Roman ori la Cetatea 
Albă, vizitele învățatului 


Portretul prof. Nicolae Iorga de Paul Moda 
(ulei pe pânză, semnat) cumpărat 
adunau mulțimi, iar cu- de Clubul Partidului Naționalist 


vintele sale au înflăcărat 


speranţele. 


A pledat în scris, cu vorba și cu fapta de un altruism convingător, pen- 
tru conservarea și restaurarea mărturiilor trecutului, iar după ideile 
şi proiectele sale — exprimate în forme de mare impact public — s-au 
edificat instituţii de cercetare și tezaurizare culturală și s-a sedimentat 
o filozofie a protejării patrimoniului cultural. Învățatul istoric este sin- 
gurul în generaţia sa care, avansat în cele mai înalte demnități publice, 
dar eșuat în politică, a ridicat glasul, răspicat şi fără menajamente, în 
sprijinul necondiţionat al avuţiei culturale, atât în presa vremii, dar şi 
în Parlament, în viaţa politică şi culturală, la catedră și la Academia Ro- 
mână). 


Pentru marele istoric, renașterea naţională în afara simbolurilor și 
a tradiţiei, a mărturiilor istorice şi a unei credințe ferme nu se poate 
face. Şi reuşeşte doar atunci când masele populare, cei mulţi sunt bine 

îndrumați de lideri pregătiți, având vocaţia slujirii alor lor și îndrăzneți 
în fapte. Nu oriunde și oricând şi nici oricum reușita împlinirilor este 
sigură. Şi-n cazul românilor au trecut multe veacuri, iar sacrificiile și 
suferințele pentru unire deplină mărturisesc asupra obstacolelor şi 
multiplelor dificultăţi ce au stat în calea acesteia. Ceea ce trebuia să se 
împlinească în anul fast 1918 a fost îndelung pregătit de multe generații. 
În rândul întâi al generaţiei unioniste s-au aflat fruntaşi de seamă, 
dăruiți cu calități excepționale, predestinaţi să încheie un lung proces 
istoric având în centrul său idealul unirii. Calitățile Generației Unirii 
pot fi explicate de acumulări succesive și de valoarea excepțională a 
liderilor, remarcaţi prin voinţă, stăruință, spirit de jertfă şi neclintită 
credinţă. Acestea toate — exprimate în împrejurări deosebite de ordin 
diplomatic, juridic, militar, politic, religios, economic şi cultural — au 
asigurat răgazul prea scurt numit, după Unire, miracol interbelic sau 
Renaștere națională. Un răgaz scurt, dacă-l privim în perspectiva dura- 
tei lungi, şi a limitelor vârstei semenilor, dar cu astfel de realizări încât 
a rămas o referință peste care politica și ideologiile nu au putut trece. 


Dar renașterea a fost posibilă şi clar condiţionată de calitatea și vizio- 
narismul liderilor, capabili să transfere idealuri, proiecte și programe 
semenilor. Unul dintre aceşti lideri — referință naţională dar şi de va- 
loare universală — a fost istoricul Nicolae Iorga. Nu opera sa istorică, 
copleșitoare, nici gazetărească sau politică, ori cea universitară, și nici 
demersurile academice, parlamentare le reținem în evaluarea noastră 
- au făcut-o mari personalități dedicându-i ca niciunui alt român nu- 
meroase cărți şi studii —, noi oprindu-ne doar la câteva reflexii pe sea- 
ma contribuţiilor sale, mereu valabile, la susţinerea atât de modernă a 
patrimoniului cultural naţional, iar prin acesta a românității și româ- 
nismului?. 


Despre savant a scris cu îndrăzneală și viziune un distins emul, colabo- 
rator şi continuator, Alexandru Lapedatu, la momentul dispariţiei sale 
dramatice: „cu cât vremea va trece, cu atât personalitatea lui Nicolae 
Iorga se va reliefa mai tare și ne va aureola mai strălucitor în lumina pe 
care spiritul său a răspândit-o, cu iubire și profunzime, în mijlocul nos- 
tru, al contemporanilor săi, iar urmașii vor simți trebuinţa să o evoce 
cât mai des, spre a o prezenta generaţiilor viitoare ca pe una din cele 
mai curate glorii ale spiritualității românești '*. 

Opera sa a fost apreciată drept „nepreţuit tezaur de înaltele gânduri și 
profunde simţiri ce au frământat neîncetat mintea și sufletul autorului, 
la întocmirea ei”*. S-a spus, pe bună dreptate, că acest „minunat geniu 
şi grandioasa sa operă” a stăpânit ca un pontif, aproape o jumătate de 
veac, viața culturii noastre naționale’. 


Am ales mărturiile lui Al. Lapedatu pentru nedezminţita sa loialitate 
pe seama lui Nicolae Iorga, dar și din remarcarea mai multor similitu- 
dini biografice: iubirea izvoarelor istoriei, legătura directă cu Comisiu- 
nea Monumentelor Istorice, susținerea cercetării şi a protejării avuţiei 
culturale. De altfel, Nicolae Iorga și-a sprijinit mereu urmașul, recu- 
noscând că i se datora „în mare parte inițiativa celui dintâi album (al 
monumentelor istorice, compl. n.), îngrijirea aşa de aproape şi făcută cu 


atâta iubire a «Buletinului >”. 


Complexe şi multiplu direcționate, lucrările științifice — cărți, monogra- 
fii, culegeri de documente, sinteze cu scop de popularizare, dar și studii 
ori articole — ce-i aparţin lui Nicolae Iorga au fost inițiate frecvent din 
perspectiva prezentării izvoarelor istorice. Fie aceste monumente sau lo- 
curi istorice, vestigii arheologice, exemplare comune de arhitectură ver- 
naculară ori maiestuoase ansambluri rezidenţiale (civile, militare, ecle- 
ziale) — urbane sau rurale — toate au generat atitudini. Cele care domină 
preocupările și interpretarea învățatului sunt, la rândul lor, dominate 
de un declarat scop educativ, în care sens istoria lor, ca izvoare, ajunge 
pledoarie pentru a schimba în bine prejudecăţi, neglijenţe sau practici 
greşite. Cel mai adesea, autorul a folosit izvorul istoric ca un pretext de 
a pleda spre îndreptarea acestora, în care situaţie apelează la comparații 
sau analogii. Ne oprim la câteva exemple — modele de judecată — oferite 
de monumentele istorice din cuprinsul României; a celor „care se găsesc 
aici în preajma noastră, şi pe care nu le cunoaştem” (subl. n... 


Îndemnul savantului s-a adresat direct cercetașilor — a căror îndru- 
mare era încredinţată principelui moştenitor, Carol —, dar și tuturor 
excursioniştilor de toate vârstele. Citim în subtext, corect, credem, 
chemarea de a sprijini cunoaşterea începând cu ceea ce ne stă la înde- 
mână, este de-al nostru şi ne va ajuta să evaluăm și să comparăm cu ce 
au alţii cât mai obiectiv cu putinţă. În demersul său pedagogic, pentru 
o înţelegere largă, variată, şi nu simplistă, istoricul apelează la explicaţii 
convingătoare care să corecteze neînțelegerile. Astfel, monumentul 

istoric se poate defini ca”: y 
„mare întâiu, imposant, fr MINISPERUL CULTELOR ŞI ARTELOR P 
$ à , , ' COMISIUN 
de dimensiuni extraordi- ARI Sata i E ISTORICE 


nare” ori „unul în împre- EA i 
jurimile căruia s-au petre- SA 


MAA 


cut lucruri foarte impor- 
tante într-un lung curs 
de ani”. Şi completează 


pe seama monumentelor 
„neobişnuite, mai rare”, 
prețuite „nu pentru va- 
loarea lor intrinsecă, ci 


istorice, acea 
pria sau drina 


Ori b 


pentru lucruri care s-au 
săvârşit în apropierea sau 
în cuprinsul lor”. Ca să 
justifice definiția, a ofe- 
rit exemplele curților şi 
palatelor de la Potlogi 
şi Târgovişte, unde do- KA : 
minante erau faptele pe- Intervenția CMI pentru restaurarea casei 
trecute şi personalitățile Veronica Micle - Târgu Neamţ (1939, Arh. CMI) 
care le-au săvârșit, între- 

când aspectele edilitare şi formele estetice. Recomandând nuanțe în 
apreciere, învățatul a îndreptat atenţia spre reevaluarea importanței, 
prin sublinierea interpretării „modestiei” casei în care a trăit — la mă- 
năstirea Țigănești — poetul Costache Conachi, „un om care a încercat 
să ridice, în vremuri puţin potrivite pentru aceasta, poezia noastră la 
nivelul celei din Europa” — sau a casei Cuza — de la Iași — „pentru că pe 


acolo şi-a purtat gândurile bune prielnice țării”. 


Fondator de instituţii de cercetare a istoriei naționale, dar și de cuplare a 
acesteia cu istoria universală'!, Nicolae Iorga a îndemnat la înființarea de 
muzee şi case memoriale, aşa cum văzuse în străinătate. Lăudând practi- 
ca germană (în cazul caselor memoriale dedicate lui Goethe și Schiller), 
explică rațiunea demersului: „a face să dăinuiască pentru urmași, fără 
vreo schimbare, locul în care a gândit un erou, al faptei sau gândului, a-l 
preface într-un fel de mic templu al aceluia care şi-a sălășluit trecătorul 
timp acolo e și o datorie morală și un excelent mijloc de învățătură istori- 

că pentru tineret”"?. Acestei lecţii de morală pe care o conţineau memo- 


rialele Occidentului — exemplificată și prin plăcile memoriale din Italia, 
unde a observat că „nu se lasă inscripţia la inspiraţia cine ştie cărui ne- 
cunoscător de sensul vieţii celui pomenit”, ci se organiza concurs „cu cei 
dintâi scriitori ai țării”, cu „specialitate în aceste epigrafe”!* — le-au opus 
la noi starea precară a multora din casele legate de memoria unor mari 
personalități: palatul de la Ruginoasa, casă „prădată, golită, dărăpănată și 
părăsită în sama haidăilor de curte”"*. 


Patriot şi spirit european deopotrivă, istoricul a înțeles modernitatea 
şi modernizarea în total acord cu tradiţia, opunându-se cosmopoliților 
şi imitatorilor. A perceput Occidentul „cu anumite dezvoltări artistice, 
plecate fiecare dintr-un izvor deosebit”, evaluând cronologic și stilistic, 
potrivit propriilor caracteristici, pe când la români, în cazul arhitectu- 
rii „s-a construit patriarhal, sentimental, poetic, într-o arhitectură după 
datina cea veche, până mai deunăzi”™. Surprinde cu dreptate că românii 
au „trăit în atmosfera trecutului până în pragul zilelor actuale și de ace- 
ea simţul de frumuseţe a fost nedespărțit de ființa noastră, un instinct 
strămoşesc de care nimeni nu s-a putut lepăda”"“. Rapelul acestor consta- 
tări l-a făcut cu lucrările de zisă restaurare executate sub conducerea ar- 
hitectului Lecomte du Noiiy, pe care le-a criticat aspru şi pentru că aveau 
totalul suport regal, dar și pentru clamarea lor în numele modernizării; 
nu s-a oprit însă la calitatea acestora, care s-a dovedit totuși durabilă. A 
amplificat evaluarea istorică asupra zestrei edilitare rezistentă (ridicată 
din veacul al XV-lea până la 1850), datorată „aceluiași curent, plecat din 
același izvor și curgând în aceeași albie neschimbată a dezvoltării noas- 
tre”, Istoric de amplitudine, Nicolae Iorga a considerat că românii, ne- 
făcând revoluţii şi având „o înceată evoluţie, ba, în cele mai multe cazuri, 
o simplă continuare”, au rămas profund tradiționaliști, aşa că după „cum 
treceau generaţiile unele după altele în aceeași șubă, așa o generaţie după 
alta trăia în aceeași atmosferă morală”'5. De aici a rezultat concluzia ex- 
plicativă pe seama limitei cronologice fixată pentru clasarea monumen- 
telor istorice: anul 1850; concluzia învățatului a prins contur în legislaţia 
de profil: „la noi, orice zidire anterioară anului 1850 este din punct de 


vedere istoric-artistic, un monument”. 


Convins că valoarea o asigura „unitatea organică a monumentului”, dar 
şi că acesta a fost „conceput organic, însă el trebuie păstrat tot orga- 


NICOLAE IORGA - 150 IERI 


nic”, savantul a privit în ansamblu construcţia, împrejmuirea, anexele 
şi inventarul interior, fiind cel dintâi istoric care a pledat pentru păstra- 
rea ansamblului. Dintr-o astfel de perspectivă a condamnat demolări- 
le împrejurimilor — ca la biserica Trei Ierarhi din Iași sau la bisericile 
Creţulescu, Stavropolus şi Doamnei din capitală, chiar și-n cazul Curţii 
de Argeş — operate în numele unor reguli de urbanism prost înțelese, 
ca şi a altora afectate de restaurarea estetizantă. 


El spune: „monumentul istoric trebuie să rămâie vechiu la înfățișare; 
de îndată ce apare ca nou, nu mai este același; poţi să lași chiar aceiași 
piatră, dar dacă ai distrus suprafața, s-a împrăștiat şi sfințenia monu- 
mentului însuși””!. Din atari perspective cerea spaţiu verde în jurul 
edificiilor istorice, zone de protecţie, spunem azi; propunea o mare 
atenţie, la biserici, în ceea ce privea modernizarea interiorului, ironi- 
zând: „nu ştiu să fie spus undeva că Raiul ar fi împodobit cu covoare de 
Persia şi că s-a introdus de curând acolo electricitatea și caloriferul””?. 
Lăudând modelul italian în privinţa restaurării bisericilor, a propus 
„un mic muzeu”, „în care elemente ce cad la reparaţie şi nu se mai pot 
pune la loc, se păstrează cu pietate”*. Condamnând risipirea zestrei 
bisericeşti, a judecat drastic pe acel preot care se credea „stăpân al odăj- 
diilor şi odoarelor şi face ce vrea cu ele”; le dăruieşte din amabilitate 
„la cine nu trebuie să dea, ca și la cine nu trebuie să primească”. Ca 
remediu imediat, N. lorga a propus „o statistică totală a acestor biserici 
până la ultima bisericuţă de sat”, ceea ce, era sigur, „numai atunci o să 
vedem ce avem” şi astfel s-ar fi revizuit atitudinile față de moștenirea 
culturală. Acest deziderat — adică „o bancă de date”! — a rămas valabil 
și-n prezent, dovedind viziunea pe termen lung a proiectării strategii- 
lor de conservare-restaurare în temeiul unei cunoașteri aprofundate. 


Cuprinzător şi vizionar, Nicolae Iorga a extins înțelesul de monument 
istoric la „locuinţele profane pentru oameni cu mijloace și pretenţii 
mai puţine, prin vechile centre răzlețe, pe care modernizarea încă nu 
le-a trivializat cu totul”. Adică în târgurile și orașele provinciilor mai 
puţin atinse de urbanizare. 


„Casa de la 1820-30 - scria istoricul — aceasta trebuie să fie un îndrep- 
tariu sigur pentru arhitecții din timpurile noastre: casa bine împărțită, 
caldă iarna, răcoroasă vara, plină de lumină şi de veselie senină tot- 
deauna””. I-a îndemnat pe arhitecţi să se inspire din grafica unor 

Nicolae Iorga la Băile Herculane (colecţia CMI) 


artişti străini şi din notaţiile unor călători prin țările române, ba chiar 
a cerut executarea de caiete de schițe cu asemenea case, „fiindcă felul 
cum se așază fereştile, uşile, cum se introduce scara, cum se deschide 
pivniţa, cum se așază pridvorul, cum se mlădie acoperișul sunt atât de 
originale, atât de spontane, încât nu afli două case care să semene cu 
desăvârşire””. A insistat pe casa țărănească datată între 1850 şi 1860 şi 
pe care o apreciază ca „reducțiunea, în ce priveşte planul şi podoaba, a 
locuinţelor boierești, lemnul înlocuind cărămida şi piatra”. 


În viziunea iorghistă, nici fântânile, troițele, podurile (îndeosebi cele 
de lemn), cârciumile cu pivnițele boltite nu trebuie excluse din catego- 
ria monumentelor, dimpotrivă, ocrotite şi apreciate pentru multiplele 
lor semnificații. 


Sprijinind specificul naţional, savantul şi-a asociat arhitecţii deschi- 
zători de drum în reevaluarea tradiţiei constructive, ca și a abordării 
restaurării monumentelor. Pe Grigore Cerchez îl lăuda pentru pionie- 
rat: „Pe când monumentele noastre erau lăsate capriciului unor stră- 
ini, nepricepuțţi și neînțelegători, reparând prin dărâmare și adăugând 
elemente ieșite din închipuirile lor, el a afirmat cu hotărâre principiul 

că datoria noastră este numai de a conserva consolidând”® (subl. n.). 
Lui Gheorghe Balş i-a recunoscut, pe lângă „modestia aristocratică” 
8 E] ) Pp g » 
apartenenţa onorantă „în rândul părinţilor istoriei arhitecturii balca- 
nice”*!. Jar lui Petre Antonescu i-a remarcat contribuţia esenţială de a 
fi adus „cel dintâi strigăt de bun simţ al unui om priceput” în alegerea 
» g ; 8 

metodologiilor de restaurare”. 


Pleiada de arhitecți pe care i-a asociat Comisiunii Monumentelor Isto- 
rice — cu lideri de o hărnicie și devoțiune exemplare — a beneficiat de 
concursul direct al șefului de şcoală, istoricul Nicolae Iorga. Pe aceștia 
i-a recrutat dintre cei mai buni, le-a înlesnit obţinerea de burse de spe- 
cializare în Franţa şi Italia, le-a încredinţat lucrări excepționale”. Şi în 
cazul arheologilor și istoricilor, savantul a înlesnit unor valoroși tineri 
specializarea în străinătate, de preferinţă în Italia și Franţa; la fel şi pen- 
tru restauratorii de frescă, Italia și Grecia au constituit spaţiile prefera- 
te, unde CMI a trimis bursieri. 


Atacând direct năravuri şi prejudecăţi — şi la cei mari, mireni ori clerici, 
dar şi la cei mici, oameni obişnuiţi lipsiţi de o educaţie superioară —, 
Nicolae Iorga a constatat că „românul caută un responsabil la starea 
rea, dar nu se întreabă ce a făcut el pentru ca monumentul să se gă- 
sească în această stare”, iar cei care ar trebui să-l orienteze n-o fac şi 
nici presa vremii nu distingea cauzele și vinovaţii'*. Ca să îndrepte 
acele lipsuri, învățatul a îndemnat: „unde le veţi vedea (monumentele, 
compl. n.), să le recunoaşteţi şi să le ridicaţi, dacă aveţi putere, din ruină 
şi părăsirea lor”, 


Susţinător fără limite a întregirii țării, patriotul Nicolae Iorga a fost de- 
opotrivă și un militant fervent pentru unificarea religioasă. Demersul 
său în Parlament la Legea și statutul de organizare a Bisericii Ortodoxe 
Române (1925) şi la Legea privind regimul cultelor (1928) a contat 
hotărâtor pentru aprobarea lor. La dezbaterile din Senat, la ultima lege, 
învățatul i-a îndemnat pe ierarhi: „Uniţi-vă spre binele acestei ţări!”*. 
Suportul istoric al patrimoniului cultural l-a constituit pentru învățat 
zestrea bogată a edificiilor religioase; aşa că a fost firesc să militeze pen- 
tru o atenţie sporită — și în legislație — pe seama a ceea ce a reprezentat 
— şi continuă să dețină fondul construit din rațiuni religioase, inclusiv 
inventarul așezămintelor de cult. 

Istoricul Nicolae Iorga a evaluat unirile implinite în anul 1918 drept 
înfăptuiri populare care nu ar fi putut fi oprite. În cazul Basarabiei el 
a refuzat sintagma „Unirea Basarabiei cu țara-mamă”, preferând „refa- 
cerea unui corp naţional sfărâmat de politica îngustă, a monarhiilor de 
împărţire a bucăţilor de pământ şi a capetelor de oameni fără a ţine 
seamă de niciun drept, nici de viaţa sufletelor omenești”; la un deceniu 
după împlinirea acelor reparaţii, în 1928, a explicat că „nu e o creaţie 
de diplomaţie nouă, ci ştergerea unei crime a vechii diplomaţii”. Cum 
altfel, când pământul moldovenesc al Basarabiei, ca tot pământul în- 
tregii Românii, este înzestrat cu monumente care oglindesc în ele tot 
trecutul neamului nostru!** Or, savantul Iorga a fost cel care a semna- 
lat, la început de veac, mulțimea monumentelor istorice şi a dovezilor 
documentare românești din această provincie, iar cercetările sale post- 
belice au condus la protejarea multora dintre acestea”. 


Atenţia deosebită acordată acestei provincii o desprindem din enu- 
merarea câtorva intervenţii aparținându-i lui Nicolae Iorga: inițierea, 
prin CMI, de cercetări la Tighina şi Varnița (1923) — unde i-a tri- 
mis pe arhitecții N. Ghica-Budeșşti şi N. Gabrielescu să întocmească 
documentaţiile necesare conservării; lucrări de restaurare la Ho- 
tin, Chilia, Soroca şi Cetatea Albă (începute în 1924), la care au fost 
implicați V. Drăghiceanu, E. Costescu, Șt. Balș, susținând propunerea 
secţiei basarabene; alte lucrări la biserica Mazarachi de la Chişinău 
(1929-35, cu implicarea lui Oreste Tafrali, N. Ghika-Budeșşti, Ştefan 
Balș). Amintim și demersul istoricului de a declara monument istoric, 
între altele, casa lui Bogdan Petriceicu-Hasdeu de la Cristineşti (jud. 
Hotin), prin Înalt Decret regal nr. 887/13 martie 1940%. 


Tot ca lider naţional, Nicolae Iorga era informat, prin telegramă, la în- 
cheierea lucrărilor Marii Adunări Naţionale de la Alba Iulia din 1 de- 
cembrie 1918 că „ne gândim cu dragoste la pregătitorul sufletesc pen- 


tru Unirea tuturor românilor”?!. 


Da, pregătitor important, cu numeroşi discipoli ai Marii Uniri! 


Când revizionismul interbelic s-a acutizat pe seama României unite, 
istoricul a numit cauze și vinovaţi, identificând pe cei care, neținând 
cont de argumentele istorice, au contestat Unirea. Chiar dacă, între 
aceştia l-a găsit pe generalul american Banholtz, care — dezinformat de 

bună seamă - s-a poziționat contestatar ofensator al Armatei Române, 
generalilor acesteia și a regelui Ferdinand”. 


Pentru istoricul Nicolae Iorga, muzeele au reprezentat adevărate sinte- 
ze rezultate din combinații iscusite de izvoare scrise şi nescrise. Așa că 
le-a cultivat, le-a frecventat și le-a recomandat, deslușind din cuprinsul 
lor nesfârşite învățăminte. A fost martor onorat la inaugurarea Mu- 
zeului ASTREI de la Sibiu (1905), i-a lăudat lui Alexandru Tzigara- 
Samurcaş strădaniile încununate cu deschiderea Muzeului de Artă 
Naţională şi Etnografie din capitala României (1906) şi i-a adus elogii 
lui Romulus Vuia pentru fondarea Muzeului Etnografic al Transilvani- 
ei (1922). În anul 1928 a participat direct la inaugurarea Muzeului de 
la Cetatea Albă (27 aprilie), iar în 1930 a susținut Înaltul decret regal 
de înființare a Muzeului Regional al Basarabiei la Chișinău. Datorită 
susținerii sale, în 1936, autorităţile ecleziale de la Ismail au dat numele 
savantului Muzeului Eparhial, și tot stăruinţelor sale s-a datorat organi- 
zarea Muzeului de Artă Religioasă (la Bucureşti, 1936), ca şi restaura- 
rea şi muzeificarea Casei lui Aron Pumnul de la Cernăuți. 


Principala lege organică — a muzeelor şi bibliotecilor publice — votată 
de Parlamentul României (1932) are sorgintea în încurajarea neabă- 


Nicolae Iorga la Târgovişte (Colecţia CMI) 

tută a lui Nicolae Iorga. FETE 
Muzeul „Cuza Vodă” 
de la laşi (inaugurat la 
16 octombrie 1938) şi 
Muzeul dedicat domni- 
torului de la Galaţi (ina- 
ugurat la 24 ianuarie 
1939) datorează direct 
stăruinţelor savantului. 
Vorbind la Iaşi, la Muze- 
ul „Cuza Vodă”, savantul- 
fondator arăta că „muze- 
ele sunt rău înţelese în 
ce priveşte scopul lor” şi 
nu pregeta să-i critice pe 
cei care, ca reprezentanți 
aleși ai statului, nu gă- 


siseră o soluţie pentru 


Muzeul Naţional de Nicolae Iorga şi Charles Diehl 
Artă, ale cărui colectii fa- (Paris, 1925, colecția Muzeul „Nicolae Iorga”, 
i 5 Vălenii de Munte) 


buloase erau „găzduite” 
în subsolul Ateneului”. 
Asemenea lipsuri de neiertat le-a găsit și-n forma expunerilor muzeale, 
pe care le-a taxat a nu avea „atingere cu viața”. 


Încurajarea pe care a dat-o muzeelor şi colecţiilor religioase s-a resimţit 
după 1930, când iniţiative locale au finalizat asemenea așezăminte în 
oraşe și pe lângă marile centre eparhiale şi mănăstiri”. 


Învăţatul a instituit în sprijinul izvoarelor istoriei o adevărată strategie 
de cercetare şi valorificare. Prin Comisiunea Monumentelor Istorice 
şi Comisia Istorică a României a patronat identificarea şi publicarea 
de documente, inscripții, manuscrise, acte, note şi comentarii utilizate 
în opera de conservare-restaurare. A salvat de la pieire prin valoroşii 
săi colaboratori numeroase valori de care suntem acum mândri că pot 
fi văzute. A inițiat şi susținut prezentarea acestora în străinătate — de- 
butul l-a făcut o primă expoziţie de artă românească, înlesnită de pri- 
etenul său Charles Diehl, la Paris şi Geneva (1925), — iar de câte ori 

savanții străini s-au aflat în România le-a condus vizitele făcute [ca a 
participanţilor la primul congres de studii bizantine (1924) ori cei de 
la IX-lea Congres al Comitetului Internaţional de Istorie (1936)]. 


În jurul lui Nicolae Iorga s-a cristalizat o mișcare culturală susținută de 
numeroșii săi discipoli şi colaboratori. Ideile și faptele sale au dăinuit 
şi după ce soarta năprasnică a făcut să cadă promotorul acesteia, tezele 
emise de savant fiind însușite în ciuda unor obstrucționări politice. 


Iată, aşadar, cum un OM de valoare universală, un ISTORIC român 
recunoscut pentru excepţionalitatea operei şi a faptelor, continuă și as- 
tăzi să ofere de lucru istoricilor, în primul rând, iar prin aceștia să ţină 
trează conştiinţa identitară a semenilor. 


Note ' Între abordările sale teoretice de politică culturală ar tre- 

si referinte bui reţinute câteva magistrale: Nicolae Iorga, Cum s-au 

bibliografice restaurat vechile monumente („Sămănătorul”, III, 1904, nr. 
43, p. 673-676); idem, Cum s-ar cuveni să se îngrijească 
monumentele istorice, idem, p. 721-723; idem, Cu privire 
la monumentele noastre istorice. În: „Neamul Românesc”, 
VIII, 1913, nr. 28-28; idem, Ce este un monument istoric. În: 
„An. CMT, 1914, p. 128-140; idem, Apărarea monumente- 
lor istorice. În: „Drum drept”, X, 1915, nr. 25, p. 393-399; 
idem, În chestiunea monumentelor istorice. În: „Neamul Ro- 
mânesc”, XXIV, 1925, nr. 168; idem, Rolul Comisiunii Mo- 
numentelor Istorice. Comunicare la Cameră. În: „Neamul 
Românesc”, XXV, 1930, nr. 264; idem, Mai vechi apărători 
ai stilului monumentelor istorice, în BCMI, XXVII, 80, 1934, 
p. 9-10; idem, Guide historique de la Roumanie, Bucureşti, 
1935; idem, Trei conferinţe de orientare. Ce este un muzeu 
de artă. În: BCMI, 1938, p. 72-77; idem, Ce este un muzeu 
istoric. În: BCMI, 1938, p. 65-70. 
2În ceea ce ne priveşte, vezi articolul Vizionarism cultural 
genial la Nicolae Iorga — rolul crucial al patrimoniului isto- 
ric. În: O viață în slujba istoriei artei. Ioan Scurtu la 75 de 
ani, Bucureşti, Ștefadina, 2015, p. 242-265. 
3 Vezi Alexandru Lapedati, Scrieri alese, ediţie, îngrijire, 
introducere și note de Ioan Opriș, Cluj-Napoca, Dacia, 
1985, p. 103. 
+ Cf. răspunsul lui Alexandru Lapedatu la discursul de 
recepţie a lui Gh. I. Brătianu pe tema „Nicolae Iorga, is- 
toric al românilor”, publicat în Academia Română. Discur- 
suri de recepțiune, LXXXI, Bucureşti, 1943, p. 27-38. 

s Cf. acelaşi Al. Lapedatu, în scrisoarea trimisă la 29 noiembrie 1940 familiei savantului, 
în Al. Lapedatu, Scrieri alese, p. 251. 

SCf. Nicolae Iorga, Trei conferinţe de orientare, I, p. 56. 

7 Nicolae Iorga, Ce este un monument istoric?, conferinţă susținută la Casa Şcoalelor în 13 
decembrie 1914, publicată în „Anuarul Comisiei Monumentelor Istorice” pe anul 1914, 
Bucureşti, 1915, p. 127. 

è Ibidem, p. 130. 

° Ibidem. 

'9 Ibidem, p. 131-132. 

1 În acest sens, vezi, la București, Institutul de Studii Sud-Est Europene (f. 1914) şi cel 
de Istorie Universală (1937), dar şi încurajarea fondării Institutului de Istorie Naţională 
a Universităţii clujene (1920), a Şcolii române de la Fontenay aux Roses (Paris, 1919) 
sau a Institutului Român din Albania (1934) de la Santi Quranta, a Casei Române de la 
Veneţia (1930). 

"2 Ibidem. 

'5 Ibidem. 

14 Ibidem. 

'S Ibidem, p. 133. 

16 Ibidem. 

1 Ibidem. 

18 Ibidem. 

'9 Ibidem, p. 134. 

2 Ibidem, p. 137. 

Ibidem, p. 138. 

* Ibidem. 

% Ibidem. 

* Ibidem, p. 136-137. Respectiva practică a condus la spolierea multor biserici de bunu- 
rile lor identitare și a contribuit, în schimb, la împrăştierea acestora, în cel mai fericit caz 
la alcătuirea unor colecţii private. 

* Ibidem, p. 138. 

% Cf. N. Iorga, Ce este un monument istoric, p. 139. 

7 Ibidem. 

* Ibidem. 

* Ibidem. Casele Hagi Prodan din Ploieşti ori Vergu Mănăilă din Buzău le-a încadrat în 
rândul monumentelor istorice, remarcându-le valoarea de model. 

3 Vezi Necrolog, BCMI, XXII, 59, 1929, p. 42. 

31 Vezi Necrolog, BCMI, XXVII, 81, 1934, p. 143. 

%2 Nicolae Iorga, Trei conferințe de orientare. I. Monumentele noastre în opera Comisiei 
Monumentelor Istorice, conferinţă ţinută la 'Teatrul Ligii Culturale. În: BCMI, XXXI, 96, 
1938, p. 55. 

33 Între cei mai merituoşi arhitecți formați prin suportul CMI îi amintim pe Ștefan Balş, 
Horia Teodoru, Grigore Ionescu, Emanoil Costescu, Gh. Lupu, Sterie Becu, la care și-au 
adăugat talentul și devoțiunea I. L. Athanasescu, Gh. Sterian, V. Moisescu, A. Vincenz, 
Nicolae Țiganco, N. Gabrielescu, rămânând în istoria şcolii de restaurare din România 
cu lucrări excepționale. 

3 Vezi Nicolae Iorga, Trei conferințe de orientare, I, p. 49. 

3 N. Iorga, Ce este un monument istoric, p. 140. 

% Al. Lapedatu, consemnează intervenţia din 5 aprilie 1928, cf. loan Opriş, Alexandru 
Lapedatu în cultura românească, Bucureşti, Editura Ştiinţifică, p. 165. 

37 Cf. loan Opriș, Al. Lapedatu în cultura românească, p. 82. 

3 Cf. adresa CMI — Basarabia, semnată de Ștefan Ciobanu din 22 februarie 1922 către 
preşedintele CMI, Dimitrie Onciul, menţionată la Ioan Opriş, Monumentele istorice din 
România (1850-1950), Bucureşti, Vremea, 2008, p. 341. 

9 Vezi magistrala sa lucrare Neamul românesc în Basarabia, Bucureşti, 1905. 

* Vezi detalii la lucrarea noastră Monumentele istorice din România, p. 343-349. 

*! Semnatarii — fiecare cu rost mare în pregătirea evenimentului — erau Ion Lapedatu, Pan 
Halippa, Romulus Cândea, Ioan Cazacliu, Alecu Procopovici, Andrei Bârseanu și Pavel 
Roşca; cf. Petre Țurlea, Nicolae Iorga în viața politică a României, Bucureşti, Editura En- 
ciclopedică, 1991, p. 114. 

* Cf. intervenţia istoricului la dezbaterile la completarea Legii pentru organizarea 
Poliţiei generale a Statului, în „Monitorul oficial”, nr. 16, şedinţa de luni, 17 decembrie 
1934, p. 207. Generalul american a publicat (1933) colecţia de documente. 

#8 Vezi la Nicolae Iorga, Ce este un muzeu de artă. În: BCMI, an XXXI, fasc. 96, apr.-iunie 
1938, p. 70. 

* Ibidem, p. 79. 

45 Vezi la Ioan Opriş, Istoria muzeelor din România, Bucureşti, Museion 1994, Basara- 
bia şi Bucovina de Nord, p. 129-130; idem, Monumentele istorice din România 1850-1950, 
Bucureşti, Vremea, 2001, Conservare și restaurare în Moldova, Basarabia şi Bucovina, 
p. 340-361. 

loan C. POPA 


Nicolae Iorga despre 
reforma morală a statului român 


I.C.P - sociolog, publicist și 
diplomat; doctor în sociologie 
(relaţii internaţionale); 
cercetător asociat la Institutu 
de Sociologie al Academiei 
Române. Cărţi publicate: 
Românii, Basarabia și 
Transnistria, două ediţii în 

limba română (Bucureşti, 2009, 
2012) şi o ediţie în limba rusă 
(Chişinău, 2010); Mecanisme 

de putere ale regimului 

totalitar comunist în perioada 
bolșevismului. Impactul în 
Basarabia și Transnistria 
(București, 2011); Destine frânte. 
Pagini despre românii din Est 
(1917-1954) (București, 2014); 
Trei ani în preajma președintelui 
(1997-1999). Note și consemnări 
(București, 2014); Faţa nevăzută 
a agresorului. Pactul Ribbentrop- 
Molotov și urmările lui pentru 
România (București, 2017). 
Membru al Uniunii Ziariştilor 
Profesioniști din România. 


Nicolae Iorga a fost un luptător neobosit pen- 
tru realizarea unirii sub un singur sceptru a 
românilor risipiţi sub mai multe imperii. Pe 
baza studiilor temeinice făcute în decursul 
unei vieți dedicate științei istorice, N. Iorga 
ajungea către finalul carierei sale la concluzia 
că aria de răspândire a poporului român a fost 
inițial mai largă decât o găsim în zilele noas- 
tre. Drept urmare, „poporul românesc nu cu- 
prinde, acum, o mulțime de elemente, milioa- 
ne de oameni, ai căror strămoşi odinioară au 
făcut parte din sinteza pe care, în graiul nostru 
latin și cu conștiința noastră proprie, o repre- 
zentăm numai noi” (lorga 1938: 33). O ase- 
menea răspândire a elementelor românești 
dincolo de granițe reprezintă însă, în opinia 
savantului, şi o „mare primejdie”, pentru că o 
astfel de hemoragie de sânge slăbește puterea 
şi coeziunea neamului. În același timp, Iorga 
constată stabilitatea strămoșilor poporului 
român pe meleagurile pe care locuieşte în 
prezent, în pofida migraţiilor care i-au marcat 
existenţa: „Este vorba de un popor care prin 
strămoșii săi îşi are rădăcini de patru ori mile- 
nare: aceasta este mândria și aceasta este pu- 
terea noastră. Unde a fost vechiul păstor care 
este trac, pe locul acela s-a așezat Romanul; 
unde a fost cetatea Romanului s-a așezat ceta- 


NICOLAE IORGA - 150 B 


tea de mai târziu a Domnului nostru; unde a fost satul trac pe vremuri, 
dăinuie satul românesc de acum; unde sunt oraşele noastre, au fost 
odinioară centrele civilizațiilor anterioare reprezentate de acei oameni 
ai căror urmași suntem noi” (Ibidem: 34). În fine, comparând hărţile 
antice cu cele din secolele al XVIII-lea, al XVII-lea şi tot aşa pentru se- 
colele anterioare, „se constată aceleași așezări în aceleași locuri, care-și 
păstrează foarte deseori numele și care, în orice caz, au aceleași rădă- 
cini, care n-au fost tăiate de niciun fel de năvălire” (Ibidem). 


Mergând pe firul istoriei, Iorga constată că statalitatea la români, mai 
întâi a Țării Românești (Muntenia, „Valahia”), este rezultatul unei 
evoluţii lente şi îndelungate: „Creaţia statului s-a făcut cu o încetineală 
extraordinară, ceea ce i-a dat o putere de rezistență foarte mare. Noi nu 
suntem buni de improvizație, pentru că nu ieşim din improvizație; nu 
avem însușirile necesare pentru aceasta. Cine ne urmărește poate să-și 
închipuie uneori că stăm pe loc, dar noi nu stăm pe loc, ci consolidăm 
încetul cu încetul ceea ce am ajuns a căpăta prin sforțările mai multor 
generații” (Ibidem: 36). La întrebarea care sunt resorturile rezistenței, 
ale durabilităţii unui asemenea stat, savantul argumentează: „Dacă se 
formează un Stat dintr-o dată, Statul aparține acelora care l-au creat, 
dar, dacă Statul se formează încetul cu încetul, el cere sforțarea tuturor 
cari locuiesc pe acel pământ; fiecare vine la rând și îşi aduce partea. 
Şi atunci se creează, nu prin mijloace de aşezăminte și propagandă, ci 
prin dezvoltarea organică a unui popor, o societate care cuprinde pe 
toți, căci, ieșită din sforțarea tuturor, ea reprezintă interesul tuturor de 
a menţine o formă în care fiecare își are partea” (Ibidem). 


Analizând caracteristicile celor ce au format poporul român, lorga 
aşază la loc de frunte spiritul de libertate şi de dreptate: „poporul nos- 
tru este un popor născut din libertate, trăit în libertate și căruia această 
condiţie de libertate este elementul primordial și absolut pentru viață. 
Cum libertatea aceasta este atacată, oamenii au trecut granița; instinc- 
tul de libertate al poporului nostru l-a făcut să emigreze până în Ame- 
rica, unde atâţia Bucovineni și Ardeleni s-au dus, şi trebuie să-i vadă ci- 
neva cum pot trăi în țări străine, clădindu-și biserici fără subvenţii de la 
Stat, având învăţători fără să fi fost trimiși de Ministerul de Instrucție. 
Acolo nu se împart premii şi nu scânceșşte nimeni, fiindcă nu s-a știut 
gospodări, la uşile Ministerului; acolo au trăit 100 000 de oameni în 

cea mai bună alcătuire, sprijiniți pe propriile lor picioare” (Ibidem: 37). 
Aşa s-a întâmplat şi cu românii care au trecut Dunărea spre sud, ori au 
trecut Nistrul, până la Bug spre est. 


Din cele menţionate, afirmă Iorga, reies şi „caracterele generale ale po- 
porului românesc și creațiunile lui proprii ivite din dezvoltarea înceată, 
seculară, milenară” Între „formele, deosebite de formele altor popoare, 
pe care le-am făcut noi”, savantul pune înainte de toate admirabilul sat 
românesc, pe care-l cunoaștem şi-l prețuim așa de puţin și-l interpretăm 
așa de greşit. Satul românesc, susține Iorga, „nu este ieșit dintr-un de- 
cret și nu este dezvoltat din Statul românesc, de un caracter monarhic 
mai așezat, din vremea lui Vasile Lupu și Matei Basarab, nici din Statul 
fanariot, cu idei apusene, filosofice, care voia să creeze prin ordonanţe 
domneşti lumea nouă, sau din Statul acesta, și mai occidental, din se- 
colul al XIX-lea, influenţat de toate fenomenele de transformaţie care 
s-au produs în Franța, mai ales în Franţa, de unde am luat noi model 
pentru schimbările repezi, în cea mai mare parte cu totul nenorocite, 
care nu s-au putut înrădăcina și împiedică dezvoltarea organică a po- 
porului nostru, în loc s-o ajute, cum își închipuie unii ideologi” Satul 
acesta, concluziona Iorga, „este, să zicem așa, un dar al lui Dumnezeu, 
este o binecuvântată creaţie istorică” (Ibidem). 


Mergând mai departe cu analiza fizionomiei morale a oamenilor care 
populează lumea satelor românești, savantul ajungea la concluzia că 
țăranii din vechime nu aveau nevoie de un drept penal special, iar pen- 
tru judecarea diverselor lucruri și întâmplări, se apela la „oamenii buni 
şi bătrâni, cari în adunarea lor rezolvau totul, împăcând”. Prin urma- 
re, sublinia savantul, „Românul este unul dintre puţinele popoare care 
poate trăi laolaltă cu alți oameni fără să fie nevoie de constrângere și pe- 
depse; este un dar extraordinar al acestei naţiuni de a trăi fără apăsarea 
unor anumite forme, în aşa fel încât să fie o fericită colaborare între toți 
de acolo” (Ibidem: 38). De aici decurge o altă calitate a românilor dor- 
nici de libertate şi dreptate: modul în care sunt percepuți și apreciaţi 
domnitorii țării. La noi, scrie Iorga, este „o legătură firească și între cel 
mai sărac şi între Domnul țării, înaintea căruia orice sătean, când ajun- 
gea până la judecata lui supremă, stătea drept. Aceasta nu este o ţară 
de îngenunchiaţi” (Ibidem). Tocmai de aceea, omul simplu îl aprecia 
pe domnitor atunci când era „bun, drept și viteaz — trei lucruri care se 

cer neapărat. Oamenii răi n-au putut stăpâni la noi, oamenii lași au fost 
părăsiţi de toţi; cine a judecat strâmb, n-a mai venit nimeni la judecata 
lui (...). Şi numele cu care sunt calificați Domnii în istoria ţării, nume- 
le acestea nu le-au pus totdeauna boierii, ci cei de jos. Cum a fost un 
Domn urât, îndată l-au însemnat” (Ibidem). 


În decursul timpului, țăranul, „talpa” țării cum i s-a spus, a suferit şi el o 
serie de schimbări, generate de împrejurări, de spiritul epocii, de mo- 
delele venite din afară cu impulsul modernizării. Analizând compor- 
tamentul ţăranului din perioada interbelică, Iorga constata că acesta a 
dobândit unele manifestări pe care nu le avea odinioară: „Evident că 
astăzi el cheltuiește altfel, se îmbracă altfel, se duce să cumpere ceea ce 
înaintașii lui știau să facă singuri. Noi am creat țăranul cu atâtea zile de 
vacanţă, pe când vechiul țăran ştia să întrebuințeze fiecare clipă, şi el şi 
nevasta lui”. Dar, adaugă savantul, „în ce priveşte sufletul lui, el nu s-a 
schimbat: noi nu i-am dat o morală superioară moralei lui, ci un exem- 
plu inferior moralei pe care o avea. Dacă nu l-am stricat, este pentru 
că fondul lui de rezistenţă a fost enorm; dar ce a văzut el în jurul său a 
contribuit să-l facă să piardă marile virtuţi de odinioară” (Ibidem: 40). 


Totuși, este nevoit Iorga să afirme, în starea sufletească a ţăranului au sur- 
venit anumite schimbări, iar ele se referă la modalitatea în care acesta se 
raportează la clasele de sus, la boieri și conducători. Într-o primă fază, 
consideră savantul, a existat un fel de „tovărășie românească, de la cei 
mai de jos până la cei mai de sus”, „o tovărăşie sufletească între toți”, şi 
aduce ca argument un citat din Dimitrie Cantemir, care a spus „o vorbă 
mare şi sfântă: Moldova este o ţară unde poate să ajungă cel din urmă 
țăran boier mare și orice neam de boier mare poate să cadă până la fund, 
dacă n-are vrednicia necesară” (Ibidem). Prin urmare, primii domnitori 
români proveneau direct din popor şi erau legaţi de popor, iar susținerea 
și devotamentul față de un domn bun, drept şi viteaz erau lucruri fireşti, 
de la sine înțelese. Așadar, domnul român, îmbrăcat în purpură și cu dia- 
demă, aşa cum arată frescele vechilor biserici, „este un mare senior, care 
poate sta alături de oricare din conducătorii societăților apusene din ve- 
cinătate”, dar el nu încetează, în același timp, să fie „un fiu al naţiunii sale, 
un fiu al plaiurilor argeșene, unde se păstrează până astăzi tipul Domni- 
lor noştri de odinioară” (Ibidem). A fost epoca pe care Iorga a numit-o a 
cavalerilor care luptă şi apără creștinătatea. 

O a doua fază începe atunci când „s-a rupt legătura dintre boieri și 
țărani”, moment pe care Iorga îl stabilește pe la 1550. De acum înainte, 
„războiul e făcut cu boieri”, care au dat și ei dovezi de vitejie și s-au jertfit 
pentru apărarea ființei neamului. Este „vremea vitejilor”, scrie Iorga, în 
care îl include în primul rând pe Mihai Viteazul. Aceştia erau şi creştini, 
dar „poate mai puţin creştini decât cei vechi, cari ridicau necontenit bi- 
serici şi mănăstiri”, însă neîndoielnic erau „cavaleri cu un simţ de onoare 
admirabil” și, înainte de toate, „viteji dovediți” (Ibidem: 41). 


Timpurile s-au schimbat apoi din nou, iar cu ele și obiceiurile. A sosit 
vremea când vitejia a obosit şi atunci „a răsărit altă fază: a Curţii stră- 
lucitoare, a învăţăturii, a proteguirii artei, a îmbogăţirii vechii comori 
de frumuseţe pe care o lăsaseră înaintașii. Aceasta, scrie Iorga, „este 
vremea întrupată de Brâncoveanu” (lângă care îl așază și pe Matei Ba- 
sarab), pentru care nu lupta și setea biruinței sunt pe primul plan, ci 
misiunea istorică înţeleasă prin răspândirea cărților şi a slovelor sfinte 
(Ibidem). Brâncoveanu, notează lorga, „creează după datină”, valorifică 
tradiţiile populare şi naționale, nu se inspiră după modele străine. 


A venit apoi o altă vreme, când „s-a crezut că totul se schimbă prin 
. De. .. . . . 
reforme şi ordonanțe”, iar oamenii s-au schimbat și ei. Este epoca dom- 
niilor lui Constantin şi Nicolae Mavrocordat, pe care savantul îi con- 
sideră „dezrobitori pe hârtie, creatori de aşezăminte care n-au stat în 
. . » . 
picioare” (Ibidem). 


În fine, am ajuns în secolul al XIX-lea, în care cartea și ceea ce scrie în 
cărți au devenit credința de căpătâi: „Cartea a fost mândria noastră” şi 
s-a creat „o strălucită civilizaţie de cărturari, în care trăim şi acum”. Dar, 
consideră Iorga, nu s-a înţeles un lucru: de la carte „se câştigă ceea ce-ţi 
trebuie pentru a-ţi creşte puterea şi a te cobori în realitatea care cere 
ceva mult mai vechi şi mai puternic decât cartea” (Ibidem). 


Ajunşi la acest moment, trebuie să amintim activitatea neobosită a 
lui Nicolae Iorga desfășurată în cadrul Ligii pentru unitatea cultura- 
lă a tuturor românilor (Liga Culturală), înfiinţată în decembrie 1890, 
transformată apoi, la congresul extraordinar din decembrie 1914, 
în Liga pentru unitatea politică a tuturor românilor, la conducerea că- 
reia au fost aleși Vasile Lucaciu (președinte), Barbu Delavrancea 
(vicepreşedinte) şi lorga (secretar general). Declanșarea Primului 

Război Mondial a generat noi speranţe în rândul popoarelor aflate sub 
asupriri străine, iar în cazul românilor se cerea trecerea de la etapa lup- 
tei pentru conştientizarea unităţii lor culturale, a dobândirii conștiinței 
apartenenței la acelaşi neam, la o etapă nouă, a luptei pentru unitatea 
lor politică, după cum se arăta în manifestul adresat țării de noua Ligă: 
„O unitate culturală fără o unitate politică nu are nicio chezășie. Pentru 
păstrarea unităţii culturale ni se impune unitatea politică. Din războiul 
uriaș care a împins toate neamurile, va ieși o lume nouă (...). Alcătuirile 
vechi se desfac, iar noile alcătuiri se bazează pe dreptul fiecărui neam 
de a trăi laolaltă o viață naţională și liberă” (Giurescu 1975: 601). 


Într-adevăr, după înfăptuirea unității politice, în anul 1918, problema 
centrală care se punea pentru clasa politică, dar și pentru intelectuali- 
tatea ţării, era aceea a reformării noului stat, a organizării sale pe baze 
noi, moderne, prin valorificarea elementelor definitorii, conservate 
de-a lungul secolelor, care au contribuit la formarea acelei sinteze pri- 
mordiale, „plină de originalitate şi de însușiri care este poporul româ- 
nesc” (Iorga 1938: 33). După Marea Unire s-a creat o situaţie cu totul 
nouă, care trebuia gestionată şi condusă pe o cale care să-i asigure Ro- 
mâniei consolidarea statală, dezvoltarea democratică și, desigur, „uni- 
ficarea sufletească a tuturor locuitorilor țării”, după cum se exprima un 
alt mare istoric din epocă, Vasile Pârvan, care spunea: „România între- 
gită este o creaţie nouă a istoriei universale, având economic, cultural 
și politic, un viitor esenţial divers diferitelor părți din care s-a compus”. 
Românii, argumenta Pârvan, se aflau în fața unei renașteri, „în care toa- 
te valorile existente până acum se vor schimba - valori politice, ca şi 
valori artistice, valori sociale ca și valori religioase. Va fi o intensificare 
în cantitate şi o diversificare în calitate. Va fi o străbatere mai activă cu 
elemente europene și americane şi va fi o pătrundere efectivă a noastră 
în concertul civilizației mondiale” (Pârvan 1981: 574-575). 


Nicolae Iorga nutrea convingeri asemănătoare cu cele ale lui Pârvan 
şi considera că poporul român, în parcursul său multimilenar, se află 
într-un nou și fundamental moment de răscruce al evoluţiei sale. Sa- 
vantul, angajat plenar și în viața politică, susținea că este nevoie rapi- 
dă de o înnoire legislativă, care să pună în acord normele de conduită 
în fiecare domeniu cu noile realități politice, economice și culturale 
apărute după Unire. În același timp, este nevoie de crearea unui aparat 

administrativ competent, care să nu plătească tribut dependenţei de 
interesele de clasă sau de partid de care au suferit administraţiile de 
până atunci: „ când legile vor fi votate, va fi necesar ca un corp întreg de 
funcţionari cinstiţi, fără nicio teamă în îndeplinirea datoriei lor şi fără 
nicio părtinire pentru cei puternici, să lucreze, cu o hărnicie care nu stă 
în obiceiurile noastre, pentru ca izvoarele să nu se ascundă. Şi aceas- 
ta presupune un guvern de autoritate, un regim de legalitate energică” 
(N. lorga, „Neamul Românesc”, 24 martie 1921). 


Aşa cum menționam la începutul acestor rânduri, în 1938, la două de- 
cenii de la Marea Unire, Nicolae Iorga ajungea la concluzia că statul şi 
poporul român au nevoie de „reforma cea mare”, ieșită din lecţia isto- 
rică, „pentru a ne reface din nou oameni, în sensul cel vechi, oameni 
complecţi — și cari, ca oameni complecţi, să se poată înțelege desăvârșit”. 
Pentru aceasta, „trebuie prețuit omul care, în legătură cu oricine, zăreşte 
ceea ce este comun umanităţii, umanitate care poate să fie de jos în ceea 
ce priveşte bogăţia sau ceea ce numim noi cultură, dar care foarte dese- 
ori ne poate da cele mai înalte învățăminte de morală” (Iorga 1938: 41). 
Cadrul unei asemenea reforme profunde, în împrejurările ce marcau 
apropierea declanșării celei de a doua mari conflagrații mondiale, era de- 
limitat nu doar pentru români, în opinia lui Iorga, de două jaloane: pe 
de o parte, este vorba de oameni care provin dintr-un regim tiranic şi au 
început să se bucure de libertate; pe de altă parte, ne găsim în mijlocul 
unei societăți europene care, sub presiunea evenimentelor care se prefi- 
gurează amenințător, „întinde desperată mâinile în aer, prinzând iluzii și 
hrănindu-se cu iluzii”, În asemenea condiţii, opinează savantul, trebuie să 
ne aplecăm și să eliberăm „ce avem noi încă ascuns în adâncul sufletului 
nostru”, iar acesta este „putinţa sentimentului omeniei, al inițiativei, fiind 
gata oricând să facem un lucru pe care nu-l poate face nimeni, și nici noi 
n-am crezut, până în momentul acela de spontaneitate liberă, că suntem 
în stare a-l face” Învăţând din lecţia istoriei, „să ne gândim înainte de toa- 
te că suntem formele trecătoare, de astăzi până mâine, când ici, când din- 
colo, ale acelui lucru mare și sfânt, care este sub toate faptele și în toate 
formele: omul” (Ibidem). 


Aşadar, Nicolae Iorga aducea în prim plan idealul moral kantian, care 
considera că omul trebuie să fie totdeauna un scop. Prin prisma acestui 
principiu de preţuire a omului ca scop și valoare supremă, Nicolae 

Iorga s-a ridicat mereu împotriva spiritului războinic distrugător, re- 
prezentat în 1940 în primul rând de Germania hitleristă: „În această 
luptă teribilă a unui popor — spunea în acel an Nicolae Iorga —, care 
vrea să dărâme state, să nimicească naţiuni, să schimbe soarta lumii, să 
strămute populaţii care sunt aşezate de sute de ani..., la sforțări de felul 
acesta: război la sud, război la est, război la vest, război pe mare, cât 
de tare să fie un popor fizicește, şi moral, poate rezista?” Iar concluzia 
exprimată cu un curaj unic de către savantul român era aceasta: „Istoria 
este un mare tribunal, în care se judecă popoarele şi naţiunile, trium- 
furi aparente se termină prin cumplite dezastre şi încordări naţionale, 
care, cum este încordarea din momentul de față a Germaniei, pot să 
aibă un efect dezastruos” (Apud Gusti 1969: 406-408). 


Nicolae Iorga a fost într-adevăr, după cum aprecia Dimitrie Gusti, un alt 
mare savant român din epocă, „personalitatea cea mai reprezentativă şi 
sintetică a neamului românesc (...) a fost mai mult decât un istoric, un 
om politic, un poet, el a fost un cugetător etic şi un sfătuitor al vremii 
sale (...). Din studiile și dragostea neprihănită pentru trecutul nostru, 
din grija chinuitoare pentru prezent, din conștiința tăriei viitorului şi-a 
plănuit N. Iorga doctrina etică și idealul acţiunii sale” (Ibidem). 


Referinţe Iorga 1938 = Nicolae Iorga, Originea, firea şi destinul 

bibliografice neamului românesc. În: Enciclopedia României, vol. 1, 
București, 1938, reeditată de Editura Tipo Moldova, Iaşi, 
2010 


Giurescu 1975 = Constantin C. Giurescu, Dinu C. Giu- 
rescu, Istoria Românilor, Bucureşti, Albatros, 1975 


Pârvan 1981 = Vasile Pârvan, Începuturi, articol introduc- 
tiv publicat în revista „Învățătorul român”, Bucureşti, I, 
nr.1, ianuarie 1922, p. 7-8, reprodus în volumul V. Pârvan, 
Scrieri, text stabilit, studiu introductiv și note de Alexan- 
dru Zub, Bucureşti, Editura Științifică şi Enciclopedică, 
1981 

Gusti 1969 = D. Gusti, Etosul lui Nicolae Torga. În: volu- 
mul Opere II, texte stabilite, comentarii, note de Ov. Bă- 
dina și Oct. Neamţu, București, Editura Academiei RSR, 
1969. 

Opera istorică a lui Iorga 
între monumental și frumos 


|T. — cercetător în domeniul 
istoriei și profesor de istorie. 
Originar din localitatea Găurenii 
de Sus, fostul judeţ Lăpușna, 
Basarabia. A editat mai multe 
lucrări, dintre care studii și 
cercetări istorice (ultimele): 
Basarabia în actul Marii Uniri de 
la 1918. Album (în colaborare), 
Chişinău, 2018; Sfatul Țării. 
Istoria zbuciumată a unei 
importante instituţii politice 
basarabene, Chişinău, 2018; 
Miscellanea historia et critica. 
Culegere de studii și articole, lași, 
2019; Reflecţii asupra istoriei și a 
scrisului istoric. Studii de filozofie 
a istoriei, Chișinău, 2020; cărţi 
memorialistice: Istoria istoriilor 
mele, Chișinău, 2013; Din răsărit 
până în amurg. Amintiri, Chișinău, 
2016; proză: Câteva povestioare, 
Chişinău, 2015; Într-un târziu. 
Nuvele, Chişinău, 2017; /storisiri 
răzlețe. Nuvele, laşi, 2018; 
Anapoda. Roman, laşi, 2020. 


Nicolae Iorga a fost o personalitate com- 
plexă, în care îmbinarea spectaculoasă a 
unei foarte rare înzestrări native cu o capa- 
citate de muncă cu totul excepțională şi cu 
anumite slăbiciuni omenești a creat acel 
portret neobișnuit care a trezit interesul de 
diferită natură al contemporanilor săi şi al 
generaţiilor care au urmat, îndemnându-i 
pe mulți să-şi spună părerea despre el atât 
în timpul vieții, cât mai ales după dispariţia 
sa. A fost firesc, de aceea, ca părerile și ati- 
tudinile să fie foarte diferite. În timp ce 
unii, poate cei mai mulți, au vorbit despre 
el cu simpatie și cu admiraţie sinceră, alții 
l-au apreciat detașat, recunoscându-i unele 
calităţi şi îndoindu-se de altele, ca, de exem- 
plu, reprezentanţii „şcolii noi” a istoricilor 
români, care începea să se înfiripeze în anii 
'30, sau George Călinescu, cel care punea 
mult preţ pe opera sa istorică, pe talentul său 
oratoric şi de publicist, dar nu avea aceeaşi 
părere despre operele sale literare, ceea ce 
nu-l împiedica totuși să-l considere om „de 
geniu, comparabil cu Voltaire, prin persona- 
litate”. În sfârșit, alţii, nu foarte mulți, cum 
au fost Pamfil Şeicaru sau Constantin Ar- 
getoianu, fără să poată nega valoarea operei 
sale istorice, l-au tratat pe omul Iorga, mai cu 

seamă pe omul politic Iorga, cu destule rezerve, care în unele cazuri 
au trecut de la scene anecdotice la calificări degradante. În aminti- 
rile celui din urmă de exemplu, care a fost un memorialist pe cât de 
talentat, pe atât de slobod la gură, Iorga nu arareori este caracterizat 
drept „nebunul”, „bărbosul paranoic”, „apostolul aiurelii” şi aşa mai 
departe. 


Dar, indiferent de caracterizările care i s-au făcut, bune și rele, drepte 
și nedrepte, elogioase și descalificante, Iorga a rămas pentru totdeau- 
na unul dintre cei mai mari istorici europeni din prima jumătate a 
secolului al XX-lea şi, desigur, una din cele mai importante figuri ale 
culturii române. Opera sa istorică este atât de întinsă și de complexă, 
încât aprecierea ei corectă în paginile unui studiu, fie și destul de cu- 
prinzător, cu atât mai mult într-un articol, nici nu poate fi închipuită. 
Sintezele sale monumentale de istorie a românilor, studiile de mare 
cuprindere tematică și cronologică asupra așezămintelor politice şi 
sociale ale Europei Occidentale, asupra Bizanțului, Veneţiei, Impe- 
riului Otoman, cruciadelor, monografiile speciale consacrate istoriei 
artelor, literaturii, comerțului, bisericii, armatei etc., etc., plus lucră- 
rile de filozofie a istoriei — Materiale pentru o istoriologie umană şi 
Generalităţi cu privire la studiile istorice —, sunt pe cât de ample și pro- 
funde, pe atât de condimentate cu o informaţie istorică deosebit de 
bogată și variată, încât este de necrezut că toate acestea au putut fi 
realizate de un singur om. Sub acest aspect, Iorga este un caz singular 
în istoria științei istorice. 


Bineînţeles că anumite atitudini critice față de opera sa, inclu- 
siv faţă de scrierile istorice, au fost şi sunt îndreptăţite. Dincolo de 
capacităţile sale intelectuale ieșite din comun, Iorga era un om de 
o energie debordantă şi de un orgoliu ce se manifesta cu asupra de 
măsură, din care cauză în activitatea sa el tindea să cuprindă necu- 
prinsul. A scris de toate și în toate a căutat să fie exhaustiv. Ar fi scris, 
se pare, şi o istorie a universului, precum şi monografii grele despre 
toate ştiinţele cunoscute de omenire, dacă ar fi dispus de datele ne- 
cesare pentru aceasta. Evident că astfel de ambiţii, salutabile în prin- 
cipiu, au latura lor negativă, pentru că tendinţa de a cuprinde totul 
lasă în urmă terenuri neacoperite. Pornirea irezistibilă de a scrie mult 
şi despre toate face ca unele lucrări să apară incomplete, superficiale, 

să conţină inadvertenţe şi păreri greșite. Tânărul Mircea Eliade, care 
îl admira pe Iorga inclusiv pentru ceea ce numea „impulsul poligra- 
fic”, comparându-l cu Pico della Mirandola și propunând chiar să fie 
înfiinţat un institut care să-i studieze opera, avea să rămână dezamă- 
git după ce a citit impozanta ca volum Essai de synthèse sur l'histoire 
universelle, considerând-o un eşec tocmai pentru că fusese realizată în 
grabă, ceea ce a făcut o să arate neîngrijit. 


Iorga era conștient de acest neajuns, dar nu-l putea învinge, mai 
bine zis, natura sa nu-i permitea să-l învingă. La un moment dat el a 
pronunţat o frază care multă vreme a rămas neînțeleasă. „Aș fi vrut, 
din partea mea, zicea el în Materiale pentru o istoriologie umană, să 
am mai mult talent «poetic» pentru a fi mai aproape de adevăr”. La 
prima vedere, această zicere pare să nu aibă niciun sens: ce are poezia 
cu adevărul istoric, de ce ar fi nevoie de înzestrări artistice pentru a 
scrie studii istorice de reală valoare ştiinţifică şi de mare putere de 
convingere? Nu cumva, dimpotrivă, derapajul poetic l-ar face pe is- 
toric să se abată de la sarcina de a reproduce realităţile istorice în 
toată goliciunea lor, fără ajustări și fără înfrumusețări, într-un cuvânt, 
fără mutarea lor în imaginar? O reflecţie atentă și stăruitoare asupra 
acestei fraze ne ajută să înțelegem, până la urmă, că nu e vorba nici pe 
departe de o zicere rostită doar pentru a impresiona, ci de un gând 
profund privind natura și destinul operei istorice. 


Ne ajută chiar Iorga să înțelegem ce avea el în vedere când rostea acea 
frază. Dorinţa, aparent paradoxală, de a avea talent poetic pentru a 
putea fi mai aproape de adevăr își are explicaţia, după convingerea 
sa, în faptul că operele istorice de mare calitate „au în ele şi poezia 
simţirii şi poezia stilului”. „Adevărurile istorice”, mai zice el, „sunt 
de discernământ, nu de simplă constatare şi reproducere”, ceea ce în- 
seamnă că accentul se pune, până la urmă, pe individualitatea isto- 
ricului şi în special pe facultăţile sale spirituale. Ajungem la această 
constatare şi prin mijlocirea altor scrieri ale istoricului. Astfel, în una 
din lecţiile sale inaugurale la Universitatea din București lămurea că o 
operă istorică ce are neîndoielnice calităţi științifice şi totodată reale 
valenţe artistice se fondează pe trei premise: muncă, inteligenţă și ta- 
lent. Acestora le corespunde, în aceeași ordine, adunarea informaţiei 
istorice, prelucrarea ei critică, urmată de scriere, şi anume „aici, zice 

el, începe opera de artă și de talent”, care, adaugă imediat, trebuie să 
aibă drept obiectiv „adevărul istoric”. Când vorbea despre toate aces- 
tea, se va fi gândit, poate, și la regula de trei a lui Leopold von Ranke, 
pe care l-a apreciat foarte mult: îmbinarea preciziei cu profunzimea 
şi cu exprimarea. De fapt, tot secretul constă în „organizare și stil”, cu 
condiţia ca cel care le realizează să fie un „istoric cu natură de artist”, 
un „erudit cu simț istoric și cu iubire de trecut”. Convingerea lui că 
istoricul trebuie să aibă „natură de artist”, fiind totodată un „erudit cu 
simț istoric”, explică de ce lua în ghilimele sintagma „talent poetic”. El 
voia să arate că pentru a scrie bine, adică în același timp convingător 
şi atractiv şi prin reproducere cât mai exactă a realităţii istorice, nu 
se cere să fii pur și simplu poet — asta nu ar ajuta la nimic, în schimb 
este mare nevoie să ai imaginaţie și să simţi obiectul cercetării tale, să 
simți istoria. Istoric adevărat nu este acela care scrie cum îi sugerea- 
ză sursele istorice şi cum îl îndeamnă cercetările de până la el. Dacă 
informaţia de care dispune nu este prelucrată stăruitor de mintea și 
de simţurile lui, opera sa va fi una moartă, din care cauză nu va putea 
răspunde la sarcina cercetării, iar asta înseamnă că a irosit vremea și 
eforturile degeaba. Istoricul nu este pur şi simplu un informator des- 
pre trecut, el trăieşte din plin istoria pe care o cercetează și o scrie şi 
anume așa o prezintă cititorilor săi: spectacol viu, nealterat, al vieţii 
trecute, preludiu și, până la un punct, oglindă a vieții actuale. 


De aici rezultă un gând mult mai adânc, pe care Iorga nu-l formu- 
lează în mod expres, dar care poate fi uşor urmărit în scrierile sale, 
mai cu seamă în cele din ultimii săi ani de viață, de exemplu atunci 
când se va caracteriza pe sine însuși, în comparaţie cu alți istorici, şi 
când îşi va aprecia propria operă. De unde urmează concluzia că is- 
toric nu poate fi oricine, că scriitori de istorii sunt mulți, dar istoricii 
adevăraţi se întâlnesc foarte rar. Aceştia „sunt corifeii, va zice el, şi 
asupra lor se îndreaptă atenţia” lumii. De aceea responsabilitatea lor 
este foarte mare. Dar și a acelora care îi ascultă, pentru a lua amin- 
te la spusele și învățătura lor. Ideea despre statutul înalt și misiunea 
specială a istoricului se potriveşte foarte bine cu ceea ce zicea despre 
acelaşi lucru Nietzsche, care observa că „istoria o pot suporta numai 
personalităţile puternice, pe cei slabi ea îi copleşeşte cu totul”, deoa- 
rece ea „dezorientează percepțiile şi simţurile noastre atunci când ele 
nu sunt destul de puternice pentru a se măsura cu trecutul. 

Aceste gânduri ale marelui istoric ajută să ne lămurim ce e valoare re- 
ală în scrierile istorice, să separăm lucrurile meritorii de umplutură, 
de făcături, de falsuri şi pur şi simplu de flecăreală. Se poate consta- 
ta mereu că piața opusurilor istorice e supraincărcată de tot felul de 
înjghebări despre cele mai variate teme privitoare la trecut, și omul 
străin de astfel de preocupări nu poate înţelege de ce se întâmplă 
așa, din care cauză repetă și el ceea ce s-a tot spus despre istorie, că 
aceasta ar fi plină de minciuni. Or, în lumina gândurilor lui Iorga, 
menționate mai sus, explicația acestei situaţii este foarte simplă şi 
ea constă în faptul că, fără să mai vorbim de puzderia de diletanţi 
pripăşiţi pe tărâmul muzei Klio, majoritatea scriitorilor de istorii, 
care se consideră profesioniști în domeniu, sunt lipsiți de imaginaţie, 
din care cauză lucrările lor sunt serbede, seci, plictisitoare, fără nerv 
şi fără mesaj. E firesc, de aceea, ca cititorul să nu creadă în ele și să le 
arunce cât colo după primele propoziţii citite. 


Spiritul iscoditor, interesul mare pentru temele necunoscute sau slab 
cercetate, pentru cele mai noi scrieri istorice apărute în țară și în stră- 
inătate l-au ajutat pe Iorga să-și completeze mereu cunoștințele, să-şi 
revadă părerile şi convingerile, să şi le schimbe atunci când obiective- 
le cercetării o cereau. Din păcate, pentru cei mai mulți istorici români 
această lecţie a trecut neobservată, ceea ce face ca vechile racile ale 
istoriografiei române, întâi de toate conservatorismul, încremenirea 
în păreri învechite, fără justificări logice şi fără surse, comoditatea, 
substituirea panegiricului patriotic investigaţiei științifice şi altele 
asemănătoare să nu poată fi depășite. lată doar câteva exemple: pre- 
zentarea daniilor domnești ca factor pozitiv în dezvoltarea societăţii 
medievale românești, supralicitarea nemotivată a actului aşa-zis uni- 
ficator al lui Mihai Viteazul, mitul despre provenirea numelui de Ba- 
sarabia de la domnii Basarabi ai Țării Românești, glorificarea peni- 
bilă a regalității la români, justificarea (în fond) a actului de trădare 
al „monstruoasei coaliții” de la 1866 (Iorga: Cuza „s-a ridicat pentru 
o misiune istorică, a trăit pentru această misiune istorică, a pătimit 
pentru dânsa și a isprăvit ca mucenic al misiunii istorice pe care și-a 
impus-0”), elogierea nemotivată a României interbelice şi în special 
a aşa-zisului regim democratic din acea perioadă, prezentarea reîn- 
tregirii din 1918 ca rezultat (aproape) exclusiv al luptei poporului ro- 
mân pentru unire. Un procedeu foarte des practicat de istoriografia 

română este tendinţa de a trece sub tăcere, de a ascunde anumite fap- 
te neplăcute din trecut, unele din ele adevărate tragedii naţionale, ca, 
de exemplu, răscoala de la 1907, înfrângerea de la Turtukaia, pacea 
de la Buftea din martie 1918, atitudinea colaboraţionistă și trădătoa- 
re a regelui Mihai față de regimul de ocupaţie sovietică a României şi 
câte altele. Câtă vreme istoriografia română nu găsește curaj şi putere 
să renunţe la astfel de maniere de prezentare a trecutului, cărțile de 
istorie a românilor, întâi de toate manualele și sintezele academice, 
vor continua să hrănească elevii şi pe cetăţeni cu poveşti şi cu min- 
ciuni despre istoria lor. 


Dar să revin la ce vorbeam mai devreme, la stilul operelor lui Iorga, 
evident, al celor istorice, care fac subiectul scrierii de față. Călinescu, 
pe care l-am invocat mai sus, zicea că atunci când „e vorba de valoa- 
rea literară a operei lui istorice [a lui Iorga], se pune întrebarea îngri- 
jorată dacă este vreo carte [a sa] care, fie prin construcţia ei, fie prin 
idei, să rămână. Răspunsul principal e negativ”. Marii creatori de prea 
multe ori nu și-au putut ierta unii altora succesele și mai ales talente- 
le. Sigur că ilustrul istoric literar are dreptate într-o oarecare măsură, 
dar nici pe departe într-atât încât să fie îndreptăţit a nega cu totul 
virtuțile literare ale operelor istorice ale lui Iorga. E adevărat că, de 
exemplu, stilul sintezei de istorie a românilor e greoi, întortocheat, 
încărcat pe alocuri cu prea multe date, nume, imagini, portrete, cu 
numeroase referinţe la surse şi scrieri istorice, ceea ce cititorului fără 
răbdare şi mai ales celui cu insuficientă pregătire îi poate crea impre- 
sia inexactităţii, a neclarităţii şi a confuziei. Dar asta nu este întot- 
deauna așa. Iorga a fost, cum am văzut, preocupat de aspectul literar, 
mai bine zis, estetic al scrierilor sale istorice. În cartea Generalități 
cu privire la studiile istorice el are un compartiment care se numește 
Frumusețea în scrierea istoriei şi în care repetă, între altele, unul din 
gândurile menţionate mai sus și anume că frumuseţea scrierii istori- 
ce ține de organizare și stil. Graba sa de a cuprinde totul, de a scrie 
despre toate nu i-a permis să aibă grijă mereu de organizarea cea mai 
judicioasă a operei și mai cu seamă de a o realiza în stilul cel mai ales. 
Şi totuşi astfel de lucrări în opera sa se întâlnesc. 


În urmă cu mulți ani, pe când începusem și eu să fac primii paşi pe 
tărâmul ştiinţei istorice, am dat de o mică lucrare a lui Iorga despre 

Petru Şchiopul, realizată, din câte îmi mai amintesc, după documen- 
te pe care le descoperise în Italia. Era o lucrare scrisă cu adevărată 
inspiraţie de artist: incitantă, plină de nerv, ca o dramă shakespeari- 
ană, îmbrăcată într-o foarte plăcută expresie plastică, dar fără afişare 
de pretenții stilistice. Aceasta face parte din acea categorie de scrieri 
pe care nu mai vrei să le lași din mână şi mereu nădăjduiești să te 
întorci la ele. Aproape la fel de impresionantă este și cartea sa des- 
pre Basarabia, scrisă după periplul său basarabean din anul 1904. 
Mânuind cu multă măiestrie o adevărată pană de artist, el a creat 
imaginea vie a ținutului de atunci, suprinsă în portrete pitoreşti, 
în portul şi vorba oamenilor de cea mai diferită obârşie etnică şi 
socială, în înfăţişarea variatelor zone rustice, a satelor şi târgurilor 
de provincie, a tot soiul de edificii publice, case, biserici, mijloace 
de locomoţie, căi de comunicaţie, animale, militari, funcţionari 
sau în scene mai spectaculoase, ca întrecerea trăsurilor pe străzile 
Chişinăului ori în forfota de la gară; cititorul întâlneşte în Basara- 
bia apăsătoarea atmosferă a unui război care se petrecea în acel mo- 
ment la cealaltă extremitate a imperiului, la Chişinău e izbit de con- 
trastul dintre bogăţie şi sărăcie, iar în cetatea Hotin sau în străvechea 
biserică din Căuşeni se minunează, întâlnindu-se faţă-n faţă cu ne- 
curmata prezenţă istorică românească. Toate acestea, plus semnala- 
rea stării de spirit antiromâneşti a ținutului, ca efect al îndelungatei 
şi insistentei sale muştruluieli țariste, fenomen care, prin actuali- 
tatea lui, este perceput uşor şi fără surprindere, fac din aceste note 
de călătorie, care sunt întâi de toate o foarte reușită operă literară, 
și o tot atât de valoroasă sursă istorică, chiar dacă uneori mai pot fi 
întâlnite în ea şi observaţii sau date mai puţin sigure ori discutabile, 
cum ar fi, de pildă, impresia autorului că pe atunci în ţinut nu ar prea 
fi fost intelectualitate românească neînstrăinată. 


Abătându-mă o clipă de la subiect, aş observa că dacă Iorga ar fi 
zăbovit doar cîteva zile în Chişinău pentru a sta la sfat măcar cu 
acel grup de intelectuali care, în frunte cu Emanuil Gavriliţă, avea 
să înfiinţeze în anul următor, cu sprijinul preţios al lui Constantin 
Stere, ziarul „Basarabia”, s-ar fi putut convinge că aici era o mână de 
oameni bine instruiți şi tot atât de bine orientaţi în cauza naţională 
românească, cărora însă le lipsea relaţia strînsă cu cărturarii de peste 
Prut. 

Am adus mai sus doar două exemple despre virtuțile literare ale scri- 
erilor lui Iorga, dar aș fi putut aduce multe altele. Şi cât sunt de inci- 
tante, calde și, mai ales, instructive și mobilizatoare prelegerile ținute 
de el la Ateneul Român, în aulele studenţeşti și chiar unele discur- 
suri în Parlamentul României, ca acea strălucită cuvântare rostită 
în decembrie 1916 la Iași, care a avut rolul de a revigora spiritul de 
rezistenţă și de luptă al clasei politice, a Armatei Române și a întregii 
țări, după pierderile catastrofale şi suferinţele uriașe cauzate de inva- 
zia germană și austro-ungară! 


Astfel că, încheind această prea sumară referire la opera istorică a lui 
Iorga, pot să adaug că eu, ca istoric, am fost și rămân impresionat 
nu numai de amploarea fără precedent și fără urmări, deocamdată, a 
creaţiei sale, nu doar de tematica extrem de variată a scrierilor sale, 
de cuprinderea cronologică şi profunzimea eforturilor sale investiga- 
tive, ci şi de frumusețea, dacă nu a tuturor acestora, cel puţin a unora 
din ele. 

Adrian Dinu RACHIERU 


| Iorga sau nevoia de orizont 


ADR. — prof. univ. dr., 
actualmente pensionar. 

idol fals? (2006); Eminescu 
după Eminescu (2009); Poeți 
din Basarabia (antologie 
critică) (2010); lon Creangă. 
Spectacolul disimulării (2012); 
Con-viețuirea cu Eminescu 
(2013); Romanul politic şi 
pactul ficțional (I) (2015); 
Polemici de tranziţie (2016); 
Romanul politic şi pactul 
ficțional (ll) (2018); Cercul 
doclinian, ediţia a II-a (2020); 
Politică și canon literar 

(sub tipar). 


Considerat o forță a naturii, de o uimitoa- 
re precocitate și prolificitate, Iorga a provo- 
cat extatism, articole ocazionale, dar nu în 
aceeaşi măsură şi studii lucide, adânci, ex- 
plorând „continentul Iorga” și luminându-i 
întreaga moștenire. Despre Iorga au scris 
panegirişti şi detractori, inflamând pagina, 
topind afirmaţiile la flacăra subiectivismelor 
exacerbate, Iorga însuși fiind un amestec de 
intuiții fine şi obtuzităţi grosiere. 


Vocaţia de istoric toate 
desfăşurările sale. Mânat de un profesiona- 


lism ce se mișca în orizonturi largi, izbucnind 


prezidează 


în sinteze ce se nutreau din analogii și simili- 
tudini cuprinzând spaţii și durate mari, lorga 
brusca obișnuinţele de gândire; prin forţă vi- 
zionară şi polemism dilatat, distrugea clişeele 
vremii. Până la Iorga studiile de literatură 
comparată fixau doar influențele asupra litera- 
turii române. Iorga, veritabilă conștiință euro- 
peană, revizuieşte orizontul istoric universal, 
respinge ideea unui Occident ca „centru per- 
petuu', pledând pentru locul cuvenit sud-es- 
tului european. O Geschichte des Riimanischen 
Volkes (cerută la Lamprecht) era o încadrare 
a istoriei noastre în istoria Europei. lorga nu 
admitea că istoria universală poate fi doar o 
colecţie de istorii naţionale; feliată, marea is- 
torie îşi ascunde „liniile și punctele de popas 

pentru viața lumii”. Mai mult, Iorga înțelegea istoria ca o știință a vieții; 
lecţia sa ţinteşte umanizarea istoriei, refuzul izolaţionismelor, accesul 
la sinteze — ca mari viziuni de ansamblu, mustind de viaţă. 


Iorga (1871-1940) avea temperament de luptător, el era omul fapte- 
lor. Încrezător în forţa intuitivă, divinatorie a istoricului, convins că 
„istoria nu e înşirare, ci explicaţie”, el va accepta eroarea detaliului pen- 
tru decolarea spre marile sinteze. Surprinzător e că fibra sa combati- 
vă, subiectivismul luptător resping exaltarea romantică. Dar refuzul e 
doar teoretic. Patosul e repudiat și, în același timp, instilat în propria-i 
operă. lată, în câmpul bizantinologiei, Iorga se războiește cu cei care 
vedeau Răsăritul ca o periferie a Occidentului, impunând, în replică, 
o viziune şocantă: o Europă medievală cu centrul la Bizanţ! El a fost 
reprezentantul ilustru al unui spațiu ignorat, reabilitând una din ma- 
rile civilizaţii ale lumii. Departe de a înțelege Bizanțul precum alții, 
aflat adică „la granițele barbariei asiatice”, Iorga va evidenția influența 
puternică a Bizanțului în procesul lent de elaborare a unui Occident 
(categorial). Istoricul nostru a impus noțiunea de sud-est european, a 
creat Institutul de studii pentru această arie culturală, a reanimat viața 
bizantină în a cărei unitate n-a văzut doar o monarhie orientală. Unind 
ideea romană (grandoare) cu cea orientală (legitimitatea imperială a 
monarhiei universale), Bizanțul — în optica lui Iorga - n-a fost un stat 
naţional, ci o „icumenie”; ortodoxia era elementul ideologic ecumenic, 
iar secretul duratei imperiului rezida — spunea Iorga (vezi Étude byzan- 
tines) — în respectarea specificității etnice şi spirituale. 


Preocupat de romanitatea orientală, Iorga va explora această lume în 
fierbere, numind legăturile organice cu „realităţile balcanice”. Lumea 

izantină, deşi la dispoziţia ideii imperiale, masca sub faldurile pur- 
bizantină, deşi la d ţia id le, b falduril 
purei încercările de uzurpare, salvând forma unui conţinut deteriorat. 
„Uriașul sud-estului european”, în Byzance après Byzance, va discuta 
această configuraţie etnică (a cărei amalgamare, agitând tendinţele 
naționaliste, va dizolva Bizanțul), fără a ignora continuitatea bizantină. 
Căderea imperiului sub turci însemna, după Iorga, rezolvarea „chestiu- 
nii balcanice”; dar ordinea otomană nu videază bizantinismul, iar trans- 
ferarea acestuia la curțile domnitorilor români îi asigură supraviețuirea 
până în secolul al XIX-lea, când ideile occidentale penetrează masiv și 
agresiv. 

Evident, albia naţională este prea strâmtă pentru torenţialele sale ma- 
nifestări. El se mişcă, purtat de irepresibila vocaţie de istoric, într-o 
epocă de căutări când o societate nouă, ieşind din găoacea vechilor 
rânduieli, dobândea mari victorii politice şi se lepăda de obsesiile flu- 
turate de înaintaşi. Iorga izbucnește în plină dominație intelectuală 
maioresciană, suportând concurenţa gheristă; el va debuta cu versuri 
la „Contemporanul” (o revistă ispitită de naturalism, acceptat și de 
Gherea, diferențiindu-se însă de adepţii şcolii lui Zola), va manifesta 
simpatii socialiste şi-şi va recuza apoi mentorii. Luându-şi startul sub 
semnul lui Maiorescu şi Gherea, lorga rămâne o sinteză nerealizată: 
adică, un promiţător critic literar dublat de un istoric de vocaţie, atras 
în bulboana politică. Paginile sale „de tinerețe” trezesc regretul pentru 
posibilul critic literar. 


Iorga, ignorând definițiile curente, dă o accepţie proprie literaturii, por- 
nind de la premisa că „pentru a fi istoric, trebuie o natură de artist”, scri- 
itura având virtuţi literare. Literatură adevărată, raționează el, înseamnă 
„orice idee limpede, orice sentiment delicat sau puternic, înfățișat într-o 
formă corespunzătoare”. Așa fiind, „istoricul conduce mai mereu mâna 
criticului”, constata N. Manolescu (Manolescu 2008: 465). Iar M. Un- 
gheanu atrăgea atenţia că această accepție oferă „cheia înțelegerii istoriei 
sale literare” (Ungheanu 1988: 244). Urmărind, aşadar, lucrarea de critic 
a istoricului literar, vom fi de acord, pe urmele altora, că Iorga n-a fost un 
critic literar (Negoiţescu 1991: 130), şi că „fericitele derivații” ale trava- 
iului de istoric, rodind literar, ni-l propun ca pe un poligraf „tentacular”, 
o personalitate tumultuoasă, un „geniu diform, fascinant, monstruos” 
(Negoiţescu 1991: 147), cu o operă vitală, în dispersiune, făcând figură 
de animator, ca ins cultural cu nerv polemic. Până și Al. Piru, criticul- 
computer, de rigoare factologică, vedea în Iorga o prezenţă capricioasă, 
cu „gust incert”; doar un restaurator, altfel spus. 


Dar Iorga, reamintim, s-a vrut poet şi dramaturg. Croind sinteze vii, 
înțelegând „istoria ca teatru” (Negoiţescu 1991: 150), un fel de vis po- 
etica pe stil romantic, atent la ecourile morale, înflăcăratul istoric, pă- 
truns de idealism etic, cu verb de pamfletar, adunând în marile tablouri 
ale trecutului o puzderie de figuri, era vădit preocupat de artisticitate. 
Încât, îndrăznind o profeție riscantă, Negoiţescu era convins că, literar, 
Iorga va rezista prin teatru. Iar contribuţiile sale de istoric, numeroase, 

se bizuiau pe „înţelegerea faptelor”, ceea ce, în optică iorghistă, înseam- 
nă creațiune. De unde şi apetitul de „convorbirist”, coborând în epocă, 
dialogând cu evenimentele și protagoniștii lor, reînviați. 

De fapt, lorga-literatul vrea să ajungă la „rădăcina lucrurilor” Este un „ge- 
netician', înțelegând fenomenul cultural în cadrele largi ale societății, din 
unghi sociologic. Suspectat de factologie și anacronism, lorga acceptă 
gherismul, paginile sale fiind animate însă de suflu cronicăresc. Indiscu- 
tabil mai talentat decât Gherea, dar „fără gust” (cum i s-a tot reproșat), 
el — ca istoric literar — e preocupat obsesiv de chestiunea influențelor. În 
ipostaza de comparatist, explorând fondul propriu, se împotmoleşte 
când e vorba de moderni, îndeosebi. Va osândi galomania şi decadentis- 
mul simbolist, acuză „ritmul fleşcăit” (la Bacovia) sau „pustiul de gânduri 
şi sentimente” (la Arghezi), frivolitatea lui Alecsandri etc., risipind, vani- 
tos şi iritat, de pe baricadele „criticii sămănătoriste” (cf. E. Lovinescu), 
judecăţi nedrepte. Manolescu e și mai drastic, afirmând că sentinţele ior- 
ghiste sunt pe invers, „cu capul în jos” (Manolescu 2008: 466). 


Să observăm că, propunând o recapitulare de sus, compendiul iorghist 
din 1929, Istoria literaturii românești. Introducere sintetică, era o reevaluare 
a literaturii vechi, Iorga cercetând, cu vădită dispoziție polemică, „hao- 
sul de opere scrise până la 1870”. Era un efort recuperatoriu, el culegând 
„orice” şi dovedindu-se doar un „mânuitor de informaţii” (cum suna 
sentinţa lovinesciană). În realitate, Iorga, bun cunoscător al literaturii de 
până la 1900, însuflețind documentele, duios sau mânios, propunea o 
viziune. El oferea o replică la istoria lovinesciană, apărută cu câţiva ani 
înainte (Istoria civilizației române moderne, 1925) şi, în timp, chiar „o mo- 
dificare de optică” (Ungheanu 1985: 204), folosită de cei atrași de reven- 
dicări protocronice. Fiindcă, de pildă, în Dreptul la viaţă al statelor mici 
(1915), lorga pleda pentru vitalitatea culturală a celor obligaţi să trăiască 
în umbra imperiilor, dovedind forță spirituală şi lansând idei active. Până 
la urmă, refuzând „literatura de modă”, Iorga voia, ca „dascăl al neamu- 
lui”, o literatură sănătoasă, inspirată de realitățile naționale, fiecare dintre 
cei ce puneau pana la înălțarea ei având conștiința datoriilor sale morale, 


=» 


naţionale şi, corolar, „suprema datorie estetică” (Iorga 1988: 210). 


Personalitate covârșitoare, cu preocupări multiple, Iorga s-a realizat, în pri- 
mul rând, ca istoric. Această vastitate, din păcate, obstrucționează recep- 
tarea, de dorit a îmbrățișa perspectiva întregului corpus de texte. Totuși, 

putem vorbi de o posteritate fecundă, M. Ungheanu descoperind „o relaţie 
exegetică subtilă” între Iorga şi G. Călinescu (Ungheanu 1988: 211). 


Deşi Iorga ca istoric literar l-a interesat încă pe Sextil Pușcariu (1911), 
în această ipostază el va fi contestat cu vehemenţă. Lovinescu va obser- 
va că Iorga capitulează în fața materiei: „atomii cărturarului cad per- 
pendicular în vid”, criticul e fără declivitate şi cârlig — scria conducă- 
torul „Sburătorului”. Colportajul insidios, culegând erori flagrante de 
apreciere (pe care Iorga le-a risipit în istoria sa consacrată literaturii 
contemporane, văzută de Călinescu ca „măcel critic”), au aruncat într-o 
vinovată uitare Istoria literaturii românești în veacul al XIX-lea (tipă- 
rită între 1907-1909), urmând Istoriei literaturii române în secolul al 
XVIII-lea (acoperind intervalul 1688-1821), adică primele noastre istorii 
literare în adevăratul sens al cuvântului. Se pare că optica lui Călinescu, 
interesat de „umoarea de moment” a lui Iorga, ignorând contribuţiile 
istoricului literar, prezidează încă opiniile actualităţii literare. Iorga nu 
întocmeşte inventare de opere și autori, ci o veritabilă frescă spirituală; 
el dă o istorie a civilizaţiei românești, surprinzând triumful unei litera- 
turi care învinge constrângerile mediului, trecând de la o literatură „de 
ceasuri libere” la cea fixată de rădăcina națională. Deși lipseau precursori 
viabili, lucrările lui Iorga nu acuză incertitudinile pionieratului. 


Este corect, discutând critica lui N. Iorga, să nu pierdem din vedere ca- 
racterul global al acţiunilor sale; sămănătorismul, înainte de a fi o doc- 
trină, s-a dorit acțiune, plantând jaloanele unei estetici naționale. Iorga 
cerea o literatură care „să creeze un suflet unui popor” și, fără a neglija 
estetica (cum ne previne în atâtea rânduri), o înţelegea ca instrument 
de luptă. Activismul lui Iorga la „Sămănătorul” depășește obiectivele 
unei campanii pe termen scurt. Disputa dintre fondul autohton și hai- 
na străină (prin victoria fondului străin asupra celui indigen) îl înscrie 
într-o competiţie de durată, vizând depăşirea condiţiei de „servi ai lite- 
raturii apusene”. „Nimic nu inspiră mai mult literatura unui popor de- 
cât realitatea națională văzută cum trebuie” — nota Iorga în Introducere 
sintetică. Să notăm că Iorga dilată ideea maioresciană a formelor fără 
fond la întreaga suprafaţă a literaturii române, luptând pentru victoria 
definitivă a fondului indigen. De fapt, începând cu sfârșitul veacului 
al XIX-lea, „formele își primesc fondul” chiar prin osârdia celor care 
— precum tânărul Iorga — critică totul în numele „formelor fără fond”. 

Tentativa iorghistă atinge monumentalitatea. El vrea să cuprindă 
toată literatura noastră până la 1934, dar această monumentalitate 
(conservându-și coeziunea interioară) scapă vederii tocmai prin aglo- 
merarea unor volume separate, publicate la distanță în timp. Compen- 
diul din 1929 nu este unul global (precum cel călinescian, care va ex- 
ploata materia din cartea lui Iorga), ci se voia pregătitor pentru cele 
două volume ale istoriei literaturii româneşti contemporane: Căutarea 
formei (1867-1890) şi În căutarea fondului (1890-1934). Or, acel exa- 
men critic al contemporaneității a fost taxat drept bizarerie de către 
Călinescu sau văzut ca o colecție de gafe, de către Lovinescu. Astfel, 
Iorga face figura unui critic anacronic, aprecierea împietând recepţia 
adecvată a întregii construcții. Istoria literaturii române din veacul al 
XVIII-lea, acoperind perioada de la Cantemir până în 1821, s-a năs- 
cut dintr-o iniţiativă academică. Iorga a concurat pentru premiul Ada- 
machi pe anul 1901 (lucrarea fiind respinsă), dar pentru redactarea ei 
a descins în Transilvania, cunoscând pe viu românismul, supus acolo 
presiunilor deznaţionalizante. Nu este exclus ca „lecţia transilvană” să 
fi stimulat cerbicia lui Iorga pentru „fondul românesc”, criticul fiind 
sensibil la „cantitatea” de specific etnic. Demersul lui N. Iorga căuta o 
axă proprie literaturii noastre, refuzându-i condiţia satelită. De aici, in- 
teresul pentru autohtonism, „ţărănie”, originea plebeiană a scriitorilor, 
exaltând - în pagini minate de prolixitate — conştiinţa de sine a unui 
neam. Scriitorii de extracţie rurală l-au preocupat cu obstinaţie, tocmai 
fiindcă în viziunea lui Iorga apariția subiectelor proprii în mersul unei 
literaturi e urmată de extensia asupra subiectelor străine, cu grija de a 
nu-şi trăda specificul, „nota naţională”. 


Inhibant record poligrafic, opera lui Iorga pare un necurmat „fluviu 
oratoric”, revărsat cotropitor. Dar iritatul profet de la „Sămănătorul” 
era un om vechi și vindicativ, un „diac anacronic” (cf. G. Călinescu), 
purtat de aripile partizanatului inflamabil. Superbia acțiunilor lui 
Iorga, întemeiată pe convingerea că originalitatea noastră nu se poa- 
te pierde, va dezvolta — desfășurând-o pe toată suprafața - ideea 
organicităţii literaturii române. Apostolul etnicismului urmărea avata- 
rurile acestei originalități, supusă presiunii modelelor exterioare. 


Să nu uităm că la un secol de la raptul rusesc/ţarist, Iorga publica, în 
1912, Neamul românesc în Basarabia. Era „un răspuns românesc” la 

rusificarea forțată, cu „o retorică de autoîncurajare” (Ursache 2020: 
341), rod al unei călătorii din primăvara anului 1904, istoricul fiind 
însoţit în acea expediție de bucovineanul Nicu de Flondor. A fost o 
călătorie aventuroasă, supravegheată, cu vize și oprelişti, la un an după 
pogrom. Dar Iorga dorea să completeze informaţiile de bibliotecă, sor- 
bite cu nesaţ cu o documentare la fața locului, convorbind îndelung cu 
localnicii, nelăsând — precum Hasdeu - fantezia slobodă. Stilul său este 
stilul unui temperament prins în capcana contradicțiilor. Monstruoasa 
informaţie și putere de muncă fac din impunătorul Iorga un „specialist 
total. EI, vorba lui Călinescu, „a sorbit din apa tuturor”. 


Mânat, insaţiabil, de curiozități de călător, Iorga desfăşura un compa- 
ratism fără program. Atras de observaţia străzii, el era izbit de efectele 
difuzionismului cultural; respingea îmbucătățirea fenomenelor cultu- 
rale, harta faptelor culturale nerespectând fluctuantele granițe politice. 
Desigur, ingerinţele temperamentale se simt la tot pasul în pagina lui 
Iorga, doritor a-și apropia trecutul, trezindu-l la o nouă viață. Urmă- 
rind motivul avatarului în literatura noastră, Edgar Papu îl considera pe 
Iorga un avatar itinerant. În Orizonturi moștenite, Iorga, sedus de pasi- 
unea descifrării vremilor defuncte, scria definindu-se: „am fost născut 
cu orizonturi depărtate în spațiu şi în timp”. Având intuiţia desfășurării 
organice a literaturii noastre, marele cărturar cerea spaţii largi. Negreșit, 
pentru spiritualitatea românească, Iorga propune o altă unitate de 
măsură, înscriindu-se tradiției enciclopedice, inaugurată, la noi, de 
D. Cantemir, cum constatase Eliade. 


Referinte Iorga 1988 = N. Iorga, Istoria literaturii românești. Intro- 
bibliografice ducere sintetică, Postfaţă, note și bibliografie de Mihai Un- 
gheanu, București, Minerva, 1988 

Manolescu 2008 = Nicolae Manolescu, Istoria critică a lite- 


raturii române. S secole de literatură, Piteşti, Paralela 45, 2008 
Negoiţescu 1991 = I. Negoiţescu, Istoria literaturii româ- 
ne, vol. I (1800-1945), Bucureşti, Minerva, 1991 
Ungheanu 1985 = Mihai Ungheanu, Între Roma și Bizanţ. 
În: Exactitatea admiraţiei, Bucureşti, Cartea Românească, 
1985 

Ursache 2020 = Petru Ursache, Iorga-Sadoveanu-Ba- 
sarabia. În: Pulberea de aur, Prefaţă de Magda Ursache, 
Postfaţă de Lucia Negoiţă, București, Eikon, 2020. 

lulian BOLDEA 
| Eseistica lui Nicolae Iorga 


Animat de vocația enciclopedismului, cu o 
viziune totalizantă asupra istoriei și culturii, 
sintetizată în cele 1 250 de cărți și 25 000 de 
articole publicate de-a lungul timpului, Nico- 
lae Iorga este una dintre figurile tutelare ale 
culturii noastre. Profilul marelui istoric e sur- 
prins de E. Lovinescu prin încadrarea într-un 


|B. - su re d, context existenţial, prin însumarea datelor 
Universitatea de Medicină, p ; = . CRS Fe 
E N ° psihologice, dar și printr-o tehnică subtilă a 
Farmacie, Științe și Tehnologie AIE , RI 
George Emil Palade'din  Corespondenţelor şi paralelismelor: „Ca şi în 
Târgu Mureş; cercetător Ion Eliade-Rădulescu și în B.P. Hasdeu - și în 
ştiinţific la Institutul de N. Iorga stăpânea, de fapt, același suflet neas- 
Cercetări Socio-Umane tâmpărat, proteic, vast, fără o adâncime egală, 
„Gh. Şincai” al Academie! Ci o : 
gi 4 răzvrătit, cu un fond totuşi conservator, de un 
Române. Este conducător i pi 5 SĂRI 
de doctorat directoral romantism neînfrânat, războinic şi neconsec- 
revistei,Acta Marisiensis. vent, egocentric până la diformitate, devorat 
Philologia’, redactor-şefal de imaginaţie şi de ambiţie, capabil de avân- 
revistei, Vatra, membru în uri mari, dar scoborându-se la micimi, suflet 
colegiul de redacţie al ma ep f 
l - transfuzibil ce nu se recunoaște pe sine de 
multor reviste de cultură. -` i Ă > » 
Dintre volumele publicate: Câte ori apare sub un nou înveliș terestru”. 


Scriitori români contemporani 


(2002); Poezia neomodernistă ` pati: , i 
(2005); Vârstele criticii (2005). literatură, de critica literară, Iorga a fost in- 

Preocupat cu pasiune și acribie de istorie, de 


Istoria didactică a poeziei  teresat şi de probleme de estetică, dorind să 
româneşti (2005); Poeți - limpezească aspecte teoretice ale frumosului 
români postmoderni (2006); 
Teme şi variaţiuni (2008); De la 


modernism la postmodernism. ~ i | 
(2011); Ipostaze şi lecturi critice €l, sau să fixeze evenimente ale artei contem- 


în general, să exploreze momente semnifica- 
tive ale artei populare românești, în evoluţia 


(2018). porane. Nicolae Iorga a debutat cu foiletoane 
de critică şi istorie literară, în ziarul „Lupta, 

configurându-și o concepție estetică ce pornea de la ideile și princi- 
piile unor filosofi, critici literari şi esteticieni influenți (Taine, Bour- 
get, Guyau etc.). Sub influenţa lui Bourget, lorga acordă importanță 
stării psihofiziologice a artistului, a cărui sensibilitate trebuie să rezo- 
neze profund la ecourile realului, artistul fiind „înzestrat cu un sistem 
nervos așa de impresionabil, vibrând la toate atingerile glasului în toa- 
te ondulaţiile sale,... prin faptul că se sileşte să rafineze și mai mult 
senzațiile admirabile pe care i le dă aparatul lui de simţuri, îl ciopleşte 
pe fiecare şi mai tare, îl subție, îl meșteşugește până ajunge să fie un 
hiperestezic, un întăritor al senzaţiilor naturale”. De altfel, Iorga consi- 
deră că arta adevărată nu trebuie să imite servil realul, ci să-l remodele- 
ze prin prisma structurii temperamentale inconfundabile a artistului, 
care decupează, din hăţişul de senzaţii care îl asediază, pe acelea revela- 
toare, semnificative, autentice, căci artistul e creatorul unor lumi posi- 
bile, ficționale, cu o autonomie fermă, cu dinamica lor internă ce scapă 
determinismului realităţii: „Artistul creează veșnic alături cu lumea în 
care trăieşte, el își face o alta, care-i datorește lui singur existența, lume 
tot aşa de bogată și deseori mai tipică și mai concentrată ca viață decât 
cea obişnuită, în care atâtea figuri sarbede și fără relief aruncă umbră. 
Cum a expus aşa de bine Guyau, artistul rezumă în el trei societăți: 
acea existentă, care-l condiționează producându-l, cea viitoare, pe care 
el o scoate la lumină, modificând prin puterea geniului său însușirile 
aceleia în care trăiește, și în sfârșit o a treia, lumea lui artistică ideală, 
care izvorăşte întreagă din creierul lui și care constituie individualitatea 
lui de creator”. Atunci când defineşte frumosul, Nicolae Iorga crede că 
el reprezintă, chiar etimologic (v. lat. formosus) „forma întreagă, for- 
ma deplină, forma armonioasă”. Frumosul se definește, astfel, printr- 
o vocaţie a totalităţii, prin armonie şi coerenţă, el însumând senzaţii, 
cuvinte, forme, care nu au, luate în parte, pecetea frumuseții. („Este 
vorba de un cuvânt integral, iar nu de unul care să cuprindă o parte a 
frumuseții; este vorba prin urmare de un complex, de o legătură, de o 
potrivire, de o armonie în care pot să intre şi elemente care ele în sine 
nu sunt numaidecât frumoase, dar care sunt frumoase împreună”) 


Pe de altă parte, Nicolae Iorga a explorat arta românească în integra- 
litatea ei, contextualizând-o, prin racordul cu trecutul istoric şi cu 
viaţa rurală, astfel încât investigarea trecutului e fundamentată pe o 
documentație amplă, valorificată în lucrări de sinteză dedicate artei 

româneşti și celei universale: Histoire de l'art roumain ancien, L'Art po- 
pulaire en Roumanie, son caractere, ses rapports et son origine, Istoria artei 
medievale şi moderne. Istoricul stabileşte etapele de dezvoltare și cadrul 
social-istoric al apariţiei şi evoluţiei artei populare românești, inte- 
grând-o în sfera artei răsăritene, prin sublinierea de analogii, similitu- 
dini, distincții şi influenţe reciproce. Arta populară nu este, astfel, o artă 
suprapusă, ea revelează specificul unei etnicități de tip rustic, factorul 
de coerenţă și unitate fiind stilizarea, sublimarea trăsăturilor realității 
în forme geometrizante, „în ornamentaţie, reducerea a tot ceea ce vor 
să reprezinte figurile schematice ale acestei arte, la construcţii lineare, 
la notații abstracte. Triunghiuri, romburi, linii oblice, paralele, cruci 
servesc a reda tot ceea ce se prezintă privirilor artistului unic”. 


Istoricul este captivat şi de arta universală, cu predilecție limpede 
pentru curentele artistice atente la etnicitate, astfel încât artiștii sunt 
comentaţi în măsura în care ei rezumă, în creaţiile lor, o epocă, un stil 
de viață, o forma mentis, umanitatea în ceea ce are ea esenţial. Înfățişând 
pictura lui Velásquez, Iorga expune două tendinţe esenţiale: „măreția 
regilor”, cu splendoarea și fastul curții spaniole şi reprezentările gloa- 
tei, ale poporului („Alături de asemenea reprezentări, în care este atâta 
psihologie instinctivă, simțită şi minunat redată, — viața populară. În 
tablourile astelalte, adevăratul popor, aşa cum se prezintă pe stradă, 
în pragul caselor, prin ungherele înfundăturilor. E un adevăr popular, 
murdar și atrăgător, dezmăţat și estetic, care formează unul din farme- 
cele acestei arte”). 


Eseul Arta, literatura şi cultura Veneţiei se înscrie între lucrările impor- 
tante consacrate de Iorga artei italiene. Chiar dacă crede că „o literatură 
specială venețiană (... ) nu există în sensul beletristic”, Iorga recunoaşte 
că trebuie circumscrisă „dezvoltarea culturii venețiene”, reliefându-se 
„legăturile care s-ar stabili între starea de suflet a venețienilor în de- 
osebitele timpuri şi manifestările lor literare sau artistice”. Pe de altă 
parte, Iorga examinează în eseul său cultura și arta Veneţiei în strânsă 
corespondenţă cu elementele de civilizație care au determinat relie- 
ful unor forme, tipare şi manifestări artistice sau culturale. Universul 
literaturii venețiene este explorat în dinamismul său exuberant, prin 
raportare la cultura populară, în timp ce primele cronici venețiene 
sunt percepute prin prisma lirismului lor subliminal, chiar dacă isto- 

ricul crede că literatura și arta Veneţiei reflectă transformările și me- 
tamorfozele sociale pe care le-a suportat cetatea. Nu lipsesc din aceste 
pagini inflamări și irizări patetice, autenticitatea expresiei fiind legiti- 
mată de implicarea subiectivă, de interogaţia retorică sau de reflexele 
poeticității vag camuflate în aserțiunile cu relief livresc, savant, uşor di- 
dactic: „O operă istorică în care un popor întreg pune toată conștiința 
suferințelor sale, toată mândria biruinţelor sale, nu cuprinde ea oare 
poezie? Cum? Sentimentul acela care înălța pe fiecare venețian în le- 
gătură cu sacrificiile făcute de poporul său, cu izbândele câștigate de 
dânsul, sentimentul acela nu colora el proza celor dintâi povestitori ai 
trecutului venețian? Ce era aceasta decât un amestec de legende sim- 
ple şi de imnuri de înălțare pentru patrie?”. 


Circumscriind în manieră sintetică arta și literatura Veneţiei, Iorga 
surprinde detaliul revelator, dar și sugestivitatea tabloului de ansam- 
blu, un exemplu ilustrativ fiind observarea caracterului eclectic al ar- 
hitecturii venețiene de până la 1300, prin San Marco, edificiu eclezi- 
astic minuţios descris, cu vervă imaginativă şi rigoare („Şi, totuşi, dacă 
această biserică făcută din petece, cu adausuri necontenite, înădită fără 
sfârşit, nu ni dă impresia de unitate pe care o poate da o clădire con- 
cepută de o singură minte, într-un singur moment și realizată după un 
singur plan, marele talent instinctiv al venețienilor a fost că au găsit 
mijlocul de a potrivi laolaltă toate lucrurile acestea în așa fel, încât s-ar 
zice că această biserică a voit-o cineva, un anume om, într-un anume 
timp, după un anume plan, ca să fie aşa cum este. Cu toate acestea, câte 
gânduri, câte daruri, câte planuri s-au încrucișat şi s-au legat între ele 
pentru a ni da pe San Marco în actuala înfățișare”). 


Aprecierile lui Nicolae Iorga privitoare la diverse documente din arhi- 
vele Veneţiei sunt revelatoare pentru capacitatea istoricului de a explora 
necunoscutul. În aceste documente în care sunt consemnate evenimen- 
te militare sau politice, din care răzbate palpitul vieții cetăţii cu diversele 
sale avataruri, cu zvonul și pulsaţia existenţei cotidiene, Iorga inserează 
accente ale iterarităţii, aşezate sub emblema literaturii nonfictive. Din- 
colo de observaţiile neutre, aservite documentului, pot fi resimţite aici 
scene, glasuri, gesturi ale unor oameni care au trăit într-un trecut recon- 
stituit cu fidelitate şi pregnanţă, istoricul reînviind ritmurile unei cetăți 
ce trăieşte la confluența pământului și a valurilor mării: „Se păstrează 

apoi în arhivele Veneţiei mii și mii de documente, o literatură politică 
de o importanţă excepţională, din care se vede cum se judecau deose- 
bitele probleme diplomatice, cum se rezolvau greutăţile militare, — acte 
în latinește, mai târziu în italieneşte, când apar şi discursurile pe care le 
ţineau ambasadorii străini și trimeşii Veneţiei în ţările străine, la Con- 
stantinopol, în Franţa, în Spania, acele admirabile rapoarte pline de idei 
originale, de informaţii prețioase, de patriotism și prevedere pe care le-au 
tipărit Alberti, Barozzi și Berchet. Ele constituie desigur o literatură: 
dacă nu e literatură poetică, rândurile acelea care exprimă în așa de lar- 
gă măsură sufletul omenesc agitat de așa de înalte gânduri și de nobile 
sentimente, fac și ele parte din expresia literară a poporului de la care 
au pornit: dinăuntru, din liniile acelea latinești și italienești, vorbeşte 
un glas așa de omenesc, încât el reține asupra unor subiecte care nu fac 
parte din preocupaţiile ştiinţifice ale momentului pentru cercetător”. 
În siajul acestor obsesive preocupări de consemnare a documentului, 
de înregistrare a faptului trecut se regăsesc Diariile lui Marino Sanudo, 
monumentale, arborescente, luxuriante prin informaţie, naturale prin 
stil, cuceritoare prin imagini, gesturi și atitudini care se străvăd precum 
în țesătura unui palimpsest: „Întâi, în ceea ce privește opera narativă, 
cronicile, avem cunoscuta culegere de Vieţi ale dogilor a lui Marino Sa- 
nudo, scrisă în acel dialect venețian care este o dezmierdare pentru auz, 
care, dintre toate dialectele venețiene, sună fără îndoială mai dulce, mai 
alintat, pierzându-se în sunete blânde ca o melodie în minor. Şi tot de 
la el avem acea admirabilă carte, fără păreche în orice literatură, ce sunt 
Diariile, «Ziarele» lui Marino Sanudo, publicate integral abia dăunăzi. 
S-a găsit pe la 1490-1530 un om care avea intrare la cancelaria de stat ca 
și în principalele case de negoț, în locurile de întâlnire şi de petrecere ale 
clasei dominante, și care și el şi-a zis că e păcat să se piardă toate acestea. 
Astfel a început să le noteze zi cu zi, şi a notat, neobosit, o viață întreagă, 
aşa încât, când au început să se tipărească însemnările, zi cu zi, ale lui 
Marino Sanudo, au trebuit douăzeci de volume mari. Ce nu se găsește 
înăuntru! Veşti adevărate și veşti false, scrisori, simple informaţii, vuie- 
tul lumii întregi, pe care-l auzi străbătând paginile «ziarelor» lui Sanu- 
do. Nicio literatură nu posedă o carte de informaţie aşa de vastă, aşa de 
variată, cum e aceasta, și, natural, nu e stilul lui, ci el dă ce vine, dar toate 
glasurile străine care se amestecă aici dau impresia unei activități uriașe, 
unor silinți nepilduite (... 2 


EET PT RO MIÂINIĂ 


Centrul de greutate al comentariului lui Iorga e reprezentat de epo- 
ca de cea mai mare eflorescenţă a artelor, literaturii, ştiinţelor, cea a 
Renaşterii, Veronese, Tiziano şi Tintoretto fiind pictorii ce rețin atenţia 
eseistului, prin excelența creaţiilor, dar și prin caracterul lor reprezen- 
tativ, exponențial pentru climatul artistic venețian, pentru o concepție 
despre artă clar definită și pentru relaţia dintre artă și lume. Tizian e 
privit ca un „pictor de figuri”, un portretist atent la detalii fizionomi- 
ce, la atitudini și la natura adâncă a figurilor („În schimb, tablourile 
lui Tiziano care înfățișează magistrați și nobili venețieni sunt cele mai 
preţioase contribuţii pentru înţelegerea istoriei Republicii, a sufletului 
rasei pe această vreme. Așa erau, cum ni-i înfățișează el, cu acea dem- 
nitate care nu e trufie, cu acea simplicitate care nu e umilință, cu acea 
carnaţiune înflorită care nu e vulgaritate burgheză, cu acel lux care nu e 
pretenţie şi cu acea seriozitate care nu e poză sau melancolie”), în timp 
ce Tintoretto e un pictor al contrastelor, al tuşelor delicate de culoare: 
„Cel de-al treilea pictor, Tintoretto, cel mai trist, mai întunecat, este și 
el venețian, nu prin ceea ce se vede, luminos, clar, transparent, dincolo 
de casa venețiană, ci în însuși cuprinsul casei venețiene, în acea umbră 
adâncă a mai tuturor ceasurilor din zi. O fi învăţat lucrurile acestea şi 
de la maieştrii pe cari i-a avut ca tânăr, căci la fiecare dintre dânşii este 
şi o parte învățată, dar partea personală a lui Tintoretto vine din aierul 
scăzut, confinat, din acel umed amurg, acel clar-obscur al locuințelor 
şi strădițelor venețiene (...)” În schimb, Veronese îi pare lui Iorga 
pictorul ce a surprins cel mai bine atmosfera autentică a Veneţiei, re- 
velându-i acesteia atât dinamismul existenţei exterioare, cât şi viaţa sa 
secretă, tulburătoare („Între aceşti trei pictori, fără îndoială că cel mai 
venețian e Veronese. Lui i se atribuie pe drept meritul de a fi adus pe 
lângă iubirea pentru arhitectură în pictură, care deosebește pe toți oa- 
menii Renașterii, clădind bine pânzele sale, cu coloane, coridoare, per- 
spective, i se atribuie, zic, un merit legat de mărirea Veneţiei, de cerul 
Veneţiei, de aierul Veneţiei, meritul, dublu, de a deschide perspective 
care sunt speciale acestui oraș și de a da lumina particulară lagunelor, 
acel amestec de albastru și aur care deosebeşte pânzele lui şi care nu 
e adus din Verona, ci s-a format din necontenita vedere minunată a 
transparenţei aurite a Veneţiei, a cerului de o puritate luminoasă, a mă- 
rii de zăbranice și raze a Veneţiei”). Secolul al XVI-lea este perceput 
pe bună dreptate ca apogeul cultural și artistic al Veneţiei, după cum 

secolul al XVII-lea semnifică începutul decăderii venețiene, o epocă de 
declin, de degradare economică, socială și artistică. În această epocă, 
nu se mai afirmă nici un nume mare, nici un artist de talia celor dinain- 
te, abia în secolul al XVIII-lea putându-se consemna două personalități 
de excepţie, Carlo Goldoni în dramaturgie și Giambattista Tiepolo, 
„cel dintâi pictor de plein air în Italia”. 


Eseul lui Nicolae Iorga despre cultura și arta Veneţiei se impune prin 
rigoarea observaţiilor, sobre, valide, argumentate, dar și prin acuratețea 
stilului, prin ritmul armonios și cadenţa frazei, impregnată de un li- 
rism insinuant și o plasticitate a imaginilor ce conferă autenticitate 
aserțiunilor cărturarului. Prin informaţii precizate cu acribie, prin de- 
talii relevante, circumscrise din perspectiva întregului, ni se dezvăluie 
o concepție coerentă, o viziune integratoare, ferm articulată asupra 
unei culturi şi a unei civilizaţii care e percepută şi dintr-un indiscuta- 
bil unghi subiectiv: „Veneţia are un număr de biserici care sunt vechi, 
San Marco a fost începută înainte de anul 1000. Biserica e făcută din 
elemente împrumutate de pretutindeni. Era un fel de datorie pentru 
fiecare venețian care mergea în locuri depărtate și putea să capete 
ceva, întrebuințând cuvântul «a căpăta» în toate înțelesurile, să aducă 
şi pentru San Marco, ceva ca să i se ierte păcatele. În felul acesta au 
venit atâtea coloane de marmură colorată, au venit cavalerii de porfir 
roşu cari sunt aşezaţi și astăzi într-un colț al palatului ducal și atâtea 
alte lucruri. (...). Distracţia cea mare în veacul al XVIII-lea era însă 
teatrul. Atunci se întemeiază «Teatro della Fenice» şi atâtea altele, cu 
actori vagabonzi, cari veneau bucuroşi la Veneţia, ştiind că vor găsi o 
lume gata să-i aplaude, să-i adore. Goldoni, marele scriitor de comedii 
venețian, n-ar fi fost cu putinţă fără această organizaţie a teatrelor. Şi 
prin această modă a teatrelor, în acest aer confinat, dar iute, din vea- 
cul al XVIII-lea, iată că pentru întâia oară Veneţia capătă pe scriito- 
rii săi adevărați: satira lui Carlo Gozzi şi comediile lui Goldoni (...). 
La sfârşit, pentru a încheia, secolul acesta al XVIII-lea mai înfățișează 
pe Giambattista Tiepolo, ale cărui mari pânze cuprind atâtea din ele- 
mentele picturii moderne — un pictor având concepţia lui Veronese și 
mijloace tehnice superioare celor pe care le întrebuințase acesta. Cu 
comedia lui Goldoni, cu satira socială a lui Gozzi, cu pictura decorativă 
a lui Tiepolo se încheie viața sufletească a Veneţiei”. 

Cu erudiție și savoare subiectivă, Iorga reconstituie în paginile sale ese- 
istice secvenţe reprezentative din viața culturală și artistică a Veneţiei, 
ilustrându-le cu verva sclipitoare a asocierilor sau cu abundența 
informaţiei ce se resoarbe cu naturaleţe în text. Cititorul nu găseşte 
aici doar date seci, informaţii lipsite de fior afectiv, rod al unei memorii 
strict raţionalizante, aservite documentului sau mecanicii intelectului; 
dimpotrivă e de aflat aici viața Veneţiei cu palpitul său, cu freamătul şi 
diversitatea sa policromă, reînviată în culori plastice, din care nu lip- 
sesc tonurile învolburate sau accentele retorice. Eseistul ştie să-şi do- 
zeze tonusul frazei, îmbinând patetismul discret în fața măreției unei 
culturi apuse cu observaţia riguroasă ori cu aserțiunea sobră, obiecti- 
vă, printr-o abilă punere în pagină a informaţiei. Fraza are naturaleţe și 
cursivitate, expozeul savant se întâlneşte cu evocarea, notația e asam- 
blată într-un context, într-o ambianţă, într-o atmosferă pe care eseistul 
o conturează minuţios. Atunci când vorbeşte, de pildă, de Diariile lui 
Marino Sanudo, Iorga e patetic, tulburat, tulburător, enumerativ, rigu- 
ros, atașat, sobru, sever în aprecieri, generos în epitete, găsind în latura 
documentară a acestor texte un mod de a fi autentic al literaturii. Astfel 
de texte, sugerează eseistul, îşi împlinesc cu adevărat menirea, repre- 
zentând credibil o realitate efemeră, surprinzând viul, fixând dinamica 
aleatorie și inconstantă a clipei. Pe de altă parte, viața culturală şi ar- 
tistică a Veneţiei e percepută și din unghiul schimbărilor de mentali- 
tate, din perspectiva mutaţiilor de orizont estetic produse de-a lungul 
vremii. În acest joc de perspective și de nuanţe e întrevăzută origina- 
litatea de stil și de viziune a culturii și artei venețiene, impregnată de 
climat, poziţie geografică, tradiţie și context socio-istoric. Revelatoare 
sunt portretele unor scriitori sau artişti. În aceste portrete, sumare ca 
distribuţie a trăsăturilor, eseistul surprinde, printr-un detaliu revelator, 
caracteristica dominantă a unui artist, modul său de a fi, locul pe care îl 
ocupă în devenirea artei italiene. 


Paginile eseistice ale lui Nicolae Iorga se impun prin rigoare, sponta- 
neitate şi dinamism afectiv, notaţiile pe marginea documentului întâl- 
nindu-se cu vibrația emoţiei ori cu predispoziția empatică în fața va- 
lorilor artistice. În acest fel, eseurile lui Iorga îmbină, până la ultimele 
lor consecinţe, exercițiul de admiraţie și aserțiunea obiectivată, suflul 
patetic şi discreţia evocării. 

Nicolae Iorga - 
apostolul cauzei basarabene 


D.C. — prof. dr. în istorie, 
semnează zeci de articole 
și, între altele, volumele 
Restauraţia comunistă 
sovietică în Republica 
Moldova (2008); Guvernarea 
de centru-dreapta în 
Basarabia (Republica 
Moldova) 1988-1989 (2009); 
Republica Moldova între 
România și Rusia (Premiul 
Salonului Internaţional 

de Carte, Chişinău, ediţia 

a XIX-a, 2010); Regimul 
post-totalitar din Republica 
Moldova (2012); Basarabia 
la un secol de la marea Unire 
(2018) etc. Unicul specialist 
în istoria politică recentă a 
Basarabiei. 


Istoric şi moldovean în același timp, Nicolae 
Iorga nu putea să ignore în prodigioasa sa acti- 
vitate problema Basarabiei. Aceasta cu atât mai 
mult cu cât a fost martor contemporan al unor 
evenimente memorabile, care au marcat istoria 
poporului român, în prima jumătate a secolu- 
lui al XX-lea, precum: făurirea României Mari 
(1918) şi destrămarea teritorială a statului ro- 
mân unitar (1940). Două momente în care Ba- 
sarabia fie a dat tonul declanșării acestora, fie a 
fost prima care a făcut obiectul ocupaţiei străine 
asupra unor vechi provincii românești. 


Preocupările vizând problematica basarabeană 
sunt timpurii și au constat în publicistică, studii 
ştiinţifice şi jurnale de călătorie în Basarabia. 


Publicistică 


Începe în anul 1904, când publică în ziarul 
„Semănătorul” primele două articole, intitu- 
late Basarabenii în războiul Rusiei! şi Veşti din 
Basarabia”. 


Din anul 1906, activitatea publicistică a lui Ni- 
colae Iorga privind Basarabia se intensifică și 
devine constantă, reușind să insereze în pagi- 
nile ziarului său, „Neamul Românesc”, până în 
anul 1912, 22 de articole. Punctul culminant al 

acesteia l-a constituit anul 1912, când s-a împlinit un secol de la ocuparea 
Basarabiei de către Rusia ţaristă, în urma războiului ruso-turc, încheiat 
cu Pacea de la București, din același an. Nicolae Iorga consacră acestui 
eveniment tragic pentru Basarabia patru materiale, între care articolele 
Un centenar și Jalea pentru Basarabia pierdută, publicate în „Neamul Ro- 
mânesc” şi „Neamul Românesc pentru popor””, la care se adaugă comu- 
nicarea Însemnătatea ținuturilor de peste Prut, susţinută în şedinţa Acade- 
miei Române din 12 mai 1912, precum şi cuvântarea publică, ținută în 
București, la 16 mai 1912, intitulată Comemorarea pierderii Basarabiei“. 


Savantul remarca în cuvântarea sa, cu amărăciune, dar şi cu încredere 
în viitor că, în timp ce la Chișinău erau organizate serbări „...spre mă- 
rirea aniversării de o sută de ani a unei cuceriri..., la Bucureşti nu se 
„ofta”, ci se comemora pierderea Basarabiei și se vorbea „...de lucruri pe 
care le-am avut și pe care avem dreptul de a le avea - și aici nu încape 
nici o oftare”. 


În comunicarea rostită de la înalta tribună a Academiei Române, Iorga 
prezenta pe larg importanţa Basarabiei pentru întreaga naţiune româ- 
nă, insistând pe păstrarea și continuitatea ființei românești și a caracte- 
rului etnic specific al populaţiei majoritare din stânga Prutului, în ciu- 
da politicii aspre de deznaționalizare şi rusificare dusă de Rusia țaristă, 
timp de o sută de ani, în această provincie românească ocupată. 


Nicolae Iorga preciza: „Două milioane de locuitori ai provinciei 
împărăteşti, a cărei relativă autonomie pe vechile baze tradiționale 
a fost de multă vreme cu totul desființată, până la scoaterea limbii 
băștinașilor din biserica și școala de sat, se recunosc și azi «moldo- 
veni» şi privesc ca fiind și al lor tot ce e în legătură cu dezvoltarea, de 
lupte şi silinți culturale, timp de aproape cinci sute de ani, a țării Mol- 
dovei. Între țăranul din văile Nistrului, Răutului, Bâcului, de pe malul 
stâng al Prutului, și acela de pe malul drept, din văile Siretului, Moldo- 
vei, Bistriţei, nu e în nici o altă privinţă decât a formelor de stat și de 
cultură superioară, vreo deosebire. Românitatea lor etnică primordială 
şi «moldovenia» lor istorică sunt întocmai aceleaşi ”. 


În finalul comunicării, Nicolae Iorga arăta: „Ca și trecutul românesc, 
cântecul neamului și, alături de el, tot ce alcătuiește cultura îndătinată 
a poporului, ne aşteaptă peste Prut. Să nu zăbovim! Un popor care se 

întăreşte prin cultură de la toate izvoarele lui de viață morală nu poate 
pieri în veci, şi nici pe unul din locurile pe care le-a fructificat munca sa 
şi conștiința sa le-a făcut vii”*. 


Jurnale de călătorie 


Nicolae Iorga nu s-a mulțumit cu susținerea problemei Basarabiei 
doar prin publicistica sa, ci a dorit să cunoască realităţile din această 
provincie românească la fața locului. În acest scop, a făcut două vizite 
de documentare în Basarabia, prima în anul 1905, în timpul ocupaţiei 
ţariste, iar cealaltă în anul 1926, după revenirea acestei provincii la Pa- 
tria-mamă. 


După prima călătorie, savantul şi-a consemnat impresiile şi constatările 
sale în lucrarea Neamul românesc în Basarabia”, publicată la Bucureşti, 
1905. Lucrarea reprezintă, de fapt, un jurnal de călătorie în Basarabia, 
efectuată în luna aprilie 1905, care a început la Noua Suliţă și Hotin, 
în Bucovina, şi s-a terminat la ieșirea spre România prin punctul de 
frontieră Giurgiuleşti- Galaţi. De la Noua Suliţă la Chișinău, Iorga 
a fost însoţit în călătoria sa de boierul și fruntașul bucovinean Nicu 
Flondor”, dornic şi el să cunoască Basarabia. Din jurnal aflăm că Ior- 
ga a vizitat mai multe localități (9) din ţinuturile Hotin, Bălți, Soro- 
ca, Chișinău, Tighina și Bugeac, unde a stat de vorbă atât cu oameni 
simpli, cât și cu oficialități locale. 


Jurnalul este structurat în şapte capitole, ultimul dintre acestea fiind de- 
dicat unui număr de trei cărți despre Basarabia, şi anume: I. H. Zucker, 
Basarabia. Observaţii şi cugetări, cu prilejul unei şederi de mai mulți ani 
în această țară, în limba germană, apărută la Frankfurt-pe-Main, în 
1834, şi descoperită de Iorga în biblioteca din Pașcani, jud. Ilfov, a lui 
Alex. Dimitrie Ghica, domn şi camaicam al Țării Românești (1856); 
I. G. Kohl, Reisen in Sudrussland (Călătorie în sudul Rusiei), 1838, un 
jurnal de călătorie al acestui om de știință german, stabilit în Rusia; 
Dimitrie C. Moruzi, Basarabia și trecutul ei (1712-1905), un studiu pu- 
blicat în ziarul „Cronica, din 1905, sub forma unor articole, de către 
acest basarabean emigrat în România, fost subprefect în Dobrogea. 


Cea de-a doua vizită în Basarabia a fost efectuată în anul 1926 și a durat 
doar trei zile, fiind de fapt o completare a călătoriei din 1905, când Ni- 

colae Iorga nu a reușit să viziteze decât o mică parte din sudul provin- 
ciei. De data aceasta, și-a concentrat atenţia spre zonele Bugeac, Reni 
și Cetatea-Albă. Impresiile din această scurtă călătorie au fost publicate 
sub forma unei mici broșuri, cu titlul Trei zile în Basarabia", la Tipo- 
grafia Lupta, din București, la scurt timp după efectuarea vizitei. 


Cu prilejul primei sale călătorii în Basarabia, Iorga a fost interesat să 
vadă dacă şi cum s-a păstrat identitatea etnică a românilor basarabeni 
în timpul celor o sută de ani de ocupaţie. 


Concluzia sa a fost că specificul, caracterul românesc s-au conservat 
îndeosebi în mediul rural, în rândul țăranilor și al altor categorii soci- 
ale de condiţie materială modestă, care au avut un acces mai redus la 
educaţie și cultură: „Şi e grozav acest lucru că aici nu poate fi vorba în 
nici-un alt strat decât ţăranii de o viață românească, oricât de slabă”. 
În schimb, „Negustorii, câți sunt, «intelighenția», destul de multă la 
număr, boierimea aproape toată, sunt rusificaţi”. 


Iorga constată, de asemenea, că limba rusă, propaganda culturală și 
privilegiile acordate de asupritori au fost principalele instrumente de 
rusificare a populaţiei majoritare: „Aici să te ferești de a cerceta pe ci- 
neva acasă... pentru că n-ai ce vorbi cu el. Graiul lui va fi împestrițat 
sălbatec cu vorbe rusești, franțuzești, nemţești. El nu te va înțelege și 
tu nu-l vei înțelege. Idealele tale nu sunt ale lui; precum nu e nicio car- 
te românească la Biblioteca publică, nici în librării, aşa nu o vei afla 
nici la purtătorii celor mai bune nume româneşti. Ei se simt bine; în 
şcoală au învăţat că sunt slavi, că limba «moldovenească» e o limbă 
slavă, că Moldova a fost o umilă provincie turcească, foarte barbară, 
că România de astăzi e o nimica toată şi că în ea nici nu se vorbeşte 
«moldovenește», ci o limbă amestecată cu franțuzisme, pe care ba- 
sarabeanul nu o poate înțelege. Măreţia rolului și chemării Rusiei le 
striveşte sufletele”. 


Notele de călătorie din 1926 nu sunt atât de amănunțite precum cele din 
1905, având în vedere timpul scurt al vizitei sale de astă dată. Iorga este 
bucuros să constate că, după revenirea la România, în Basarabia trecutul 
rusesc „pare deplin îngropat”, numai la opt ani de la eliberare, iar binefa- 
cerile româneşti se văd peste tot. Astfel, locul podurilor şubrede de lemn 
este luat de „podurile înalte de oţel, semn mândru al stăpânirii româneşti 

revenite pe pământul ei de drept”. În același timp, limba rusă pare să fi 
dispărut „Şi nu se aude decât românește de jur-împrejur”. 


De asemenea, semnele înnoirii sunt remarcate de Iorga până și în 
ţinuta vestimentară a oamenilor, inclusiv a evreilor, care au schimbat 
şepcuţele proletare ruseşti cu „pălăria europeană”. „Dar ceea ce se des- 
face mai limpede — observă Iorga — ca simbol al venirii nouă, e soldatul. 
Bine îmbrăcat, el are în ochi flacăra de conștiință a misiunii pe care o 
îndeplinește aici. El comandă și el apără. Şi aceasta se simte din fiecare 
privire, din fiecare gest al lui”. 


Studii științifice 


Pe lângă publicistică şi note de călătorie, Nicolae Iorga a elaborat şi o 
serie de studii ştiinţifice, mai complete, consacrate istoriei Basarabiei, 
de la începuturi şi până la Unirea cu România, în 1918. 


Primul dintre acestea a fost cel intitulat Studii istorice asupra Chiliei şi 
Cetăţii-Albe, apărut sub egida Academiei Române şi publicat de Tipo- 
grafia Institutului de Arte Grafice „Carol Gobl', Bucureşti, 1899. Lu- 
crarea a primit premiul „Alexandru Bodescu” al Academiei Române, 
în anul 1900. Cartea are 418 pagini, dintre care 269 tratează istoria 
celor două cetăţi, prima scrisă până atunci. Studiul este completat de 
două apendice de documente numeroase, o bibliografie bogată, o listă 
de ilustraţii şi un indice de nume. 


Pe parcursul celor 11 capitole ale lucrării sunt analizate originea ce- 
lor două cetăţi, venirea genovezilor, stăpânirea domnitorilor români 
asupra acestora, ocuparea lor de către turci, precum și vicisitudinile 
politice prin care acestea au trecut în secolele al XVIII-lea și al XIX-lea. 


În Prefaţa cărţii, Nicolae Iorga subliniază: „Căci, dezlipite de trupul 
țării, Chilia şi Cetatea-Albă n-au devenit străine pentru noi: de drept, 
ele nu s-au putut înstrăina niciodată. Și, de fapt, ele au continuat, mă- 
car în parte, să fie canalul prin care bogăţiile țării se scurgeau în străi- 
nătate. Relațiuni comerciale, religioase — episcopia, care îmbrăţișa toa- 
te oraşele încălcate de turci de la noi - culturale, trimiterea de cărți, 
odăjdii, clădiri şi reparări de biserici — ne-au reunit totdeauna cu aceste 
membra disiecta ale patriei. Nu numai că nu le-am uitat, dar am păstrat 

speranța că le vom avea odată: așa a crezut Ştefan, așa a dorit Petru Rareş 
şi, după dânsul, cele mai luminate spirite ce au domnit peste Moldova, 
până la fanarioți: Despot, loan-Vodă-cel-Cumplit, Aron-Vodă, Mihai- 
Viteazul, Petriceicu, Constantin şi Dimitrie Cantemir. Expediţiunile 
de recuperare și proiectele de recâștigare fac parte, fireşte, din istoria 
românească a Chiliei și Cetăţii-Albe. Şi nu cred să se gândească inutil 
povestirea pe scurt a împrejurărilor care ne-au restituit, pentru atât de 
scurtă vreme, cheile Moldovei la Dunărea-de-Jos. S-ar putea ca ma- 
nuscriptul acesta să devină o carte, cartea să fie cetită și să amintească 
unor oameni, care uită atât de întristător de lesne, lucruri pe care ar fi 
o crimă să le uităm. Din punct de vedere absolut românesc, se poate 
face deci o istorie politică a celor două cetăţi până în zilele noastre. Şi 
am arătat că această istorie poate fi, prin sine, interesantă. Tot aşa de 
interesantă poate fi şi istoria economică a celor două orage”. 


A urmat Basarabia noastră, cu subtitlul Scrisă după o sută de ani de la ră- 
pirea ei de către Ruși, publicat de Editura Societăţii „Neamul românesc”, 
Vălenii de Munte, condusă de Nicolae Iorga însuși. Studiul a apărut în 
anul 1912, când s-a comemorat un secol de la ocuparea forțată a Ba- 
sarabiei de către Rusia țaristă. Acesta are 178 de pagini, cuprinde șase 
capitole şi tratează istoria Basarabiei în primul veac al Moldovei, apoi 
sub domnia lui Ştefan cel Mare, până la răpirea ei, în urma războiului 
ruso-turc (1806-1812), continuând cu noile condiţii de viaţă în tim- 
pul ocupaţiei rusești. 


Capitolul al VI-lea, ultimul, arată scopul pentru care a fost scrisă aceas- 
tă carte: „Am dovedit că nu e ogor, monument, aşezământ local, neam 
vechi în Basarabia, care să nu fie al nostru, sânge românesc, faptă ro- 
mânească, gând românesc”. Studiul se încheie cu un Epilog, în finalul 
căruia Iorga face următorul apel: „În așteptarea vremilor când viața 
românească din Basarabia va porni de la toate amintirile ei pentru a-și 
urmări toate drepturile naţionale, nu numai umane, încheiem această 
carte cu un îndemn călduros spre acea muncă încordată și bine orân- 
duită care singura poate grăbi sosirea acelor vremi”. 


În anul Marii Uniri, Nicolae Iorga a publicat studiul Continuitatea spi- 
ritului românesc în Basarabia”, apărut sub forma unei broşuri, la Tipo- 
grafia sa „Neamul românesc”, pe vremea când se afla în refugiu la Iași. 
După cum rezultă și din titlu, autorul analizează problema continuității 

spiritului românesc în Basarabia, în timpul ocupaţiei țariste. Pe parcur- 
sul celor 33 de pagini ale studiului, savantul prezintă „lucruri, fapte și 
ştiri cunoscute, dar foarte puţin răspândite”, reușind să demonstreze 
cu documente concludente că spiritul românesc nu s-a stins niciodată 
în Basarabia, că nu a existat o „uitare de sine” a românilor basarabeni, 
iar actul politic al Unirii nu s-a îndeplinit „...ca prin vrajă, instantaneu, 
năprasnic, fără nimic din acea atmosferă culturală, din acea pregătire 
sufletească, prin care singure popoarele pot să ajungă la ţintele lor... 


De altfel, în timpul refugiului de la Iași, Nicolae Iorga a luat contact, pen- 
tru prima dată, cu unii dintre promotorii Unirii Basarabiei cu România, 
cum ar fi Ion Inculeţ!* și Ciuhureanu,'* cu care avea să lege o lungă prie- 
tenie: „În Basarabia o conștiință românească începea să se miște, pe care 
vor înteţi-o tot mai mult aceia din oamenii de la Iași, mai mult profesori, 
plus bucovineanul Liviu Marian, fiul merituosului preot folclorist, care 
se așezaseră la Chișinău. Într-o sală a Facultăţii de medicină am primit 
astfel neașteptata vizită a doi dintre fruntașii acestei Moldove răsăritene 
cu dor de întoarcere la ţara veche, în loc să primească îndemnurile stăru- 
itoare de a se alipi la o Ucraină autonomă. D. Inculeţ, profesor de mate- 
matică, figură de o linişte şi de o veselie care părea însăși o asigurare de 
mai bine, și medicul Ciugureanu (de fapt Ciuhureanu), frumoasă figură 
de bună rasă moldovenească, ne-au vorbit în cuvinte care mai ales în ast- 
fel de timpuri au avut un adânc răsunet în inimile noastre strânse de gri- 
jă. Din colțul meu, îndemnat a le răspunde, le-am spus atât: Ați venit la un 
ceas de mare durere şi ne aduceţi o mare mângâiere. De atunci, basarabenii 
deveniseră oaspeţii obişnuiţi ai Iaşiului şi fiecare apariție nouă însemna 
un pas mai departe în afirmarea credinţei şi hotărârii lor”!€. 

Mai mult, la propunerea lui Inculeţ, Iorga a candidat și a câștigat un 
mandat de deputat, în alegerile de după Unire, în Orhei. Ulterior, din 
poziţia de preşedinte al Adunării Deputaţilor, savantul a sprijinit rezol- 
varea problemei agrare în Basarabia: „Pentru această Basarabie, așa de 
mult râvnită de foştii ei stăpâni, trebuia legalizată fără zăbavă situația 
agrară pe care o crease asaltul dat de țărani moșiilor deținute în mare 
parte de străini. Legea pământului basarabean s-a votat în trei zile, 


după făgăduiala pe care o dădusem d-lui Inculeț...”. 


Tot în anul 1918, istoricul Nicolae Iorga a publicat și studiul Românii 
de peste Nistru, cu subtitlul Lămuriri pentru a-i ajuta în lupta lor". Aces- 

ta a fost, de asemenea, publicat de Tipografia sa, „Neamul românesc”, 
la Iaşi, unde se afla în timpul refugiului. 


Studiul, editat și în limba franceză, cuprinde 6 capitole, urmărind su- 
gestiv stăpânirea lui Ştefan cel Mare peste Nistru, influența Moldovei 
asupra Podoliei, regiunea transnistreană în secolul al XVIII-lea și colo- 
nizările din stânga Nistrului. 


Acesta este însoţit de două anexe, O dovadă documentară şi unele date 
rezultate din broşura lui Th. Burada, intitulată O călătorie în satele 
moldovenești din gubernia Cherson, publicată în 1893, la Iași. 


Istoricul se străduie să demonstreze cu argumente și date științifice că 
cei 450 000 de moldoveni, stabiliți în stânga Nistrului, uneori formând 
„un grup românesc pe alocurea compact”, în jurul orașelor, îşi cunosc 
identitatea etnică, sunt „așa de siguri de neamul lor, așa de mult legaţi 
şi până astăzi de vechile lor datini”, căutând „a-și documenta obârșia 
lor, rostul lor pe pământul unde se află, și a trage dintr-aceasta toate 
urmările în ce priveşte viaţa lor viitoare”. 


Din aceste considerente, Nicolae Iorga se simte dator să dea „câteva 
explicaţii privitoare la românii «transnistreni» pe care ca oameni (...), 
ca parte integrantă a puterii noastre naționale azi, a conştiinţei noastre 
depline, nu înţelegem, oricare ar fi soarta teritoriului pe care-l ocupă, 
să-i jertfim nimănuia”. 


În 1940, anul destrămării teritoriale a României Mari, marele savant a pu- 
blicat, tot sub formă de broșură, studiul Adevărul asupra trecutului și prezen- 
tului Basarabiei, apărut în Tipografia ziarului „Universul”, din București”. 


De fapt, acest studiu face parte dintr-o lucrare mai veche a lui Nicolae 
Iorga, publicată în anul 1922, în limba franceză, lucru pe care îl aflăm 
dintr-o menţiune a prof. Dorina Florian, autoarea traducerii în limba 
română a textului. 


Pe de altă parte, precizăm că, tot în 1940, a fost publicată și o vari- 
antă în limba rusă a studiului, cu titlul Pravda o proșlom i nastoiașcem 
Bassarabii, apărută la Tipografia „Litera”, din Bucureşti. În acest stu- 
diu, Iorga tratează în mod sintetic istoria Basarabiei, de până la Ştefan 
cel Mare, apoi în timpul domniei marelui voievod şi a urmașilor săi, 
după care în decursul secolelor al XVII-lea și al XVIII-lea, încheind cu 

anexarea din 1812, regimul de ocupaţie țarist şi eliberarea acesteia în 
1918. Editarea acestuia pentru prima dată în limba română, precum 
şi în varianta rusă, în anul 1940, a fost de acută actualitate, reflectând 
interesul și poziţia lui Iorga față de evenimentele dramatice prin care 
trecea poporul român, în vara acelui an, precum și preocuparea sa con- 
stantă față de soarta Basarabiei. 


De altfel, pe lângă poziția exprimată în presa vremii și în Consiliile de 
Coroană” din acele zile tragice, Nicolae Iorga şi-a completat microsin- 
teza sa, reeditată la scurt timp, cu două noi paragrafe sugestive, în care 
preciza: „lată ce a găsit în Basarabia invazia sovietică: pentru români 
un teritoriu de istorie națională şi de drept național, care va fi reluat 
la cel dintâi prilej favorabil” Iar „Oaspeţilor (sovietici — n.n.) care au 
intențiunea să rămână într-o ţară pe care o consideră ca a lor, nici opi- 
nia publică, nici clasa politică nu au să le ceară altceva decât respectul 
datorat legilor unei țări ospitaliere și pe cât posibil sentimentelor na- 
turale față de cei care, după ce au suferi sub jugul străin, nu înțeleg, 
din partea lor, să impună un altul foştilor stăpâni despuiaţi de o putere 
uzurpată”. 


Din păcate, drama pierderii Basarabiei, în 1940, avea să fie urmată de 
sfârșitul tragic, la numai câteva luni după, al marelui istoric, pe care îl 
putem considera un „Apostol al Unirii”, pentru a-l parafraza pe un alt 
istoric, Gh. Buzatu, care semnează unele Consideraţii finale la studiul 
lui Iorga, republicat în anul 2017. 


Chiar și astăzi, la 60 de ani de la moartea tragică a savantului, primim 
mesaje de dragoste din partea acestuia pentru Basarabia. Astfel, în anul 
Centenarului Marii Uniri, Andrei Pippidi, nepotul marelui istoric, a 
donat Muzeului Naţional de Istorie 27 de documente inedite privind 
Unirea Basarabiei cu România, provenite din arhiva savantului, care au 
fost salvate și păstrate de fiica acestuia. 


Colecţia cuprinde documente care poartă antetul Sfatului Țării, unele 
cu adnotări ale lui Nicolae Iorga, la care se adaugă manuscrise în limbi- 
le rusă și română, Proclamaţia prin care era informată populaţia despre 
votarea legilor agrare și împroprietărirea țăranilor, precum și altele. 


Dintre acestea doar şapte au fost expuse, celelalte urmând să intre în 
restaurare de urgenţă. 

Valoarea pieselor donate este cu atât mai mare cu cât, în 1948, precum 
şi în anii următori, din imensa moştenire de documente din Colecția 
Iorga au dispărut aproape toate cele referitoare la Basarabia. 


Cu acest prilej, Andrei Pippidi a afirmat: „Bunicul meu era legat 
sufleteşte de Basarabia. A fost şi deputat al Basarabiei, şi una dintre ul- 
timele suferinţe pe care le-a îndurat, înainte de moarte, a fost pierderea 
Basarabiei”. 


Note | ! „Semănătorul, 1904, anul III, nr. 37, în Nicolae Iorga, 
Continuitatea spiritului românesc în Basarabia. Pagini des- 
pre Basarabia de astăzi (publicistică, 1904-1912), Bacău, 
Vicovia, 2017, p. 5-13. 

? Idem, nr. 52, p. 14-22. 

3 „Neamul Românesc”, 1912, anul VII, nr. 53. În: Nicolae 
Iorga, op.cit, p. 98-99. 

t „Neamul Românesc pentru popor”, 1912, anul III, nr. 
21-22. În: Nicolae Iorga, op.cit., p. 111-113. 

5 Nicolae Iorga, op.cit, p. 114-144. 

é Idem, p. 100-110. 

Ibidem. 

8 Ibidem. 

” Cartea a fost re-editată de Editura Vicovia, din Bacău, 
în 2015; 

1 Politician liberal, jurist și economist, primar al orașului 
Cernăuți de trei ori, în perioada interbelică, s-a născut în 
1872, la Storojineț, şi a murit în 1945, la Braşov. 

" Culegerea de texte, cu semnătura lui Nicolae Iorga, inti- 
tulată Continuitatea spiritului românesc în Basarabia, apă- 
rută în Editura Vicovia, Bacău, 2017, p. 185-220. 

"2 Nicolae Iorga, op.cit., p. 8. 

13 Culegerea de texte, cu semnătura lui Nicolae Iorga, cu 
aceeaşi denumire, publicată de Editura Vicovia, Bacău, 
2017, p.149-184. 

1 Om politic român (15.04.1884 — 18.11.1940), mem- 
bru al Partidului "Țărănesc din Basarabia, care a fuzionat 
cu PNL, primul preşedinte al Sfatului "Ţării, preşedinte al 
Republicii Democratice Moldovenești (RDM), ministru 
de interne în mai multe guverne, membru titular al Aca- 
demiei Române. 

'5 Daniel Ciugureanu (09.12.1885 - 19.05.1950), om 
politic din Basarabia, deputat în Sfatul Țării, prim-minis- 
tru al RDM, ministru pentru Basarabia în patru guverne 

(1918 - 1919), membru al Partidului Naţional Moldovenesc, care a fuzionat apoi cu 
PNL, deputat şi senator, preşedinte al Senatului. Despre acesta, Iorga preciza: „Când 
spui Basarabia, îţi aduci aminte de Ciugureanu și când spui Ciugureanu, îţi aduci aminte 
de Basarabia”. 

16 Nicolae Iorga, O viață de om aşa cum a fost (re-editată), vol. II, Bucureşti, Paul Editions, 
2020, p. 124. 

17 Nicolae Iorga, op.cit, p. 161 şi 166. 

15 Vezi culegerea de texte cu semnătura lui Nicolae Iorga, intitulată Continuitatea spiritu- 
lui românesc în Basarabia, publicată de Editura Vicovia, Bacău, 2017, p. 315-371. 

'9 Ibidem, p. 221-313. 

% Într-o problemă atât de gravă pentru soarta României, suveranul nu putea lua o decizie 
de unul singur. Ca urmare, a convocat Consiliul de Coroană, în cursul zilei de 27 iunie 
1940, în cadrul căruia a avutloc o dezbatere foarte aprinsă privind reacția României la ulti- 
matumul sovietic. Votul din Consiliu nu a fost edificator, 11 participanţi pronunțându-se 
împotrivă, 10 pentru acceptarea acestuia, iar 5 pentru iniţierea de negocieri. Printre cei 
mai vehemenţi adversari ai cedării au fost Nicolae Iorga și Ştefan Ciobanu, fost deputat 
în Sfatul Țării. În condiţiile unui vot echivoc şi sub presiunea unui răspuns convingător, 
regale Carol al II-lea a convocat un nou Consiliu de Coroană, în seara zilei de 27 iunie. 
Cu acest prilej, a fost reluată votarea pe marginea notei ultimative a Moscovei, înregis- 
trându-se următorul rezultat: 19 voturi pentru acceptarea ultimatumului, 6 contra şi 1 
abţinere. Din grupul celor șase făceau parte Nicolae Iorga, Ştefan Ciobanu, Victor laman- 
di, Silviu Dragomir, Traian Pop şi Ernest Urdăreanu. (Apud Dorin Cimpoeşu, 28 iunie 
1940 - începutul destrămării teritoriale a României sau vinerea patimilor poporului român. 
În: „Limba Română” (Chișinău), Anul XX, nr. 7-8, 2010. 

” http://ştiri.tvr.ro, din 12 septembrie 2018. 

Petre Į URLEA 
Unirea Basarabiei cu România 
în corespondența primită 

de Nicolae Iorga 


Drumul Basarabiei spre Unirea cu România 
se reflectă major în corespondența primită 
de Nicolae Iorga, aflat la Iași din toamna lui 
1916. Îi scriau oameni politici, prieteni, dis- 
cipoli, anonimi - toți considerându-l, așa 
cum intrase în conștiința Poporului Român, 


„Apostol al Neamului”, cel care avea un rol 
foarte important în lupta pentru făurirea Ro- 
mâniei Mari. Cum majoritatea scrisorilor pe 


PT. — prof. univ. dr, istoric. A 
publicat 19 lucrări de autor 
care cuprind 6 680 de pagini, 
trei titluri de ediţii îngrijite şi care le primea istoricul le publica în ziarul său, 
peste 160 de articole, studi, „Neamul Românesc”, opinia publică româ- 
culegeri de documente. 

A abordat trei mari teme: 
personalităţi ale istoriei 


nească era informată despre evoluţia lucruri- 
lor în Basarabia, era pregătită pentru momen- 


Be ; KAS] 
românilor (Nicolae lorga, lon tul Unirii’. 

Antonescu, Carol al II-lea, Mihai i a | | 

I); relaţiile româno-maghiare în Mai multe scrisori, de la interferența ani- 


perioada postbelică;aspecte lor 1917-1918, reflectă climatul instaurat de 
din viaţa politică a partidelor bolşevici în Basarabia, anarhia antiromâneas- 


politice contemporane. Pentru y e za A : 
că, cea care putea periclita viitorul întregului 
cele patru volume publicate 


n seria Scrisori către Nicolae Popor Român. Ion Nistor, viitorul mare isto- 
lorga, a fost distins, în 2005,cu ric, îi scria lui Nicolae Iorga, din Odessa, la 3 
Premiul Academiei Române, lar ianuarie 1918: „Circulaţia e redusă la câteva 


în 2006, pentru toate scrierile : ia : ” x 
e a ore pe zi, dară şi atunci tulburată de detună- 
dedicate ilustrului înaintaș, 3 


a primit Premiul Naţionalde turi care se aud la tot pasul. Noaptea e ca în 


Istorie, Nicolae lorga’ instituit tranșee. Focuri de armă, exploziile de bombe, 
de municipiul Botoșani. 


Deputat în Parlamentul x d T šsii d : 
României (1990-2000). cât e noaptea de mare. lovarăşșii dorm ziua, 


= 


descărcăturile de revolver nu mai încetează 

pentru a-și începe noaptea îngrozitoarea lor îndeletnicire: jaf, pradă, 
devalizare şi omor, de resimţi Revoluţia cu toate cruzimile şi teroarea 
ei'?. Această situaţie s-a extins în toată Basarabia. Din Chișinău, la 26 
ianuarie 1918, viitorul mare geograf, vechiul prieten al lui Nicolae Ior- 
ga, George Munteanu-Murgoci, îi scria istoricului: „Am fost cercetaţi 
de bolşevici, care mi-au luat două milioane ruble. Am trăit o săptămâ- 
nă de teroare”, 


Mulţi prieteni ai lui Nicolae Iorga, originari din teritoriile românești 
stăpânite de Austro-Ungaria, ajunseră în Basarabia, susținând lupta 
acesteia pentru Unirea cu România, văzută ca început al procesului 
unirii tuturor provinciilor româneşti. Aceşti bucovineni, transilvă- 
neni sau bănăţeni scriau despre evoluţia situaţiei din Basarabia, dar 
şi despre idealul formării României Mari. Ion Nistor, bucovinean, 
îi scria lui Nicolae Iorga, la 21 ianuarie 1918, că se formase Comi- 
tetul Românilor Refugiați din Austro-Ungaria. În conducere erau: 
Ion Meţianu, George Baiulescu, Octavian Goga, Ion Nistor, Alexan- 
dru Lepedatu, Onisifor Ghibu, Victor Deleu, Mihai Popovici, Se- 
ver Bocu, Octavian Tăzlăuanu. Lepedatu era preşedinte. Ion Nistor 
prezintă motivul înființării Comitetului: „Cum nimeni nu poate şti 
care va fi soarta războiului, în ceea ce priveşte pe românii de peste 
hotare, am crezut că e bine să ne construim într-un comitet care, în 
înţelegere cu cehii, polonezii și iugoslavii, să apere și să lămurească 
situaţia celor din Ardeal și Bucovina”*. 


Corespondenţa primită de Nicolae Iorga reflectă agravarea situației 
din Basarabia la începutul lui 1918. Pe 5 ianuarie bolșevicii au ocu- 
pat Chișinăul. Au arestat o parte din deputaţii Sfatului Țării, au instau- 
rat un climat de teroare. În aceste condiţii, tot pe 5 ianuarie, deputaţii 
rămași liberi au trimis o delegaţie la Iași, cerând ajutor. Răspunzând 
acestei cereri disperate, mai multe unități ale Armatei Române au in- 
trat în Basarabia; Divizia a XI-a, condusă de generalul Broșteanu, va 
intra în Chişinău la 13 ianuarie. Iorga publica în „Neamul Românesc”, 
Comunicatul Marelui Cartier General: „Toată populaţia i-a întâmpinat 
pe ostașii români ca pe nişte adevăraţi liberatori'5. Dar Rusia bolşevică 
acuză Armata Română de invazie cu scop anexionist. În Corespondenţa 
Iorga se găseşte o scrisoare de infirmare a acestei acuze; aparţine mi- 
nistrului Franţei în România, Saint Aulaire, fiind datată 18 ianuarie 

1918: „Toți colegii mei miniștri ai Aliaților și eu, suntem delegaţi ofi- 
cial să declarăm de comun acord că intrarea trupelor românești în Ba- 
sarabia este o exclusivă măsură militară, care are drept scop asigurarea 
funcționării normale a spatelui frontului român, conform regulilor și 
legilor stabilite pentru toate statele beligerante. 


Astfel că intrarea trupelor românești în Basarabia nu poate avea nici 
o influență asupra politicii interne prezente, precum nici asupra vii- 
torului politici al Basarabiei”“. Şi, într-adevăr, Armata Română nu s-a 
amestecat în drumul Basarabiei spre Unirea cu România. A asigurat 
doar climatul de linişte pentru ca populaţia provinciei respective să-şi 
poată exprima liber voinţa. 


Înfrângerea anarhiei bolşevice a produs o furie sălbatecă a comuniștilor. 
Se vede din multele manifeste răspândite în ianuarie 1918, o parte ajunse 
și în Corespondenţa Iorga, trimise istoricului de către Marele Cartier Ge- 
neral, Biroul de Informaţii. Într-unul din manifeste, se scria cu disperare: 
„Basarabia piere! Românii ocupă Basarabia! Cetăţeni, ieşiţi la drum!”. Alt 
manifest era mai larg: „Iovarăși țărani! Fii liberi ai Republicii Moldova! Pe 
neașteptate, pe negândite și fără să ghicim, furtuna s-a abătut asupra Pa- 
triei. Despotul național — regele român — cu consimțământul trădătorilor 
Patriei noastre, Sfatul Țării, a inundat cu bandele sale scumpa noastră țară, 
silindu-se ca sub motivul sufocării anarhiei să vă supună pe voi, țăranii li- 
beri, să vă smulgă pământul și să-l dea din nou boierilor. Tovarăși țărani, 
îngădui-veți voi oare o asemenea minciună? Copiii voştri, nepoții și toate 
generaţiile vă vor blestema pentru asemenea toleranță. Ridicaţi-vă, tovarăși 
țărani, pentru binele Patriei şi pământul vostru şi opuneţi-vă în chip eroic 
despotului străin, asupritorului Poporului Român! Mai bine moartea de- 
cât robia sub jugul vărsătorului de sânge — regele român. Trăiască liberta- 
tea! Trăiască țărănimea liberă! Moarte trădătorilor!”*. 


Şi momentul Unirii Basarabiei cu România, martie 1918, este amplu 
prezentat în corespondenţa primită de Nicolae Iorga. Faptele sunt bine 
cunoscute, dar aceste scrisori aduc amănunte interesante, inclusiv de at- 
mosferă. 


Chiar pe 27 martie 1918, la ora 10 seara, din Chișinău, un anonim îi 
telegrafia la Iaşi lui Nicolae Iorga: „După două zile de dezbatere, Sfatul 
Țării a votat cu 86 voturi, contra 5, Unirea cu România. Prim ministrul 

[Alexandru Marghiloman] şi ministrul de Războiu [Constantin Hâr- 
jeu], însoţiţi de toţi ofiţerii superiori din Basarabia și urmaţi de dem- 
nitarii veniţi în Chişinău, au sosit la 7 seara la Sfatul Țării spre a lua 
act de votul dat. Şedinţa a fost emoţionantă, un adevărat act istoric. 
Manifestaţii calde și indescriptibile. În mijlocul aclamaţiei vii s-a pro- 
clamat votul, iar prim ministrul luând act de vot a fost obiectul unei 
călduroase manifestaţiuni. Prim ministrul a luat act, în numele Popo- 
rului Român şi a [1] M [ajestăţii] S [ale] Regele Ferdinand, de votul 
Sfatului, și militarii aveau lacrimi în ochi. În mijlocul aclamaţiunilor, 
miniştrii români, însoţiţi de miniştrii basarabeni şi de înalți demnitari, 
au mers la Catedrală, pentru a asista la 'Te-Deum. Pe străzi staționa o 
lume imensă. Catedrala era ticsită. Serviciul divin a fost oficiat, la ora 
8, de arhimandritul Gurie. După Te-Deum, prim ministrul şi minis- 
trul de război au trecut trupele în revistă. Astă seară banchet. Plecarea 
prim ministrului și a suitei sale după miezul nopţii'?. Iorga publica te- 
legrama în „Neamul Românesc”, însoțită de un articol al său intitulat 
Votul de Unire al Basarabiei; în finalul acestuia scria: „Orice român se 
va bucura de această mare veste şi va dori din adâncul inimii ca lucrul 
început astfel să ajungă pe mâini bune, care să asigure dăinuirea lui, așa 
cum o cere, de altfel, dreptul naţional”. 


Centenarul Unirii Basarabiei îi pune pe români în fața a două întrebări: 
1. Dacă Basarabia se va reuni cu România? 2. Când se va face acest lucru? 


La prima întrebare răspunsul afirmativ este indiscutabil. Nu pot fi 
despărțite pentru vecie părți ale aceluiaşi trup național, oricâţi ar fi do- 
ritorii de a menţine această despărțire. 


La a doua întrebare răspunsul l-a dat Nicolae Iorga, în finalul volumu- 
lui său Basarabia noastră. Scrisă la o sută de ani de la ocuparea ei de că- 
tre ruși, volum publicat în 1912. Iată-l: „În aşteptarea vremurilor când 
viața românească din Basarabia va porni de la toate amintirile ei pen- 
tru a-şi urmări toate drepturile naționale, nu numai umane, încheiem 
această carte cu un îndemn călduros spre acea muncă încordată și bine 
orânduită care singura poate grăbi sosirea acelor vremi”. Așadar, vom 
grăbi sosirea momentului reunificării prin munca noastră, care trebuie 
să fie intensă, dar şi bine orânduită. Deci, apropierea momentului reuni- 
ficării depinde de noi toţi şi de felul în care cei aflaţi în fruntea Româ- 
niei vor şti să ne conducă. 

Note | ! Scrisorile primite, în majoritate, se află la Biblioteca Aca- 
demiei Române, Corespondența N. Iorga. Cele din anii 
1916-1918, o selecţie, au fost publicate în seria Scrisori 
către N. Iorga, vol. V, îngrijit de Petre Țurlea, București, 
Minerva, 1996. O parte a corespondenţei se reflectă 
în mai multe volume monografice publicate de Petre 
Țurlea; cel mai recent: Nicolae Iorga, Bucureşti, Editura 
Enciclopedică, 2016. 

BAR, Corespondenţa Iorga, vol. 278, f. 326-327. 

3 Idem, f. 342. 

* Şi Ştefan Pascu, Făurirea Statului național român, 
București, Editura Academiei, 1983, vol. II, p. 13. 

$S BAR, Corespondenţa Iorga, vol. 263, f. 130, Idem, f. 132 
şi 133 — mențiuni despre gazeta „Ardealul”, tipărită la 
Chişinău, care de la 24 ianuarie 1918 şi-a luat numele 
„România Nouă”, anunțând că „se va sili a reuni pe ro- 
mânii din toate țările”; era consemnată și ideea că Arma- 
ta Română a intrat în Basarabia la chemarea Republicii 
Moldoveneşti. 

é Scrisoarea ministrului Franţei în România, din 18 ianu- 
arie 1918, fusese adresată consulului Franţei la Chişinău; 
publicată în „Sfatul Țării”, gazeta oficială a Consiliului Di- 
rector General din Basarabia, la 24 ianuarie 1918; o copie 
în BAR, Corespondenţa Iorga, vol. 263, f. 133. 

BAR, Corespondenţa Iorga, vol. 263, f. 139. 

3 Idem, f. 140. Ambele manifeste antiromânești imprima- 
te la Tipografia I.I. Pinkensohn din Bălți. 

"BAR, Corespondenţa Iorga, vol. 271, £.170. 

10 Neamul Românesc”, 29 martie 1918. 

"N. Iorga, Neamul Românesc şi Basarabia, volum îngrijit 
de Iordan Datcu, Bucureşti, Editura Fundaţiei Culturale 
Române, 1995; cuprinde şi republicarea volumului Basa- 
rabia noastră, p. 139-308. 

Eugen-ludor SCLIFOS 


Nicolae Iorga și chestiunea Basarabiei 
în context internațional (1856-1916) 


E.-T.S. — doctor în istorie, 


cercetător ştiinţific superior, 


Institutul de 
de in 


problema Un 
Române. Edi 


storie. Domenii 

Basarabiei în context 
internaţional (1856-1920), 


irii Principatelor 
or al volumelor 


de documen 
cu Ghe 


e, în colaborare 
orghe Cojocaru: 


Documente privind istoria 


Românilor. 


Colecţia Eudoxiu 


Hurmuzaki. Seria a 3-a, vol. l., 
Legația română la Petrograd 
(1914-1918); Documents 
diplomatiques français: la 
Russie, I' Ukraine, la Roumanie 
et la Bessarabie (septembre 
1917- mai 1918) etc. 


Perioada investigată cuprinde intervalul din- 
tre semnarea Tratatului de la Paris din 30 
martie 1856, atunci când Marile Puteri de- 
cid ca sudul Basarabiei să revină Principatu- 
lui Moldovei, şi anul 1916, în care România 
iese din neutralitate și se implică militar în 
conflictul mondial. Fragmentul de timp su- 
pus cercetării reprezintă evoluţia chestiunii 
Basarabiei în context internațional de la finele 
războiului Crimeii până la decizia de partici- 
pare a României la prima conflagrație mondi- 
ală. Această problematică va fi analizată și în 
opera istoricului român Nicolae Iorga, care a 
acordat o atenţie deosebită mai ales momen- 
telor din anii 1856 şi anul 1878 — războiului 
de independenţă al României din anii 1877- 
1878 în comparaţie cu evenimentele din 
1856, analizând „comportamentul nepriete- 
nesc” al Imperiului Rus. Cu toate că garanta- 
se prin convenţia din 4/16 aprilie 1877 inte- 
gritatea României, cabinetul de la Petersburg 
reanexa sudul Basarabiei în urma deciziilor 
Congresului de la Berlin. 


Practic, istoricul N. lorga ne lasă unul dintre 
primele articole dedicate problemei Basara- 
biei în contextul „bătăliei diplomatice” pen- 
tru Unirea Principatelor Române. În şedinţa 
din 4 octombrie 1940 a Academiei Române, 

istoricul român susţine comunicarea intitulată Problema Basarabeană 
şi Problema Unirii Principatelor la 1855-1859!. Deşi principala sursă 
de documentare au reprezentat-o memoriile ambasadorului Austriei 
la Paris?, contele Buol, articolul rămâne valoros prin esenţa sa. Pen- 
tru prima dată identificăm o lucrare dedicată negocierilor diplomatice 
de la Paris din februarie-martie 1856 şi abordării chestiunii basarabe- 
ne în istoriografia românească. N. Iorga a extras principalele discuții 
referitoare la problema Basarabiei în timpul congresului de la Paris, 
dar şi a lunilor care au urmat. Istoricul român sesizează animozitatea 
existentă între Marile Puteri în chestiunea basarabeană. Este adusă 
în prim-plan remarca plenipotenţiarului austriac Buol conform că- 
reia „plenipotenţiarii francezi sunt mai ruși decât Orlov şi Brunov”. 
Aceştia erau contele Walewski, ministrul de externe și Adophe de Bo- 
urqueney, ambasadorul francez la Viena. În același articol se mai adu- 
ce în discuţie intenția împăratului Napoleon al III-lea de a-l „favori- 
za” pe Alexandru al II-lea, care ceruse ca orașul Bolgrad să rămână în 
componenţa Imperiului Rus. Acest lucru nu era posibil, din moment 
ce principala menire a cedării sudului Basarabiei către Principatul Mol- 
dovei era scoaterea Imperiului Rus de la orice legătură cu Dunărea“. 
După semnarea Tratatului de la Paris din 30 martie 1856, N. lorga re- 
marca faptul că „problema românească” se redeschidea prin pretenţia 
înaintată de Imperiul Rus de a păstra Insula Şerpilor. Şi în acest caz, 
istoricul român face apel la memoriile contelui Buol pentru a scoate în 
evidenţă faptul că ministrul de externe francez era de partea Imperiu- 
lui Rus. Se accentua că în intervalul iunie-octombrie, la Paris se vorbea 
necontenit de „afacerea Bolgradului'*. N. Iorga sesizează și atitudinea 
Marilor Puteri care adoptă poziţii divergente în chestiunea posesiu- 
nii orașului Bolgrad. Este pusă în evidență și „disputa” referitoare la 
Bolgrad, care poate însemna sfârșitul alianței care a învins Imperiul 
Rus în timpul Războiului Crimeii. Prin urmare, este înaintată decizia 
de a convoca o nouă conferință la Paris, dar atât Marea Britanie, cât şi 
Austria insistă asupra clauzei din Tratatul de la Paris conform căreia 
Imperiul Rus trebuia privat de accesul la gurile Dunării. Napoleon al 
III-lea înaintează ideea unei „compensaţii” pentru Imperiului Rus doar 
dacă cabinetul de la Petersburg ar ceda orașul Bolgrad către Principa- 
tul Moldovei“. Astfel, problema Bolgradului este soluţionată la începu- 
tul anului 1857, informaţiile prezentate de istoricul român oferindu-ne 

un cadru general al problemei Basarabiei în anul 1856, început de 
1857. Această chestiune era în viziunea lui N. Iorga o parte integrantă 
a „problemei românești”, de unde și titlul articolului menţionat. Din 
cercetările efectuate, dar şi din scrierile unor istorici români dedica- 
te chestiunii basarabene în anul 1856, constatăm că acest articol al lui 
Iorga nu este citat, cu atât mai mult cu cât această comunicare a fost 
ţinută în luna octombrie 1940, când teritoriul dintre Prut şi Nistru este 
anexat de către Uniunea Sovietică. 


De asemenea, în sinteza de istorie a românilor, N. lorga aduce în prim- 
plan „lupta diplomatică” a emigranților români în anii Războiului 
Crimeii pentru întoarcerea „acasă” a teritoriului dintre Prut şi Nistru. 
Reamintim eforturile întreprinse de Dumitru Brătianu la Londra, în 
care își expune doleanţa creării unui stat românesc de 5-6 000 000 de 
oameni, din care să facă parte şi Basarabia”. Istoricul român are meritul 
de a nu fi neglijat eforturile unor oameni politici români care prezentau 
problema Basarabiei în „faţa Europei”. Constatăm că N. Iorga nu a oco- 
lit subiectul chestiunii basarabene în anii Războiului Crimeii, dar şi în 
timpul negocierilor de pace de la Paris, analizând această problematică 
până la soluţionarea ei în 1857. La acea vreme, în afară de colecţia Acte 
şi documente privitoare la istoria renascerii României, publicate spre fine- 
le secolului XIX-lea, nu dispunem de alte surse privitoare la chestiunea 
Basarabiei în contextul internațional al anului 1856. Studiile privind 
această problematică au cunoscut un „avânt” după căderea regimului 
comunist, dar în continuare lipsesc volumele de documente de arhivă. 


Războiul ruso-turc din anii 1877-1878, implicit reanexarea sudului 
Basarabiei de către Imperiul Rus, ocupă un loc mai generos în cerce- 
tările istoricului N. Iorga. La împlinirea a 50 de ani de la războiul de 
independenţă, istoricul Iorga a lansat o „tiradă” de acuzaţii față de lipsa 
surselor pentru acest eveniment major din istoria României. Într-un 
articol în care analizează principalele realizări istoriografice privind 
această perioadă, constatăm penuria de izvoare existente. Referindu-se 
la sursele rusești, istoricul român observa că nu a fost publicat ni- 
mic nov’. Totuși, a observat faptul că istoricul englez R. W. Seton 
Watson a publicat corespondenţa între ambasadorul rus la Londra, 
Petru Şuvalov şi cabinetul de la Petersburg. Corespondenţa aceasta 
apăruse în revista „Slavonic Review” de la Londra”. Datorită acestei 

importante surse documentare, aflăm detalii cu privire la negocierile 
anglo-ruse din luna mai 1878 în care Marea Britanie și-a dat adeziunea 
ca Petersburgul să reanexeze sudul Basarabiei. În viziunea lui N. Iorga, 
lucrările apărute în Franţa și Italia nu aduc nimic nou în orizontul isto- 
riografic al tematicii. În România, una din puţinele surse documentare 
aparţine lui N. Iorga, care publică volumul de documente din Arhiva 
Ministerului de Externe: Correspondance diplomatique roumaine sous le 
roi Charles Ier (1866-1880). Este remarcată importanţa acestui volum 
din considerentul că în România nu ar mai fi existat arhiva respectivă, 
deoarece a fost transportată la Petersburg în timpul războiului, apoi 
depozitată în clădirea unui Consulat străin". În baza corespondenţei 
diplomatice publicate, dar coroborate cu alte surse, N. Iorga publică 
în 1922 o lucrare dedicată războiului de independență”. În ceea ce 
priveşte sudul Basarabiei și alianța României cu Imperiul Rus, N. Iorga 
constata cu regret poziţia dificilă în care se găsea Bucureștiul, dorind să 
păstreze actualele fruntarii'?. 


O lucrare valoroasă aparţinând lui N. Iorga este Politica externă a re- 
gelui Carol I, apărută în anul 1916. Parcurgând monografia bine do- 
cumentată a istoricului român, constatăm că problema Basarabiei a 
ocupat un loc important în politica externă a României. Vom încer- 
ca să formulăm unele idei înaintate de N. Iorga în această chestiune 
importantă pentru guvernul de la București în perioada războiului 
de independenţă. Acesta analiza „efectele” întrevederii româno-ruse 
de la Livadia din toamna anului 1876, posibilitatea încheierii unei 
convenţii ruso-române, dar și garanţiile pe care România dorea să 
le primească referitor la păstrarea sudului Basarabiei. Referindu-se 
la soarta celor trei judeţe din sudul Basarabiei, istoricul se întreba 
retoric: „unde sunt discuţiile cu privire la trei judeţe din Basarabia? 
Unde este înțelegerea deplină care a format mai pe urmă motivul 
acuzării aduse de opoziţie că Brătianu a ştiut şi a făcut cu toate aces- 
tea înțelegerea cu Rusia?”!?. În aceeași lucrare identificăm noi surse 
documentare privitoare la problema sudului Basarabiei în lunile fe- 
bruarie-martie 1877. Identificăm telegrama lui Nicolae Ionescu, mi- 
nistrul de externe al României către agentul diplomatic la Berlin, în 
care scria: „încercaţi a afla în același timp ce înţelege a face Cabinetul 
de la Petersburg cu Basarabia după abrogarea Tratatului din Paris”. 
Răspunsul a parvenit de la Viena din partea lui Bălăceanu: „nici în 

mesagiul cu care este însărcinat Ignatiev, nici în orice altă comunica- 
re a Guvernului rusesc n-a fost vorba să se declare Tratatul din Paris 
perimat”'5. Ulterior, N. Iorga avea să constate că Ignatiev, ambasador 
la Constantinopol, descris ca fiind de o „francheţă brutală”, ar fi de- 
clarat că Rusia are intenţia de a distruge ultima rămășiță a Tratatului 
de la Paris din 1856, şi anume reanexarea sudului Basarabiei. Istori- 
cul român concluziona: „răsunetul pe care lucrul ar putea să-l aibă, 
dacă s-ar afla în țară, la puterea pe care ar da o opoziţie gata oricând să 
ia moştenirea unui Guvern «slab» sau «trădător»""S. De asemenea, 
este explicată atitudinea Austro-Ungariei care nu ar fi intrat într-un 
conflict militar cu Imperiul Rus pentru sudul Basarabiei. În ultimă 
instanţă sunt prezentate discuţiile de la Viena și Londra privitoare la 
Basarabia. Concluzia formulată de N. Iorga era că România fuseseră 
abandonată, iar Basarabia era pierdută iremediabil”. 


În același an 1916, istoricul N. Iorga studiază poziția Imperiului Rus 
în Orient în intervalul de timp 1875-1878, analizând „confesiunile” 
diplomatului Alexandru Nelidov, trimis la Bucureşti în anul 1876 să 
negocieze trecerea armatei ruse prin România. Referitor la chestiunea 
sudului Basarabiei, sesizăm doleanţa lui Ion Brătianu către Nelidov de 
a primi garanţie cu privire la faptul că Rusia nu va cere acest teritoriu'5, 
pierdut în urma deciziilor de la Paris din 1856. 


Şi în perioada următoare, N. Iorga era atent la scrierile din occident 
care aveau ca subiect războiul de independenţă. Constatăm apariţia în 
anul 1937 a unui articol dedicat politicii ruseşti în Europa de Sud-Est 
în perioada 1870-1880”, analizând lucrarea lui H. Sumner”, din care 
putem sesiza cu ușurință importanța pe care o acordă negocierilor din- 
tre România și Imperiul Rus. În viziunea cabinetului de la Petersburg, 
ca urmare a unirii Principatului Moldovei cu Muntenia, s-a creat un 
nou stat, ceea ce a dus la nulitatea Tratatului de la Paris cu privire la 
rectificarea frontierei în Basarabia”. N. Iorga analizează noutăţile iden- 
tificate în lucrarea lui Sumner despre discuţiile româno-ruse privind 
Basarabia. Astfel, pe lângă analiza misiunii lui Nelidov la București, 
ale cărui memorii fusese deja publicate, istoricul englez vine cu surse 
noi. Acesta utilizează raporturile agenţilor secreți ruși Bobrikov și Pa- 
rensov. Se acordă o atenţie sporită pregătirii semnării convenției ruso- 
române, care trebuia să garanteze integritatea teritorială a României”. 

Deși lucrarea vine cu surse noi referitoare la politica Rusiei în Balcani, 
N. Iorga constata că privind chestiunea Basarabiei istoricul Sumner nu 
identifică documente noi. 


Istoricul N. lorga a desfășurat o amplă activitate cu prilejul implinirii a 
100 de ani de la anexarea Basarabiei de către Imperiul Rus, rezultat al 
Tratatului de la Bucureşti din 16 mai 1812%. A publicat o serie de lu- 
crări, articole de presă, a ţinut conferinţe ştiinţifice cu privire la soarta 
basarabenilor sub „jugul” rusesc. Pentru a arăta importanţa teritoriu- 
lui dintre Prut şi Nistru, N. Iorga publica la tipografia din pitorescul 
oraş Vălenii de Munte lucrarea Basarabia noastră scrisă după o sută de 
ani de la răpirea ei de ruşi. Menţionăm şi lucrările Pagini despre Basara- 
bia de azi, Neamul românesc din Basarabia”. În numărul din 18 mai al 
publicaţiei „Neamul Românesc”, N. lorga scria: „făgăduim că vom da 
tot ce e mai bun în noi, credinţa și munca, noi și urmașii noștri, pentru 
ca vechea nedreptate să se șteargă și viața națională liberă să domneas- 
că şi peste aceste plaiuri ale întunericului și robiei, unde dreptul nostru 
veşnic ne cheamă””. 


Pe lângă aceste realizări de ordin științific, N. Iorga a organizat în Par- 
cul Carol din București o expoziţie basarabeană și a adunat bani pentru 
un cămin al Basarabenilor la Iași”. Un impact deosebit a reprezentant 
evenimentul de la Ateneul Român. Cel mai important moment a fost 
conferința susținută de N. Iorga în care declara: „Ne-am adunat nu ca 
să plângem, ci să ne îmbărbătăm, să vorbim de un drept pe care l-am 
avut şi avem dreptul să-l avem pentru a demonstra încă o dată că Ba- 
sarabia e a noastră, a românilor”. În aceeași zi de 16 mai, N. Iorga 
susținea o comunicare şi la Academia Română în timpul unei ședințe 
de comemorare a anexării Basarabiei de către Imperiul Rus. În cuvân- 
tarea denumită generic Însemnătatea ținuturilor de peste Prut, istoricul 
Iorga a vorbit despre nedreptatea comisă la 1812%. 


Cu aceeași ocazie, socialiștii români au organizat o adunare comemora- 
tivă în Sala „Dacia” din București, la care au luat cuvântul: Cristian Ra- 
covski, Zamfir Arbore, Toma Dragu etc”. Remarcăm discursul dur al 
lui Racovski: „astăzi, tovarăşi, se vorbeşte mult de fapta hrăpăreață, de 
actul mârșav al unui stat străin, prin perfidie a cucerit un teritoriu care 
nu era al lui [..] populat cu români, vorbesc de Basarabia”%. N. Iorga 
a îndemnat la precauţie în cazul socialistului Cristian Racovski. 

Este ştiut faptul că a devenit în scurtă vreme un susținător fervent al 
Sovietelor. Se ridică întrebarea cât de „sincere” fuseseră aceste declaraţii 
în contextul trist al anului 1912. 


În după-amiaza zilei de 16 mai, N. Iorga este prezent la adunarea Ligii Cul- 
turale. Discursul istoricului român a impresionat audiența. De la bun în- 
ceput era reamintit că „Acum 100 de ani, la 16 mai 1812, prin Tratatul de 
la Bucureşti între Rusia și Turcia, am pierdut pământul pe care numai cu 
greu îl pot numi împotriva adevărului istoric: Basarabia, căci Basarabia era 
numai partea de la gurile Dunării. Am stat noi la luptă, am fost biruiți, ni 
s-a smuls o parte de ţară printr-un tratat pe care noi să-l fi încheiat, iscălit şi 
jurat?" De asemenea, N. Iorga a readus în discuţie nedreptatea din 1878: 
„după experienţe ca aceea din 1878, când ajutorul nostru a fost răsplătit 
printr-o nouă smulgere a părții din Basarabia pe care unii ni-o dăduseră 
înapoi”, dându-i replica „rusului de omenie Durnovo: și deci nu răspun- 
dem la oferta unei Basarabii corectate ca hotar și a unor ţinuturi care se 
găsesc încă în pădure, pe trupul ursului austro-unguresc””. 


În anii neutralității României (1914-1916), N. Iorga se confesa în Me- 
moriile sale că nu ţinea partea nici Antantei, nici Puterilor Centrale”. 
Cu toate astea, „crezul” său politic era lupta pentru Ardeal: „personal şi 
fără să vorbesc în numele nimănui într-o vreme în care eu nu-mi permit 
şi nu-mi voi permite a vorbi în numele niciunei grupări şi cu atât mai 
puţin al unei confuzii politice, eu sunt pentru o politică externă ţinând 
la Ardeal, cu concursul grupului de puteri beligerante care ni l-a făgă- 
duit”*. În epocă, marelui istoric N. Iorga i s-au adus multe reproșuri că 
susținea intrarea României în război pentru a obține Transilvania, şi 
nu Basarabia. Cu toate astea, nu poate fi contestat meritul lui N. lorga 
de a scrie cu patos despre teritoriul dintre Prut şi Nistru şi dorința ca 
Basarabia să revină la Patria-Mamă. 


Note "N. Iorga, Problema Basarabeană și Problema Unirii Prin- 

date cipatelor la 1855-1859. În dosul cărților diplomaţiei. În: 

bibli fi „Analele Academiei Istorice. Memoriile Secției Istorie”, 
ibliografice 


seria III, tom. XXIII, 1940-1941, p. 293-309. 

? Comte de Hübner, Neuf ans de souvenir d'un ambassade- 
ur d'Autriche à Paris sous le Second Empire, publiés par son 
fils le Comte Alexandre de Hübner, tome I, Paris, 1904. 

3 Ibidem, p. 401. 

N. Iorga, Problema Basarabeană şi Problema Unirii Principatelor la 1855-1859... , p. 294. 
‘Ibidem, p. 298. 

“Ibidem, p. 299. 

7N. Iorga, Istoria Românilor. Unificatorii, vol. IX, Bucureşti, 1938, p. 269. 

Bogdan Popa, Scriitori și cititori în timpul războiului pentru independența României. În: 
„Studii şi Materiale de Istorie Modernă”, vol. XXX, 2017, p. 58. 

°N. Jorga, La guerre de 1877-1878. Nouvelles informations. État d'esprit des belligerants. În: 
„Revue d' Histoire Moderne”, tome III, nr. 14, 1928, p. 81. 

19 R, W. Seton-Watson, Russo-british relations during the Eastern Crisis. În: „Slavinic 
Review”, tom IV, 1925, p. 422-462; tom V, 1926, p. 413-434; tom VI, 1927, p. 423-433. 
1 N. Iorga intuia că acestea s-ar fi păstrat în Consulatul Suediei sau cel al Norvegiei. 


Informaţia putea fi veridică, în condiţiile în care după ruperea relaţiilor diplomatice ale 
României cu bolşevicii în ianuarie 1918, interesele României fusese reprezentate de 
Legația Suediei şi Norvegiei. 

£2 N. Iorga, Războiul pentru independența României — acțiuni diplomatice și stări de spirit, 
Bucureşti, Academia Română, 1922. 

8N. Jorga, La guerre de 1877-1878..., p. 99. 

14 N. Iorga, Politica externă a Regelui Carol I, Bucureşti, Institutul de Arte Grafice Carol 
Gobl, 1917 p. 170. 

15 Ibidem, p. 184. 

16 Ibidem, p. 220. 

1 Ibidem, p. 263. 

'5 N. Iorga, La Russie en Orient de 1875 à 1878 d'après les confessions de M. Nelidov, Extrait 
du „Bulletin de I Institut pour l étude de l’ Europe sud-orientale”, III, nr. 6-8, juin-aoât 
1916,p.9. 

9 N, Iorga, Dix ans de politique russe dans le Sud-Est de l'Europe (1870-1880) d'après un 
ouvrage recent. In: „Revue Historique du Sud-Est Européen”, XIV-e année, nr. 10-12, oc- 
tobre-decembre 1937, p. 265-282. 

% H. Sumner, Russia and the Balkans, 1870-1880, Oxford, 1937. 

” N. Iorga, Dix ans de politique... p. 274. 

* Ibidem, p. 276. 

3 Constantin Stan, Nicolae Iorga et le centenaire de l'enlèvement de la Bessarabie (1812- 
1912). În: „Danubius”, nr. 1, 2012, p. 141-158. 

* Valentin Burlacu, 1912. O sută de ani de la anexarea Basarabiei la Imperiul Rus: între 
omagiere şi comemorare, în „Revista de ştiinţe socioumane”, nr. 1(23), 2013, p. 77. 

235 N. Iorga, Un centenar. În: N. Iorga, Neamul Românesc în Basarabia, ediţie îngrijită, in- 
troducere, note şi comentarii de Iordan Datcu, Chișinău, Ştiinţa, 2015, p. 289. 

% N. Iorga, Jalea pentru Basarabia pierdută. În: „Neamul Românesc pentru Popor”, nr. 
21-22, 23 mai 1912, p. 342. 

 „Adevărul”, 19 mai 1912. 

238 Constantantin I. Stan, Nicolae Iorga și centenarul răpirii Basarabiei (1812-1912). În: La 
frontierele civilizației. Basarabia în context geopolitic, economic, cultural și religios, Galaţi, 
2011, p. 155. 

2 Constantin I. Stan, Ecouri în România ale centenarului răpirii Basarabiei (1912). În: 
Tratatul de Pace de la București din 1812. 200 de ani de la anexarea Basarabiei de către Im- 

periul Rus. Materialele Conferinţei Internaţionale, Chișinău, 26-28 aprilie 2012, coord. 
Sergiu Musteaţă, Chișinău, Pontos, p. 144. 

* Ibidem. 

3: N. Iorga, Comemorarea pierderii Basarabiei. În: N. Iorga, Neamul Românesc în Basara- 
bia...., p. 290. 

2 Ibidem, p. 292. 

33 Mircea Iosa, Nicolae Iorga și evenimentele anilor 1914-1918. În: „Studii. Revista de Isto- 
rie”, tom. XXIV, nr.4, 1971, p. 695. 

3 N. Iorga, Războiul nostru în note zilnice, vol. I: 1914-1916, Craiova, 1921, p. 210. 

Petre ȚURLEA 


Nicolae Iorga la Iași 
în vreme de război 


Sunt mai multe planuri ale activităţii lui Nicolae Iorga în Iașii Primului 
Război Mondial. Dintre acestea, mai întâi planul susținerii morale a 
românilor, în primul rând a soldaţilor din tranșee, prin ziarul „Neamul 
Românesc” adus de la Bucureşti la Iași, care a ajuns la un tiraj uriaș 
pentru acele vremuri — 25 000 exemplare. (Întrucât cererea era foarte 
mare, Iorga a făcut apel ca, după citire, ziarul să fie returnat Redacţiei, 
pentru a fi pus la dispoziţia altor cititori.) Apoi, istoricul a avut o ac- 
tivitate publică deosebită. Cel mai cunoscut este discursul său în Par- 
lament, din 14 decembrie 1916, încheiat cu afirmarea convingerii că 
„Vom fi iarăşi ce am fost, şi încă mai mult decât atât!”. De asemenea, a 
contribuit major la stăvilirea pericolului bolşevic în 1917 şi la reforme- 
le adoptate în acel an. A fost antrenat în lupta pentru Unirea Basarabiei 
şi Bucovinei. A acţionat pentru consolidarea relaţiilor cu ţările aliate 
pentru pregătirea Conferinţei de Pace. Toate aceste planuri de activi- 
tate sunt oglindite cel mai bine în corespondenţa primită de istoric, 
puţin cunoscută, care aduce multe date noi. 


XXX 


În 1917, România era ameninţată nu numai de atacul armatelor Pute- 
rilor Centrale, ci se afla şi sub presiunea bolșevismului venit din Rusia. 
Faptul că în aceste condiţii România s-a menţinut ca Stat independent 
şi chiar şi-a continuat lupta pentru formarea unui Stat național militar 


* Materialul urmează volumele aceluiași autor — Nicolae Iorga în viața politică a Româ- 
niei, Bucureşti, Editura Enciclopedică, 1991; Nicolae Iorga. O viaţă pentru Neamul Ro- 
mânesc, Bucureşti, Pro Historia, 2001; Nicolae Iorga, București, Editura Enciclopedică, 
2016 — cu aducerea unor informaţii noi, din surse inedite. 

a fost un miracol. Un miracol la înfăptuirea căruia Nicolae Iorga a avut 
o contribuţie majoră. 


Revoluţia declanșată în Rusia la începutul lui 1917 a influenţat pu- 
ternic Armata Rusă aflată în România, aproape un milion de oameni, 
bolşevizând-o treptat. Rezultatul a fost, pe de o parte, participarea tot 
mai puţin semnificativă a acesteia la luptele pentru apărarea Moldovei 
şi, pe de altă parte, tendinţa rușilor de a se amesteca în treburile inter- 
ne ale României, încercând schimbarea formei de guvernământ — în- 
locuirea sistemului monarhic cu unul republican de tip bolşevic. Rolul 
socialiștilor români în acest al doilea plan a fost major: ei îi impulsio- 
nau pe soldaţii ruși, sperând a fi beneficiarii acțiunii violente a acestora, 
sperând să ajungă, cu sprijin străin, în fruntea Statului, în condiţiile în 
care, prin propriile forțe nu ar fi putut. 


Încă din ianuarie 1917, plasarea socialiștilor români în spatele acţiunilor 
periculoase pentru Statul Român ale soldaţilor ruși devenise evidentă. 
Pentru a contracara pericolul, Nicolae Iorga își va folosi mai întâi ziarul 
„Neamul Românesc”, apoi îl va îndemna și susține pe regele Ferdinand 
la acțiuni care să combată agitația socialistă; iar în vara lui 1917 va 
acţiona ferm pentru adoptarea legilor care, mulțumindu-i pe soldații- 
țărani, puteau aduce consolidarea socială necesară atât rezistenţei la 
propaganda bolşevică revoluţionară, cât și continuării luptelor pe fron- 
tul împotriva Puterilor Centrale. 


În „Neamul Românesc”, Iorga a publicat o serie de articole de condam- 
nare a socialiștilor români — și cei care susțineau bolșevismul rusesc, 
şi cei care se puneau în slujba Germaniei —, care urmărea destabiliza- 
rea României, dorea să împiedice formarea Statului național unitar ro- 
mân’. Alte articole apar, în februarie-aprilie 1917, cu anunţul că sunt 
răspunsuri la scrisorile primite de la diverși socialişti români anonimi. 
Unii contemporani au crezut că acești anonimi nici nu existau, istoricul 
inventându-le scrisorile pentru a trata o problemă reală și gravă. În rea- 
litate, scrisorile existau, ele păstrându-se în corespondenţa de la Acade- 
mia Română?. În Răspuns unui socialist? condamna faptul că socialiștii, 
în vreme de război, când toate eforturile trebuiau îndreptate spre sal- 
varea Țării și întregirea ei, urmăreau doar atingerea intereselor de clasă 
şi făceau jocul unor forţe străine: „Un socialist care-și aduce aminte că 
este socialist în momentul când toată lumea trebuie să-și aducă aminte 

numai că sunt români şi scrie pentru a protesta în contra frazei Germanii 
au liberat din temniţele noastre, în teritoriul ocupat, toți tâlharii şi trădători 
cari au pretins că au idei socialiste. |... ] În ce priveşte socialiștii adevăraţi, 
să fi fost în locul lor, cu oricât de puţină dreptate m-ar fi închis ai mei, 
n-ași fi ieșit, pentru nimic în lume, din mila nemților” Germanii elibe- 
raseră pe socialiști din închisori, pentru ca aceștia, ajunși în Moldova, 
să destabilizeze ceea ce mai rămăsese din România; pentru o acțiune 
subterană de același fel, în Rusia, l-au ajutat şi pe Lenin. A urmat A doua 
epistolă către un socialist“, „Răspund foarte limpede. |... ] Pe cine încura- 
jează la asasinate și prădăciuni să-l tratezi cum l-aş trata eu” În numărul 
din 20 aprilie 1917 al „Neamului Românesc”, Iorga semna articolul So- 
cialismul — industrie de război în Germania, atacându-l pe cel mai cunos- 
cut dintre socialiștii din România, Cristian Racovskis. „Așa-numitul șef 
al socialismului român - scria —, înconjurat de o clică de ambiţioși care-i 
exploatează fanatismul dezmățat, e un bulgar care nu știe românește. 
[... ] Total străin de toate rosturile noastre |... ], autor de cărţi, ca Ro- 
mânia boierilor, în care ne pârăște străinătăţii |... ], el n-are nicio legă- 
tură cu noi, decât patima de a ni face rău nouă în folosul naţiei sale”. 
În urma acestui articol, socialistul anonim îi răspundea furios lui Iorga: 
„Tin să protestez împotriva însinuărilor şi calomniilor pe care le publici 
la adresa doctorului Racovski”. Considera că nu exista nicio dovadă prin 
care ar fi putut fi încriminat socialismul internaţional sau cel din Româ- 
nia; istoricul era acuzat că practica „același regim polițist din trecut și 
repetaţi aceleași acuzaţiuni polițiste. Această atitudine a dv. nu va fi însă 
decât spre folosul nostru; ea va mări și mai mult imensul capital moral 
pe care-l avem și de care ne vom folosi mâine, când vom putea să ne 
reluăm activitatea noastră socialistă”*. 


Soldaţii revoluționari ruşi erau din ce în ce mai activi la Iași, în 
condiţiile dispariţiei autorităţii comandanților Armatei Rusești. Își sta- 
biliseră conducerea la Socola. L-au eliberat din închisoare pe Cristian 
Racovski și pe alți socialiști români. Nicolae Iorga va nota: „Racovski 
însuși, cu faţa lui tragică și strâmbă, cu ochii lui fugători și şireţi, cu bar- 
ba lui bătută de toate vânturile, fusese eliberat [.... ], și se înfățișase în 
plin mijloc al Iașului, încercând ce nu-și dădea seama că nu poate face 
o revoluţie instantanee prin magia presupusă a bietei lui elocvenţe. 
[... ] Lumea se uita la el ca la un animal feroce ieşit din cuşca lui. Când 
tovarășii muscali au văzut că la noi nu se produc minunile politice și 

sociale de la Petrograd, l-au luat, l-au suit din nou în automobil și l-au 
trecut Prutul”. 


În faţa pericolului evident, Nicolae Iorga publica, în „Neamul Româ- 
nesc” din 20 aprilie 1917, un Apel către toţi românii „de a sta neclintiți 
în jurul simbolurilor sfinte ale Țării şi în jurul Suveranului”. Apelul 
prefața momentul cel mai periculos pentru România primăverii lui 
1917, legat de aventura lui Racovski. Pentru 23 aprilie, de Sfântul 
Gheorghe, era proiectată o demonstraţie, la Iași, a soldaţilor bolșevizați 
ruși, care se arătau dornici să înlăture sistemul monarhic din România, 
așa cum se făcuse în Rusia. Nicolae Iorga scria în „Neamul Românesc” 
din 23 aprilie „E vorba ca duminică, de Sfântu Gheorghe, aliaţii noștri 
ruşi să facă o nouă manifestaţie. Calomniatori culeși între spionii ger- 
mani au răspândit zvonul că prietenii României ar voi să înrâurească 
prin acte de violență asupra vieţii noastre de Stat însăşi, ca şi asupra re- 
formelor ce se au în vedere. |... ] Asigurăm că, fără niciun sprijin, care 
nu ne-ar folosi, ci ne-ar jigni, oamenii de treabă din această Ţară vor şti 
să prefacă în realități mari şi durabile reformele menite a da țăranilor 
pământ şi drept de vot”. Anunţul avea un rol preventiv, numărul din 23 
aprilie al ziarului apărând în seara precedentă datei înscrise, aşa cum 
era procedeul tuturor ziarelor din epocă. Tot pe 23 aprilie 1917, sub 
semnătura lui Nicolae Iorga a apărut, pe foi volante răspândite în Iași, 
un Apel către soldaţii ruşi, în limbile română, franceză şi rusă. Cel în 
limba română avea titlul Fraţi cetățeni liberi ai Rusiei Nouă. Era o che- 
mare la neintervenţia în treburile interne ale României; se încheia cu 
lozinca: „Trăiască frăţia democratică ruso-română, sprijinită pe liberta- 
tea amânduror popoarelor, fiecare stăpân în casa lui!”?. Istoricul a scris, 
concomitent, și un Apel către români, răspândit prin foi volante și apoi 
publicat în ziar. Trimiterea la trecutul istoric îl apropia de discursul 
ţinut în Parlament pe 14 decembrie 1916: „Strânși în jurul Suveranu- 
lui, care trebuie să fie atât ceea ce a fost Cuza Vodă, dezrobitorul de la 
1864, apărând cu el un suflet aşa de curat și de bun şi, odată cu el însuși 
viitorul acestei Țări martire. |... ] Și nimeni să nu se poarte așa încât 
urmașii, pronunţându-i numele mai târziu, să poată spune: lată încă 
unul din aceia cari la 1917 au contribuit la agonia Patriei lor”. 


Felul cum s-a implicat Regele Ferdinand în evenimentele în desfășurare 
a fost influențat major de Nicolae Iorga. „Barbu Știrbey — nota isto- 

ricul — mi-a cerut sâmbătă dimineața [22 aprilie], în plină stradă, să 
redactez proclamația către ostaşi pe care „Regele, în starea sa de spi- 
rit, n-o poate face”. Acolo, pe palma mâinii, cu creionul, am scris rân- 
durile prin care, amintindu-se darurile lui Ștefan cel Mare către ai lui, 
se promitea țăranilor de pe front împroprietărirea. Regele a adăugat 
și promisiunea unei lărgiri a dreptului electoral”. Astfel s-a ajuns la 
Înaltul Ordin de zi semnat de Ferdinand pe 22 aprilie 1917, răspândit 
în rândurile Armatei și ale populaţiei în dimineaţa de 23 aprilie „De Sf. 
Gheorghe sărbătorim hramul oştirilor. Supt steagurile cu chipul ma- 
relui mucenic şi apărător al credinţei s-a luptat pentru apărarea Ţării şi 
răpunerea dușmanilor, în fruntea oştirilor vechii Moldove, Ştefan cel 
Mare și Sfânt, al cărui steag a fost găsit acum la Muntele Athos, ca și 
cum el însuși, viteazul de pe vremuri vrea să ne cheme spre biruinţă. 
Şi prăznuim cu toţii, cu inima smerită, dar și cu hotărâre nestrămuta- 
tă de-a învinge, ziua în care sute de ani s-au făcut de vrednicii noștri 
înaintași rugăciuni pentru ca vitejia dreaptă să biruiască. Eu, ca unul 
care mă găsesc în scaunul de domnie al Aceluia, voi fi cel dintâi care să 
fac rugăciuni pentru izbăvirea Țării. În același timp, urmând pilda lui 
Ştefan Vodă cel blând şi milostiv, întăresc încă o dată făgăduinţa mea 
de rege ca, precum după biruinţele Lui se întindea praznic pentru viteji 
şi ei erau ridicaţi în rândul fruntașilor, astfel, după izbânda pe care o 
aşteptăm, se va realiza pentru voi legitima stăpânire asupra ogoarelor 
câştigate cu sângele vostru şi, prin vot obştesc, veţi lui parte activă la 
alcătuirea unei Românii nouă și mai mari, pe care o vom fi înfăptuit 
împreună. Ferdinand. Dat la Cartierul Regal. Iași, 22 aprilie 1917”. 
Contemporanii şi-au dat seama imediat cine era autorul textului Or- 
dinului de zi. Remus Caracaș scria istoricului: „Bag mâna în foc că a 
ieşit pe de-a întregul din condeiul dv. Regele l-a iscălit și a făcut (foarte 
bine), căci trebuiau spuse lucrurile acelea — și așa cum numai dv. le 
puteaţi spune soldaţilor!””?. Și ministrul I. G. Duca ajungea la aceeași 
concluzie: „Din citirea însăși a acestui Ordin de zi se vede lămurit că nu 
e stilul Regelui, ci al lui Iorga. [... ] 


Regele întâi a ezitat, dar pe urmă a cedat şi l-a lăsat chiar pe Iorga să 
îi redacteze Ordinul de zi”!*. Urmarea: militarii români, încrezători în 
cuvântul Regelui, nu au mai susținut manifestația bolșevică și aceasta 
nu a mai avut loc. 

Astfel s-a depășit momentul de cumpănă pentru România din aprilie 
1917. Trebuia însă ca promisiunile făcute țăranilor-soldaţi să fie onora- 
te. Nicolae Iorga a fost printre primii care au cerut respectarea cuvân- 
tului dat. De aceea, cei aflați în tranșee îl considerau ca pe un purtător 
de cuvânt al lor. Şi încercau prin intermediul lui să influenţeze vii- 
toarea Lege de împroprietărire. Un grup de ofiţeri îi scria la 29 aprilie 
1917: „Văzând sufletul ce puneţi pentru înfăptuirea împroprietăririi 
celor ce s-au sacrificat pentru Țară, ne permitem să vă punem o mică 
întrebare. N-ar fi bine şi drept să se dea şi ofițerilor, acelora care n-au 
pământ, o cantitate egală de teren cât și la soldați? [...] Ei au luptat 
la fel ca soldații!” Cereau ca ideea să fie supusă Parlamentului'S. Tot 
pe 29 aprilie, Ion Sân-Giorgiu îi anunţa lui Nicolae Iorga îndemnul 
pe care ofițerii îl făceau soldaţilor de a se pregăti cât mai bine de lup- 
tă, pentru că „Vodă vă dă pământ. Şi-l ruga pe istoric: „Nu lăsaţi să 
fim trași pe sfoară de stăpânire”!€. În același timp, îi veneau lui Nicolae 
Iorga și scrisori care-l îndemnau la formule ponderate în Parlament. 
I. Angelescu credea că modificarea Constituţiei era mai mult impusă 
de „vânturi venite din afară”; cerea o reformă agrară fără excese împo- 
triva marilor proprietari, deoarece „reprezentanţii adevăraţi ai țărănimii 
noastre nu vor merge spre comunism”. Era de părere că: „Vrea cineva să 
arunce cu praf în ochii lumii, spre a ridica, cum se zice, moralul Armatei 
- lucru absolut inutil, deoarece soldaţii n-au nevoie acum de asta și cine 
cunoaște psihologia mulțimii știe că chiar sunt periculoase asemenea 
manifestări” Îi cerea lui Iorga să se facă interpretul „oamenilor cuminţi”. 
Dar istoricul avusese dreptate: țăranul-soldat aștepta Reforma Agrară. 


Dezbaterile din Parlament pe tema împroprietăririi şi a votului univer- 
sal au fost foarte aprinse. Nicolae Iorga a intervenit atunci când a vă- 
zut riscul unor discuţii sterile, fără o finalitate conformă cu aşteptările 
țărănimii, pe 9 iunie 1917. Cu o zi înainte, voluntari transilvăneni și 
bucovineni, veniți din Rusia să lupte în Armata Română, întruniți la 
statuia lui Alexandru loan Cuza din Iaşi, îndemnaseră la solidaritate 
deplină în jurul idealului național’. Iorga credea că această solidari- 
tate putea duce la formarea României Mari, fiind condiţionată şi de 
reformele pe care le discutau parlamentarii: „Este astăzi în România o 
singură chestiune, toate celelalte sânt numai ajutătoare pentru dânsa, 
chestiunea liberării teritoriului naţional, chestiunea revanșei noastre 
biruitoare, a războiului în contra acelora care au umilit un neam nede- 

prins a pleca fruntea înaintea nimănuia. (Aplauze prelungite.) Singura 
chestiune care trebuie imediat rezolvată, prin braţele unite ale noastre 
şi ale fraţilor de peste hotare, e a dreptului românimii de a se impune ca 
stăpână în orice colț al pământului pe care l-a locuit, l-a fructificat prin 
munca ei şi l-a adăpat cu sudorile și sângele ei şi ale străbunilor. (Apla- 
uze.) [...] Vă aduceţi aminte când, în vechile legende, se lua voinicul 
în braţe cu dușmanul și dacă acesta părea mai puternic, luptătorul se în- 
drepta către femeia iubită care se găsea lângă dânsul și-i zicea: «Strân- 
ge-mi brâul ca să-l dobor!>. Ce facem azi e numai fapta iubitoare de 
a strânge brâul ostașului român, de a-l îmbărbăta cu aceste reforme, 
până ce, biruitor, el va veni însuși să ne judece pe noi, iar pe dânsul să 
se înalțe. (Aplauze prelungite.)'?. Pentru a se permite Reforma Agrară, 
s-a acceptat introducerea în Constituţie a formulei propuse de Nicolae 


Iorga — „Expropriere de necesitate naţională”. 


Foarte mulți contemporani au pus acceptarea ideii reformelor în Par- 
lament pe seama discursului lui Nicolae Iorga. La 10 iunie 1917, 
G. Denize, secretar al Reginei Maria, îi scria istoricului: „Discursul dv. 
la Cameră mi-a răscolit toate fibrele sufletului. |... ] Sânt încredinţat că 
inimoasele şi vibrantele dv. cuvinte au înălțat sufletele parlamentarilor 
noştri, acolo de unde n-ar fi trebuit să coboare niciodată, mai cu seamă în 
actualele împrejurări. Să sperăm că vor rămâne acolo unde le-aţi așezat 
din nou şi că scumpa noastră Patrie se va bucura de binevenitele reforme 
pentru alcătuirea cărora dv. personal v-aţi trudit atât de mult”™. De pe 
front, îi scriau ofițerii Regimentului 2 Vânători: „Toată obida trecutului 
de adâncă durere, toată mândria sfărâmată a prezentului, toată nădejdea 
viitorului, toate, toate aceste le-am simţit citind discursul ţinut în Came- 
ră în ziua de 9 iunie a.c. Parcă marele Kogălniceanu reapăruse iar la tribu- 
nă pentru a cere dreptate celor fără dreptate, parcă glasul lui reamintind 
iar obida veacurilor arăta cerinţele vremii”. 


La 14 iunie 1917 Camera Deputaţilor şi la 20 iunie Senatul au adoptat, 
cu mare majoritate de voturi, cele două proiecte de lege care vor pune 
bazele transformărilor democratice din România interbelică. Așa cum 
prevăzuse Nicolae Iorga, efectul a fost major printre militari; s-a ajuns 
la succesul în marile lupte din vara acelui an, stoparea ofensivei ina- 
mice datorându-se și faptului că soldatul român lupta acum în primul 
rând din patriotism, pentru Țară, dar și pentru viitoarea lui bunăstare”. 

lon CONSTANTIN 


Contribuţia lui Nicolae Iorga la 
întemeierea și dezvoltarea studiilor 
sud-est europene în România 


I.C. doctor în istorie, cercetător 
ştiinţific asociat la Institutul 
Naţional pentru Studiul 
Totalitarismului al Academiei 
Române. Autor, printre altele, al 
volumelor Basarabia sub ocupație 
sovietică, de la Stalin la Gorbaciov 
(1994); România, Marile Puteri şi 
problema Basarabiei (1995, 2017); 
Polonia în epoca „Solidarităţii” 
1980-1989(2007); Polonia în 
secolul totalitarismelor 1918-1989 
(2007); Gherman Pântea între 

mit şi realitate (2010); Pantelimon 
Halippa. O viață dedicată luptei 
pentru unitatea națională (2016); 
Problema Basarabiei în discutiile 
româno-sovietice din timpul 
Războiului Rece 1945-1989 (2015). 
Domenii de interes științific: 
istoria Basarabiei, Bucovinei și 

a relatiilor româno-polone în 
perioada contemporană. 


În cercetările sale de istorie a românilor, 
Nicolae Iorga nu se limita la teritoriul româ- 
nesc, ci îl încadra în istoria popoarelor vecine 
şi chiar în cea universală. Din acest conside- 
rent, spațiul sud-est european s-a aflat în cen- 
trul preocupărilor sale de istorie universală. 
Istoricul român a subliniat în repetate rânduri 
rolul jucat de popoarele sud-est europene în 
trecutul vechiului continent. El a menţionat 
că, în vreme ce Apusul medieval era frămân- 
tat în lupte intestine lipsite de sens, popoarele 
din această regiune — printre care și cel român 
— şi-au câștigat un mare merit ca salvatoare 
ale continentului de cotropirea otomană. Fi- 
ind susținător al tezei întrepătrunderii lumii 
răsăritene cu cea apuseană, Iorga credea că 
Valea Dunării reprezenta tocmai locul unde 
„se întâlneşte Orientul şi Occidentul într-o 
fecundă înrâurire reciprocă”. El aprecia că, de- 
plin conştienţi de rolul popoarelor din zona 
dunăreană, putem prelua din creaţia materială 
ori spirituală a Apusului fără să ne desconside- 
răm pe noi înşine în vreun fel, căci „n-avem de 
ce ne ruşina şi nu suntem datori a mulțămi cu 
umilinţa sclavului; primim înapoi din seceriș 
ceea ce prin noi s-a apărat împotriva furtuni- 
lor şi potopului”!. Din analiza lucrărilor sale 

rezultă, de asemenea, propensiunea marelui savant pentru conlucrarea 
politică a popoarelor din Balcani, alianțele dintre ele putând fi o soluție 
reală în atingerea unor scopuri comune; din această perspectivă, este 
semnificativ faptul că N. Iorga nu evidenţiază, în primul rând, decât 
acele fapte istorice care vin să susțină apropierea dintre popoarele şi 
statele balcanice, neaccentuând momentele de discordie, neabsoluti- 
zând fapte ce pot tensiona, artificial, relaţiile dintre balcanici”. 


Întemeiat pe această concepție, Iorga împărtășea ideea înființării unui 
Institut Balcanic la Istanbul, încă din 19095. În condiţiile conflictului 
balcanic din anii premergători primului război mondial, care a deter- 
minat o amplă dezbatere referitoare la problema drepturilor fiecăruia 
dintre popoarele conlocuitoare din Balcani, marele istoric și om politic 
a publicat mai multe studii și lucrări consacrate acestei teme: Notele 
unui istoric cu privire la evenimentele din Balcani (comunicare susținută 
la Academia Română), Două tradiţii istorice în Balcani: a Italiei şi a ro- 
mânilor, Oaspeți balcanici la noi în secolul al XIX-lea, Veneţia în Marea 
Neagră, Istoria statelor balcanice în epoca modernă şi Istoria războiului 
balcanic. Ultima lucrare e un curs ţinut la Universitate, cu scopul „să 
explice acele mari lucruri care alcătuiesc istoria războiului balcanic 
prin tot ce s-a petrecut înainte”*. Evenimentele din Balcani, finalizate 
prin pacea de la Bucureşti (1913), l-au călăuzit pe Iorga spre înteme- 
ierea Institutului de Studii Sud-Est Europene și a revistei „Bulletin de 
I Institut pour l` étude de 1` Europe sud-orientale”, în anul 1914. Mem- 
brii fondatori ai Institutului precizau în termenii următori necesitatea 
creării acestei instituţii: „Ni se pare o nevoie de neînlăturat a cunoaşte 
cât se poate de serios și de deplin mediul cultural, geografic și etno- 
grafic în care trăim noi ca popor. El cuprinde în rândul întâi popoarele 
de peste Dunăre, de care suntem legaţi prin străvechiul sânge tracic, 
prin participarea la aceeași viață de stat supt romani, bizantini și turci, 
prin aceleași silinţi de eliberare de supt tutelă”. Institutul se consacră 
studiilor şi cercetărilor, cu scopul de a promova și îndruma cercetă- 
rile ştiinţifice „ţinând seamă și de tradiţiile vechi şi interesele actuale 
româneşti”. Acestea trebuiau „să fixeze vechiul și adevăratul rol al ro- 
mânilor în Balcani și în tot sud-estul Europei”. 


Institutul are un profund caracter practic, urmărind cunoașterea de că- 
tre români a limbilor balcanice și a geografiei, etnografiei, istoriei, lite- 

raturii și folclorului tuturor popoarelor din această parte a Europei. În 
discursul său inaugural la deschiderea Institutului, Iorga a vorbit despre 
bazele comune trace și ilirice ale popoarelor acestei regiuni, ale căror 
urme trăiau în moştenirile ulterioare ale grecilor, bulgarilor, sârbilor, 
românilor, turcilor şi despre caracterul comun al acestor popoare de 
influenţă occidentală, orientală şi septentrională”. La baza întemeierii 
Institutului se afla convingerea lui Iorga că, întrucât Balcanii au evoluat 
sub stăpânire macedoneană, romană, bizantină şi otomană, popoarele 
din zonă au ajuns să aibă instituții administrative, politice, sociale și re- 
ligioase similare. „Fixaţi în vecinătatea imediată a Occidentului — arăta 
Iorga, în finalul cuvântării —, legaţi prin înrudirea cea mai strânsă cu 
celelalte naţiuni latine, românii au avut prilejul să păstreze acest spi- 
rit european făcut din toleranţă, dreptate şi umanitate; ei n-au încetat 
niciodată de a fi predicatorii lui în Orient... "Ţară de mare bogăţie na- 
turală, dispunând de o organizare seculară, care timp de 500 de ani nu 
fu niciodată întreruptă măcar un moment, slujită de o clasă dominantă 
formată printr-o îndelungată experienţă și printr-o tradiție culturală 
care totdeauna s-a regăsit, pe deasupra greșelilor trecătoare, România 
poate singură să se consacre unei opere de apropiere prin știință, în 
care ea nu cere pentru sine decât un lucru, inițiativa”. Cuvântarea ros- 
tită cu acel prilej de N. Iorga exprimă o viziune complet constituită 
asupra sud-estului european, în legătură şi cu acea direcție din gândi- 
rea istoricului care l-a condus la teoria „permanenţelor”, expusă abia în 
1938. În concepția sa, studiul problemelor complexe aflate în progra- 
mul Institutului necesita aplicarea largă a metodei comparate și avea 
menirea să uşureze înțelegerea cadrului în care au trăit popoarele din 
Peninsula Balcanică. N. Iorga accentua asupra necesității studiilor de 
istorie comparată, „mai ales de istorie comparată a civilizaţiilor...” a 
cercetării „legăturilor care au existat între deosebitele popoare ...”, pen- 
tru că asemenea cercetări „înlesnesc astăzi cu totul altă bază și deschid 
un nou orizont”. 


Acest aşezământ era conceput ca „un institut liber de studii şi cerce- 
tări”. Nicio condiţie nu se cerea pentru înscrierea la cursurile și lucrări- 
le Institutului. În regulamentul de funcționare a Institutului se preciza 
că „cursurile vor fi urmate fie de auditori, studenţi, fie de orice persoa- 
nă doritoare de instrucţie”. Chiar și biblioteca acestuia, creată cu mari 
sacrificii, putea fi cercetată „de oricine”. Programul de activitate al Insti- 

tutului prevedea: 1. Ținerea de cursuri și conferințe asupra geografiei, 
etnografiei, istoriei, arheologiei, literaturii, folclorului și artei acestei 
regiuni; 2. Cursuri şi predarea practică a limbilor popoarelor din regi- 
unea carpatică și balcanică, precum și a celor din imediata apropiere a 
frontierelor românilor din nord și est; 3. Din lucrări speciale urmărite 
în seminarii sau pe teren”. 


Spre deosebire de institutul similar de la Viena, care (după părerea 
lui Iorga) pregătea guvernatori imperialişti care să domnească în Bal- 
cani, Iorga urmărea ca în acest Institut să fie propovăduită dragostea și 
înțelegerea reciprocă între popoarele balcanice. Acţiunile pro-sârbeşti 
și deci anti-austriece ale lui Iorga erau dezaprobate de către bătrânul 
rege Carol I". De altfel, Institutul lua naștere în împrejurări deloc fa- 
vorabile, cu un consimțământ smuls indiferenţei autorităţii politice 
românești, aspect relatat mai târziu de N. Iorga”. 


Atât Institutul cât şi revista îşi încep activitatea la 1 ianuarie 1914, 
sub conducerea lui Nicolae Iorga, ajutat de Vasile Pârvan și Gheor- 
ghe Murgoci. La numai un an, lorga face să apară şi „Revista Istorică” 
(1 ianuarie), cuprinzând dări de seamă, documente și notițe. Revista e, 
de fapt, o bibliografie istorică-analitică, prin care se face cunoscut tot 
ce se publică în țară și străinătate referitor la poporul român. Cele două 
reviste sunt tipărite din fondurile Casei Școalelor puse la dispoziția 
lui Iorga pentru colecţia Studii şi Documente, care astfel își încetează 
apariţia, făcând loc unei noi activităţi a neobositului savant. 


În cadrul Institutului Sud-Est European se acorda o importanță deo- 
sebită studiului limbilor străine, numeroși lectori predând albaneză, 
armeană, bulgară, cehă, greacă, maghiară, polonă, rusă, sârbă, slova- 
că, turcă. Cursurile de limbi străine au dat foarte bune rezultate, ele 
ţinându-se, cu mici întreruperi, timp de 40 de ani (1914-1955). În 
1937, vorbind despre realizările Institutului, Iorga arăta că acesta „de 
multă vreme a alcătuit un şir de lecţii cu privire la fiecare din limbile 
balcanice și chiar din limbile unor popoare strâns legate de noi, care 


sunt la nord de această linie despărțitoare”!?. 


În ceea ce priveşte publicaţia Institutului, într-o primă perioadă (1914- 
1924) atenţia a fost concentrată pe analiza critică a lucrărilor de istorie 
privitoare la sud-estul Europei. În perioada care a urmat (1924-1940), 

în coloanele revistei s-au publicat studii care au adus o contribuţie va- 
loroasă la cunoașterea istoriei popoarelor balcanice și a relațiilor dintre 
români și „lumea de peste Dunăre”, relaţii atât de vechi și multiple. 


În cadrul conferințelor care au avut loc la Institut, N. Iorga a abordat 
aspecte dintre cele mai variate din viața popoarelor balcanice: Popoa- 
rele din sud-estul european şi Occidentul (1925), Conflictele balcanice 
(1926), Instituţiile din sud-estul Europei (1927), Basele populare ale ori- 
cării mișcări din Balcani (1939), Ce este sud-estul european (1940). 


Printre publicaţiile Institutului au apărut lucrări de mare răsunet ale 
lui N. Iorga ca Istoria statelor balcanice (1913), Ce înseamnă popoarele 
balcanice (1916), Istoria Albaniei (1919). Faţă de Albania Iorga avea o 
simpatie specială, el văzând în această țară un fel de „balcon la Marea 
Venețiană” (marea Adriatică). Indiferent de simpatia pe care o nutrea 
Iorga față de Italia, el a recunoscut întotdeauna că țărmul de est al Adri- 
aticii este locuit de slavi şi albanezi, care erau deosebit de nemulțumiți 
de pretenţiile italienilor. A oferit în cartea sa câteva mostre elocvente ale 
„zigzagurilor”, naivităţii şi visurilor sale. Îi sfătuia pe albanezi ca, „dată 
fiind lipsa populaţiei, să se inspire din vitalitatea aromânilor vecini cu 
ei” şi „să opteze pentru protectoratul Italiei”, care nu avea să fie atât de 
abuziv ca (fostul) protectorat austriac. Mai mult, protectoratul italian 
asupra Albaniei „nu va duce la înrobire sau deznaționalizare”. Iorga îi 
simpatiza pe albanezi datorită originii lor trace (marele savant avea el 
însuşi o oarecare ascendență albaneză trasabilă). La începutul anilor 30, 
bazându-se pe descoperirile arheologice geto-trace, el a inițiat demersuri 
pentru înființarea unui institut arheologic român în Albania, teren necer- 
cetat, de la care te puteai aștepta la lucruri nebănuite. Pe lângă acest con- 
siderent, N. lorga mai socotea că acolo a avut loc un proces deosebit de 
complex de îmbinare a elementelor slave cu cele latine. În 1932, regele 
Zogu I al Albaniei i-a donat personal lui N. Iorga un teren pentru Insti- 
tutul Arheologic Român la Sahti Quaranta-Tirana'*. Planul clădirii a fost 
întocmit de arhitectul P. Antonescu. N. lorga a urmărit cu foarte mult 
interes mersul lucrărilor de construcţie, care au fost terminate în 1937. 
Organizarea activității ştiinţifice a noului Institut a fost încredinţată pro- 
fesorului Dumitru Berciu. În condiţiile începerii războiului, activitatea 
Institutului nu a mai putut continua, simpatia lui Iorga pentru Albania 
devenind însă și mai profundă, având în vedere că această țară lupta pen- 

tru afirmarea și apărarea ei națională. Din acest motiv, atunci când Italia 
a înghiţit Albania, Iorga a fost foarte nefericit!€. 


În primul deceniu al perioadei interbelice, Iorga a organizat mai mul- 
te congrese internaţionale și a participat la câteva altele. Dintre acestea 
menționăm Primul Congres internaţional de studii bizantine, desfășurat 
la Bucureşti în aprilie 1924, ca urmare a iniţiativei lui N. Iorga. Este una 
din marile sale victorii ştiinţifice pe plan mondial, afirmându-se în conti- 
nuare, ca unul dintre cei mai străluciți bizantinologi din lume. Începând 
cu data de 10 aprilie au sosit la București istorici de pretutindeni, pen- 
tru prima dată România fiind gazda unui număr atât de impresionant 
de savanţi. Se țin numeroase şedinţe și importante comunicări; se fac 
vizite la diferite monumente din țară. Sunt prezentate congresiștilor co- 
rurile, dansurile şi costumele populare românești. Cu acest prilej, a fost 
înființată revista „Byzantion, care a devenit o sursă de informaţii asupra 
istoriei Bizanțului. Mulţi bizantinologi renumiți au devenit colabora- 
tori ai acestei reviste. Numărul pe anul 1932 al revistei „Byzantion” avea 
să fie dedicată istoricului român, purtând pe prima pagină următoarea 
inscripţie: „omul VII al revistei «Byzantion», fondată la Bucureşti în 
aprilie 1924, la primul Congres al bizantiniștilor convocați şi prezidați de 
Nicolae Iorga este dedicat în semn de recunoştinţă și admirație marelui 
istoric al Bizanțului, Cruciadelor, României şi Imperiului Otoman”. 


Al doilea Congres internațional de studii bizantine a avut loc la Bel- 
grad, în aprilie 1927, unde Iorga ţine comunicarea despre Evul Mediu 
bizantin. Aici au avut loc impresionante scene de prietenie din partea 
unor profesori sârbi, care făcuseră vizite la Văleni, cu ani în urmă. La 
rândul său, după congres, Iorga i-a invitat pe mulți dintre participanţii 
străini în România şi, fireşte, la Văleni!*. 


În perioada următoare, Nicolae Iorga a publicat trei studii fundamen- 
tale pentru înțelegerea vieții Romei orientale sub toate aspectele și care 
au ajuns pe masa de lucru a tuturor istoricilor din lume: Histoire de la 
vie byzantine. Empire et civilisation. D'après les sources (3 vol., 1934); 
Byzance après Byzance (1935) şi Etudes byzantines (2 vol. 1939-1940). 


Din studiul realităţilor balcanice și al transmisiilor bizantine, Iorga a 
tras concluzia că Balcanii nu sunt un produs al influenţei bizantine, care 
se aplică unei realităţi sociale și culturale anterioare. Această influență 

bizantină, grefată pe un substrat anterior, poate să aibă durabilitate, să 
determine apariția din adâncurile istoriei a gesturilor culturale și po- 
litice ale urmașilor, creând Bizanțul după Bizanţ”. Dar mai înainte de 
apariţia capitalei estice a Imperiului Roman, Balcanii şi-au avut cultura 
şi tradiția lor. Așa ajunge N. Iorga la conceptul sud-europenităţii ca re- 
alitate particulară importantă și bine definită a vieţii europene. O suită 
de studii având caracter social în primul rând, întreprinse la date diferi- 
te şi din direcţii diferite, a dus la configurarea acestei realități care este 
mai înainte de orice o „supravieţuire”. Fără să facă apel la B.P. Haşdeu și 
la conceptul de substrat al acestuia, N. Iorga dezvoltă, de fapt, pe teren 
istoric teoria „strat și substrat” lansată de Hașdeu în 1892”. 


În interpretarea Mariei Todorova, formularea dată de Iorga lucrării 
Bizanţ după Bizanţ supravieţuieşte nu pentru că a fost o expresie feri- 
cită, ci pentru că reflectă mai mult decât a intenționat autorul. Este un 
bun termen descriptiv, în special pentru că exprimă trăsăturile comune 
ale popoarelor ortodoxe din Imperiul Otoman în ceea ce priveşte reli- 
gia, legislaţia civilă, muzica și artele vizuale, subliniind totodată conti- 
nuitatea celor două tradiţii imperiale, unde fractura culturală marcată 
de apariţia naţionalismului e posibil să fi fost mai profundă şi, în orice 
caz, mai radicală din punct de vedere intelectual decât cea produsă de 
cucerirea otomană. În același timp, ambele interpretări, o dată elimina- 
te accentele evaluative sau sentimentale, pot fi articulate într-o manieră 
moderată și convingătoare. Alegerea oricăreia dintre ele nu este dictată 
doar de predispoziţiile filozofice ori politice, dar și de considerentele 
metodologice”. 


Cunoaşterea de ansamblu a istoriei sud-estului european l-a călăuzit 
pe N. Iorga spre intuirea și apoi descifrarea caracteristicilor comune 
ale instituţiilor din această parte a Europei, înfățișate în lucrarea Carac- 
terul comun al instituțiilor din sud-estul Europei, apărută în 1929, la Sor- 
bona, şi în care marele savant schița un veritabil program de cercetare 
a istoriei comparate a instituţiilor sud-estului european. Putere de stat, 
administraţie, justiție, fiscalitate, sistem militar, forme ale vieţii socia- 
le erau principalele registre prin care puterea de pătrundere a marelui 
istoric pusese în lumină similitudini care nu ţineau deloc de un hazard 
al istoriei. Un fond vechi, reînnoit sub formă greco-romană și apoi ro- 
mano-bizantină, era una din aceste indiscutabile permanenţe istorice pe 

care gândirea lui Nicolae Iorga le-a aplicat la eșafodajele dintre care unele 
sunt de o perenitate evidentă. Se impune de aceea să reamintim aici me- 
morabila sa afirmaţie: „De altfel, inainte de a ne îndrepta spre instituţii, o 
simplă privire asupra acestei lumi a sud-estului Europei poate îndeajuns 
să ne arate cât de mult sunt înrudite toate aceste naţiuni prin originea lor, 
legate prin dezvoltarea lor şi solidare în situaţia actuală tot așa cum au 
sprijinit situaţia acestor naţiuni și în evul mediu”. Pornind de la aceas- 
tă premisă, cercetările ulterioare vor demonstra cu prisosință condiţiile 
care au făcut posibile existența unor instituţii similare în sud-estul euro- 
pean şi supraviețuirea lor postbizantină”. 


Potrivit concepţiei lui Iorga, asupra Europei răsăritene s-au exercitat, 
în diferite epoci, curentele de civilizație ale Occidentului, iar Orientul 
ar fi trăit, începând de la anumite date, cu tradiţii, cu idei noi venite din 
Occident. 


Ideea unei continuități sud-est europene a fost dezvoltată în continu- 
are de Victor Papacostea, unul dintre puţinii care au preferat terme- 
nul balcanic. Sub distinsa conducere a lui Papacostea a funcţionat la 
București Institutul de Studii Balcanice între 1937 şi 1948, care a pu- 
blicat o revistă de nivel academic, „Balcania”??. 


În concluzie, putem afirma că, asemenea multor probleme și epoci din 
istoria universală sau națională, în general, și acelea privind sud-estul 
european nu pot fi studiate ignorând contribuția majoră pe care a avut-o 
în acest domeniu Nicolae Iorga. 


Note N. Iorga, Trei lecţii de istorie despre însemnătatea Româ- 


si referinte nilor în istoria universală, Vălenii de Munte, 1912, p. 27; 


bibliografice 


Gh. Buzatu, N. Iorga — istoricul militant. În: vol. Nicolae 
Iorga 1871-1940. Studii și documente, V, Coordonatori 
Constantin Buşe şi Constantin Găucan, Editura Univer- 
sităţii din București, 2008, p. 166. 

? Vezi pe larg Stoica Lascu, Nicolae Iorga și evenimentele 
din Balcani. În: vol. Nicolae Iorga 1871-1940. Studii şi do- 
cumente, III, Coordonatori Constantin Buşe şi Constan- 
tin Găucan, Editura Universității din București, 2007, 
p. 295-296. 

3 Cf. Andrei Pippidi, Pour |” histoire du premier Institut des 
études sud-est europennes. În: „Revue des études sud-est 


EEE PT RO MIÂINIĂ 


europennes”, XVI, 1, 1978, p. 139-156; idem, Reformă sau declin. A doua perioadă a stu- 
diilor sud-est europene în România. În: „Revista istorică”, s.n., II, 11-12, 1991, p. 641-650. 
* Barbu Theodorescu, Nicolae Iorga, Colecţia Oameni de seamă, Bucureşti, Editura Ti- 
neretului, 1968, p. 261. 


SN.A. Constantinescu, Dare de seamă asupra întemeierii şi activității Institutului pentru 


Studiul Europei sud-estice, București, 1926, p. 5. 


6 


N. Iorga, O viață de om așa cum a fost, vol. III, Bucureşti, 1934, p. 189. 


7 Nicolae Iorga, Histoire des Romains et de la Romanit€ Orientale, vol. 1, partea 1, Paris, 


Librairie Ernest Laroux, 1937, p. 12. 
SN. Iorga, Generalităţi cu privire la studiile istorice, Ediţia a IV-a, Introducere, note şi co- 


mentarii de Andrei Pippidi, Iaşi, Polirom, 1999, p. 137. 


9 


N. Iorga, O viață de om așa cum a fost, vol. HI, p. 189; Valeria Costăchel, N. Iorga 
aşa cum l-am cunoscut. În: Nicolae Iorga. Omul şi opera, Vol. II, coord. Gh. Buzatu şi 
C. Gh. Marinescu, Bacău, Plumb, 1994, p. 237. 

' Actul de întemeiere a Institutului, vezi N. A. Constantinescu, op. cit., p. 4-7; Valeria Cos- 
tăchel, op. cit, loc. cit., p. 237-238. 

"N. Iorga, Generalități cu privire la studiile istorice, p. 122-125; Nicholas M. Nagy-Talave- 
ra, N. Iorga. O biografie, laşi, Institutul European, 1999, p. 138. 

12 N. Iorga, Trois conference sur le Sud-Est de | Europe, Bucureşti, p. 3-27; a se vedea și 
tonul cu care I. G. Duca povesteşte inaugurarea, la care era prezent ca ministru al In- 
strucţiunii, în Amintiri politice, Vol. 1, München, Editura Ion Dumitru, 1981, p. 171-173. 
Despre Institut, vezi N.A. Constantinescu, op. cit.; idem, Institutul Sud-Est European, în 
„Boabe de grâu”, II, 1931, p. 507-514. 

8 N. Iorga, Basele populare ale oricărei mișcări în Balcani, Bucureşti, 1939, p. 1. 

1 N. Iorga, O viață de om așa cum a fost, vol. III, p. 9. 

'S Un nou centru de cercetări românești peste hotare: Institutul de Arheologie din Albania, în 
„Neamul Românesc”, 7.12.1937. 

16 Nicholas M. Nagy-Talavera, op. cit., p. 258. 

1 Barbu Theodorescu, op. cit., p. 309. 

'5 Institutul de Bizantinologie, făgăduit de guvernul român congresiştilor, a fost creat 
printr-o lege din 1927, dar s-a realizat abia în 1935, fiind condus de N. Iorga până la 
moartea sa şi, după 1940, de N. Bănescu, până la desființarea decretată în 1948. 

'9 N. Iorga, Byzance après Byzance, Bucureşti, 1935. 

2 B.P. Haşdeu, Strat și substrat, genealogia popoarelor balcanice, în „Revista nouă’, nr. 1-2 
din 1892, p. 5-27. 

21 Maria Todorova, Balcanii și balcanismul, Bucureşti, Humanitas, 2000, p. 258. 

2 N. Iorga, Le caractère commun des institutions du sud-est de |' Europe, Paris, 1929, p. 3. 

% Vezi Gheorghe Zbuchea, O instituție sud-est europeană: strațioții, voinici, viteji. Încercare 
de istorie comparată, în Analele Universităţii „Spiru Haret”, Seria Istorie Nr.2, 1999, Bu- 
cureşti, Editura Fundaţiei „România de Mâine”, 2000, p. 117. 

* Vezi pe larg Victor Papacostea, Civilizație românească și civilizaţie balcanică: Studii Isto- 
rice, Bucureşti, Editura Eminescu, 1983; Maria Todorova, op. cit., p. 80. 


NICOLAE IORGA - 150 


Stoica LASCU 


Nicolae Iorga - scrieri despre 
„macedo-români sau aromâni, 
românii din Peninsula Balcanică” 


N. Iorga vede în fraţii macedoneni 

elemente de o rară inteligență 

şi de o energie fără pereche, întărire şi mândrie 
a oricărui loc l-ar ocupa pe moșia neamului. 


22 april 1932 


St.L. - muzeograf la Muzeul Patriarhului Istoriografiei române - pe care 
de Istorie Naţională și  î] cinstim astăzi, la marcarea a 150 de ani de 
Arheologie (1975-2008) și 14 naştere —, Apostolului neamului, marelui 

profesor la Facultatea de t tiou ză pié <d 
Istorie şi Științe Politice, Savant, care „avait toujours été S e 
Universitatea „Ovidius” din la valeur morale de Phistoire, de laide quelle 
Constanţa (1993-2017); peut apporter à la marche chancelante de 
publicist. Autor de studii ṣi Phumanité”!, „un géant du Danube”?, cum l-au 
cărți despre istoria României, | x ae i PER .»3 
Ai "văzut străinii —, „un geniu al românismului'5, 

n specia a Dobrogei, ld , Î .»4 , l£ è h l 
despre Romanitatea »OMul destinului”, „geniul fară pereche ce l-a 
Balcanică (aromânii și produs plaiurile României, culmea cea mai 
meglenoromânii), despre înaltă a Ceahlăului moldovenesc, aureolată de 
sud-estul european, mai cu belșugul soarelui ceresc, ale cărui raze binefă- 

seamă Albania modernă, £ iasă Pi să 
dene iso io cătoare au încălzit poporul român mai bine de 
. . . 95 . . .. 
contemporană etc. Membru Cincizeci de ani”, cum l-au numit conaţionalii 
asociat al Academiei săi — scurgerea timpului îi certifică neîncetat și 
Oamenilor de Ştiinţă din tot mai pregnant previziunea din 1940 a filoso- 
România. fului Constantin Rădulescu-Motru: „Nicolae 
Iorga, figură legendară încă din timpul vieţii, 
câştigă în grandoare cu cât timpul trece”. 

Cu adevărat, cel mai de seamă istoric al poporului nostru, personalita- 
tea polivalentă fără egal, în plan universal, a epocii sale, a fost, totodată, 
şi „cel mai bun cunoscător al românismului din sudul Dunării” — așa 
cum avea să scrie în 1941 Theodor Capidan (1879-1953), reputatul 
filolog și lingvist, cunoscut militant național-cultural, aparținător, el 
însuși, năpăstuitei ramuri balcanice a Romanităţii Răsăritene“. 


În imensitatea scrierilor sale cu caracter istoric — zeci de cărți (cule- 
geri de documente, monografii, sinteze, lucrări de popularizare) şi mii 
de articole” — se regăsește, într-adevăr, și reconstituirea amănunţită, a 
trecutului „ramurii balcanice a naţiunii”!*: „Macedo-românii sau aro- 
mânii nu sunt o unitate națională neglijabilă în Peninsula Balcanică, 
din contră, ei constituiesc o populaţie foarte numeroasă în Epir, Ma- 
cedonia și în alte regiuni din partea medie și meridională a Peninsulei 
Balcanice, de-a lungul țărmurilor râului Vardar, în Tesalia, pe Rodope, 
în zona Monastir [Bitolia — Republica Macedonia de Nord], pe ţăr- 
murile Egee, în câteva teritorii cuprinse în granițele actuale ale noului 
Stat albanes și mai cu samă în Musachea, în regiunea Berat și Coriţa, 
unde se află nucleuri foarte importante de români. La aceştia — spunea 
N. Iorga într-o conferinţa organizată, la 7 aprilie 1922, de Societatea 
Tinerimea Macedo-Română — trebuie să se adauge un număr de români 
cari exercită păstoritul și cari trăiesc în triburi nomade, adică fără reşe- 
dință fixă şi cari se cheamă fârșeroți'. 


N. Iorga a scris o lucrare cu tematică specioasă — cunoscuta Histoire des 
Roumains de la Peninsule des Balcans (Albanie, Macédoine, Epire, Thessa- 
lie etc.), apărută la București în 1919 (în același an este tradusă şi în 
limba română „din îndemnul și cu cheltuiala d-lui Matei Gherassy”)!!; 
istoricului şi militantului pe tărâmul afirmării ideii naţionale, fireşte 
că nu-i putea fi străină cauza acestor îndepărtați, geograficește, frați 
ai daco-românilor; deși părerile sale asupra unor aspecte ale istoriei 
aromânilor au cunoscut unele nuanţări!” — mai ales în ceea ce priveşte 
elementele etnice constitutive ce au concurat la etnogeneza acestora 
—, pentru el, istoria aromânilor este în directă relație cu cea a fraţilor 
nord-balcanici: „Românii din Pind — odinioară şi din Balcani — cari 
poartă în istorie, ca și frații lor de la Dunăre și Carpaţi, numele de vlahi, 
pe care li l-au dat bizantinii, ca și germanii, slavii și maghiarii, şi cari 
se numesc pe sine, dar numai unii dintre dânşii, aromâni sau armâni, 

formează o parte desfăcută, isolată, în mare parte desnaționalisată și 
împiedicată, prin vicisitudinile dureroase, de a forma un Stat osebit, a 
romanității în Orient””. 


(Nu este exclus ca savantul însuși să aparțină, prin ascendenți, aces- 
tei tulpini a Romanității, cu toate că el nu a insistat, de-a lungul vieții, 
decât accidental asupra originii sale, nepreocupându-l ca atare și ne- 
pronunţându-se fără echivoc!*; în epocă, aromânii îl considerau însă, 
deseori, consângen: „Mărturisim sincer că dacă și noi macedo-românii 
am avea asemenea locuri ca cele de la Santa Quaranta, i-am oferi unul. 
Ar fi fost — se scria, în 1932, într-o gazetă din Capitală redactată de in- 
telectuali români de sorginte aromână — acesta un prilej ca să-și adune 
nepoţii nealteraţi ai «bunicilor macedo-români»""5. Chiar și atunci 
când va conferenţia — în mai multe rânduri — despre istoria „păstorilor 
români din Pind”'“ sau se va afla în mijlocul lor, N. Iorga nu va face 
referiri la posibila ascendență comună.) 


Asupra complexității problemei aromânești după 1900 N. Iorga avea 
să se oprească prin intermediul publicaţiilor sale, după cum în inter- 
venţii la Cameră își va expune și acolo, franc, părerile ce nu coincideau, 
deseori, cu ale altor fruntași politici. 


Pentru N. Iorga, înțelegerea între statele și popoarele din Balcani era 
absolut necesară din perspectiva asumării conştiente a rolului lor pen- 
tru garantarea propriului destin în această parte a Europei, colaborare 
asupra căreia va reveni, cu insistenţă, și în deceniile interbelice: „Avem 
o datorie de cinste faţă de aromâni, pe cari nimeni altul nu-i poate apăra 
decât România (subl.n.). Uciderea lor de bandiții greci e un fapt nespus 
de dureros. Oamenii noștri de stat trebuie să împiedice aceste măceluri 
şi să dea oamenilor putinţa de a trăi în pacea lor de buni gospodari pe 
cari nu ne gândim a-i anexa, în același timp — avansează N. Iorga o solu- 
ție ce va fi concretizată în perioada interbelică pe scară largă — să aducem 
la noi pe cât mai mulți dintre ei (...). Dar nu era oare alt mijloc (decât 
expulzarea unor greci din Regat - n.n.) de a scoate pe bieţii aromâni 
din mâna nebunului? Un adevărat om de Stat, care înțelege ce repre- 
sintă o țară, și nici decât un partid, l-ar fi găsit de sigur". 


În aceeași vară a anului 1906, aproape fiecare număr al „Neamului Ro- 
mânesc” încorporează articole ale lui N. Iorga „în chestia macedonea- 

nă”, socotită a fi „fost ridicată întăiu pe o vreme când la Dunăre erau 
numai două principate supuse turcilor şi care nu puteau face peste ho- 
tarele lor nici un fel de politică. Noi abia ştiam de... cuțovlahi, pe cari 
doar dacă-i pomenise vreunul din scriitorii noştri mai vechi”?$. 


În toamna anului 1912, când tocmai izbucnise Primul Război Balca- 
nic, N. lorga avertizează că planurile Marilor Puteri de creare a unei 
Albanii şi a unei Macedonii independente nu „inseamnă, însă, pe de- 
parte, o Macedonie românească. Sunt așa de risipiţi ai noştri și așa de 
puţini au o conștiință națională! Pentru a o trezi trebuie o muncă uria- 
şă. Şi consulii austriaci n'ajung pentru aceasta. Trebuie ca toți aromânii 
să se concentreze acolo pentru opera cea mare: crearea naționalității 
politice aromânești. 


Azi ei sunt încă oaspeţii noștri iubiți. Li ajutăm, de şi cultura noastră, 
viaţa noastră politică nare neapărată nevoie de dânșii. Dar mâne — 
avertizează N. Iorga, însă realitățile din anii interbelici, circumstanția- 
le problematicii aromâneşti, îl vor dezminți™® — cine din ei va mai bate 
străzile Bucureştilor va fi pentru orice om cu simţire un desertor și o 
canalie (sic/)”2. 


În timpul Războaielor Balcanice N. lorga militează nu numai pentru 
apărarea drepturilor naționale — în noul context, al înfruntărilor pe 
câmpurile de luptă — ale românilor macedoneni, ci şi a vieţii fruntașilor 
acestora, amenințate, „se pare”, cu tribunalele marţiale grecești, cerând 
autorităţilor o atitudine fermă, care, dacă s-ar fi adeverit știrile, să ducă 
până la ruperea relaţiilor dintre cele două țări: „Ar fi o infamie vrednică 
de un trib negru din adâncul Africei. Guvernul român e dator să ceară 
lămuriri, să dea comunicat, şi, dacă asemenea ticăloșşii s'au înfăptuit, să 
rupă legăturile diplomatice cu Statul care le tolerează și să arate supuşi- 
lor lui din România drumul către casă”7!. 


Mai apoi, în perioada interbelică, N. Iorga nu-i va mai judeca în ter- 
meni la fel de aspri pe aromânii stabiliți în Ţară; dimpotrivă, va avea 
cuvinte de reală apreciere, atât în materiale publicistice, în conferin- 
te, cât şi cu ocazia numeroaselor recenzii în care, în mod special sau 
ocazional, făcea referire şi la trecutul istoric al românilor balcanici 
sau evidenția succesele pe plan intelectual ale unor fruntași ai aces- 
tora. 

De pildă, în 1922 scria în revista craioveană „Ramuri” despre Nota 
«macedoneană» a d-lui N. Bațaria — cu referire la scrierile literare ale 
fostului său student (amintit mai sus), „născut în acele regiuni ale ro- 
mânismului balcanic”; la stingerea, prematură, din viață a profesorului 
Cezar Papacostea (1886-1936), după ce evidenția meritele clasicis- 
tului, N. Iorga ținea să releve dimensiunea profunzimii spiritului națio- 
nal-istoric al reprezentanților balcanici ai romanității: „Nu se va putea 
spune niciodată în de ajuns ce minunat prinos aduc în viața noastră 
națională frații noştri macedoneni, aşa de puțini la număr și așa de bo- 
gați în fapte, poate și pentru că în ei e mai multă adevărată romanitate, 
şi mai veche, decât în noi. Grecii moderni au dorit să şi-i câștige. Ei 
însă, urmașii unor pricepuți negustori, au știut să păstreze pentru dân- 
şii câştigul care era cunoașterea vechii limbi elenice, cu putinţa de a pă- 
trunde în grelele ei taine, atât de răsplătitoare, iar sufletul și l-au păstrat 
pentru ei — şi pentru noi (subl.n.)"2; la moartea, câteva luni mai târziu, a 
profesorului Iuliu Valaori (1867-1936), în octombrie 1936, deplângea 
„pierderea unui om de stâncoasă tradiţie”, a încă unuia “din macedone- 
nii cari au venit la noi ca să ne ajute (subl.n.. şi cari prin munca şi cinstea 
lor s'au aşezat în primele rânduri ale societății”. 


În același timp, este de spus că în anii "20-30, savantul a fost dublat, tot 
mai evident, şi de omul politic cu mari responsabilităţi în Statul Ro- 
mân, astfel încât el își va atenua — vârsta îşi punea şi ea pecetea — sensi- 
bil militantismul naţionalist, pledând, mai accentuat, pentru toleranţă, 
conlucrare și înțelegere între popoarele balcanice, fără a pierde com- 
plet din vedere, însă, și relevarea intereselor românilor de peste ho- 
tare; sunt relevate, în lucrări de sinteză, personalităţile elene/sârbeşti 
de origine aromână, contribuţia lor la făurirea statului modern grec/ 
sârb: „Se poate spune că originea cărturarilor, ca şi a marilor negustori 
greci, fiind din acele părți unde elementul etnic grecesc e în minoritate 
(ultimul termen era cel puţin un elegant eufemism... — n.n.), spiritul 
acestor români a dat elenismului nou educaţia ca și prestigiul său inte- 
lectual, precum braţul altor aromâni — scria el în sinteza din 1919 — era 
să-i dea forma modernă de Stat”; la fel, într-o conferință din martie 
1939, vorbind despre ministrul jugoslav de Externe (1939-1941) Ţin- 
ţar Marcovici (1889-1947), arată că „nu este numai prietenul nostru, 
dar este de-ai noștri (subl.n.), fiindcă însuşirea lui de «Ținţar» nu este 
altceva decât coborârea din rândul acelor macedoneni care au dat sâr- 

bilor rurali și războinici o burghezie şi a căror istorie a fost dată într-o 
carte a d-lui profesor Popovici de la Belgrad, așa încât cu d. Marcovici 
a fost foarte uşor să ne înțelegem (subl.n.)%. Verbul polemic antigrecesc 
lasă loc, cum se vede, unei mai olimpiene atitudini, a unei detaşări ști- 
inţifice — poziționându-se însă, răspicat, împotriva afirmațiilor profe- 
sorului elen Antonios Keramopoulos (1870-1960), care încearcă să 
argumenteze că aromânii nu sunt decât vechii greci „latinizaţi”, alegaţie 
pe care N. Iorga o categoriseşte drept „o eresie”? (intelectualii aromâni 
din Ţară — şi învățați de certă autoritate ştiinţifică, precum Gheorghe I. 
Brătianu” — se vor poziționa și ei fără echivoc”). 


Analizele iorghiene vor releva în continuare, constant — în ceea ce-i pri- 
veşte pe aromâni —, calitățile lor de comercianţi, de antemergători, des- 
chizându-le „continuatorilor Veneţiei în Peninsulă drumul care duce la 
prietenia recunoscătoare”*%; calităţile native, constructive şi național- 
afective, apreciindu-le ca atare la cei stabiliți în Țară (cu predilecție în 
judeţele din Dobrogea de Sud). Urmașul „oamenilor de la Pind, de la 
Adriatica”, va reliefa — în același registru admirativ - „virtuțile acestei 
preţioase ramuri a neamului nostru”, care „sunt, pe orice câmp ar lucra: 
onestitate, lealitate şi credință”*!, aprecieri la adresa cărora fruntașii din 
Capitală ai românilor macedoneni vor exprima, la rându-le, nu o dată, 
gratitudinea cuvenită: „Societatea de Cultură Macedo-Română înțele- 
ge să considere înălțătoarele cuvinte ale dvs. (ocazionate de moartea 
prematură a lui Cezar Papacostea — n.n.) ca un îndemn și un reazem 
pentru continuarea luptei pe căi legale întru apărarea drepturilor aces- 
tor frați”. 


La începutul lui iunie 1933, cu prilejul Congresului Ligii Culturale, 
desfășurat la Călărași, fostul prim-ministru (1931-1932) vizitează şi lo- 
calități din județul Durostor, unde se aflau, în mare parte, aromâni îm- 
proprietăriți de Statul Român, şi va susține o conferință cu titlul Două 
civilisații. Pe parcursul călătoriei, în noua așezare Fragari, N. Iorga „a 
îndemnat pe cei care au primit pentru destoinicia firii lor recunoştinţa 
gliei ce i-a binecuvântat cu rod bogat, să păstreze alături de virtuțile 
neştirbite de viforul vremurilor vitrege, tradiţiile străbune"*, respectiv 
Apostolul Neamului adresându-le aromânilor dobrogeni, între altele, 
următoarele îndemnuri: „În ţara cealaltă, a strămoșilor d-voastre, n-aţi 
fost robii nimănui. Aţi trăit pe temeiul vechilor privilegii de care nu s-a 

putut atinge nimeni. Aţi fost domni în casele voastre, în orașele pe care 
le-aţi ştiut ridica. Domni trebuie să vă simțiți şi aici (subl.n.)”%. 


De asemenea, el va scrie un emoţionant articol în „Neamul Româ- 
nesc”, intitulat O comoară a neamului (dar nu va face nici o aluzie la 
posibila înrudire de neam): „În marginea Silistrei am văzut și eu, cu 
prilejul Congresului Ligei Culturale, o comoară, o adevărată, dar nu 
îndestul de prețuită comoară a neamului nostru. 


În Frașari, în Aidemir, unde s'au așezat câteva sute din miile de români 
macedoneni, curați, neamestecaţi cu nimeni, păstrând străvechiul tip 
iliro-roman, o curiositate și o mândrie a etnografiei balcanice, am văzut 
case mari, frumoase, larg clădite, bine împărțite, cu odăi de oaspeți, 
mobilate ca la orașe, cu încăperi deosebite pentru dormit, pentru ținut 
copiii, pentru bucătărie, cu grădină de flori și cu începuturi de livadă. 
Dar mai ales i-am văzut pe dânșii şi pe dânsele, represintanţii unei rase 
care n 'a fost supusă nici o dată, politic și social, care, pe basa privile- 
giului păstrat de-a lungul secolelor, a stat drept în faţa ori cui. Oameni 
de credinţă şi de vitejie, călăuzi, ostaşi, ctitori de orașe, străbătători de 
teri şi mări, creatori. 


I-am primit ca pe niște pribegi, când ei sunt invitaţii noștri, şi i-am 
tratat une ori ca pe niște miluiți, când ei nu ştiu ce înseamnă mila ni- 
mănui. E vremea să se înțeleagă ce sunt așezările lor: cetățile noastre la 
granița cea mai primejduită (subl. n.) din lăuntru chiar”. 


Acest articol surprinde, în doar câteva fraze, trăsăturile psihosociale ale 
acelora dintre ei stabiliți în judeţele din Dobrogea de Sud/Cadrilater, 
despre care N. Iorga scria, la 22 aprilie 1932, pe adresa ziarului „Ma- 
cedonia”: „vede în frații macedoneni elemente de o rară inteligență și 
de o energie fără pereche, întărire și mândria oricărui loc l-ar ocupa pe 
moşia neamului”. 


La capătul acestor succinte considerații pe marginea scrierilor lui 
N. Iorga despre românii balcanici și a relaţiei cu aceștia*, nu este lip- 
sit de interes reamintirea unui mai puţin cunoscut articol publicat în 
„Neamul Românesc”, în 1935 — unul din rarele, totuși (în comparaţie 
cu multitudinea luărilor de atitudine din primul deceniu al secolului), 
din perioada interbelică, având drept subiect pe „fraţii balcanici”, o 
creionare sintetică a viziunii sale asupra locului și rosturilor existenţei 

aromânilor în societatea românească: „S'a făcut un act de dreptate şi de 
prevedere naţională prin acceptarea solemnă în cetatea politică româ- 
nească a macedonenilor așezați ca grăniceri în locul cel mai primejdios 
al hotarelor noastre. 


Chemaţi de oameni cu intenţii bune pe o vreme când însă nu se preve- 
deau încă acele exproprieri balcanice care-i fac indesirabili în vechile 
lor vetre, năvălite de intruși de altă seminţie, ei au fost multă vreme 
uitaţi, ba chiar și prigoniți de o administraţie oarbă ori pusă în serviciul 
adversarilor noştri direcți. 


Ei însă, aceşti oameni de ispravă, au știut să resiste cu acea putere lăun- 
trică pe care o au mai mult decât alți români (subl.n.). Ba au ştiut să se 
adapteze. Urmașii ciobanilor transhumanţi au scos grâu din brazdă și 
au prins peşte din baltă. Mâine, ei vor da, de altfel după înseși tradiții- 
lor lor, o burghesie orașelor. Înconjuraţi de o strașnică dușmănie, ei nu 
s'au lăsat în sama jandarmului și a grănicerului (se referă la aromânii 
împroprietăriți în cele două judeţe sud-dobrogene - n.n.). Organisați 
milităreşte, cu straja şi cu armele lor, ei pot resista unui atac prin sur- 
prindere. Învie într'înşii ostașii de pe vremuri, aceia ale căror canabe de 
lângă lagăre au dus pănă departe romanisarea şi au pus temeiul naţiei. 


Acuma, să-i slăbim cu politica de partid — concluzionează, cu multă în- 
dreptățire, N. Iorga — şi vom vedea de ce sunt în stare”. 


Note 1 Discours de M. Mario Roques, de l'Institut, professeur au 

si referinte Collège France, à l'Académie des Inscriptions et Belles-Let- 

bibliografice tres, le 6 décembre 1940. In: „Revue Historique du Sud- 
Est européen”, XVIII-e année, 1941, p. 19 [10-19]. 
? L. Bourgues, Portrait. Le Professeur Iorga, în „Gringoi- 
re”, N° 137, 19 Juin 1931, p. 2. În Arhivele Naționale ale 
României. Arhiva Istorică Centrală. Fond N. Iorga, dos. 
18, f. 46. 
3 Cum l-a numit într-o scrisoare (datată 28 dec. 1913, la 
Chichli Constantinopol) fruntaşul românilor macedoneni 
N. Baţaria (1874-1952) (aşa se grafia în acea perioadă; 
mai târziu va folosi varianta Batzaria) — apud Scrisori că- 
tre N. Iorga, 3: 1913-1914. Ediţie îngrijită de Petre Țurlea. 
Studiu introductiv de Andrei Pippidi. Documente literare, 
Editura Minerva, București, 1988, p. 176 (alte două scri- 
sori, datate 4 ianuar 1914 Constantinopol, respectiv 27 de- 

cembrie 1914 Grand Hôtel Bucureşti, din partea Al d-ei voastre devotat, N. Baţaria: p. 186- 
187, 373); vezi şi N. Batzaria, La aniversarea „Neamului Românesc”. Amintiri mai vechi şi 
mai noui. În: „Neamul Românesc”, XXX, nr. 6, 9 ianuarie 1935, p. 1-2; vezi şi infra 37, 38. 
* Dragoş Protopopescu, N. Iorga, omul destinului, în „Buna Vestire”, I, nr. 144, 20 august 
1937, p. 1. 

5 Ceahlăul culturii şi spiritualității Neamului Românesc, în „Vestitorul creştin ortodox”, 
VII, nr. 50, 20 octombrie-20 noiembrie 1939, p. 1. 

é Apud Petre Țurlea, Nicolae Iorga. O viață pentru neamul românesc, Editura Pro Historia 
(Col. Clubul Istoricilor, nr. 2), Bucureşti, 2001, p. 131. 

7 Marele istoric va avea cuvinte de laudă atunci când semnalează apariţia, în 1932, a volu- 
mului Arominii, dialectul aromin, studiu lingvistic: „Această vastă lucrare, de cea mai mare 
importanţă, începe cu o introducere și o cercetare bibliografică, deosebit de importante 
şi pentru istorie” — N. Iorga, Cronică, în „Revista Istorică”. Dări de samă, documente și 
notițe, Vol. XIX, n-le 1-3, Ianuar-Mart 1933, p. 61; ca şi la adresa acestuia: „Nu se poate 
spune în de ajuns care e bogăţia punctelor de vedere, a noilor ştiri si frumoasa rînduială 
a formei în cuvîntarea de intrare la Academia Romînă a d-lui Teodor Capidan, Romani- 
tatea balcanică (Bucureşti 1935)” — Idem, Cronică, în Ibidem, Vol. XXIII, n-le 4-6, April- 
Iunie 1937, p. 191 (vezi şi Idem, Ascultând pe d. Capidan, în „Neamul Românesc”, XXX, 
nr. 267, 8 decembrie 1936, p. 1). 

Aprecieri la fel de elogioase, și despre Anastase N. Hâciu — autorul consistentului volum 
Aromânii. Comerţ, industrie, arte, expansiune, civilisaţie —, care, deşi „n'est que professeur de 
philosophie”, „vient de donner un admirable livre d'information sur la vie des Roumains 
de Macédoine dont il descend lui-même. Il mérite, pour la qualité énorme de reseigne- 
ments qu'il contient, d'être analysé presque page par page” — Comptes-rendus, în „Revue 
Historique du Sud-Est européen”, XIII-e année, nos. 10-12, Octobre-Decembre 1936, p. 
384 [384-386]. 

8 Th. Capidan, N. Iorga și Românii din sudul Peninsulei Balcanice, „Revista Istorică”. Dări 
de samă, documente și notițe, Vol. XXVII, n-le 1-12, Ianuar-Decembre 1941, p. 41 [41- 
50]. 

? Cu titlu de exemplu, materiale din „Revista Istorică” — O nouă carte privitoare la 
Rominii din Balcani (este primul articol din numărul respectiv), în Ibidem, Vol. IX, n-le 
7-9, lulie-Septembre 1923, p. 113-114. Un Moscopolean Patriarh de Ohrida — şi donația 
lui Gheorghe Castriotul, în Ibidem, Vol. XVIII, n-le 10-12, Octombre-Decembre 1932, 
p. 314-315; Iarăşi Moscopole, p. 350-353. Un Aromîn dascăl al Academiei din Constan- 
tinopol, în Ibidem, XXI, nr. 1-3, lanuar-Mart 1935, p. 29. Un mare negustor macedo- 
nean din secolul al XVII-lea (este primul articol din numărul respectiv), în Ibidem, Vol. 
XXIII, n-le 7-9, Iulie-Septembre 1937, p. 209-210: „Încetul pe încetul însemnătatea 
elementului romănesc în Balcani prinde a se afirma. În frumosul studiu al d-lui An- 
drei Veress despre pribegia lui Grigore-Vodă Ghica în Apus se cuprinde un interesant 
raport din Viena, 8 Mart 1665, care ni arată cât de întinse erau la această dată legăturile 
de comerț al unui Macedonean și cât de mult ele erau în legătură cu împrejurările politice 
ale vremii” (p. 209). 

1 N. Iorga, Les Roumains et le nouvel état de choses en Orient, Vălenii-de-Munte, Imprime- 
ria „Neamul Românesc”, 1912, p. 15; să reamintim, în acest context, titlul cap. III (Car- 
tea a II-a) din Istoria românilor, anume: Noua creațiune românească în Balcanii secolului 

al XIII-lea: Asăneştii — Idem, Istoria românilor, vol. III: Ctitorii. Volum îngrijit de Victor 
Spinei. Text stabilit, note, comentarii și postfață de Victor Spinei. Addenda de Costică 
Asăvoaie, Indice de Sorin Iftimi şi Victor Spinei | Coordonatorii ediţia a II-a: Gheor- 
ghe Buzatu şi Victor Spinei] (Academia Română - Filiala Iaşi. Institutul de Arheologie. 
Centrul de Istorie şi Civilizație Europeană), Editura Enciclopedică, Bucureşti, 1993, p. 
77-87 (p. 87-89: Note și comentarii). 

1 Idem, Histoire des Roumains de la Peninsule des Balcans (Albanie, Macédoine, Epire, 
Thessalie, etc.). Publice par la Société des Mac6do-Roumains de Bucarest (Publications 
de PInstitut pour PEtude de l’Europe Sud-Orientale), Imprimerie „Cultura Neamului 
Romănesc”, Bucarest, 1919 /66p.+lh.+ 1 tab./. 

"2 Pe larg, Mircea Popescu, Nicolae Iorga și problema armânească, în Noul Album Macedo- 
Român (Institutul Român de Cercetări), vol. I, Freiburg, 1959, p. 265-302. 

8 N. Iorga, Istoria Rominilor din Peninsula Balcanică (Albania, Macedonia, Epir, Tesalia, 
etc.). Ediţie romănească publicată din îndemnul și cu cheltuiala d-lui Matei Gherrasy, 
Tipografia „Cultura Neamului Romănesc”, București, 1919, p. 7. 

11 Vezi Stoica Lascu, N. Iorga și „chestiunea aromânească” la începutul secolului al XX-lea, 
în „Revista istorică” Serie nouă, tomul XIII, nr. 1-2, ianuarie-aprilie 2002, p. 24 (nota 
13); despre ascendenţa sa, sinteza cercetărilor — care nu converg în sensul unei filiațiuni 
expres aromâne —, la Mihai Sorin Vasilescu, Genealogii, Albatros, București, 1999, p. 82- 
87; Idem, Spița lui Iorga, în „Dosarele istoriei”, VI, nr. 6 (58), 22001, p. 7-9. 

1 G., D-1 N. Iorga cetățean de onoare și proprietar în Albania, în „Graiul”, I, nr. 10, 10 iunie 
1932, p. 4. La 19 noiembrie 2016 pe esplanada orașului-staţiune Sarandë a fost dezvelit 
un bust al lui N. Iorga (la ceremonie au fost prezenți și invitați din România, între care 
şi semnatarul prezentului material); în alocuţiunea viceprimarului orașului s-a spus, în- 
tre altele: „Acest bust (creaţie a sculptorilor albanezi de origine aromână Zisa Musha și 
Mario Musha - n.n.) reprezintă recunoştinţa noastră adusă lui Nicolae Iorga, omul care 
prin opera sa a ajutat la crearea statului modern albanez”. 

16 N. Iorga, Două veacuri mai mult în viața noastră istorică, în „Neamul Românesc”, XIV, 
nr. 97, 14 mai 1919, p. 1. 

17 Idem, Paraponurile greceşti, în „Neamul Românesc”, I, nr. 12, 18 iunie 1906, p. 162- 
163. În context, Stoica Lascu, N. Iorga și evenimentele din Balcani. Repere publicistice 
(1908-1940), în Constantin Bușe, Constantin Găucan (coord.), Nicolae Iorga 1871- 
1940. Studii şi documente, III, Editura Universităţii din București, Bucureşti, 2007, p. 
293-364. 

'5 Stoica Lascu, Două greșeli în chestia macedoneană, în Ibidem, I, nr. 30, 20 august 1906, 
p. 502. 

1 Idem, Aromânii — catalizatori ai revigorării naționale, străjeri ai Statului Român la gra- 
nița dobrogeană, în „Picurariu de la Pind” I, nr. 1, mai 1994, p. XI-XV (supl. al revistei 
„România de la Mare”, III, nr. 3-4, 1994); Așezarea românilor balcanici în sudul Dobrogei 
(1913-1940) — cauze, împrejurări, efecte, în Stela Cheptea (coord.), Paradigmele istoriei. 
Discurs. Metodă. Permanenţe. Omagiu Profesorului Gh. Buzatu (Academia Română-Filiala 
Iași. Centrul de Istorie și Civilizație Europeană) (Col. Românii în istoria universală — vol. 
141), vol. I, Casa Editorială Demiurg, laşi, 2009, p. 222-289. 

% N. Iorga, Datoria macedonenilor, în „Neamul Românesc”, VII, nr. 134-135, 27 noiem- 
brie 1912, p. 2.269-2.270. 

2! Idem, Măcelurile din Macedonia, în „Neamul Românesc”, VII, nr. 130, 16 noiembrie 
1912, p. 2.207. 

? Acesta este autorul mai multor scrisori expediate lui N. Iorga, pe care îl asigură de 
prețuirea sa: Cu veche și nestrămutată stimă şi admiraţiune, C. Papacostea (19.XII. 1920) 
— apud Scrisori către N. Iorga. 6 (1919-1920). Partea a II-a (1920). Ediţie îngrijită de Pe- 
tre "Țurlea. Documente literare (Academia Română. Fundaţia Naţională pentru Ştiinţă şi 
Artă. Institutul de Istorie și Teorie Literară „G. Călinescu”), f.e., Bucureşti, 2003, p. 170. 
% N. Iorga, Un interpret de frumuseță şi armonie: Cezar Papacostea, în Ibidem, XXXI, nr. 
151, 14 iulie 1936, p. 1; inclus şi în Idem, Oameni cari au fost. Volumele III-IV. Ediţie 
critică, note şi comentarii de Valeriu Râpeanu şi Sanda Râpeanu. Studiu introductiv de 
Valeriu Râpeanu, f.e., Bucureşti, 2021, p. 471. 

* Idem, Iuliu Valaori, în Ibidem, XXXI, nr. 225, 16 octombrie 1936, p. 1; portret inclus în 
Oameni cari au fost..., p. 479. Finalul materialului: „În Ministerele noastre (Valaori fusese 
secretar general al Ministerului Instrucțiunii Publice şi Cultelor în anii interbelici ai gu- 
vernărilor naţional-liberale — n.n.), unde încurcă toţi improvizații, pierderea unui om de 
stâncoasă tradiţie trebue să fie simțită adânc”. 

* Despre acesta, B. Hanoesa, Anekcandap Hunyap-Mapxosuk. Ponumuuka xapuepa 
xapuepa-u36adoyu oð Guozpaguume 3a nezo, în „Aokymenru” | Cxonje, Scopia, Skopje], 
III, nr. 1 (9), janyapu-Mapr 2006, p. 19-20. 

% N. Iorga, Basele populare ale oricării mișcări din Balcani. Conferinţă ţinută la 3 Mart 
1939 (Institutul Sud-Est European), [Aşezământul tipografic „Datina romănească”, Vă- 
lenii-de-Munte (Prahova) ], București, 1939, p. 3-4. 

* Idem, O eresie. Cronică, în „Revista Istorică”. Dări de samă, documente și notițe, Vol. 
XXV, n-le 7-9, Iulie-Septembre 1939, p. 289-292: „Ca o curiositate lăsăm să urmeze, 
după o notă diplomatică adresată nouă, resumatul, dat de ziare, al bizarei comunicaţii 
făcute solemn la Atena de distinsul arheolog A. Keramopulos. care, nu de mult timp, 
a cercetat și țara noastrăl : «D. Keramopulos a început prin a sublinia că problema et- 
nografică a <Cuţovlahilor> trebuie să fie studiată mai cu luare aminte de știința greacă, 
întru cât populaţia Greciei cuprinde în sînul ei un număr însemnat de <Cuţovlahi>. Pre- 
şedintele Academiei, care a funcționat pînă în timpul din urmă ca profesor de arheolo- 
gie la Universitatea din Atena, a desvoltat apoi tema sa, care ţine să ajungă la conclusia: 
<Cuţovlahii> sînt Greci cari şi-au uitat limba»” (p. 289). 

În același an, în revista de istorie în limba franceză pe care o edita, N. Iorga avea să 
informeze - tot referitor la „eresie” — şi „cetitorii” din lumea științifică occidentală — 
Comptes-rendus, în „Revue Historique du Sud-Est européen”, XVI-e année, nos. 10-12, 
Octobre-Decembre 1939, p. 374: „Ih. Capidan, Originea Macedoromânilor, Memoires 
de Academie Roumaine, IX, 2 «répond au discours du professeur Keramopoulos, qui 
a essayé Limposibilite de faire dériver la nombreuse population roumaine des Balcans 
d'auxiliaires militaires grecs au service de Rome, qui auraient desappris leur propre lan- 
gue pour parler un dialecte roman. Il n'a pas ste difficile de faire voir combien une pare- 
ille hypothèse est absurde»”. 

28 Gheorghe I. Brătianu [Profesor la Universitatea Mihăileană din Iași], O enigmă și un 
miracol istoric: poporul român. Cu 5 planşe şi a hărţii afară din text, Fundaţia pentru Li- 
teratură şi Artă „Regele Carol II”, Bucureşti, 1940, p. 28-29. Volumul - al cărui Cuvânt 
înainte (p. 7-8) este datat 3 Septemvrie 1939 — este dedicat 

Amintirii lui Alexandru Xenopol 
profesor la Universitatea din laşi 
a cărui carte 
„Une enigme historique: Les Roumains aux Moyen Âge” 
stă de jumătate de veac la temelia acestor cercetări. 
N. Iorga va face referire la el, într-o Cronică (publicată postum): „D. Gheorghe I. Bră- 
tianu traduce în romănește lămuririle date d-lui Ferdinand Lot, supt titlul O enigmă și 
un miracol istoric: poporul român (Bucureşti, 1940). Ce se adaugă cu privire la preisto- 
rie e cules din multe locuri, dar nu formează o teorie şi cu atât mai puţin o dovadă. Se 
dă şi un răspuns d-lui Keramopulos (subl.n.) şi se discută asupra originii cuvintelor de 
«Vlah» şi «Român». Autorul citează și o lucrare recentă a sa în Revue belge de philologie 
et d'histoire, 1939” — N. Iorga, Cronică, în „Revista Istorică”. Dări de samă, documente și 
notițe, Vol. XXVIII, n-le 1-12 Ianuar-Decembre 1942, p. 114. 
» „Opiniile” învățatului de la Atena, membru al Academiei Elene, nu reprezentau noutăţi 
în literatura şi media grecească, ci, acum, erau doar „reasamblate” sub o semnătură sa- 
vantă notorie: „Starting with the work of Konstantinos Koumas (1832), Greek historica 
writing, for instance, questioned the Romanity of those Vlachs inhabiting Greece and 
considered them to be nothing but Romanized Hellenes. This theory, later adopted by 
other scholars, was systematized in ea extreme and easy to attack form by a cultivated 
Greek archaeologist, Antonios Keramopoulos (1939), in the 1930s and, in recent times, 
it became the quasi-ofhicial version ot the treatment of the origins of the Aromanians 
in the writings of Greek history” - Nicolae-Șerban Tanașoca, Aperçus of the History 
of Balkan Romanity, în Răzvan Theodorescu and Leland Conley Barrows, Politics and 
Culture in Southeastern Europe (CEPES. Studies on Science and Culture), no publisher, 
Bucharest, 2001, p. 112 [97-174]. Pe larg, Stoica Lascu, „Aromânii nu sunt greci”. Răs- 
punsurile intelectualilor români de sorginte aromână la afirmaţiile” arheologului elen A. Ke- 
ramopoulos (1939), în Românitate şi latinitate în Uniunea Europeană. Ediţie îngrijită de 
Tudor Nedelcea (Academia Română. | Centrul de Studii și Cercetări pentru Comunită- 
tile de Români din Balcani) ), III, Fundaţia Scrisul Românesc, Craiova, 2009, p. 322-383. 
3 N. Iorga, Latinitatea în Balcani şi românii din Macedonia, în „Neamul Românesc”, XVI, 
nr. 121, 1 iunie 1921, p. 1. 
3 Idem, Ascultând pe d. Capidan, în Ibidem, XXX, nr. 267, 8 decembrie 1936, p. 1. 
 Macedonenii sunt nedreptățiți. Scrisoarea adresată d-lui profesor N. Iorga de d. dr. Petre 
Topa, preşedintele Societăţii de Cultură Macedo-Română, în Ibidem, XXXI, nr. 171, 18 au- 
gust 1936, p. 1; mai pe larg, Stoica Lascu, Nicolae Iorga și aromânii (I-II), în „Lomis”, 
Serie nouă, VI (XXXVI), nr. 9, 2001, p. 13; nr. 10, p. 13. 
3 C.F., Acţiunea Ligii Culturale în Cadrilater, în „Neamul Românesc”, XXVIII, nr. 131, 18 
iunie 1933, p. 1. 
3* Idei din cuvântările d-lui prof. N. Iorga către coloniştii macedoneni. La Silistra şi la Fraşari. 
Cu prilejul congresului Ligii Culturale, în Ibidem, XXVII, nr. 128, 15 iunie 1933, p. 1. 
5 N. Iorga, O comoară a neamului, în Ibidem, XXXI, nr. 132, 28 iunie 1936, p. 1. 
% Vezi, în acest sens, Gheorghe Zbuchea, Nicolae Iorga și aromânii, în „Analele Univer- 
sității «Spiru Haret». Istorie”, IV-V, 2001-2002, p. 25-29; Stoica Lascu, N. Iorga et les 
macedo-roumains, în „Analele Dobrogei”. Serie nouă, VII, 2002, p. 88-100. 
7 N. Iorga, Cetăţenii macedoneni, în „Neamul Românesc”, XXX, nr. 214, 2 octombrie 1935, p. 1. 

Vlad MISCHEVCA 


O conferință din Atena 
a marelui istoric (1930) 


Elaborând monografii și sinteze de mare va- 
loare, cunoscute și peste hotare, Nicolae Iorga 
ne-a lăsat și numeroase studii de proporţii 
mai mici, dar de o certă valoare ştiinţifică. 
Relevând originalitatea culturii românești, 
el a demonstrat, totodată, interdependența 
istoriei poporului român cu istoria altor po- 
VIM. — cercetător ştiinţific  poare din estul, centrul și sud-estul Europei. 
coordonator la Institutul de Mai există încă studii și comunicări relevante 
Istorie (Chişinău), dr. conf. A y i 
; care sunt, cu părere de rău, puțin cunoscute 

cercet. Associate professor, ` ibil a l ; 
Ph.D); membru al Comisiei Sau poate mai puțin accesibile cititorului ro- 
Naţionale de Heraldică mân. Astfel, necesitatea cunoașterii și reedită- 
(1995-2020; primul ei rii operei complete a marelui istoric rămâne și 


președinte); Laureat al în continuare actuală. 
ediţiei a IV-a (2019) a Galei 


Premiilor TVR MOLDOVA În acest context, ne propunem să reactuali- 
„Români pentru români —  zăm o originală comunicare susținută de că- 
Premiul pentru promovarea | : A i 
iii l ~ tre marele istoric, acum 90 ani, în cadrul unei 
istoriei neamului. Domenii : i , 

de competență: istoria conferințe academice din Atena. Rezumatul 
relaţiilor internaţionale acestei conferinţe a fost publicat în 1930, în 


din sud-estul Europei ziarul atenian de limbă franceză „Le Messager 


(sec. XVIII — încep. sec. d'Athènes”! 
XIX); genealogia domnilor 


fanarioți; vexilologie „Le Messager d'Athènes” apăruse din 1875, fi- 
heraldică; raporturi istorice ind un ziar în limba franceză publicat la Atena, 
româno-elene. Semnează R , i ` EA m 
A destinat unui public alfabetizat, relativ înstă- 
13 monografii, publicate ~, A | f . 
la Chişinău, București, laşi, "1t, având contacte internaționale. Creat și re- 
Atena, Salonic. gizat de un francez din Cargèse din Corsica, 


de origine greacă, Antoine Zannetakis- 

 Messager d Athènes 


aere a mem 


i ij 


ci 


Ea 


Stephanopoli (1839-1913), apoi de fiica sa Jeanne Stephanopoli 
(1875-1961), era un ziar militant: luptă atât pentru promovarea limbii 
franceze, a Ideii Mari (Meyáàn I8£a) şi a lui Venizelos, oferind articole 
aprofundate pe temele sale preferate. După ce Venizelos a eşuat în poli- 
tica internă și în Tratatul de la Lausanne, ziarul a continuat o activitate 
vegetativă, supraviețuind până în 1961, fiind preocupat de interesele 
naţionale”. „Mesagerul” din Atena, care din toată presa de limbă fran- 
ceză a avut cea mai lungă viaţă, publica în paginile sale traduceri, studii 
de arheologie și se angaja în dezbateri cu privire la problema limbii 
care divizase elenii’. 


Discursul lui Nicolae Iorga, ţinut în octombrie 1930 la Atena, fiind cu 
mare interes ascultat de către publicul elen, vine să aducă prețioase 
observaţii în ceea ce priveşte motivarea unor acțiuni ale grecilor în 
Principatele Române în anul 1821, privite prin prisma psihologiei 
Ypsilanţilor. 


Torga se aflase în luna octombrie 1930 în Grecia, fiind participantul ce- 
lui de-al treilea Congres International de Studii Bizantine din Atena“: 
I — București, 14-20 aprilie 1924; II — Belgrad, 11-16 aprilie 1927; 
III — Atena, 12-18 octombrie 1930. Iar în memoriile sale el consemna- 
se acest eveniment’. 


În Cronica, din octombrie 1930, revista „Boabe de grâu” relatase des- 
pre „Bizantologii la Atena”: „pe străzi am găsit ziare... am citit în «Le 

Messager d'Athènes». Din el ne vorbea o frază cu întorsături şi cadențe 
cunoscute. Ieri se deschisese congresul şi între alți capi de delegație 
luase cuvântul pentru cea românească dl N. Iorga. Acest cuvânt l-am 
păstrat şi l-am luat cu mine ca o frunză de laur sădit de noi pe coastele 
Greciei. Poate că n-are să apară în altă parte, şi ar fi păcat, pentru carac- 
terizarea lapidară a rostului Atenei păgâne și artistice faţă de Bizanțul 
creştin și politic, precum şi pentru partea de autobiografie, atât de învi- 
orătoare de la o vreme în tot ce spune și scrie marele istoric, împletită 
pe după locuri și fapte..€ 


N. Iorga a revenit asupra acestei teme chiar în anul 1931, când publică 
cele cinci conferințe despre viața grecească: „La 1821, când s-a produs 
mișcarea de liberare, au fost două câmpuri de bătaie: unul la noi, cellalt 
pe pământul grecesc propriu-zis și în câteva insule. Într-o conferință 
pe care am ţinut-o la Atena, am încercat să arăt un lucru: Alexandru 
Ipsilanti n-avea în vedere un adevărat războiu în regiunile romanești. 
Era, întâiu, un agent al Rusiei, care, aceasta, vroia să înceapă turburări 
în Imperiul otoman și apoi să intervină. Acesta este, de altfel, sistemul 
pe care Țarii l-au întrebuințat întotdeauna. Ipsilanti, care-și cunoştea 
meșteșugul lui de militar, ca unul care luase parte la lupte însemnate, 
era un om foarte inteligent, mama lui fiind o Văcărească. EI a vrut nu- 
mai să provoace pe Turci și să aducă astfel pe ruși în situaţia de a trebui 
sa intervină. Credea că, îndată ce se va vedea steagul cu fenixul, numai- 
decât se va forma de la sine Imperiul Bizantin. El a întrebuințat tot felul 
de oameni, foarte mulți români chiar, dintre cari unii s-au purtat bine 
in lupta de la Drăgășani. 


Dar Alexandru Ipsilanti nu reprezintă adevărata mişcare grecească. Nu 
se poate face o mișcare națională cu oameni câștigați numai prin scoală 
și carte, ci numai cu oameni cari au osul și carnea unui popor... 


Tudor Vladimirescu, capul mișcării românești, era altfel: şef de țărani, 
om al datinii locale, el nu putea să facă decât ce a făcut și tot așa, în 
sensul lui, beizadeaua Ipsilanti. Nu e loc a se condamna nici unul, nici 
altul: fiecare a mers pe drumul lui, cu conştiinţa lui, cu puterile lui. 
Niciunul n-a avut noroc, şi poate ca nenorocul lui Ipsilanti, mort în 
străinătate, a fost mai grozav decât al lui Tudor Vladimirescu, căzut 
à v A x7 
prin trădare, dar la dânsul acasă”. 

De menţionat că o singură referință la sursa dată — din ziarul ateni- 
an „Le Messager d'Athènes” — am găsit-o doar în studiul fundamental 
al lui Mihail-Dimitri Sturdza Dictionnaire Historique et Genealogique 
de Grandes Familles de Grèce, dAlbanie et de Constantinople”. Deşi, în 
acelaşi an (1930), această conferinţă a fost tradusă și publicată în ziarul 
„Neamul Românesc” (28 şi 29 octombrie 1930. Anul XXV, numerele 
239, 240). 


În „Le Messager d'Athânes” conferinţa istoricului român a fost însoțită 
de un succint comentariu, făcut de către directorul acestui ziar grecesc, 
dna Jeanne Z. Stephanopoli, care consemnase că: Prof. N. Iorga, recto- 
rul Universităţii din Bucureşti, a sosit la Atena, unde a avut (la 18 octom- 
brie) o conferință după o lungă şedinţă a Congresului de studii bizantine 
(ținând un discurs de 3 ore). N. Iorga a abordat o pagină din istoria grea- 
că, ce s-a derulat pe pământ românesc — o problemă a cărei rezolvare o 
caută toți cercetătorii răscoalei greceşti din 1821: Cum s-a întâmplat că 
Al. Ypsilanti s-a angajat într-o acțiune revoluționară (insurrectionnelle) în 
Principatele Dunărene — care trebuia să fie semnal pentru o revoluție în 
alt capăt al Peninsulei Balcanice — fără a-și asigura orice precauţie ce i-ar 
aranja succesul? Acţiune cu atât mai greu de înțeles, deoarece Al. Ypsilanti 
făcuse o carieră militară strălucită în serviciul țarului — în campania contra 
lui Napoleon. 


Iorga a vrut să găsească explicaţia acestei probleme, ce nu şi-a găsit încă o 
soluție absolut satisfăcătoare, în psihologia familiei Ypsilanţilor. El a căutat 
explicația în evoluția acestei familii şi în educaţia lor. Însă N. Iorga caută 
întotdeauna să deosebească mişcarea lui Tudor Vladimirescu de sarcinile 
lui Ypsilanti... 


Nu doar Ypsilanţii, ci întreaga naţiune greacă a fost făuritorul revoluţiei 
elene... 


Erou sau trădător, Vladimirescu a fost un individ”. El nu este națiunea 
română. Acţiunile lui personale nu puteau, în ochii grecilor, să reflecte întru 
totul un popor. Care n-ar fi fost scopurile lui Vladimirescu — acțiunile sale 
„au fost una din cauzele principale a eșecului mișcării insurecționale din 
Provinciile Danubiene”, — conchide autoarea (care semnează „J. S.”). 


De remarcat că asemenea păreri mai dăinuie și astăzi în istoriografia 
greacă, fapt pentru care am și considerat necesară expunerea sumară a 

comunicării lui Nicolae Iorga, susținută la Atena, în ziua de sâmbăta, 
18 octombrie 1930: 


Legături vechi şi strânse leagă țările noastre. Însă este explicabil, de ce 
aceste două popoare nu se cunosc suficient: căile de comunicare sunt dificile; 
contactele intelectuale sunt îngreunate din cauza limbilor diferite. Lucrările 
ştiinţifice româneşti nu ajung aici, în Grecia... Eu personal am publicat în 
1921, la centenarul insurecției greceşti, o culegere de surse narative funda- 
mentale care n-au ajuns niciodată la Atena". 


Astfel, sunt probleme pe care nu le putem rezolva decât împreună. Aceeași 
problemă — a lui Ypsilanti — trebuie abordată şi din partea greacă, şi din 
partea română. T. Vladimirescu a fost un trădător — spun grecii; el a fost 
ucis de eteriști — susțin românii, asumând această responsabilitate pe sea- 
ma lui Al. Ypsilanti. De ce există asemenea contradicții? 


E necesar de făcut o observaţie: există întotdeauna o tendință de a ajusta 
istoria la moda zilei — „romantică sau clasică”. La 1821 erai sau „erou” sau 
„trădător” — „clasicismul” nu cunoștea decât aceste două tipuri. Pentru a 
„umaniza” acești factori ai revoluţiei este necesar să recurgem la toate sursele. 


În general, nu este posibil a scrie istoria modernă a Greciei fără a consulta 
izvoarele româneşti. Cum am mai spus-o și la Paris, unde au obiceiul de a 
confunda istoria unei țări cu istoria unui teritoriu. Or, istoria teritoriilor nu 
este istoria naţiunilor. Istoria Franţei în evul mediu s-a derulat pe Rodos, 
Cipru, Ierusalim, Antiohia tot așa ca şi în Franţa. 


Istoria greacă s-a derulat, de asemenea, mult timp pe pământ românesc, 
Principatele Române devenind, după căderea Bizanțului, un centru al 
vieții spirituale şi intelectuale, al vieţii morale a creştinătăţii orientale... 


Multe neadevăruri s-au spus şi la adresa grecilor fanarioți, trimişi de Poarta 
Otomană ca guvernatori în Principatele Dunărene. Extorcările de care au 
fost ei acuzați erau impuse ca să răspundă exigenţilor cerute de Poartă... 
Fanarioţii, influențați de spiritul occidental, au fost astfel promotorii noii 
civilizații care se dezvolta pe malurile Dunării. 


Noi am fost împreună fără ca nici unul din popoarele noastre să nu-și sacri- 
fice nimic din interesele sale şi din demnitatea proprie. Trebuie să înțelegem 
aceasta, în pofida dificultăţilor care există încă în calea acestei idei în cele 
două ţări egale. 

Dintr-o parte și din cealaltă îl contrapun pe Alexandru Ypsilanti şi Tudor 
Vladimirescu. Dacă exista între aceşti doi oameni imposibilitatea absolută 
de a se înțelege, aceasta ținea de diferența concepțiilor lor fundamentale. 
Ypsilanti căuta eliberarea Orientului ortodox cu ajutorul clasei superioare, 
reunite printr-o cultură elenă unică. Vladimirescu urmărea redobândirea 
independenţei pentru națiunea sa cu ajutorul unei mișcări populare. Ambii 
au căzut pradă unei fatalități mult mai superioare forțelor proprii. 


Pentru a demonstra aceasta este necesar să abordăm psihologia Ypsilanţilor. 
Alexandru Ypsilanti era nepotul unui om politic, calculat și rece, care dorea 
să reunească intelectualitatea greacă — voievodul țărilor române Alexandru 
Ypsilanti (domn de două ori în Ţara Românească, 1774-1782 şi 1796- 
1797, şi odată în Moldova, 1786-1788 — VI. M.), mare reformator, cu 
programe mult mai vaste... Totodată, el (Alexandru Ypsilanti, eteristul 
- VI. M.) era fiul unui romantic — Constantin Ypsilanti, care murise în 
exilul său din Kiev (la 27.06/9.07.1816. — VI. M.) şi care s-a manifestat 
de foarte tânăr, printr-o escapadă, împreună cu fratele său Dimitrie (mort 
la 1783 — VI. M.), ceea ce-i costase cariera (tatălui). Ambii frați au fugit în 
Austria, îndreptându-se către Viena. Un mare boier, lenăchiță Văcărescu, 
care mai târziu i-a devenit socru lui Constantin Ypsilanti, a fost însărcinat 
să-i întoarcă pe fugari, care declarase că au vrut să caute „libertate”™. 


Ulterior Constantin obținuse tronurile Principatelor Române, însă, ne do- 
rind să rămână doar „un simplu principe al Valahiei”, a profitat de războiul 
ruso-turc din 1806 (1806-1812 — VI. M.) pentru a se instala cu ajutorul 
armatei ţariste şi în Moldova. El căutase, de asemenea, să mai obțină sub 
oblăduirea sa şi Serbia (istoricul Yakchitch a arătat în amănunte această 
acțiune)”. 


Acestea urmau să devină o simplă bază pentru a merge mai departe — e 
vorba de planul restaurării Imperiului Bizantin, cu vre-o 12 ani mai înain- 
te decât în anul revoluționar 1821... 


În fine, prin mama sa, Alexandru Ypsilanti (1792-1828 — VI. M. era des- 
cendentul unei familii ce a dat cinci poeți — Văcăreştii, reprezentați astăzi 
de dra Elena Văcărescu..." 


Astfel, Al. Ypsilanti a moştenit, atât din partea tatălui, cât şi a mamei, 
„tendințe romantice”. El a fost „favorizat” de către unele persoane din an- 
turajul Curţii ruse, fiind protejat de împărăteasa Elizabeta (mama împă- 

ratului Alexandru I — VI. M. ), o persoană mistică. Al. Ypsilanti n-a scăpat 
nici de influența lui Napoleon, la fel ca şi protectorul său Alexandru 1. 


Precum Napoleon a vrut să-i impresioneze pe duşmani — Rusia (la 1812), 
tot așa și Al. Ypsilanti a vrut să-i „impresioneze” pe români și alte popoare 
slave din Balcani, încă puțin pregătite, necătând la prezența în oastea sa a 
sârbilor şi bulgarilor: Prodan, Makedonski, „preotul sârb” Mladen. 


El credea, că sosind în Valahia - toate popoarele peninsulei Balcanice se 
vor răscula. Însă greșea și prin urmare a tărăgănat... Ca şi în 1877 — Rusia 
promovase o politică, asemenea unei doamne, care „visant l'impossible, ex- 
citant au geste beau et vain”. Am găsit în colecția de documente Radowitz 
din Berlin o scrisoare a împărătesei, care scria cu simpatie despre „afacerea” 
lui Ypsilanti... 


Putem conchide că, în general, familia Ypsilanti şi mai ales cele trei 
generaţii de bărbaţi: Alexandru voievod (mort la 1807), Constantin 
voievod (mort la 1816) precum și descendenţii lor — Alexandru, 
Dimitrie și ceilalți fraţi eteriști au lăsat urme adânci în istoria români- 
lor şi a Greciei moderne. Iar o lucrare de sinteză a consacrată istoriei 
acestor fanarioți încă nu a fost scrisă, fiind realizate studii şi articole 
doar despre unii membri ai distinsei familii. 


Comunicarea lui Nicolae Iorga, bine primită de către publicul atenian 
în anul 1930, vine să ne înlesnească această sarcină istoriografică, adu- 
când prețioase observaţii în ceea ce priveşte motivarea unor acțiuni ale 
grecilor în Principatele Române, abordate prin prisma caracterului și 
psihologiei Ypsilanţilor. O ulterioară publicare integrală a demersului 
marelui istoric român va fi, la sigur, binevenită’. 


Note ! Une Conference de M. Iorga „La psychologie des Ypsilan- 
tes”. În: „Le Messager d'Athènes”. Nouvelle série, Nr. 
2541, mardi, 21 octobre 1930, p. 1,2, 4. 

? Joëlle Dalăgre, „Le Messager d'Athènes” ou la defense 

lon I. IONESCU 

Nicolae Iorga în pacea 

și buna înțelegere românească 
de la Vălenii de Munte 


I...].— profesor universitar 
doctor, Departamentu 

de Sociologie şi Asistenţă 
Socială al Universităţii 
„Alexandru loan Cuza” din 
laşi, autor a numeroase 
volume, studii și articole în 
reviste de specialitate din 
țară și străinătate, membru 
în comisii de doctorat, 


prodecan al Facultăţi 
de Filosofie şi Ştiinţe 
Social-Politice, membru 


al Senatului Universităţii 
„Alexandru loan Cuza”, 
membru fondator a 
Societăţii Sociologilor din 
România, Profesor Emerit 
(2018). 


Ne putem minuna de povestea „unei vieți 
de om așa cum a fost” Nicolae Iorga — isto- 
ric, documentarist, critic literar, dramaturg, 
poet, memorialist, ministru, parlamentar, 
prim-ministru, profesor universitar şi acade- 
mician, cu studii la Botoşani și Iași, la Paris, 
Berlin, Leipzig. A scris peste o mie de volu- 
me, un impresionant număr de studii, artico- 
le, recenzii etc. în șapte limbi’. În ce condiţii 
a făcut toate acestea? Botoșaniul în care s-a 
născut era pe atunci o localitate patriarhală, 
semirurală, Bucureştiul (unde a stat ca profe- 
sor şi om politic?) era „Micul Paris” ce trăia o 
perioadă de profunde schimbări de ambient, 
în Vălenii de Munte domnea un patriarha- 
lism desăvârşit, pacea şi buna înţelegere ro- 
mânească?. În acest context societal, Iorga a 
fondat reviste‘, a căutat în arhives documen- 
te, acte cu privire la istoria românilor, a fost 
curatorul și editorul colecţiei de documente 
a fraților Hurmuzachi, i-a vizitat pe românii 
din Bucovina (în Imperiul Austriac), pe cei 


Articol scris pe baza unor informaţii puse la 
dispoziţie de doamna Claudia Giannotti, muzeo- 
graf, şef de secţie la Muzeul Memorial „Nicolae Ior- 
ga” din Vălenii de Munte. 

din Basarabia (aflată pe teritoriul Imperiului Ţarist)$, a scris despre 
relațiile româno-ruse (Iași, 1917), a mers în Imperiul Otoman”, a pu- 
blicat în engleză despre Imperiul Bizantin, a scris Istoria statelor bal- 
canice şi Notele unui istoric cu privire la evenimentele din Balcani etc. 
Când s-a decis alianța României cu Antanta (în timpul Primului Răz- 
boi Mondial), Iorga se bucura că „a sosit ceasul pe care-l aşteptam de 
veacuri, pentru care am trăit întreaga viață națională, pentru care am 
muncit și am scris, am luptat și am gândit. A sosit ceasul în care cerem 
şi noi lumii dreptul de a trăi pentru noi, dreptul de a nu da nimănui, 
ca robi, rodul ostenelilor noastre”*. În timpul războiului mondial a pu- 
blicat articole, broşuri dedicate menţinerii moralului soldaţilor şi ci- 
vililor”, pe 1 decembrie 1918 a participat la Marea Unire, după alege- 
rile din 1919 a devenit membru al Senatului României (unde a ţinut 
discursuri privind „drepturile românilor asupra teritoriului țării”), a 
condus Comisia Monumentelor Istorice, s-a întâlnit cu delegaţii stră- 
ine (cărora le ţinea discursuri despre români), a lucrat la proiectul de 
Alianţă polono-română, a participat la omagierea lui Dimitrie Cante- 
mir (ale cărui rămășițe pământeşti au fost aduse din Rusia şi îngropate 
în țară), și-a exprimat public temerile față de dorința de expansiune a 
Ungariei, față de pericolul pe care îl prezenta Germania nazistă, față 
de pericolul URSS. A primit ameninţări din partea Gărzii de Fier, dar 
a continuat să acționeze pentru „dezvoltarea spiritului uman”, contra 
„pornografiei” moderniștilor. A ţinut discursuri în Franţa, Anglia, 
Italia, Elveţia, Danemarca, Spania, Suedia, Regatul Iugoslaviei etc., 
a fost în Statele Unite (unde a vizitat numeroase orașe cu frumoase 
comunități româno-americane şi s-a întâlnit cu preşedintele Hoo- 
ver), a fost lider al mişcării pan-europene. Pentru scurt timp a fost 
Prim-ministrul României, a continuat să publice, concentrându-se 
pe activități militante şi jurnalistice, contra legionarismului, pentru 
păstrarea granițelor României Mari. În tot acest timp, Iorga nu a uitat 
de cultură și de educaţie, a lăudat forţa creativă a românului, văzând 
Europa ca pe o comunitate de naţiuni (respingând izolaționismul şi 
xenofobia primitivă), activităţile sale educaționale, culturale și social- 
politice demonstrând voinţa de integrare a istoriei României în istoria 
universală. 


„Patriarhul culturii române”, „o minune de om”, aşa cum îl numea 
A. D. Xenopol, „una dintre personalitățile legendare, plantate pentru 

Vălenii de Munte. Muzeul Memorial „Nicolae Iorga” 


eternitate în pământul țării și în istoria inteligenței umane”, „curajosul 
intelectual al națiunii”, „înțelepciunea și originalitatea geniului român”, 
după cum aprecia Constantin Rădulescu-Motru, s-a implicat cu toată 
forţa în viaţa social-politică şi culturală a României, într-o epocă de 
renaștere națională, iar înfăptuirile lui Nicolae Iorga: sfinte locașuri de 
cultură, instituţii laice fondate pun în evidenţă calitățile excepţionale 
ale savantului — patriotism, demnitate, înțelepciune, erudiție, dragoste 
necondiționată pentru semeni... 


Tipografia „Neamul românesc” (care își schimbă titulatura după Pri- 
mul Război Mondial în „Datina românească”) scoate de sub teascurile 
sale peste 700 de cărți, jumătate fiind scrise de Iorga". Tipografia a 
lucrat, trecând prin vremuri tulburi, cu o pauză între anii 1916-1918, 
când a fost transformată în închisoare de către ocupanți, și în 1927, 
când un incendiu a distrus camera rezervată orfanilor de război. Pe 
25 septembrie 1940 apărea la Văleni, în „foaia conștiinței naţionale”, 
ultimul articol scris de lorga (după care a urmat suspendarea ziarului 
„Neamul Românesc”). 


Instituţia ce pune în valoare activitatea socio-culturală neobosi- 
tă desfășurată de către Nicolae Iorga la Vălenii de Munte este Uni- 
versitatea de vară înființată în 1908 (în perioada interbelică a purtat 
denumirea de Universitatea populară) scopul cursurilor fiind acela 
de a evidenția cunoașterea la zi, descoperirile, invențiile şi inovațiile 
din ştiinţe, pentru „punerea în funcţie a sufletului național”, pentru 
desăvârşirea acestui suflet, după cum spune istoricul Petre 'Țurlea. 

Deschiderea cursurilor a avut loc pe 2 iulie, în fața unui public format 
din localnici şi profesori din diferite „ţinuturi ale românimii”, temele 
abordate fiind din diverse domenii, cu accent pe caracterul popular, 
patriotic şi de solidaritate naţională. Sosirea lui Iorga era așteptată cu 
nedisimulată nerăbdare, apariția sa pe scenă era de mare simplitate, 
dar influenţa cuvântului înaripat al savantului asupra ascultătorilor 
era covârșitoare. Iorga intra de la început în tema tratată, fără multă 
introducere sau fraze căutate. Ascultătorii, „cu creionul în mână, uitau 
adesea să mai facă însemnări în carnete, fiindcă ochii şi mintea pluteau 
fermecate..., iar o lumină a tainelor divine îndemna sufletul muritor 
să se înalțe”!?. Încă de la început puterea habsburgică a căutat să inti- 
mideze şi să pedepsească pe românii care se duceau la Văleni, iar unii 
politicieni români încercau să atragă intelectualii implicaţi la cursurile 
ce se țineau la Iași. Ziarul „Neamul Românesc” îi îmbărbăta pe cei care 
nu puteau veni spunându-le să nu se teamă, deoarece nu vin la întruniri 
imorale sau politice supărătoare, ci vin la şcoală, să înveţe, vin pentru 
carte, pentru minte. Toate piedicile au fost trecute datorită voinţei de 
neclintit a lui Iorga de a duce la bun sfârșit un lucru bine început. Cur- 
surile au început bine şi se vor desfăşura aşa cum au fost anunțate, cu 
regularitate, spunea el. Savantul, alături de G. M. Murgoci, N. Dobres- 
cu, St. Bogdan, N. Manicatide, V. Bogrea, Al. Lepădatu ș.a. au tratat su- 
biecte privind trecutul istoric, cultura, geografia și economia țării. Au- 
ditoriul venea din Brașov, din Basarabia şi Bucovina, şi era format din 
educatori şi studenţi, dar şi din persoane cu alte îndeletniciri sau fără 
preocupări didactico-științifice. Înafara cursurilor ţinute — care aveau 
caracter cu totul liber, urmate de discuţii între auditori, între aceștia şi 
profesori — erau mult așteptate și plimbările prin târg sau de-a lungul 
râului Teleajen. De asemenea, excursiile în împrejurimi, la Slănic, la 
Mâneciu, Suzana sau Cheia, ocazii cu care aveau loc discuţii cu locui- 
torii din sate. Mulţi entuziasmați de astfel de activități îl vizitau ulterior 
pe Iorga, pentru a-l vedea cum lucrează, când scrie și face corecturile. 
„După o lună trăită acolo erai alt om, purtai cu tine ceva din gândirea și 
simțămintele lui Nicolae Iorga, plecai plin de entuziasm și de încredere 
în viitorul țării”, spunea Barbu Teodorescu. Ecoul cursurilor de la Vă- 
lenii de Munte a fost mare și general, dar, din păcate, nu a avut ecou în 
presa timpului. Cele petrecute acolo se păstrau în suflet, în memorie, 
nu se comunicau presei, din motive lesne de înțeles. Nici în „Neamul 

Românesc” nu găsim multe date despre cele întâmplate la Văleni, cu 
excepția rezumatelor cursurilor ținute. 


Aici erau mult aşteptate şi serbările populare, ocazii cu care se recitau 
poezii de Alecsandri şi Vlahuță, se cânta la vioară şi flaut, se dansa pe 
muzică populară românească. Cei prezenți primeau cărți poştale ilus- 
trate cu chipurile lui Mihai Viteazul, Ştefan cel Mare, Matei Basarab, 
Vasile Lupu ş.a. Un auditoriu numeros s-a strâns în 1912, când au venit 
români de peste hotare, pentru a participa la cursuri în sala cea nouă 
din curtea tipografiei. 


Merită amintit faptul că ceea ce se întâmpla la Vălenii de Munte nu 
era subvenţionat de stat, care sabota adesea Universitatea lui Iorga. 
Fiecare profesor care ţinea prelegeri acolo își suporta singur cheltu- 
ielile deplasării, la fel ca și auditorii. Voința lui Iorga și a românilor 
participanți a făcut ca aceste cursuri să aibă loc până la moartea sa. Era 
vorba de „o putere de nebănuit, reieșită din energia morală a unui po- 
por întreg”. Scrierile lui Iorga circulau, mobilizau sufletele, iar vorbele 
sale îndemnau la acțiune. La Văleni a fost o şcoală a iubirii, gândirii şi 
culturii românești, o „Universitate în vechiul stil medieval, o obşte pen- 
tru comunicarea liberă a cunoștințelor și pentru discutarea soluţiilor”. 
În Universitate nu erau grade, nici diferențe existente în societate, ci o 
adevărată democraţie culturală şi socială, unde se pleda pentru mora- 
la socială, pentru igiena minţii, pentru respectarea legii. Nouă sală de 
cursuri inaugurată în 1912 a fost tot rezultatul unei voințe asociate 
cu entuziasmul și patriotismul ce au dus la Unirea din 1918. Prelege- 
rile lui A. D. Xenopol, V. Pârvan, D. Gusti, B. Delavrancea, I. Bianu, 
V. Bogrea, S. Puşcariu și ale altor mari personalități dinafara țării au atras 
studenți şi profesori din multe țări europene, dar și din America. Barbu 
Teodorescu mărturisește că a avut misiunea de a-i învăţa românește 
pe cărturarii italieni Mario Rufhni, Gino Lupi, Baff, Pomilio ş.a. 
G.M. Murgoci a adus personalităţi din Anglia (folcloriştii Moses Gaster, 
Wright de Chapman, filologul Craigie — care lucra atunci a dicționarul 
limbii engleze). Cunoscutul geograf francez Emmanuel de Martonne 
a vorbit auditoriului în limba română. În 1928 au venit la Văleni fi- 
lologul Bartoli de la Torino şi geograful Ricardi de la Roma. În 1931 
au fost aici Jacques Ancel, H. Bouchard, Charles Diel, Louis Courtois, 
Michel Lascoris ş.a. Dacă în 1913 cursurile universității nu apar 

Vălenii de Munte: 
imagini de ieri și de azi 
(surprinse recent de Ion I. Ionescu 

la Muzeul Memorial „N. Iorga”) 


Nicolae Iorga. 1931 

Vălenii de Munte 


ge 


Casa Memorială din Vălenii de Munte 

Casa Memorială. Interior 


Nicolae Iorga. 1893 


Bustul lui Nicolae Iorga 
din curtea Casei Memoriale 
din Vălenii de Munte. 
Sculptor Oskar Han 

Clădirea în care au avut loc Cursurile de vară între 1908 şi 1912 


Clădirea în care au avut loc Cursurile de vară după 1912 

Biroul Comisiei Internaţionale de Ştiinţe Istorice. 1938 

Diploma de doctor 
honoris causa 
al Universităţii din Oxford. 
1930 


Nicolae Iorga la Oxford. 
1930 

1 Terborul tituka Hotin traraforrat 
in raa otomana (1715) 


2. Tertonul Moijovei (Bucovina) anexat 
de imperial Habsturg (1775) 


3 Totonu Motdove: (Basaratsa) ocupat 
de saiaitie otomane si tatanii dn Bugeac 
Boc XV-XVI 


4 Ternenai beuabui Hatanmicere 
murat Penespatuta Miidovai (1774) 


5 Tomomi “celor 2 ceasuri” 
avenue de capre sotia 

de ba basi (1792) si impartisi Palarie (1793) 
7 Tontons Mojovel areszt de Rusia 

imperiul Otoman 


Hărţi ale Basarabiei: 1812 (sus) şi 1918 

menționate din cauza începerii războiului balcanic, în 1914 acestea au 
fost redeschise cu vibrantul discurs al lui Iorga care „prevestea zorii 
biruinţei pentru care toată suflarea românească trebuia să muncească, 
să aibă credinţă şi încredere în puterile neamului”. 


Festivalurile întregeau conţinutul și forma intenționate de organiza- 
tori, ca și concursurile de costume populare distinse cu premii (la un 
astfel de concurs au luat parte trei sute de săteni, remarcându-se costu- 
mele muscelene, bucovinene și moldovene). A devenit apoi un obicei 
ca fiecare participant la cursuri să vină la Văleni în costumul popular 
tradițional al zonei de provenienţă, iar mulţi îl purtau pe tot timpul 
activităţilor desfăşurate aici. 


Iorga compunea piese pentru Teatrul Naţional din București și pentru 
manifestările culturale de la Văleni. Piesele erau citite în grup, după care 
se căutau actorii. Din rândul diletanţilor de acolo s-au ridicat Mihai 
Popescu, Massim, Vasile Brezeanu, Aurelia Vasiliu ş.a. Reprezentaţiile 
erau adevărate provocări din cauza încăperii, căldurii şi mulțimii spec- 
tatorilor. În jurul fiecărei ferestre se strângeau zeci de persoane ca în 
lojele unui teatru. În aceste condiţii, Iorga lua decizia ca piesa de teatru 
să se joace afară. Așa a luat naștere Teatrul în aer liber de la Vălenii 
de Munte (după modele din Germania, Austria, sau Ungaria, aşa cum 
preciza Iorga, numai că acolo cheltuielile erau foarte mari, pe când la 
Văleni s-a păstrat caracterul popular, discreția, modestia şi smerenia). 
Pentru acest teatru a fost ales un deal, un spaţiu larg, cu o privelişte 
splendidă, cu sălcii şi arbori răcoroşi unde se puteau adăposti artiștii, 
cu un râu care susura printre tufișuri, cu un deal la capetele căruia stră- 
juiau pădurea şi movilele căutătorilor de nisip de sticlă. În acest decor 
au fost turnate băncile de ciment, aici s-au jucat Răzbunarea pămân- 
tului, Oedip rege etc. Aici au jucat actori ai Ligii Culturale, iar pentru 
mișcările de masă erau aduși premilitari şi oameni din sate, bărbaţi și 
femei, tineri şi bătrâni care trăiau cu mare pătrundere piesele. Scopul 
urmărit de serbări şi spectacole nu era doar plusul de distracție pentru 
participanţii la cursuri, ci chemarea poporului la o viață sufletească mai 
înaltă. Conducători artistici ai Teatrului popular au fost G. M. Zamfi- 
rescu, Petre Liciu, loan I. Livescu, Victor loan Popa ş.a. care au pus în 
scenă piese din dramaturgia românească și străină. În timpul lui Iorga 
se constata cât de puţin se lucrase anterior pentru ridicarea culturală a 


EEE PT ROMIÂINIĂ 


poporului în rândul căruia ideile nu circulau datorită sărăciei dinafară 
şi dinăuntru, se constata că n-au fost multe prilejurile pentru ascuţirea 
minţii românilor, că noțiunea timpului era străină multora, deși in- 
stinctul trecutului îl aveau şi schimbau după el ce li se întâmpla. 


Cu prilejul împlinirii a 50 de ani de viaţă, în semn de recunoștință 
pentru munca depusă în cadrul Ligii Culturale, conducătorii acesteia 
au decis să facă la Văleni un nou așezământ de cultură pentru a che- 
ma femeia română la spiritul nou al vremii şi pentru pregătirea cultu- 
rii naţionale în patria reîntregită. În acest scop, în 1921 s-a deschis o 
subscripţie pentru strângerea de fonduri. Apelul a avut ecou printre 
românii din America, ajutorul cărora a constituit peste 2000 dolari, 
Banca Almășanu din Văleni a oferit o veche clădire boierească, iar pe 
19 august 1922 s-a deschis Şcoala de misionare naţionale și morale. 
Cursantele erau recrutate dintre tinerele învăţătoare românce, săsoai- 
ce şi unguroaice educate la Văleni în spirit nou, pedagogic, ştiinţific şi 
patriotic, timp de un an, după care se întorceau în sate pentru ridicarea 
locuitorilor. Cei mai de seamă cărturari ai vremii au ținut cursuri aici în 
mod gratuit. Principiul didactic folosit era acela al transdisciplinarității, 
cum am spune astăzi, adică să nu se facă lecţii separate, rupte unele de 
altele, ci să se trateze temele prin toate materiile, pentru a fi abordate 
în totalitatea lor. După fiecare lecţie aveau loc discuţii, cursurile erau 
rezumate în caiete și revizuite de către Iorga. În această şcoală nu se 
puneau note, nici absenţe, nu se aplicau pedepse, nu se făceau judecăţi 
aspre sau observaţii neprincipiale, ci se stabileau relaţii de prietenie şi 
colegialitate, acordându-se respectul cuvenit celor care știau mai mult 
şi erau mai în vârstă. Materiile aveau caracter enciclopedic și utilitarist. 
Se acorda mare atenţie învăţării limbilor străine, elevele traduceau din 
franceză și italiană, publicau în „Cuget clar”. Fiecare participantă pur- 
ta costumul popular din zona din care provenea, din diversele regiuni 
ale țării. De gospodărirea şcolii se ocupau tot ele, de curăţenie, gătit 
etc. De două ori pe an erau duse la București pentru a cunoaște ca- 
pitala țării și pentru a da spectacole cu cântece și dansuri populare în 
cadrul Ligii Culturale. Numărul misionarelor care au urmat cursurile 
de un an ajungea până la 30. Anul școlar începea la 1 septembrie și se 
termina pe 15 iulie, cu pauze de Crăciun și Paşti. Se ţineau cursuri de 
istorie şi pedagogie (în septembrie și octombrie), de geografie, limbă şi 
literatură românească și franceză, compoziţie (în noiembrie şi decem- 

brie), de literatură germană, engleză și italiană (în ianuarie-martie). În 
aprilie, mai şi iunie se făcea filosofie, istoria artelor și ştiinţe naturale. 
Lucrările examenului de sfârșit de an erau corectate de Iorga, după care 
avea loc serbarea şi ceremonialul tradițional (cuvântarea savantului, 
precizarea misiunii viitoare a misionarelor absolvente, înmânarea di- 
plomelor și programul artistic). Într-o scrisoare trimisă românilor din 
America, lorga amintea că scopul educaţiei fetelor era de a le pune în 
faţă realitatea lucrurilor lumii, ca apoi singure să tragă învățămintele, 
să se deprindă cu gândul că „nimeni n-are dreptul de a şti doar pentru 
el singur, ci pentru a răspândi învăţătura. Au fost ani în care tinerele 
fete au fost în excursii în Italia, Iugoslavia, la Paris, Praga sau Varşovia. 
La școală au predat și profesoare străine, precum Nela Cellini (Italia), 
Helene Scott (SUA), Eufrosinia Dvoicenko (Rusia). În presa vremii 
au fost menţionate și nume ale profesorilor români: Isabela Sado- 
veanu, Alexandru Cantacuzino, Dimitrie Gusti, Dimitrie Pompei, 
A. Andrieşescu, Radu Vulpe, N. Cartojan, I. Simionescu, D. Muntea- 
nu-Râmnic, Nae Ionescu, Pamfil Șeicaru, Emanoil Bucuţa, Onisifor 
Ghibu, C. Moisil ş.a. O corespondenţă neîntreruptă s-a purtat între 
profesori și elevele care scriau despre realizările lor în mediul rural. 
Din această corespondenţă aflăm că Văleniul le-a marcat viaţa, că acolo 
au trăit în armonie frățească, fără ură sau dușmănie, erau fericite, ceea 
ce în concepţia lui Iorga era o condiţie de căpetenie a oricărei educaţii. 


Au fost edificate la Văleni și alte așezăminte cu misiuni culturale, 
pentru educarea maselor, pentru evidenţierea creaţiilor spirituale ale 
românilor. De exemplu, Muzeul de Artă Religioasă. „Simţeam milă 
pentru icoanele uitate prin poduri și biserici, care cerşeau un dram 
de milă, spunea Iorga. M-am temut să nu cadă ziduri cojite și crăpa- 
te, să nu piară fresce, să nu fie spoite în batjocură pe deasupra picturi 
vechi, să nu se piardă manuscrise de la 1600, să nu se topească în praf 
zdrenţele cărților bisericeşti pătate de ceară și cu muște odihnind în- 
tre filele mucede încă din epoca fanarioților. Am vrut ca tot ce lasă 
în urmă vremurile să nu moară cu totul. Viaţa trebuia rechemată, re- 
vrăjită, aşezată în scaun de stăpânire pentru învățătura zilelor noi”"?. 
Vizitele în împrejurimi au contribuit la descoperirea unor nestemate 
de artă veche populară, icoane, sculpturi în lemn, cărți vechi. Au venit 
apoi donațiile localnicilor care căutau să-și arate recunoştinţa față de 
Profesorul care ridica prestigiul urbei. Acesta făcea apel continuu către 

români să strângă obiecte vechi, fiindcă doar „din cauza vitregiei îm- 
prejurărilor nu aveam în fiecare colț de ţară o bibliotecă de cărți și do- 
cumente vechi, un muzeu, o clădire de artă, tablouri în care să trăiască 
întreaga lume dispărută, oameni care au fost, cu înfățișări ce trebuiau 
păstrate așa cum au fost”. 


Muzeului de Artă Religioasă i s-a adăugat un Cămin pentru pictori, 
într-o casă redescoperită şi renovată, cu intenţia de a sprijini dezvolta- 
rea artelor cu caracter popular, de a crea o adevărată „școală a artelor 
uitate”, cu secții de pictură, ceramică, țesutul covoarelor. 


Un moment important în activitatea desfășurată la Văleni a fost vizita 
regelui Ferdinand. Anterior, venise și Carol I să vadă „minunea de la 
Văleni”, ca şi regina Maria în 1922, atrasă de „faptele îndrăzneţe ale lui 
Iorga în noua cetate a culturii românești”. Aici, la poalele Carpaţilor, 
Iorga a clădit un „adevărat altar al culturii românești”. Datorită muncii 
lui Iorga, Vălenii de Munte au fost comparaţi cu Weimar-ul lui Goethe, 
„cătunul scoţian” al lui Carlyle, sau „concordul” americanului Emer- 
son. Tudor Arghezi nota, la 27 iulie 1946, în ziarul „Adevărul”, că „Vă- 
lenii au fost o insulă de românitate” graţie activității depuse cu dragos- 
te și dăruire de către N. Iorga. 


La ora actuală, cursurile Universităţii Nicolae Iorga se desfășoară în 
august. Profesori universitari, academicieni, oameni de cultură, alături 
de un public larg, omagiază personalitatea marelui istoric și duc mai 
departe ideile înălțătoare ale „apostolului de la Văleni”. În secolul XXI, 
înfăptuirile marilor noștri cărturari nu ar trebui uitate pentru că sunt 
temelia istoriei noastre, iar Istoria României nu poate exista fără Ni- 
colae Iorga. „Nu văd în moarte nici groapa de umbră a mormântului, 
nici pofta de lumină deschisă spre cer, spunea el; nu văd, nu vreau să 
văd decât clipa supremă a judecății proprii asupra felului în care ne-am 
pus puterile în serviciul umanităţii. Dacă răspunsul este mulțumitor, 
putem adormi liniștiți pentru totdeauna”. 


Note | 1 A scos Studii și documente cu privire la istoria românilor 
(25 volume), Istoria Imperiului Otoman (5 volume), Is- 
toria românilor (10 volume) etc. A scris poezii, drame is- 
torice, volume memorialistice, de istorie literară, analize 
privind dezvoltarea culturală a neamului românesc. 

?A locuit pe strada Sculpturii (mai târziu Ștefan Furtună), Sfinții Voievozi, nr. 16 (aproa- 
pe de Academie), pe Icoanei nr. 64, Aleea Alexe Marin nr. 6, Buzești nr. 42. 

“Iorga citat de Petre Țurlea, în Nicolae Iorga la Vălenii de Munte. 

*, Neamul Românesc”, „Drumul Drept”, „Cuget Clar”, „Floarea Darurilor” etc. 

SÎn Germania (Munchen), Austria (Innsbruck), Italia (Florenţa, Milano, Napoli, Roma, 
Veneţia), Olanda etc. 

“A scris despre lupta pentru cultură în Basarabia (unde domnea autocraţia țaristă, sursă 
de „întunecime şi sclavie”) 

7 Contribuţii la istoria literară, Neamul românesc în Ardeal și Țara Ungurească, Negoțul și 
meşteșugurile în trecutul românesc etc. (dar şi Viaţa și domnia lui Constantin vodă Brânco- 
veanu). 

% Campania românească a fost un eșec, a urmat ocupația germană, iar casa lui Iorga din 
Vălenii de Munte a fost vandalizată. 

° Războiul actual şi urmările lui în viața morală a omenirii, Sfaturi şi învățături pentru ostașii 
României etc. „Am realizat că acest suport moral putea servi miilor de oameni descurajaţi 
şi deziluzionaţi şi poate fi împotriva trădătorilor care se strecurau peste tot.” 

1 Hotare și spaţii naționale, Istoria universală văzută prin literatură, Naţionalişti și frontiere, 
Stări sufletești şi războaie etc. 

1 Istoria statelor balcanice în epoca modernă, România, vecinii săi şi chestiunea Orientului, 
Originea și sensul democraţiei, Istoria universală văzută prin literatură, America şi românii 
din America, Pentru Italia și ce ne leagă de Italia, Revelaţii și iluzii asupra dedesubturilor 
vieții politice în neutralitate şi după marele război etc., manuale de istoria românilor, nu- 
meroase alte cărți şi broşuri. 

"2 Cursuri pentru sufletul românesc. În: „Junimea literară”, 1908. 

8 Pe baza DVD-ului care prezintă Muzeul de Artă Religioasă, Muzeul Memorial „Nico- 
lae Iorga”, Muzeul de Etnografie al Văii Teleajenului. 

Nicolae ENCIU 

Nicolae Iorga, ctitor al Cursurilor 
de vară ale Universităţii Populare 
de la Vălenii de Munte 


Motto: 


„Sunt oameni (...), printre care, din fericire, 
mă număr şi eu, care, înaintea oricărui lucru 
se întreabă dacă lucrul acela aduce vreun folos 
societății, dacă el corespunde unui ideal, unei 
necesități a societăţii întregi” 


ae | 


je 


N.E. — doctor habilitat în (Nicolae IORGA, 
istorie, şeful Secţiei istorie Cuvântare la deschiderea 
contemporană a Institutului Cursurilor de vară 
stone dA dei eide ale Universităţii Populare 
Ştiinţe a Moldovei (2010- Vălenii de M 
2016); director adjunct ălenii de Munte, 1937) 
pentru probleme de ştiinţă 
al Institutului de Istorie 
(2016 — prezent). Redactor- personalitate monumentală a culturii 
şef adjunct al „Revistei de 


“i românești, cunoscut mai ales ca istoric înzes- 
Istorie a Moldovei”. Membru > 


al Comisiei Internationale trat de Dumnezeu cu o memorie fenomenală, 
de Demografie Istorică dar şi ca documentarist, doctrinar, critic lite- 
(2014). Monografii: Populația rar, dramaturg, poet, enciclopedist (jucând 
Basarabiei interbelice. Aspecte 
demografice (Chişinău, 
2013); Scrierea și rescrierea 
istoriei. Tendinte recente tialist, ministru, parlamentar, prim-ministru, 

în istoriografia rusăde profesor universitar şi academician, Nicolae 
reinterpretare a participării Iorga (1871-1940) rămâne şi astăzi, la peste 


Rusiei țariste la Primul Război opt decenii de la dispariţia sa fizică, cel mai 
Mondial. De la Lenin la Putin 4 i à SLA 
(Chişinău, 2016) ş.a. Mare poligraf al neamului românesc, lăsând 


„rolul lui Voltaire” în cultura românească, 
după cum aprecia George Călinescu), memo- 


posterităţii o inegalabilă zestre intelectuală de 

peste 1 250 de volume și de 25 000 de studii și articole publicate, Ope- 
ră în care a promovat consecvent Adevărul așa cum a fost, profund con- 
vins de faptul că istoricul „e dator a fi un amintitor neobosit al tradiției 
naționale, un mărturisitor al unităţii neamului peste hotare politice şi 
de clase, un predicator al solidarităţii de rasă şi un descoperitor de ide- 
ale, spre care cel dintâi trebuie să meargă, dând tineretului ce vine după 
noi exemplul” (Două concepții istorice. Cuvântare de intrare la Acade- 
mia Română, 17 mai 1911). 


Un aspect important al activităţii marelui om de ştiinţă și dascăl al 
neamului românesc a constat în „trezirea sufletului românesc de pre- 
tutindeni”, în „întregirea neamului și pășirea lui pe calea democraţiei 
şi progresului”. Între acţiunile de anvergură ale savantului în anii ce au 
premers și au pregătit Marea Unire s-au numărat: înființarea Tipografi- 
ei de la Vălenii de Munte și Cursurile de vară în aceeași localitate. 


Astfel, în zilele de 27 și 28 aprilie 1912, Nicolae Iorga, devenit de 
curând, la nici 40 de ani împliniți, membru titular al Academiei Ro- 
mâne, se afla la Iași, la inaugurarea primului monument „Alexandru 
Ioan Cuza, Domn al României Unite”, ridicat cu fonduri în valoare de 
72 000 lei, obţinute prin donaţii din toată ţara, în execuţia sculptorului 
Raffaello Romanelli. În faţa unei mari mulţimi venite la dezvelirea sta- 
tuii, îndeosebi țărani din împrejurimile Iaşiului, Nicolae Iorga a vorbit 
despre semnificaţia Unirii Principatelor Române de la 1859, prorocind 
că se apropie vremea să redevenim ceea ce am fost: „Un singur trup, tot 
acest neam”, iar această clipă, „așteptată de peste două veacuri, trebuie 
să ne găsească pregătiți pe fiecare dintre noi, ca s-o primim așa cum se 
cuvine”. 


Ştiind că cel mai puternic îndemn e cel al faptei, Nicolae Iorga nu nu- 
mai a predicat și prorocit, ci şi a adunat neîncetat tot ceea ce a fost faptă 
şi cugetare românească de-a lungul secolelor, conştient de adevărul că 
cercetarea şi cunoașterea trecutului istoric, așa cum a fost, constituie o 
parte inseparabilă a conştiinţei de sine a colectivităţilor umane”. Iorga 
a fost, aşa cum menţiona istoricul David Prodan, „omul integral, mo- 
nolitul masiv, care nu se lasă decât cu greu despicat, compartimentat 
(...); în cazul lui nu te mai întrebi în câte direcții își întinde tentaculele, 
ci dacă și ce a putut lăsa pe dinafară?”. 

Remarcând aceeași calitate a marelui istoric de a „ţese în jurul său în 
toate epocile și în toate direcţiile”, Gh. I. Brătianu avea să constate că, 
practic, toate instituţiile ştiinţifice europene regăsesc, în creaţia lui Ni- 
colae Iorga, o legătură directă între cultura țării lor şi spiritualitatea ro- 
mânească. Astfel, Germania are, în personalitatea lui Nicolae Iorga, pe 
doctorul Universităţii din Leipzig, pe elevul și urmașul lui Lamprecht; 
Italia, pe neobositul cercetător al trecutului și al arhivelor Veneţiei, 
pe luptătorul statornic al ideii de latinitate și romanitate; Franţa, pe 
învățatul crescut la Şcoala de Înalte Studii, pe care ani de-a rândul l-a 
chemat la catedrele ei, iar Academia de Inscripţii l-a primit printre 
membrii săi asociați‘. În viziunea lui Nicolae Iorga, România Mare nu 
numai că putea fi intregită, dar, totodată, trebuia să devină „o Românie 
a libertăţii şi a dreptăţii tuturor”*. 


Urmărind în mod deschis „trezirea sufletului românesc de pretutin- 
deni”, „întregirea neamului și pășirea lui pe calea democraţiei și pro- 
gresului”, Nicolae Iorga și-a asumat plenar, cu inteligența-i sclipitoare, 
credinţa în Dumnezeu și iubirea de neam, nobila misiune de a lumina 
conştiinţa istorică a românilor de pretutindeni, a celor din teritoriile 
subjugate de străini ca și a celor care se bucurau de libertate în ţară libe- 
ră, pentru a pregăti evenimentele de o maximă importanţă care urmau 
să aibă loc: refacerea unităţii naționale o dată cu revenirea la trunchiul 
comun a provinciilor înstrăinate de-a lungul timpului şi înscrierea Ro- 
mâniei între țările de seamă ale bătrânului continent. 


Încă din 10 iunie 1907, Nicolae Iorga fusese ales în comitetul de condu- 
cere al Ligii pentru Unitatea Culturală a tuturor Românilor, înființată 
la 24 ianuarie 1890 de studenţii din București, sub conducerea lui 
Grigore Brătianu și din care făceau parte mari personalități ale timpu- 
lui, cum ar fi Barbu Ştefănescu Delavrancea, Take Ionescu, Mihail Sa- 
doveanu, Octavian Goga, Spiru Haret, dr. C.I. Istrati etc. 


„Trezirea sufletului românesc de pretutindeni” şi „schimbarea, prin 
acest suflet, chiar a formelor de stat” în care trăia acest popor, vor de- 
veni coordonatele majore în activitatea Ligii Culturale, activitate care 
a cunoscut o amplificare continuă sub conducerea lui Nicolae Iorga, 
ajuns, din 1908, secretarul general al acesteia, iar, după Primul Război 
Mondial, preşedinte până la sfârșitul vieții. 

Inaugurate de marele istoric în 1908, timp de 33 de ani locuitor al Vă- 
lenilor de Munte, până când cutremurul din 1940 i-a distrus casa, sco- 
pul acelor cursuri a constat în educația morală și națională, menținerea 
conştiinţei naţionale la românii de peste hotare, ridicarea țărănimii 
prin cultură şi prin reforme. Însuși profesorul N. Iorga, referindu-se la 
perioada premergătoare întregirii neamului românesc, accentua că și-a 
propus să realizeze prin ele „un curent de solidaritate națională, înte- 
meiat pe tradiţii culese din toate colțurile țării. De fapt, înțelegeam să 
se creeze acolo un mediu prielnic pentru acea unire a tuturor români- 
lor, al cărei termen n-aş fi cutezat să-l fixez, dar care îmi părea nelipsită 
într-un viitor mai lung sau mai scurt”. 


La o distanță de circa 115 ani de la inaugurarea noului model de 
învățământ ce purta amprenta spirituală a marelui Nicolae Iorga, acad. 
Andrei Pippidi surprinde aura care continuă să însoțească amintirea 
acestui fapt temerar de aleasă cultură: „Pentru realizarea acestui ideal 
de educaţie, istoricul a chemat în jurul său personalități reprezentative. 
Ce resurse intelectuale avea România pe atunci! Seria de conferenţiari 
de dinainte de război e într-adevăr strălucită, reflectând o cultură în 
care convieţuiesc bătrânul Xenopol, Delavrancea şi doctorul Canta- 
cuzino, cu elevii lui Iorga: Pârvan, Bogrea, Lapedatu, Nerva Hodoș și 
Nicolae Cartojan”. 


Impresionantă este descrierea primei ediţii a Cursurilor de vară din 
perioada 2 iulie - 2 august 1908, când „mai mulţi profesori au luat ho- 
tărârea de a ţine cursuri de vacanţă la Vălenii de Munte, timp de o lună”. 
Despre etapa pregătitoare, Iorga își amintește cu vădită emoție: „Cu 
săptămâni înainte, căutasem profesorii de credință şi de ideal — profe- 
sori fără arginţi —, îndemnasem prietenii să vină, căutasem a ghici pe 
noii ascultători ce ar putea să se afle, răspândisem vestea de frățească 
propovăduire peste hotare. Clasasem scrisorile, căutasem gazdele, în- 
tocmisem programele... Şi, în ziua adunării, la gara mică din Vălenii de 
Munte, era, în aşteptarea trenului de dimineaţă, atâta nerăbdare, ames- 
tecată cu grijă şi teamă că totuşi nu va veni nimeni, câtă numai eu știu’. 


În pofida temerilor, marele profesor s-a văzut înconjurat, la deschi- 
derea cursurilor, de sute de tineri, doritori să se lumineze din lumina 
gândirii şi ştiinţei sale. La prima ediție a Cursurilor de vară, Nicolae 
Iorga a conferenţiat despre Romanitatea românilor. Rezistența noastră 

în Dacia şi formarea limbii române, afirmând între altele că: „Originea 
neamului românesc trebuie căutată în traci, care au trăit aici cu mii de 
ani înainte... şi aceasta ne dă dreptul de a ne considera, noi, românii, 
ca singuri și adevărați moştenitori ai acestor locuri. Astăzi, suntem cu 
toții un singur neam, de o admirabilă unitate, cu o cultură originală, 
comună tuturor, ale cărei tradiții nu trebuie uitate..., pe baza lor tre- 
buie să dăm întregii naţii o cultură modernă, din care se va desface o 
covârșitoare energie”*. 


Asemenea cuvinte, susținute de extraordinarul dar oratoric al istori- 
cului, au fascinat auditoriul, lăsând impresii de neşters: „Înmărmuriți, 
cu creionul în mână, am uitat cu toții de carnetul ce aștepta însemnări, 
şi ochii noştri plutesc fermecaţi... O lumină a tainelor divine, ce ocro- 
tesc și îndeamnă sufletul nemuritor, se pogoresc peste harta ce atâr- 
nă pe peretele din față”. Dispunem şi de admirabilul portret făcut de 
I. Locusteanu savantului în acele clipe sublime, de entuziasm și emoții, 
rămânând şi astăzi unul dintre cele mai realizate: „Era înalt, avea o 
frunte largă, ochii, impresionant de sclipitori, fulgerători, prinzând în 
pupilele lor lumina zilelor de sărbătoare și înțelepciunea zeilor antici. 
Toată frământarea interioară a geniului, rigiditatea ştiinţei și puterea 
tuturor pasiunilor ieșeau la iveală în scăpărarea privirilor și în tumultul 
înălțător al vorbirii. Era frumos, era mândru, era puternic. Aureola-i de 
savant te îndemna să-l vezi ca un zeu coborâtor din Olimp: statuar și 
marmorean. Şi totuşi, era uman, modest, gata de vorbă cu oricine, res- 
pectând și pe cea mai umilă ființă, pe toți oamenii în mijlocul cărora trăia 
şi ale căror interese le apăra”. 


Aprecierile contemporanilor — tot mai numeroase și unanim elogi- 
oase de la acea dată memorabilă — ilustrează pregnant personalitatea 
lui Nicolae Iorga: „E un extraordinar, se poate să fie un uriaş... Ce su- 
flet cu zbor! Cât talent oratoric! Câtă putere de muncă! Câte scântei 
dumnezeiești!” (Alexandru Macedonski). A. D. Xenopol, fostul său 
profesor de la Universitatea din Iași, va rosti în aceeaşi perioadă cu- 
vinte rămase emblematice pentru personalitatea lui Nicolae Iorga: „Te 
întrebi cu înminunare, cum a putut un creier să conceapă atâtea lucrări 
şi mâna să le scrie!” 


De acum înainte, faima Cursurilor de vară de la Vălenii de Munte se 
va afla constant la cotele cele mai înalte. Nicolae Iorga, „omul făcut din 

flăcări” — cum îl va numi, mai târziu, Tudor Vianu -—, devine, în fapt, 
marele dascăl al neamului românesc, învăţându-l și călăuzindu-l spre 
întregire, democraţie şi progres. Cu fiecare an, de la ediție la ediție iar 
până la declanșarea primei conflagrații mondiale Vălenii de Munte vor 
găzdui, prin contribuţia decisivă a lui Nicolae Iorga, şase ediţii ale Cur- 
surilor de vară — personalitatea profesorului a câștigat noi dimensiuni, 
străluciri noi adăugându-se celor existente, stârnind tot mai multă ui- 
mire şi admiraţie. 


Precum afirmă, pe bună dreptate, prof. Constantin Manolache, în pe- 
rioada 1908-1914, Nicolae Iorga a reușit să facă din Vălenii de Munte 
un veritabil centru al luptei pentru reîntregirea neamului, centru din 
care au pornit mari energii spirituale, spre sufletul românesc de pre- 
tutindeni, luminându-l şi înaripându-i speranţa re-sălășluirii apropiate 
într-un singur trup. „Un suflet într-un singur trup, un suflet care, atunci 
când trupul i-a fost prins în robii diferite, a rămas unitar, purtând con- 


tinuu năzuinţa reîntregirii”"!. 


Evenimentele legate de Primul Război Mondial au împiedicat desfăşura- 
rea activităţii Universităţii pe perioada anilor 1915-1920, Nicolae Iorga 
continuând totuși să ţină legătura cu o parte dintre foştii cursanţi, prin 
intermediul corespondenţei sau al publicaţiilor pe care le edita. 


După realizarea idealului naţional, Universitatea a rămas o prezenţă vie 
în peisajul cultural-ştiinţific al României. În anul 1920, la Congresul 
Ligii Culturale din Râmnicu-Vâlcea, s-a decis reluarea cursurilor, adop- 
tându-se denumirea de Universitatea Populară „Nicolae Iorga”, cu un 
comitet de coordonare și un fond cultural constituit prin subscripţie”. 


Noile condiţii create în perioada interbelică au impus orientarea sco- 
pului prelegerilor susținute în cadrul Universităţii spre consolidarea și 
omogenizarea României, precum și spre ridicarea nivelului cultural al 
populaţiei. Așa cum afirma Nicolae Iorga, „Scopul firesc al vieţii româ- 
nilor de pretutindeni trebuie să fie dezvoltarea culturii lor, în formele 
ei adânci, ca și în formele ei mai înalte, și întemeierea unei gospodării 
naţionale care să aducă bogăţia, pe care se reazimă binele neamurilor 
din vremea noastră”. 


Anul 1940 a adus cu sine numeroase evenimente dramatice, care însă 
nu l-au împiedicat pe savant să-și continue prelegerile și discursurile 

în cadrul Universităţii, până în momentul cumplit al dispariţiei sale, 
în noaptea de 27-28 noiembrie. Cursurile Universităţii Populare vor 
fi continuate imediat după terminarea celui de-al Doilea Război Mon- 
dial — doar câţiva ani — de către intelectualii care au fost în preajma 
savantului, ele fiind reinstituţionalizate abia în 1968. 


S-a afirmat, în această ordine de idei, că Nicolae Iorga a participat, 
practic, la trei războaie: la cele două mondiale și la al treilea, care le-a 
urmat, Războiul Rece, încercându-se o dublă asasinare a sa, în noiem- 
brie 1940, fizicește, şi, imediat după 23 august 1944, pe plan spiritual. 
Au existat chiar momente când, după 23 august 1944 a fost etichetat 
drept „fascist” şi „legionar”, deși fusese asasinat de legionari. Iar un ro- 
mancier, Ion Lăncrăjan, a vorbit de faptul că, dacă N. Iorga ar fi trăit 
după 1940, Mihail Roller i-ar fi tăiat barba, aluzia reflectând o situaţie 
reală”. 


Şi totuşi, în pofida tuturor intemperiilor vremii, Nicolae Iorga de fie- 
care dată a ieșit triumfător, şi de fiecare dată a vorbit şi a avut dreptate, 
atât în timpul vieţii, cât şi după moarte, prin inegalabila-i operă de pes- 
te 1 250 de volume şi de 25 000 de studii și articole publicate, operă în 
care a promovat consecvent adevărul, obligându-ne să ne privim direct 
în oglindă. 


Deşi în condiţii dificile, Cursurile de vară ale Universităţii Populare 
de la Vălenii de Munte s-au desfășurat și în perioada 1968-1989, pen- 
tru a reintra în normalitate din 1990 şi, în special, după anul 2000, în 
condiţiile în care Vălenii de Munte tind să devină, cu sprijinul Uniu- 
nii Europene, un oraș cu infrastructură la standarde europene, aceasta 
însemnând, totodată, completarea zestrei culturale uriașe a faimoasei 
localităţi, fostă odinioară capitală de județ. 


Continuând în modul cel mai inspirat şi necesar o tradiţie benefică a 
„luminătorului neamului”, Nicolae Iorga, Universitatea de vară de la 
Vălenii de Munte s-a impus drept cel mai important eveniment cultu- 
ral al lunii august, din fiecare an. Aici, conferenţiază, dialoghează in- 
teligent, informat și persuasiv, mari oameni ai culturii românești con- 
temporane, referindu-se cu precădere la figura copleșitoare a lui Iorga. 
Timp de o săptămână, anual, au loc mese rotunde, medalioane, pre- 
zentări din varii unghiuri ale abordării, care s-ar fi pierdut sau nu ar fi 

ajuns în mâna cititorului fără inițiativa de perspicacitate şi benedictină 
devoțiune a eruditului profesor Constantin Manolache. 


Astfel, pornind de la considerentul că fiecare ediție a Cursurilor Univer- 
sității Populare de la Vălenii de Munte, indiferent de specificitatea tim- 
pului în care s-a produs, reprezintă un fapt nepereche de cultură, adăugat 
dezvoltării spiritualității românești și relaţiilor ei cu celelalte culturi ale 
lumii, începând cu ediţia din anul 2002, s-a procedat la publicarea anu- 
ală a cronicilor Cursurilor de vară. La fiecare ediţie, se produc contacte 
directe între personalitățile prezente, provenite din întreg spaţiul cultural 
românesc și din cel universal, amplificând prin aceasta forța comunicării. 
Se creează, în atare mod, „o tensiune afectivă aparte, elevată și stimula- 
toare, propice acumulărilor și creativităţii. Se stabilesc legături și se pre- 
figurează construcții pentru viitoare acțiuni”. Din care motiv, „astfel de 
fapte de cultură merită să fie aşezate în durabilitatea cuvântului tipărit, 
nu numai pentru păstrare, ci şi pentru ca bogăţia de cunoaștere şi de idei 
cuprinsă în ele să fertilizeze prin lectură şi alte conștiințe, sporindu-le 
forța şi capacitatea de a-și detecta și atinge adevăratele meniri "*. 


Una din temele centrale dezbătute în cadrul Cursurilor de vară de la 
Vălenii de Munte este pe cât de generoasă, pe atât de pasionantă: Ni- 
colae Iorga şi dimensiunea europeană a culturii românești. Aşa cum au 
menționat prestigioase personalități care au evoluat la catedra cursu- 
rilor, există o singură cultură naţională, românească, care ne reflectă 
identitatea distinctă de popor romanic și european. Prin grandioasa sa 
operă, genialul istoric a integrat istoria națională în istoria universală, a 
evidenţiat originalitatea culturii românești în contextul altor culturi și 
a marcat convingător identitatea noastră etno-spirituală. 


O altă temă de mare actualitate, cu lucrări apreciate drept „merito- 
rii, care pun într-o lumină nouă stări de lucruri actuale și astăzi”, s-a 
desfăşurat în cadrul celei de-a 51-a ediții a Cursurilor, cu titlul generic 
Cultură şi civilizație românească, abordându-se cu precădere preocupa- 
rea pentru situaţia minorităților naţionale, rolul lor în istoria români- 
lor, cadrul oferit pentru a-şi păstra şi cultiva tradiţiile, limba, cultura și 
ființa naţională!$. 


În cadrul unor prelegeri interesante, pline de substanţă, cu opinii ori- 
ginale și temeinic argumentate, au fost evidențiate multiaspectual 

contribuţiile lui Nicolae Iorga la abordarea relaţiilor cu vecinii și cu 
minoritățile din România interbelică, alături de evocarea unor mari 
evenimente și personalităţi istorice. Perfect cunoscător al istoriei mi- 
norităților de pe teritoriul României Mari, preocupat de evoluţia co- 
munităților armenești, albaneze, evreieşti, maghiare, germane, Nicolae 
Iorga nu s-a mulțumit doar să evoce momentele de interferenţă între 
aceste grupuri etnice și majoritatea românească, ci a încercat — cu suc- 
ces — să definească viitorul acestora în cadrul statului național român. 
Iar acest viitor, în accepţia lui N. Iorga, nu putea fi decât unul comun. 


Aşa cum s-a menționat în cadrul dezbaterilor, adevărata și constanta 
poziţie a lui N. Iorga față de naţionalităţile aflate în componenţa statului 
român, care a depășit cu mult etapa istorică pe care a străbătut-o, poa- 
te fi constatată dintr-un text datat cu anul 1934: „S-au găsit oameni să 
spună că numai românii au drepturi, iar minoritarii sunt nişte rămășițe 
etnice, care vor trebui să dispară. Trebuie să fie cineva cu totul străin de 
orice realitate, ca să creadă aceasta. Cine își închipuie că se pot mătura 4 
milioane și mai bine de oameni, care sunt minoritari în România? Este o 
aberaţie. Cele 4 milioane, ce nu reprezintă numai populaţia orășenească, 
ci şi cea rurală, cum își închipuie cineva că țăranii aceştia minoritari pot 
fi duşi în lagărele de concentrare? Așa au făcut americanii cu pieile roșii 
şi australienii cu tasmanienii, au murit bieţii de ei, în mizerie. Dar naţia 
românească poate fi infectată de o asemenea teorie? Sau naţia aceasta 
este atât de slabă și de ticăloasă, ca să aibă nevoie de astfel de mijloace, în 
loc să-și afirme prin număr şi valoare rolul său în țara pe care a creat-o? 
Într-o altă declaraţie a sa, din aceeași perioadă, profesorul afirma: „Ni- 
meni în viaţa lui nu a spus lucruri mai bune minorităţilor naţionale și nu 
a lucrat mai mult pentru minoritățile naționale de orice caracter pentru 
ca acei ce nu aparțin naţiei și religiei mele să se bucure de orice drepturi 
omeneşti și cetățenești, decât mine”!$. 


În confirmarea spuselor sale, în perioada exercitării funcţiei de prim- 
ministru al României, din inițiativa lui N. Iorga va fi înfiinţat în anul 
1931 şi menţinut de ţărănişti în următoarele două guverne, Subsecre- 
tariatul de Stat pentru minorităţi, condus de Rudolph Brantz, preşe- 
dintele Partidului German din România. 


Referindu-se la semnificația Universităţii Populare din Vălenii de 
Munte, profesorul Constantin Vasilescu, ultimul secretar al marelui 

savant, afirmă că instituția respectivă a reprezentat, pentru Nicolae 
Iorga, „o căutare pe o scară superioară, liberă de programe și obligaţii 
oficiale, o tribună pentru cultivarea virtuţilor naţionale, de lumină şi 
cultură, de cuvânt adevărat”. Au venit la Vălenii de Munte, de-a lungul 
anilor, în timpul vieții profesorului, mii de ascultători din toate colțu- 
rile României. Acestora, din 1921, li s-au adăugat, într-un spirit de lar- 
gă înţelegere și respect reciproc, peste 2 000 de intelectuali din rândul 
naționalităților conlocuitoare: maghiari, germani, sârbi, bulgari. De 
asemenea, circa 200 de studenţi și profesori de peste hotare: italieni, 
francezi, polonezi, cehi, sârbi, bulgari”. 


Nu este vorba, aşadar, de a mai adăuga noi exemple ale constantei po- 
ziţii a lui Nicolae Iorga față de minoritățile din componenţa statului 
român în perioada interbelică, ci de a înţelege o gândire, care, în cristali- 
zările ei succesive, a depăşit cu mult etapa istorică pe care a străbătut-o. 
Cert este faptul că modelul Nicolae Iorga rămâne un model etern, este 
modelul marilor spirite, modelul intelectualului adevărat, demn de ur- 
mat și astăzi, în epoca uniformizatoare a globalizării și mondializării. 
Căci, așa cum afirma marele savant în una din cuvântările sale: „A ad- 
mira o civilizație străină e ceva vrednic de respect, e o datorie. A o imita 
fără schimbare e o umilință și una fără folos”. 


Note 1 Cf. Nicolae Iorga, Generalități cu privire la studiile istorice, 
Ed. a III-a, Bucureşti, Imprimeria Naţională, 1944, p. 98. 
? Şerban Papacostea, Nicolae Iorga și trecutul Basarabiei. 
În: „Revista istorică” (Bucureşti), tom III, nr. 1-2, 1992, 
p.9. 

3C£. Gh. Buzatu şi C. Gh. Marinescu (eds.), Iorga: omul și 
opera, Vol. II, Bacău, Plumb, 1994, p. 7-8. 

+Gh. I. Brătianu, Nicolae Iorga (Trei cuvântări), Institutul 
de Istorie Universală „N. Iorga”, București, 1944, p. 16- 
17, 

5 Nicolae Iorga, Generalități... p. 91. 

é Constantin Manolache, Un singur trup, tot acest neam. 
Cursurile de vară de la Vălenii de Munte, 1908-1914, 
Ploieşti, Libertas, 2004, p. 32. 

” Ibidem. 

8 Ibidem, p. 34-35. 

” Ibidem, p. 35. 

10 Ibidem, p. 36. 

"! Ibidem, p. 90. 

"2 Cursurile de vară ale Universităţii „Nicolae Iorga”, Vălenii de Munte, ediţia 2002. Cro- 
nică selectivă de Constantin Manolache, Ploieşti, Libertas, 2003, p. 10. 

'3 Cursurile de vară ale Universităţii „Nicolae Iorga”, Vălenii de Munte, ediția 2003. Cro- 
nică selectivă de Constantin Manolache, Ploieşti, Libertas, 2004, p. 41-42. 

"+ Cursurile de vară ale Universităţii „Nicolae Iorga”, Vălenii de Munte, ediţia 2002. Cro- 
nică selectivă de Constantin Manolache, Ploieşti, Libertas, 2003, p. 4. 

'S Cursurile de vară ale Universităţii „Nicolae Iorga”, Vălenii de Munte, ediţia 2004. Cro- 
nică selectivă de Constantin Manolache, Ploieşti, Libertas, 2005, 154 p. 

' Ibidem, p. 105, 114. 
17 Cursurile de vară ale Universităţii „Nicolae Iorga”, Vălenii de Munte, ediţia 2003. Cro- 
nică selectivă de Constantin Manolache, Ploieşti, Libertas, 2004, p. 14. 

Elena Luiza POPA 

Două mari personalități: 

Nicolae Iorga și Nicolae Titulescu. 
Similitudini și controverse 


Relaţia dintre Nicolae Iorga și Nicolae Titules- 
cu, doi giganţi ai societății românești din prima 
jumătate a secolului al XX-lea, fiecare cu meri- 
te recunoscute pe larg în țară și străinătate, în 
domeniul său de specialitate — primul în știința 
istoriei, celălalt în planul diplomaţiei și al 


\ relațiilor internaționale — , dezvăluie, la o privi- 
ELP. - absolventă a Facultății re atentă, nebănuite aspecte ale climatului unei 
de Limbi și Literaturi Străine, epoci care le-a marcat dramatic destinele, apro- 
specialitatea „Filologie i a ze ui i 5 si plaså . 
ETA ` pindu-i într-o primă perioadă și plasându-i 

clasică, latină și greacă a Su : 
apoi în dispute politicianiste greu de înțeles 


veche” Universitatea din 
București; master în Relații pentru aceste mari personalități dedicate, deo- 
internaționale și integrare potrivă, apărării interesului național și asigură- 


europeană, specializarea = rij păcii şi stabilității în Europa. 
„Analiza și soluționarea 
conflictelor’, SNSPA, Cu o diferență de vârstă de 11 ani, Nicolae 
Bucureşti; doctorandă la Torga devenise deja un istoric de mare presti- 
Facultatea de Științe Politice mog ; 4 

Adis -~ giu la debutul lui Nicolae Titulescu în profe- 

a Universităţii din București. © ARI , E lui 
Autoare de studii, articole, Sia de jurist, în prima decadă a veacului trecut. 
reportaje, analize şi interviuri Fără să fi avut contacte directe până atunci, 
publicate în limbile română anul 1907, care a însângerat dramatic satele 
și engleză, în reviste de românești prin violențele manifestate inițial 
specialitate din România . ice: e i 
„. şi represiunile ce au urmat revoltelor țărănești 
şi din Republica Moldova;  *. i E Nat: A 
coautoare a unor volume, din Moldova şi Muntenia, îi găsește pe cei 
între care Românii, Basarabia doi protagoniști pe poziţii similare, dispuși 


şi Transnistria, Bucureşti, să intervină pentru ameliorarea situației 
2009, 2012 (tradus în limba 


rusă la Chișinău, 2010). 


răsculaților. N. Iorga, aflat pentru prima oară 

în Parlament, adresează la 8 iunie 1907 o interpelare ministrului de 
interne Ionel I. C. Brătianu, prin care îi propune să iniţieze „un mărini- 
mos act de amnistie” pentru a putea închide astfel acel „dureros capitol 
al răscoalelor țărănești”. La 12 iunie 1907, Iorga rostea o amplă inter- 
pelare în Camera Deputaţilor pe tema cauzelor sociale şi economice 
profunde ale răscoalei ţărăneşti, demonstrând cu argumente politice 
şi morale nevoia unei amnistii generale, menite să prevină seria de 
nedreptăți şi abuzuri din partea autorităţilor statului și să deschidă ca- 
lea unor reforme solide, care să asigure celor cinci milioane de români 
„o stare materială şi morală la care au dreptul..., dacă voim ca această 
ţară să trăiască mai departe!” Chestiunea răscoalei țărănești din 1907 
şi a consecinţelor acesteia a fost pe larg prezentată de marele savant în 
ziarul său „Neamul Românesc”, iar asupra amnistiei va reveni, ani la 
rând, în Camera Deputaţilor”. Nicolae Titulescu, după studii juridice 
şi obținerea doctoratului în drept la Paris (1900-1905), numit profesor 
suplinitor la Catedra de drept civil a Facultăţii de Drept de la Univer- 
sitatea din Iaşi, ia atitudine publică în ziarul „Țăranul”, din 4 mai 1907, 
în problema țărănească, oferindu-și serviciile pentru apărarea celor 
implicaţi în procesele declanșate după înăbușirea răscoalei”. 


După izbucnirea Primului Război Mondial îi regăsim din nou pe Iorga 
şi Titulescu pe poziţii similare, fiecare pronunțându-se public pentru 
părăsirea de către România a poziţiei de neutralitate și alăturarea sa Pu- 
terilor Antantei, în vederea împlinirii visului secular de unire a româ- 
nilor risipiţi sub mai multe imperii. La 3 mai 1915, Nicolae Titulescu, 
după ce fusese reales pentru a doua oară deputat (pe lista Partidului 
Conservator Democrat, condus de Take Ionescu), rostește la Ploieşti 
un discurs răsunător intitulat Inima României, în care se pronunţă pen- 
tru abandonarea politicii de neutralitate, pe care o considera că „şi-a 
avut rostul, dar şi-a trăit traiul”, deoarece „nu se ia Ardealul prin neu- 
tralitate”, iar „România nu poate fi întreagă fără Ardeal”. Pentru acest 
ideal, susținea Titulescu, este nevoie de a intra în luptă și de jertfă: „Nu 
se lipește carne cu carne, fără să curgă sânge!”*. În același an 1915, la 
14 decembrie, când se punea problema hotărârii pe care o va lua Ro- 
mânia în „Marele Război”, N. Iorga rostește o importantă cuvântare 
în Parlament, argumentele sale conturând aceeași idee sugerată şi de 
Titulescu: România a adoptat inițial poziţia de neutralitate din cauza 
„imposibilității absolute de a merge alături cu Austro-Ungaria”, cunos- 

cută fiind politica acestui imperiu față de supușii români de pe teri- 
toriul său. Dar această atitudine nu mai poate fi continuată, deoarece 
politica sa trebuie să vizeze atât „interesul României ca stat” (adică 
existenţa în graniţele din acel moment), cât și „interesul poporului ro- 
mânesc în toată întregimea sa”. Prin urmare, argumenta savantul, adu- 
când numeroase exemple despre suferințele românilor din Bucovina 
și din Ardeal sub stăpânirea austro-ungară, este momentul ca Româ- 
nia să intre în luptă, împotriva Austro-Ungariei, pentru ca „poporul 
românesc să-și capete în întregime dreptatea”, iar dreptatea înseamnă 
„ceea ce este natural, ceea ce e logic pe lume”. Iorga exprima convin- 
gerea nestrămutată că numai așa, „cu sabia biruitoare în mână, va veni 
vremea când din această Românie mică, sfâșiată şi mâncată de discor- 
dii (...) vom face un stat naţional și popular, cuprinzând cu aceleași 
drepturi pe românii din toate clasele şi pe românii din toate țările“. Pe 
tot parcursul participării României la Marele Război, N. Iorga a ţinut 
permanent, în ziarul „Neamul Românesc”, o cronică vie a luptelor, elo- 
giind vitejia ostașilor, bucurându-se de succese şi adresând cuvinte de 
încurajare în clipele de impas şi restriște. Consecvent cu propriile idei, 
istoricul român consemna: „Singurii dintre neutri am luat o hotărâre 
de bună voie în folosul aliaţilor (...). Noi n-am cerut nimic decât li- 
bertatea populaţiei românești celei mai autentice, mai sănătoase și mai 
doritoare de a forma acelaşi corp politic cu noi”. În 1917, când sorții 
încă nu erau decişi pentru ţară, Iorga continua să sublinieze măreția 
scopului urmărit de români: „Nu poate fi nimic mai scump pentru un 
neam decât realizarea unităţii lui naţionale, în marginile pe care le în- 
găduie răspândirea şi amestecul de azi al tuturor neamurilor”. O idee 
asupra căreia marele savant, patriot și pacifist convins revenea sub altă 
formă, aducând argumente în plus pentru susținerea justeței hotărârii 
generaţiei acelei epoci de a accepta orice jertfe în slujba înălțării țării și 
în beneficiul generaţiilor viitoare: „Popoarele sunt nemuritoare — căci 
niciodată până astăzi nu a murit cu adevărat un popor care să fi fost cu 
adevărat unul, şi nu o asociaţie de pradă sub un nume de război, sau 
o colecţie de triburi în jurul unui sanctuar (...). Păstrătoare ale unui 
capital moral, căpătat prin multe osteneli și prin atâta îngrămădire de 
suferinţi, prin atâta risipă de sânge, fiecare generaţie care reprezintă 
naţia e datoare a transmite aceleia care prin ea e chemată la viață măcar 
tot ce a primit, pentru sporire, nu pentru împuţinare, pentru înălțare, 

nu pentru înjosire, de la înaintași”*. În fine, când înfăptuirea idealului 
Marii Uniri era o certitudine, Iorga sublinia că acesta este rezultatul 
firesc al luptei românilor, urmărit cu strășnicie de-a lungul secolelor, 
şi nicidecum al jocului întâmplării sau al generozităţii învingătorilor în 
Marele Război: „Ideia care stă astăzi la baza operei politice împlinite 
în acest fericit an 1918 e tot așa de veche ca neamul însuși (...). Să fim 
vrednici de ce avem!”. 


Nicolae Titulescu a nutrit și el convingerea, exprimată cu diverse oca- 
zii, că Marea Unire de la 1918 şi reașezările teritoriale de după Primul 
Război Mondial au reprezentat împlinirea unui vis secular al românilor, 
dar și a unor năzuinţe de veacuri ale altor popoare din regiune. Într-un 
discurs rostit, la 4 aprilie 1934, în Adunarea Deputaţilor a Parlamen- 
tului României, Nicolae Titulescu, atunci ministru al afacerilor străi- 
ne, sublinia: „Frontierele actuale ale Europei Centrale sunt rezultatul 
evoluţiei de secole a unei idei de justiție. Chestiunea Europei Centrale 
constituie un proces sfârşit, iar nu un proces care trebuie să înceapă”. 


Nu doar ideile patriotice care îi animau, dar şi anumite afinități perso- 
nale, de stimă și apreciere reciprocă, i-a apropiat pe Iorga și Titulescu 
în deceniul al treilea al secolului trecut. La 24 martie 1921, Iorga pu- 
blica în „Neamul Românesc” un articol elogios la adresa lui Nicolae 
Titulescu, ministru de finanţe în Guvernul Alexandru Averescu-Tache 
Ionescu (1921-1922), care propusese o reformă fiscală menită să im- 
plementeze un sistem unitar de impozite: „Camera întreagă, majorita- 
te şi minoritate, a primit cu călduroase aplauze proiectele de reformă 
financiară ale dlui Titulescu (...). E un întreg sistem, care pleacă de la 
considerarea limpede a situaţiei, de la chibzuirea curajoasă a mijloace- 
lor de îndreptare, de la o indiferenţă vrednică de laudă față de scrupu- 
lele de clasă care au împiedicat până acum orice îndreptare (...)!!”. 


O intensă şi frumoasă corespondenţă între cei doi se va înfiripa și dez- 
volta începând din 1922, după ce Nicolae Titulescu își luase în primire 
postul de trimis extraordinar și ministru plenipotenţiar al României la 
Londra, funcţie exercitată într-o primă perioadă până la 6 iulie 1927. 
Câteva secvenţe din această corespondenţă sunt relevante. La 25 iulie 
1922, N. Titulescu îl informează pe marele istoric printr-o scrisoare 
trimisă din Londra despre o promptă punere la punct a unui articol 
defăimător publicat de „Mercure de France”, în care se afirma că savan- 

tul ar fi simpatizat inițial „cu cauza Puterilor Centrale”: „ca unul ce am 
cunoscut aproape lupta ce ai dus pentru cauza naţională, deci pentru 
cauza Înţelegerii (Antantei, n.n.) cu care ea se confunda, și în timpul 
neutralității şi în timpul războiului, la Iași, şi după ce forța majoră a 
scos România momentan din luptă, consider de datoria mea să-ţi scriu 
și direct ce dezgust resimt când văd că istoria cea mai clară și cea mai 
recentă poate fi așa falsificată sub ochii noştri”. 


De la această dată urmează un lung șir de telegrame și scrisori între cele 
două personalităţi, fiecare adresându-se celuilalt cu apelativele „Iubi- 
te domnule Iorga”, respectiv „Scumpe domnule Titulescu”, elocvente 
prin ele însele pentru relaţiile de stimă și preţuire reciprocă existente în 
acea perioadă. Cele mai multe dintre aceste documente evocă solicita- 
rea de sprijin de către Iorga pentru publicarea unor cărți despre istoria 
românilor în Marea Britanie şi adresează mulțumiri pentru bunăvoința 
manifestată de Titulescu vizând rezolvarea acestora în condiţii opti- 
me, inclusiv pentru decernarea titlului de doctor honoris causa atribuit 
savantului de Universitatea din Oxford. Aflând că Titulescu are unele 
probleme de sănătate, Iorga îi scrie, la 19 octombrie 1924, de la Vălenii 
de Munte: „Doresc ca o bună îngrijire să te întremeze cu totul. Cele ce 
ți se cer din partea ţării şi pe care le îndeplinești ca nimeni altul cer să 
fii scutit de urâcioase griji ale sănătăţii”. La 26 decembrie același an, Ti- 
tulescu îi comunica savantului: „Pentru mine, publicarea unei istorii a 
românilor de dv. în limba engleză e un lucru de căpetenie, și din punct 
de vedere al interesului național, şi din punct de vedere al justiţiei către 
persoană... 5. 


O aspră discordie, dacă îi putem spune aga, a izbucnit câţiva ani mai 
târziu, prin 1928, dar mai ales după încetarea mandatului de prim-mi- 
nistru al lui Nicolae Iorga, exercitat în fruntea unui guvern de tehni- 
cieni în 1931-1932, în momentul în care Carol al II-lea îi propune lui 
Titulescu, pentru a treia oară, să preia inițiativa formării unui nou gu- 
vern de uniune naţională. Titulescu nu a primit sprijinul necesar de la 
partidele politice, dar după o serie de remanieri guvernamentale i se 
oferă portofoliul afacerilor străine în guvernul Al. Vaida Voievod (pe 
care îl va deține de la 20 octombrie 1932 până la 29 august 1936, când 
a fost înlăturat din guvernul liberal condus de Gheorghe Tătărescu). 
Atacurile lui Iorga împotriva lui Titulescu vor fi desfășurate mai ales 

prin intermediul ziarului „Neamul Românesc” și se vor întinde, cu 
intermitențe, din 1932 până în 1937, când Titulescu va fi înlăturat de- 
finitiv din viaţa politică a României și va fi nevoit să-și petreacă ultimii 
ani de viaţă în exil. Vom semnala câteva aspecte din această „campanie” 
dusă de savant împotriva lui Titulescu, evocând succint reproşurile 
formulate pentru a putea descifra motivele și mai ales semnificaţia con- 
troverselor apărute. La 14 iunie 1932, Iorga declanșează campania de 
atacuri împotriva lui Titulescu în „Neamul Românesc” în care îl acuză 
mai întâi de infidelitate faţă de fostul său patron politic, Tache lones- 
cu, pentru ineficiența operei de legislator în materie de reorganizare a 
finanţelor românești (deși în 1921 îl lăudase tocmai pentru această ac- 
tivitate!). Din iunie până în noiembrie 1932, Iorga publică sistematic 
articole denigratoare la adresa lui Titulescu, reproşându-i amestecul în 
politica internă, necunoaşterea realităților din ţară și lipsa de adecvare 
la exigenţele societăţii românești. Iorga nu îi neagă calitățile diplomati- 
ce lui Titulescu, chiar le subliniază în mai multe rânduri, dar recoman- 
dă rămânerea sa în sfera reprezentării diplomatice: „D. Titulescu este 
un element necesar diplomaţiei şi un instrument preţios de aplicare a 
politicii noastre externe” (articolul Cazul Titulescu, din 12 octombrie 
1932); „D. Titulescu este un intelectual rafinat, care şi-a scos din cărți 
tot felul de a gândi și de a se manifesta; e un produs distilat al veacu- 
lui...” (articol din 22 octombrie 1932). 


La 24 noiembrie 1932, la abia o lună de la preluarea portofoliului mi- 
nisterial, Nicolae Titulescu este chemat în fața plenului Senatului din 
Parlamentul României pentru a răspunde unei interpelări formulate de 
senatorul Nicolae Iorga în legătură cu politica externă a guvernului. O 
privire succintă asupra enunţurilor formulate de Iorga arată că, de fapt, 
acesta împărtășea viziuni similare cu Titulescu în privinţa alianțelor ex- 
terne, inclusiv în legătură cu relațiile româno-sovietice. Spre exemplu, 
Iorga insistă în interpelarea sa asupra faptului că „oricare ar fi guvernul 
român”, acesta nu trebuie să slăbească legăturile cu Franţa: „Întâi, fi- 
indcă este Franţa și al doilea, fiindcă împreună cu dânsa noi apărăm 
tratatele aşa cum sunt”'5, cu alte cuvinte menţinerea ordinii europene 
de după Primul Război Mondial. Referitor la relaţiile cu Sovietele, Ior- 
ga îşi reafirmă rezervele față de credibilitatea respectării angajamen- 
telor de către puterea de la Moscova: „Este între d-voastră cineva așa 
de încrezător — nu vreau să zic naiv — , care să-și închipuie că vreodată 

un stat de un caracter așa de internaţional cum este Uniunea Sovie- 
tică își va interzice să treacă de o anumită graniță și că interdicțiunea 
cea mai serioasă este în ceea ce privește granița noastră basarabeană? 
Sau crede cineva că ruşii-sovietici sunt în fundul sufletului lor mai 
puţin naționaliști decât rușii de la 1812 sau rușii de la 1877, pe care 
i-am cunoscut noi în timpul războiului şi i-a cunoscut toată lumea?”. 
Întrucât la vremea respectivă se punea problema negocierii unor noi 
înțelegeri și acorduri cu sovieticii, lorga rămâne rezervat și neîncreză- 
tor, justificându-şi poziţia din timpul mandatului său de prim-minis- 
tru: „Eu nu sunt diplomat. Ştiu ce înseamnă pentru Soviete un tratat; 
orice tratat. Dar sunt sigur că niciun guvern rus nu va renunța la Basa- 
rabia (...). Şi d-voastră, în felul cum prezentați problema, o prezentaţi 
ca şi cum prin astfel de pacte, prin negocieri, s-ar rezolva chestiuni ca 
cele de siguranţă, de putere! Cine este în stare să reziste, rezistă. Dacă 
nu este în stare să reziste, poate să aibă toate asigurările prin hârtii, care, 
încă o dată vă spun, hârtiile acestea în convingerea mea nu angajează 
un guvern revoluționar al cărui scop, înainte de toate, este să răstoar- 
ne ordinea politică din Europa. Eu pot să fiu judecat numai din acest 
punct de vedere. Eu spun un lucru: nu aveam nevoie de negocieri cu 
Sovietele, nu aveam credință în sinceritatea Sovietelor, nu ne credeam 
asiguraţi prin ceea ce iscălesc Sovietele'. 


Titulescu și-a exprimat acordul deplin cu Iorga, chiar în ședința respec- 
tivă a Senatului, atât în privinţa neîncrederii în Soviete, cât și în legătură 
cu menţinerea caracterului privilegiat al relațiilor României cu Franţa. 
Cu toate acestea, pe fondul evoluţiilor din Europa, marcate de ascen- 
siunea fascismului în Italia și Germania, dar și de o intensă campanie 
propagandistică a Moscovei în favoarea păcii și a securităţii colective, 
Nicolae Titulescu a susținut admiterea URSS în Liga Naţiunilor și sta- 
bilirea de relaţii diplomatice cu această țară, în 1934. Gestul Români- 
ei nu era singular, SUA și Cehoslovacia stabilind în același an relaţii 
diplomatice cu URSS. În aceste împrejurări, Nicolae Iorga, deși nu a 
renunțat total la campania de presă împotriva lui Titulescu, i-a recu- 
noscut totuși meritele în normalizarea relaţiilor cu Sovietele. Cu ti- 
tlul Pactul cu Rusia, Iorga publica un articol în „Neamul Românesc”, 
din 12 iunie 1934, în care menţiona: „E fără îndoială un act de o mare 
importanţă și, oricâte rezerve s-ar putea face în ce priveşte sinceritatea 
Sovietelor, el cuprinde o asigurare reală pentru România (...). Cine va 

avea ochii deschişi, și bine deschişi, va folosi desigur din învoiala de 
astăzi, care poate deschide un capitol mai fericit în viaţa acestor regiuni 
din Estul şi Sud-Estul Europei, asupra cărora s-au abătut atâtea furtuni 
fără a-şi fi istovit până astăzi norii. Ar fi nedrept să nu se recunoască 
succesul urmărit cu o răbdătoare inteligență de ministrul nostru de ex- 
terne și nu-i vom precupeți felicitările”. În finalul articolului, Iorga nu 
uită însă să revină la recomandările sale în privința ministrului de ex- 
terne: „D. Titulescu ar înscrie încă mai multe acte pozitive în frumoasa 
sa carieră dacă el ar urma-o numai pe aceasta și s-ar ţinea de-o parte de 
viaţa politică internă... În ce priveşte riscurile angajării în viața poli- 
tică a unui diplomat rafinat, precum Titulescu, savantul și omul politic 
Nicolae Iorga avea dreptate atunci când afirma: „Politica în România 
este un lucru greu, un lucru care mănâncă sufletul, care mistuie mărun- 
taiele omului. Aci, adversarii nu se respectă (...). Daţi-mi voie mie, dați 
voie oricui s-a frământat în aceste teribile lupte să găsească... că nu este 
fair play să vii d-ta odihnit, nezgâriat, încurajat de amabilitatea tutu- 
ror și să dai deoparte oameni care și-au însemnat cariera lor cu sângele 
viu, curs din vinele lor, cheme-l pe acela Vaida, ori cheme-l cum mă 
cheamă pe mine, sau cheme-l ca pe oricine s-a chinuit, s-a martirizat în 
această viață politică a noastră şi mai ales când vin guverne ce se lovesc 
de cele mai teribile greutăți...””. 


Acuzele lui Iorga la adresa lui Titulescu vor continua și vor cuprinde o 
gamă largă de probleme externe, de la relaţiile cu aliații de gintă latină 
(Italia, Franţa) până la cele cu marile puteri revizioniste ale vremii — 
Germania şi URSS. 


Rememorând pagini ale acestor controverse din deceniul al patrulea 
al secolului trecut, mulți autori le găsesc nejustificate şi greu de înţeles. 
Fără a intra în multe detalii, trebuie totuși să menţionăm că savantul 
şi omul politic Nicolae Iorga, cu orgolii justificate de opera sa impre- 
sionantă și de activitatea prodigioasă în slujba intereselor poporului 
român, era extrem de sensibil la tot ce îi părea că se abate de la princi- 
piile sale ori îi ignoră într-un fel sau altul meritele. Așa pot fi explicate 
relaţiile tensionate, după debuturi de colaborare promițătoare, nu doar 
cu Nicolae Titulescu, dar și cu alte personalități marcante ale epocii, 
precum poetul Emil Gârleanu, poetul și omul politic Octavian Goga 
sau, mai ales, patriotul ardelean Onisifor Ghibu, cel care a scris: „Iorga 

era unul dintre oamenii care putea să lucreze cât o sută, dar care nu 
putea să colaboreze efectiv cu alții”"*. 


Iorga și Titulescu au murit la scurt timp unul după altul, primul victimă 
a legionarilor, al doilea exilat și ostracizat în urma manevrelor și presiu- 
nilor regimului nazist. În încheiere, subscriem și noi la concluzia regre- 
tatului publicist, istoric și diplomat George G. Potra: „Figuri legendare 
ale istoriei naţionale, părinţi fondatori ai României moderne, oameni 
care au trăit şi au murit pentru Ţară, Iorga şi Titulescu, n-au mai avut 
timp să se împace. Au slujit amândoi neamul românesc fără rezerve, cu 
totală dăruire. S-au înfruntat şi s-au confruntat doar din dorința de a 


face mai bine, mai repede, mai durabil. România are nevoie de ei și azi, 


de lumina lor”!?. 


Note 1N. Iorga, În chestia amnistiei răsculaților țărani. În: Dis- 
cursuri parlamentare (1907-1917), Chişinău, Mesagerul, 
2011, p. 23-47. 

? Ibidem, ed. cit., passim. 

3 Repere biografice ale activității politico-diplomatice a lui 
Nicolae Titulescu. În: N. Titulescu, Politica externă a Ro- 
mâniei (1937), Bucureşti, Editura Enciclopedică, 1994, 
p. 334. 

* Discurs rostit de N. Titulescu la mitingul naţional de la 
Ploieşti, din 3 mai 1915. 

SN. Iorga, Despre hotărârea ce va lua România în Marele 
Război. În: Discursuri parlamentare (1907-1917), ed. cit., 
p. 776-808, passim. 

SN. Iorga, Ce a făcut până acum România? În: „Neamul 


şi referinţe 
bibliografice 


Românesc”, 28 octombrie 1916. 

”Idem, Câștigul cel mai mare. În: „Neamul Românesc”, 29 
august 1917. 

sIdem, Glorioasa noastră sarcină istorică. În: „Neamul Ro- 
mânesc”, 16 ianuarie 1918. 

” Idem, Ideia Daciei românești, reconstituire a unei cu- 
vântări rostite de Iorga la Teatrul Naţional din Iași, la 25 
noiembrie/8 decembrie 1918, pentru sărbătorirea Unirii 
tuturor românilor. În: „Neamul Românesc” din 28 no- 
iembrie 1918. 

10 România și revizuirea tratatelor, Ediţia a II-a, Bucureşti, 
Semne, 2018, p. 61. 

1 N. Iorga, Proiectele dlui Titulescu. În: „Neamul Româ- 
nesc”, 24 martie 1921. 

" Text reprodus de George G. Potra în volumul Nicolae Iorga — Nicolae Titulescu. 
Interferențe, Bucureşti, Fundaţia Europeană Titulescu, 2011, p. 101-102. 

13 Vezi îndeosebi documentele din 5, 6 şi 22 februarie, 19 octombrie și 26 decembrie 
1924; 4 ianuarie, 12 aprilie, 12, 13, 23, 27 mai şi 3 iunie 1925; 21 martie 1930; 9 aprilie, 
12 iunie, 7 noiembrie şi 8 decembrie 1931, reproduse de George G. Potra în Nicolae 
Iorga — Nicolae Titulescu. Interferenţe, ed. cit., passim. 

14 Pentru detalii vezi articolele publicate în „Neamul Românesc” din 14, 15, 16, 17 iunie, 
2 iulie, 10 septembrie, 9, 12, 18, 22 şi 23 octombrie, 1, 4 şi 15 noiembrie 1932, reproduse 
în George G. Potra, ed. cit., p. 149-163. 

'S Textul integral al interpelării în George G. Potra, ed. cit., p. 164-210. 

' Ibidem, p. 216. 

17 Şedinţa Senatului din 24 noiembrie 1932. Ibidem, p. 192-193. 

18 Onisifor Ghibu, Oameni între oameni. Amintiri, Selecţie şi introducere de Ion Bulei, 
Bucureşti, Editura Eminescu, 1990, capitolul dedicat lui Nicolae Iorga (p. 207-290). 

'9 George G. Potra, ed. cit., p. 75. 

lurie COLESNIC 


Nicolae Iorga și Constantin Stere - 
o rivalitate fără sfârșit... 


E cunoscut faptul că de la dragoste până la ură 
e un singur pas. Unul din adversarii cei mai 
neîmpăcaţi ai lui Constantin Stere a fost ma- 


rele istoric Nicolae Iorga. Un prim motiv al 
confruntării a fost descris de Onisifor Ghibu în 
volumul Oameni între oameni (Bucureşti, 1990, 
p. 240-241). Evenimentele relatate s-au produs 


IC. scriitor, cercetător În toamna anului 1906 la Braşov: „Conform 
literar, istoric. A activat unei vechi și frumoase tradiţii, preşedintele de 


ca director al Muzeului curând ales al «Astrei», Andrei Bârseanu, o fi- 
Literaturii Române 


„M. Kogălniceanu” precum gură luminoasă a Ardealului, s-a simțit dator să 
şi al mai multor edituri din întrunească la o masă, în modesta lui locuinţă, 


Republica Moldova. Deputat personalitățile mai de seamă care veniseră din 
n Parlament (2009-2010). à 


Autor al unui ciclu de cărti afară la marea manifestare culturală ardeleană. 


Basarabia Necunoscută, în 11 Printre cei vizaţi să participe la acea masă era 
volume (1993-2018), al unei 
colecţii de cărţi Chișinăul 
nostru necunoscut şi al mai 
multor ediţii enciclopedice: considerat un apropiat al lui Iorga, eram şi eu 
Sfatul Ţării, Generaţia Unirii, În invitat la acea masă. 

lumea asta sunt femei... ș.a. 


Membru al Uniunii Între Iorga și Stere raporturile erau încordate!. 


Scriitorilor din Moldova din KIA . E : ; 
1988 Doctor Honoris Causa Andrei Bârseanu știa de această disensiune și 


al Universităţii Umanistice se temea ca între Iorga și Stere să nu se iveas- 


şi profesorul Iorga cu doamna, şi Constantin 
Stere, profesor la Universitatea din Iași. Fiind 


(2000). Deţine titlul onorific că vreo neînțelegere la masă, care să fie o pată 
„Maestru al Literaturii” (2010 fr RE: , 
_ „| pe trumuseţea adunării. Pentru a evita o atare 
şi este laureat al Premiulu 5 


a 
ational al Republicii situație, Bârseanu m-a căutat și mi-a spus: 
[| 


Moldova pentru Literatură și ana , 
storie (2018). — Ştiu că eşti foarte apropiat de domnul Iorga. 


Te rog să-i comunici că este invitatul meu la 


Nicolae Iorga şi Constantin Stere 


masa de seară, impreună cu doamna și dumneata. Te rog să-l pregătești 
de așa fel încât să ştie de la bun început că este și Stere, ca nu cumva să se 
întâmple să aibă loc cine ştie ce scenă. 


M-am cam temut de momentul în care va trebui să-i spun profesorului 
acest lucru, dar a trebuit s-o fac. 


- Domnule profesor, ştiţi că deseară suntem invitaţi la masă la dl Bârsea- 
nu. O să fie multă lume acolo, printre care şi profesorul Stere. 


Cum a auzit acest lucru, mi-a răspuns: 
— Nu mă duc la masă! 


- Domnule profesor, nu vă supăraţi, dar asta ar fi o mare greşeală. Chesti- 
unile personale „Astra” le-a atenuat întotdeauna prin autoritatea ei mare 
de a împăca controversele dintre oameni. Dumneavoastră nu puteți 
lipsi de la această masă şi nu poate lipsi nici dl Stere. E doar rectorul 
Universităţii din Iași (la acel moment nu era rector, n.n.) şi directorul 
„Vieţii Românești”, un om care își are valoarea lui. Vă rog, în interesul 
dumneavoastră, să participaţi şi să căutaţi să evitaţi orice atitudine care ar 
putea strica atmosfera ce trebuie să domine la o astfel de întâlnire. 

Cu mare greutate am reușit până la urmă să-l determin să facă acest pas, 
spre marea mea bucurie, dar și cea a doamnei Iorga, care, auzind despre 
ce era vorba, îşi pierduse orice speranță de a mai participa la masa re- 
spectivă. 


Ne-am dus împreună, seara, la Bârseanu. Stere sosise cu puţin timp îna- 
intea noastră. Când am intrat în salon, Iorga se uită încruntat la Stere, 
fără să manifeste totuşi prea pe față ceea ce clocotea în sufletul lui. Stere, 
făcându-se că nu bagă de seamă, l-a întâmpinat cu cuvintele: 


— Dragă Iorga, îmi pare bine că te văd. 
- M-ai înjurat în revistă, îi răspunse lorga, sec. 


— Ehei, o înjurătură de-asta mi-ar plăcea să-mi fie adresată şi mie. Te-am 
declarat cel mai mare istoric al românilor. Dacă m-ar declara pe mine 
cel mai mare jurist al românilor, aș fi încântat, chiar dacă m-ar înjura de 
mama focului. Așa că fii liniștit, dragă Iorga, că nu ţi-am stricat nimic. 


Tonul prietenesc al explicaţiei a avut darul să-l împace pe Iorga. Nu 
s-a mai întâmplat nimic deosebit tot restul timpului. Masa a decurs în 
condiții normale, iar amfitrionul a fost foarte fericit că a putut să păstreze 
atmosfera tradițională a bătrânei «Astra». 


La începuturi, adică în timpul răscoalelor din 1907, poziţiile lor au fost 
foarte apropiate. 


Fapt atestat de corespondenţa rămasă de la cei doi. Așa, între scrisorile 
rămase de la Nicolae Iorga este una adresată din București lui A.C. Cuza, 
la 11 februarie 1907: 


„Draga Cuza, 


Eu i-am scris lui Stere (scrisoarea lui N. Iorga din 31 ianuarie 1907, n.n.) 
arătându-i că nu eu am scris notița despre basarabeni din nr. 65 şi deci 
trebuie a se face o rectificare. (Ţie îţi spun, cum i-am spus, pe urmă, şi 
lui, că eu n-aş fi întrebuințat cuvinte aspre față de niște bieți de români 
zăpăciți de doctrinele proaste.) 


Primesc de la Stere (scrisoare din 31 ianuarie 1907 scrisă de C. Stere, 
n.n.) un răspuns în care nu se declară mulțămit de declarația mea, ci ar 
vrea să adaog că-mi pare rău de nedreptăţirea basarabenilor în revista 

mea. La aceasta să adaugă unele aluzii și insinuări nedrepte la adresa mea. 


Acum chiar i-am răspuns lui în particular că purtarea basarabenilor a fost 
greşită faţă de tine și față de idealul nostru, că o dezaprob și că deosebirea 
între mine și corespondentul meu e numai aceea că n-aș fi întrebuințat 
cuvintele lui. 


Aşa stau lucrurile acum. De mai multe ori Stere mi-a făcut declaraţii de 
prietenie, pe care, nu o dată le-au dezminţit faptele. E limpede că ei nu se 
pot desface din vechiul socialism, cu toate relele lui, dar mie mi se pare 
greu a contesta lui Stere însuși sinceritatea în activitatea lui de astăzi; nu 
mă pot hotărî a-l taxa de fariseu..” (N. Iorga. Corespondenţă: Documente 
literare, vol. I, ediţie îngrijită de Ecaterina Vaum, Bucureşti, 1984, p. 390) 


Se părea că în problema ocrotirii țăranilor români acești doi oameni poli- 
tici vor forma o singură platformă doctrinară. 


Într-o scrisoare din 20 martie 1907, N. Iorga îi scria: 
„Dragă domnule Stere, 


Toată viaţa dumitale vei avea mulțumirea că ai scăpat viața multor oa- 
meni și că ai putut face puţină dreptate în această ţară a celor mai mari 
nedreptăţi. Dacă ar fi fost ca dumneata și mulți alți prefecţi! Aici, în Mun- 
tenia, e grozav. Cea mai grozavă teroare militară se desfășoară cinic. 


În Adevărul, un inginer de la căile-ferate, întors de la înmormântarea ta- 
tălui său împușcat, arată ce neomenii păgâne s-au săvârșit după răscoale, 
sau și fără răscoale, de reprezentanţii în uniformă ai celei mai triste clase 
dominante. 


Sânt vremuri de cumplită reacțiune. Și sântem osândiţi a vedea cum 
limba ceasornicului politic bate între autoritarismul fariseic al lui Mitiţă 
Sturdza şi încăpăţânatul reacționarism al lui P.P. Carp. Nu cred că rămâi 
mult timp acolo, unde te-aş dori cât mai îndelungată perioadă. N-ai grijă, 
vor veni în curând Camerele intruvabile — şi legi ideale... 


E greu până începe urgia egoismului cinic de clasă. Atunci ce vei face? 
Vei răbda, vei tăcea? Nu cred, după inima ce-ţi cunosc. Vei rupe cu par- 
tidul exploatatorilor fără milă. Şi vom putea face ceva, noi de noi, atunci 
când toți oamenii cu milă de popor şi cu sete de dreptate vom sta umăr 
la umăr. 

Să ajungem ziua aceea! 


Până atunci, îți mulțumesc pentru încrederea ce mi-ai arătat și te rog a 
crede că de azi înainte — de la ce se petrece de azi înainte — nu putem fi 
decât frați de luptă, pentru binele adevăratului popor românesc” (Din 
cartea lui M. Sevastos, Amintiri de la „Viata Românească”, Bucureşti, 


1966, p. 92-93). 


Această scrisoare publicată în romanul În preajma revoluției în numele 
lui Christofor Arghir, care e de fapt Nicolae Iorga, are un final optimist 
pentru relaţia lor: 


„Şi vom putea face ceva, noi de noi, atunci când toți oamenii cu milă de 
popor şi cu sete de dreptate vom sta umăr la umăr. 


Să ajungem ziua aceea! 


Până atunci, îți mulțumesc pentru încrederea ce mi-ai arătat și te rog a 
crede că de azi înainte de la ce se petrece azi înainte — nu putem fi decât 
frați de luptă, pentru binele adevăratului popor românesc” (C. Stere, În 
preajma revoluției, vol.7-8, 1991, p. 399-440). 


În aceşti ani relaţia lor era una stranie sau greu de definit chiar pentru 
protagoniști: „Dar acest «frate de luptă», scrie Mihail Sevastos în amin- 
tirile sale, era un om extrem de irascibil. Iar «Viaţa românească» dădea 
lui Iorga multe prilejuri de nemulțămire, pe lângă unele rare satisfacţii. 
Raporturile dintre cei doi «fraţi de luptă» deveniseră cu timpul foarte 
curioase... Când revista ieșeană lăuda o carte de Iorga sau lua act de ro- 
lul cultural al acestei personalități, «fratele de luptă» îl saluta pe Stere. 
Când se întâlneau, îi dădea mâna și îi adresa cuvinte prietenoase. Dacă 
«Viaţa Românească» îi făcea cea mai mică obiecţie, dacă nu-i recenza 
imediat noul volum sau chiar dacă-i lăuda un inamic — Iorga se făcea foc 
şi, întâlnindu-se cu Stere, îi întorcea spatele. După aceea, dacă apărea în 
«Viața Românească» recenzia dorită sau dacă revista publica o aprecie- 
re elogioasă la adresa sa, atunci Iorga, la o nouă întâlnire cu Stere, îl saluta 
iarăşi afectuos... pentru ca peste o lună, după apariția numărului următor 
al publicaţiei ieșene, să treacă pe lângă dânsul ca pe lângă un necunos- 
cut... 


Exasperat de aceste capricii, Stere — într-un moment de proastă dispoziţie 
— îl apostrofă pe Iorga: 

- Ascultă, Iorga, ce înseamnă comedia asta? Când îmi dai bună-ziua, 
când nu. Ar trebui să ţin o contabilitate specială a hachițelor tale, şi să 
prevăd când ai să mă saluţi și când nu. Asta a început să mă plictisească. 
De-aceea m-am gândit că ar fi mai bine s-o rupem definitiv și să nu ne 
salutăm de loc, niciodată în viață. 


Ce i-a venit omului acestuia să se bage în politică — el care, o viaţă întrea- 
gă, a stat numai prin biblioteci?.. Eu cred că are să-i treacă..” (M. Sevas- 
tos, Amintiri de la „Viaţa românească”, Bucureşti, 1966, p. 93). 


Dar au trecut doar câţiva ani şi relaţia dintre ei s-a transformat într-o pră- 
pastie. Lucrurile au mers atât de departe că Iorga sugera „punerea la zid” 


<>» 


a „prietenului şi fratelui său de luptă” (p. 440). 


Altă scrisoare din 29 august 1909, scrisă la Vălenii de Munte, adresată lui 
A.C. Cuza mărturiseşte deja o atitudine ostilă: 


„Draga Cuza! 
„„Ce să zic de afacerea Stere? 


E un cheltuitor şi un leneș. S-a lăcomit la un proces gras şi n-a ştiut ce să 
facă. Acuma trage pe urma păcatului ce a făcut, lăsându-și catedra pe un 
an.. (N. Iorga, Corespondenţă: Documente literare, Bucureşti, 1984, vol. I., 
ediție îngrijită de Ecaterina Vaum, p. 405). 


Aluzie la participarea lui C. Stere la „procesul Kalmuţki” care s-a judecat 
la Chișinău și care a fost folosit de acesta în scopul coagulării unui grup 
de intelectuali basarabeni capabili să editeze primul ziar de limbă româ- 
nă „Basarabia” (1906-1907). 


Motivul rivalității lor ulterioare este extins în mai multe planuri: 
ambii profesori universitari, ambii moldoveni, unul avea aureola 
revoluționarului siberian, altul aureola istoricului vulcanic. Concurența 
de la catedră a trecut şi în planul politic, Iorga fiind un adept al partidelor 
de orientare naționalistă, Stere fiind un liberal convins. Confruntarea în 
planul politic a continuat până la dispariţia lor din viaţă. Unele momente 
de conlucrare s-au datorat exclusiv necesităţilor momentului și nicide- 
cum împăcării. Rivalitatea lor a fost alimentată și de cele două curente 
literare, ai căror părinţi au fost: N. Iorga a propovăduit semănătorismul, 
C. Stere poporanismul. 

N. Iorga edita revista „Semănătorul” care avea o anumită răspândire în 
» 

publicul cititor, C. Stere edita „Viața românească” care era cea mai citită 

revistă românească înainte de primul război mondial. 


N. Iorga era naționalist, C. Stere propovăduia internaționalismul. 


Unul vedea salvarea țării doar prin țăran și prin întoarcerea la origini, 
lupta cu elementul străin: evreu, armean, grec ș.a., pe când celălalt vedea 
în pătura țărănească o forță capabilă să crească calitativ, să ducă la refor- 
marea României, transformând-o într-o țara europeană civilizată. C. Ste- 
re era convins că reforma agrară și votul universal vor schimba destinul 
României. Ceea ce de fapt și s-a întâmplat după 1918. 


Rivalitatea lor a culminat cu momentul când, în 1919, C. Stere a fost 
propus pentru a fi primit membru al Academiei Române, după ce con- 
tribuise decisiv la unirea Basarabiei. N. Iorga a refuzat categoric această 
recunoaștere a meritului lui Stere, amenințând cu ieșirea sa din Acade- 
mie. În felul acesta Academia Română l-a preferat pe Ştefan Ciobanu. 


Zigu Ornea descrie această situaţie delicată: 


„Lucrările Adunării generale a Academiei se deschid la începutul lui oc- 
tombrie 1918. Pe ordinea de zi figura și alegerea de noi membri. Într-o 
discuţie prealabilă în secția literară, Al. Philippidi, Duiliu Zamfirescu şi bă- 
trânul Iacob Negruzzi propun alegerea lui Stere, ca reprezentând provincia 
lui natală. Duiliu Zamfirescu a explicat apoi cum s-au petrecut lucrurile: 
«Nici n-am visat să propun pe d. Stere la un scaun în Academie. Interpelat 
de d. Iacob Negruzzi, de care mă leagă o veche prietenie literară, fără niciun 
caracter politic, dacă aș fi dispus să votez pe d. Stere în secția noastră, pen- 
tru a-l prezenta plenului, am răspuns afirmativ. Propunerea a fost făcută în 
secţie de către onorabilul d. Philippidi. Eu am votat pentru». În plen cei 
trei propun candidatura lui Stere, bătrânul junimist Negruzzi adăugând, în 
sprijin, că acesta e sufletul Basarabiei și a contribuit mult, prin discursurile 
sale, la înfăptuirea actului istoric de la 27 martie. Iorga, furios peste măsură, 
declară: „...protestez cu indignare contra alegerii unui criminal de stat şi 
declar că, dacă se face aceasta, mă retrag din Academie” (Z. Ornea, Viaţa 
lui C. Stere, vol. II, București, 1991, p. 214). 


Extrem de curios e faptul că cei doi titani au concurat și în plan strict 
literar. Iorga, cu mare ușurință, a scris proză, versuri, dramaturgie, istorie 

literară, pe când C. Stere a lansat un roman fluviu În preajma revoluţiei, 
făcând epocă literară, fiind trecut imediat în rândurile marilor prozatori 
români. Iarăşi un prilej deosebit de invidie şi de bătălie fără de sfârșit... 


În ziarul „Facla” (1930, din 10 aprilie, p. 1, director Ion Vinea), când cei 
doi protagoniști erau în viaţă și în plină frământare politică și de creaţie, 
scriitorul Tudor Arghezi, care colaborase la ziarul „Lumina” scos de 
C. Stere la București, în timpul ocupaţiei germane, face o introspecţie 
psihologică și literară vizavi de cei doi, intitulând-o Două vieți paralele. 
„Cultura românească a produs în paralelă două personalităţi de tragedie, 
cu numele deopotrivă, în două silabe, Iorga și Stere. Amândoi cărturari 
şi dascăli și amândoi bărbaţi politici fruntaşi — şi scriitori activi, posedaţi 
de neastâmpărul Demonului, făcătorul darului prorocirii. 


Unul e vioi și cântă, ca un luntraș pe Arhipelag, care-și duce barca în- 
florită prin undă și lumină. Orice ar face, și atunci când este mânios fără 
pricină şi nedrept ca un licorn din fabula pădurii, unul este și rămâne 
simpatic, pentru că la o vârstă când și cele mai sus purtate făclii se sting 
sau se apleacă la numărătoarea aurului adunat din grăsimea timpului în 
șipotul din beci, flacăra lui nervoasă e întreagă și nesățioasă de întuneric. 
D-l Iorga are acest har frumos de a nu îmbătrâni, care dezminte devlăgu- 
irea precoce a intelectului românesc. 


Celălalt e posomorât și vine din miază-noapte, de printre ghețuri și ne- 
guri. El nu ştie să cânte, auzul lui e supărat de hohotul de râs, ochiul lui 
se închide dinaintea dansului nud într-un văl sideral, de Cale lactee. El 
geme și tuşeşte și e trist de tristeţi pe care nu le-a avut. Personagiu de 
concentrare și de umbră, el a jucat rolurile cele mai bune în politică, din 
nevăzut, asemănat în grava lui vanitate cu puterile secrete ale naturii. 
Vanităţile paralelului sunt de natură, dimpotrivă, naivă, ca ale copilului 
care ucide porumbelul fără să-şi dea socoteală, cu prețul unor lacrimi 
vărsate prea târziu. 


Primul ştie să surâdă, să treacă, să uite. Cine cunoaște facilitățile lui 
sufletești îl exploatează en gros şi en detail, de la presă până la Academie 
şi de la Parlament până la Universitate. El nu e fericit dacă-l iubești fără 
să i-o spui şi preferă sentimentului declarația repetată. Foarte sensibil la 
culori şi vopsele, urşii elefanţi sunt scoşi din codru în câmp cu trei pan- 
glici de cocardă cu care îl găteşti: prunci monstruoși ai naturii. Primul e 

simțitor la cuvinte ca o fetiță la mărgele. Îi zici «poftă bună» şi i se face 
poftă de mâncare. Vede o lacrimă și plânge. Aude un oftat şi se crispează. 
lată de ce ţin la el oamenii care nu-i fac declaraţii, și atunci când îi înjură 
cu superficialitate. 


Al doilea n-a uitat niciodată ce-i datorește unui adversar și mintea lui 
puternică a săpat în piatră mormântul ideal al detractorilor săi, în fiece 
noapte. 'Tenacitatea omului din miază-noapte, mânată de orgolii dure, se 
datorește instinctului de răzbunare. Conștient de resursele interioare, el 
se va răzbuna însă asupra epocii, nu a oamenilor în particular și setea lui 
politică visează cu ochiul vânăt fix pe brumă, lichidarea unui secol întreg. 


Cel dintâi, ca şi cel de-al doilea, a condus un partid politic, anulându-l 
însă treptat din voile şi nevoile lui şi brusc rechemându-l la viață. Feri- 
cirea politică a celui dintâi este că și-a legat destinul de victorie, pe când 
paralelul, poate că din concepţie, poate că din greșeală, s-a solidarizat cu 
înfrângerea; un destin greu, de nevoiaș prometeic. 


Dar dacă cel dintâi nu şi-a putut exploata victoria până la izbânda politi- 
că personală, cel de-al doilea, înfrânt, a izbutit să animeze din Vaticanul 
tainic al energiilor lui un partid. Dumnezeu știe ce ar fi fost în stare să în- 
cerce și să realizeze al doilea dacă victoria armelor era de partea lui! Mia- 
ză-noaptea din privirile acestui ascet al inteligenţei înspăimântă. Celălalt, 
victorios în război, strămută şi în decepţiile politice succesive, vioiciunea 
şi frăgezimea lui mediteraneeană. 


Cel de al doilea cunoaște acum finalul tragic al tragediei întregi: parti- 
zanii îl aplaudă, îl slăvesc şi-l abandonează. Ieri, adică aseară, Basarabia 
îi aparţinea întreagă; azi , adică, azi la prânz, din Basarabia întreagă i-a 
rămas un crâmpei. E cea mai cumplită experiență pe care a făcut-o filo- 
soful Stere. 


Parcă tot mai practică și mai lipsită de suferință a fost pravila celui dintâi; 
el și-a părăsit singur, rând pe rând partizanii, prietenii şi soldaţii. 
Şi finalul tragediei lui e paralel cu al celui de-al al doilea și ibsenian: el a 


rămas ca și paralelul, singur.” 


Poetul T. Arghezi a intuit ceea ce urma să se producă. Singurătatea era pe 
cale de a zămisli noi și profunde creaţii... 


RIOIMIÂINIĂ 


Această concurență acerbă de idei, de soluţii politice, de vanități îi mo- 
tiva pe cei doi nu doar să lupte unul cu altul, dar să-și asume inițiative 
radicale, care, în fond, le conservau individualitatea. 


Fiecare dintre ei pretindea să ocupe primul loc în ierarhia politică și 
ştiinţifică a vremii. 


O viziune interesantă asupra relaţiei dintre cele două personalități are 
publicistul Pamfil Șeicaru, care i-a cunoscut bine pe ambii şi care, în car- 
tea sa Un Singuratic: C. Stere, Madrid, 1956, p. 23, scrie: 


„Între N. Iorga şi C. Stere a existat o vrăjmășie neîntreruptă, fără îndo- 
ială, datorită în bună parte temperamentelor lor așa de deosebite. Para- 
frazând pe Spinoza, putem spune că atât caracterul lui N. Iorga cât și cel 
al lui C. Stere erau o teoremă din care viaţa lor a tras toate consecinţele. 
N. lorga era un risipit, C. Stere era un concentrat; primul de o irascibilă 
vanitate, al doilea de un nemăsurat orgoliu. Romantismul istoric al lui 
N. Iorga se opunea realismului sociologic al lui Stere; primul idealiza bo- 
ierimea, convins că s-ar putea realiza un fel de democraţie patriarhală în 
care țărănimea și proprietarii ar fi putut să găsească o formulă de înfrățire 
socială, al doilea vedea de-a lungul istoriei lupta de clasă. N. Iorga iubea 
consacrările oficiale, lui Stere îi erau indiferente. Primul era naţionalist în 
sensul tradiționalist, al doilea era poporanist revoluţionar”. 


Doi oameni ca doi poli cu aceeași încărcătură magnetică se respingeau și 
nu era cea mai bună soluţie pentru România Mare care avea nevoie de 
personalități care să consolideze legăturile dintre provinciile unite după 
1918. 


Academicianul Iorgu Iordan a fost studentul celor doi mari profesori. Im- 
presiile lui despre cele două mari personalităţi ale culturii române le-a măr- 
turisit în mai multe rânduri, dar am găsit că portretizarea cea mai reușită 
a fost făcută în volumul întâi de Memorii (vol. I, București, 1976, p. 210- 
212): „Cel mai mult gustam, în toate sensurile, discursurile lui N. Iorga şi 
C. Stere, aceste personalităţi uriașe ale vieţii noastre publice de atunci, atât 
de deosebite între ele. Îmi plăcea, ba chiar mă emoționa adesea, nu numai 
ce spuneau, ci şi cum spuneau. Eram pe deplin, convins, în cazul amându- 
rora, de perfecta lor bună-credinţă, ca şi de intenţiile lor privite din punctul 
de vedere al intereselor generale. Bineînțeles, adeziune politică totală mani- 
festam numai faţă de directorul „Vieţii Românești”, N. Iorga, ale cărui senti- 


NICOLAE IORGA - 150 EJ 


mente pentru clasa țărănească erau la fel de puternice, îmi era mai străin ca 
concepție, fireşte, aceasta și din cauza xenofobiei sale care îmbrăca uneori 
forme antisemite. Semăna cu C. Stere prin etosul și patosul cuvântărilor 
sale, puse, la fiecare, în slujba unor idei diferite, adesea foarte mult, de la unul 
la altul. Satisfacţia mea ca ascultător al discursurilor lor era identică în cazul 
amândurora în ce priveşte latura pur umană. Cât despre conţinutul, atât te- 
oretic, cât și practic, preferințele mele mergeau hotărât spre C. Stere, pe care 
îl cunoșteam și ca profesor, cum am arătat în altă parte. 


O cuvântare a lui N. Iorga extraordinar de impresionantă tocmai prin 
aspectul ei, într-un anumit sens, strict uman, a fost aceea de la sfârșitul 
anului 1911, ținută la Iași, într-o sală nu prea spațioasă, în legătură cu ale- 
gerile pentru Parlament. În legislatura abia terminată el fusese deputat 
al Colegiului II de Iași. Acum își pusese candidatura la același colegiu şi 
solicita voturile alegătorilor. În ciuda modului exemplar în care își înde- 
plinise mandatul — mai cu seamă apărând interesele țăranilor, deși nu-i 
reprezenta, formal, pe aceştia, și criticând violent abuzurile, nedreptăţile 
etc. —, simţea că pierduse mult din popularitate. (Iată un concept, cum se 
spune foarte des astăzi, extrem de labil în ce priveşte elementele lui alcă- 
tuitoare şi mai cu seamă felul cum sunt ele „văzute” de oameni.) Tot dis- 
cursul lui, care a durat circa două ore, a avut drept temă deosebirea dintre 
un candidat ca el şi candidaţii obişnuiţi ai partidelor politice. Laitmoti- 
vul era acesta: nu mă votaţi pe mine, pentru că sunt om cinstit, vreau 
binele poporului, îmi iubesc țara și dovedesc toate acestea prin munca și 
acțiunile mele etc., etc. Votaţi pe şarlatani, pe hoţi, pe profitorii de toate 
speciile, cărora puţin le pasă de interesele obşteşti, care se gândesc numai 
la ale lor, personale, familiale și de grup etc., etc. Toate aceste spuse cu 
patosul lui bine cunoscut, care, de astă dată, a atins, cu siguranţă, culmea 
cea mai de sus, m-au ţinut atent și interesat cum cred că n-am mai fost 
niciodată, înainte sau după aceea. 


L-am ascultat și pe C. Stere, orator politic, şi tot la întruniri organizate cu 
ocazia alegerilor legislative. Ca și la Iorga, deosebirea dintre un discurs 
electoral și o lecţie era, în general, neinsemnată, afară, bineînțeles, de cri- 
ticile mai mult ori mai puţin personale, la adresa candidaţilor partidului 
opus, deși astfel de atitudini, manifestate verbal în alt ton și, desigur, în 
alți termeni, nu lipseau nici la unul, nici la celălalt în lecţiile sau studiile 
lor științifice. Asemănarea aceasta, aparent surprinzătoare, căci N. Iorga și 

C. Stere se găseau la antipod unul față de altul, mi-o explic eu prin profun- 
da lor seriozitate, prin participarea lor totală, atât intelectuală, cât și afecti- 
vă, la punerea și analiza problemelor, indiferent de natura acestora. Amân- 
doi corespundeau pe deplin definiției celebre (şi foarte juste, după părerea 
mea) dată de Quintilan oratorului: vir bonus, dicendi peritus (om bun şi la 
fel de bun vorbitor), cu accentul (pus tot de mine) pe partea întâi a acestei 
formule lapidare. La C. Stere îmi plăcea enorm -— nu sunt un amator de 
paradoxuri — o anumită dificultate în exprimare. Găsea sau făcea impresia 
că găseşte greu cuvintele cele mai potrivite pentru ideile sale. Eu vedeam 
în asta efectul procesului de elaborare a cuvântării sale, efortul depus de 
un gânditor autentic, care oricât de clară ar avea în minte problema supusă 
analizei, o vede mereu sub formă de proces, de lucru care se dezvoltă, se 
amplifică pas cu pas. La un orator ca Take Ionescu (dar nu numai la el), a 
cărui cursivitate în expunere îmi trezea înainte imaginea unei guri de apă 
deschise, aveam impresia că și-a învăţat discursul pe de rost şi de aceea nu 
schimbă o iotă din el debitându-l sau că o deprindere îndelungată de a vor- 
bi, de fiecare dată mult și foarte mult, l-a transformat într-un soi de auto- 
mat. C. Stere avea dificultăți şi de natură lingvistică, determinate de faptul 
că-şi făcuse studiile în limba rusă. Omul gândea, gândea pe loc, dacă mă 
pot exprima astfel, în sensul că nu gândise o dată pentru totdeauna acasă 
ceea ce intenţiona să spună ascultătorilor săi, ci continua să gândească, să 
re-gândească în cursul expunerii’. 


Tactici și strategii contrarii în abordarea problemelor realității cotidiene. 
Scopuri nobile, dar drumurile care duc spre ele sunt absolut opuse. 


Aceste portretizări au un punct comun, deosebirea fundamentală a 
caracterelor celor doi titani. Imposibil, probabil, de găsit punctul de 
tangenţă care i-ar fi unit și le-ar fi conjugat eforturile. 


Am putea exemplifica multe calități ale celor doi, care, dacă ar fi mers în 
același pas, ar fi putut face minuni. 


E greu de spus și greu de crezut, dar cert este faptul cât de eficient și bene- 
fic ar fi fost pentru destinul României dacă aceşti doi titani nu s-ar fi con- 
fruntat pe parcursul vieţii lor, ci ar fi colaborat în numele şi pentru binele 
țării şi totul ar fi fost exact așa cum a fost fixat pe Aleea Personalităţilor de 
la Muzeul „Constantin Stere” de la Bucov (Prahova), unde cei doi stau 
alături... în Eternitate. 

Note I 


1 Nota de la p. 294, a istoricului Ion Bulei, unul dintre cei trei autori care au scris note la 
această ediție: „Nu neapărat numai din cauza prezentări critice a cărții Istoria poporului 
român în «Viața Românească» erau încordate relațiile dintre C. Stere și N. Iorga, desi- 
gur. Între cei doi era o întreagă diferență de fel de a gândi, de mentalități, de caracter. 
Pentru Iorga, Stere era în acești ani «profetul basarabo-ieșean al poporanismului», care 
îşi lăfăia ciocoieşte, cu apucături de parvenit îmbătat de sine, în insomnia savantă şi filo- 
zofică înaintea cârdului de admiratori câștigați, meduzați şi zăpăciți” (N. Iorga, O luptă 
literară, ediţia Valeriu şi Sanda Râpeanu, Bucureşti, Minerva, 1979, p. 370). 

Revista „Viaţa Românească” îi apărea ca un organ de luptă politică și socială în haina de 
împrumut a unei literaturi oarecum „subvenționate” (aluzie la faptul că „Viaţa Româ- 
nească” editată cu sprijinul liberalilor, direct al lui 1.I.C. Brătianu, este prima publicație 
din România care-şi remunera colaboratorii). Între „Semănătorul” și „Viaţa Româneas- 
că” sunt de la început deosebiri ideologice. Pentru tradiționalism, al cărei reprezentant 
era şi „Semănătorul”, ţăranul de admirat era, cum spunea G. Ibrăileanu, „ţăranul patriar- 
hal ca o rămăşiţă a vremurilor lui Mihai şi Ștefan”. Se idealiza acest țăran tocmai pentru 
că era atât de rămas în urmă, cu totul în afară de viaţa civilizată europeană. „Viaţa Ro- 
mânească” vedea în țăran altceva: „Țăranul social, țăranul sărac, țăranul care are nevoie 
de reforme, de ridicare, de transformare. Iar această transformare presupunea totala oc- 
cidentalizare a țării, distrugerea pe de-a-ntregul a formelor vechi” (G. Ibrăileanu, După 
27 de ani. În: „Viaţa românească”, nr. 25, 1933, nr. 1-2, p. 5). Exagerare, desigur, care 
atribuie poporanismului mult mai mult decât intenţionase. Antipatia lui Iorga față de 
Stere pleacă de la cauze ideologice. Și ea nu va înceta să crească mai cu seamă în anii 
Primului Război Mondial când motivelor ideologice li se adaugă cele politice.), al cărei 
director era, o lungă dare de seamă despre Istoria poporului român a lui Iorga, apărută 
în Germania, în limba germană (În notă, p. 294, Ion Bulei consemnează: „Cartea lui 
N. Iorga Geschichte des Românischen Volkes im Rahmen seiner Staatsbildungen apare în 
două volume, în august 190$, în editura Friedrich Andreas Perthes din Gotha și este o 
sinteză remarcabilă, republicată în 1987, sub îngrijirea Georgetei Penelea”). Recenzia 
era foarte minuțioasă şi pe alocuri tăioasă la adresa autorului. Concluzia era totuși că 
Iorga este cel mai mare istoric român, iar cartea, cu toate greșelile pe care le conţine și pe 
care nu le poate trece cu vederea un recenzent, rămâne o carte de bază. 

lon HAINES 


| Nicolae Iorga - jurnalist 


I.H. - doctor în filologie, 

poet, prozator, critic şi istoric 
literar, eseist. A studiat la 
Institutul de Artă Teatrală 

și Cinematografică din 
București, Secţia regie, și la 
Universitatea din București, 
Facultatea de Filologie. 
Semnează zece volume de 
versuri, două romane, cărți 
de critică și istorie literară, din 
domeniul teoriei comunicării 
şi al mass-media. A publicat 
în revistele „Scrisul românesc”, 
„Literatorul',„ Contemporanul”, 
„Destine literare” etc. poezie, 
articole şi studii, eseuri din 
domeniul literaturii române, 
al teoriei comunicării și al 
mass-media. 
Membru al Colectivului 

de redacţie al revistei 
„Bucureștiul literar și artistic”; 
membru al Uniunii Ziariştilor 
Profesioniști din România. 


Un uomo universale, de formaţie enciclopedi- 
că, Nicolae Iorga a fost o personalitate titani- 
că, manifestată în diverse domenii, aducând 
în fiecare strălucirea geniului său. 


Cel mai mare istoric al românilor a debutat în 
presă la 14 ani, în ziarul „Românul” (1885). 
În tinereţe, a colaborat la „Contemporanul”, 
„Lupta”, „Convorbiri literare”, „Epoca”, la „Ro- 
mânia jună”, „L independence roumaine” şi 
„Sămănătorul', revistă al cărei ideolog devi- 
ne din 1903. (Revista fusese înființată în dec. 
1901 de către George Coşbuc și Al. Vlahuţă). 
Iorga susține necesitatea întoarcerii la trecut, 
înfrățirea tuturor românilor, împroprietărirea 
ţăranilor, culturalizarea lor. 


În jurul revistei „Sămănătorul! al ideilor lui 
Iorga, s-a format un întreg curent, sămănăto- 
rismul, un curent controversat, care, din pă- 
cate, a creat o confuzie a valorilor, între etic şi 
estetic, subordonând esteticul factorului cul- 
tural. Nicolae Iorga milita pentru o literatură 
cu substrat etic, scriitorul trebuia să aibă idei 
sănătoase, cum ar fi credinţa în neam, dragos- 
tea față de țăran și sat, faţă de obiceiurile și lu- 
mea acestuia, față de limba strămoşească şi un 
trecut glorios. De aici, egalizarea creatorilor. 
Alături de Sadoveanu, Hogaș, Arghezi, Ga- 
laction, Rebreanu, Bacovia îi pune pe Vasile 

Pop, S. Vărlan, Constanța Hodoș, Teodor Cercel, Ion Adam etc. Cultul 
pentru trecutul cultural, istoric şi eroic al poporului nostru a însemnat 
și un revers negativ, idealizarea lui. Din același motiv, nu a apreciat la 
valoarea lor scriitori ca Rebreanu sau Arghezi. 


Iorga milita pentru culturalizarea țăranilor, pentru înfrățirea tuturor 
românilor, împotriva oricăror influenţe străine în cultura română. 


Literatura sămănătoristă va prelua aceste idei. Sămănătorismul este 
mai curând o mişcare de idei social-politice şi culturale și mai puţin un 
curent literar. Constantin Ciopraga îl socotește un „neo romantism li- 
ric, paseist şi sentimental”, mai curând o stare de spirit, concretizată în 
câteva tendinţe, făcând din apologia ţăranului, a naturii și a trecutului 
principalele direcții de acțiune. 


Proza sămănătorismului se caracterizează prin prezenţa unei tipologii 
boierești, „boierul de neam”, a satului patriarhal, icoană vie a trecutu- 
lui, în comparaţie cu orașul modern, decăzut. 

) 5 3 ) 


Poezia evidenţiază aceeaşi antiteză sat-oraș, tema dezrădăcină- 
rii, a inadaptabilităţii, satul patriarhal, văzut idilic, chiar şi la Goga, 
St. O. Iosif etc. 


Scriitorii reprezentativi pentru ideologia sămănătoristă inițiată de 
Nicolae Iorga: C. Sandu-Aldea, Emil Gârleanu, Ion Gorun, loan 
Ciocârlan, loan Adam, Vasile Pop, Maria Cunţan, Şt. O. Iosif, Corneliu 
Moldovan, D. Nanu şi chiar Octavian Goga și Mihail Sadoveanu, care 
cunosc influența sămănătoristă, de care, mai târziu, se detașează. 


În general, literatura sămănătoristă este o literatură minoră. E. Lovi- 
nescu avea dreptate să vorbească despre ea ca despre „cimitirul litera- 
turii române”. 


Ca jurnalist, Nicolae Iorga se definește cel mai bine în galeria de por- 
trete şi evocări Oameni cari au fost, „galerie unică în istoria literaturii 
române”, „operă de moralist şi de artist”, „o operă monumentală a lite- 
raturii române” (Valeriu Râpeanu, prefață la cele trei volume publicate 
de Editura Porto-Franco, Galaţi, 1991). 


În 1934, a început tipărirea seriei în patru volume, la Editura Fundaţiei 
pentru literatură și artă „Regele Carol II”. Volumul I (mai 1911) cu- 

prindea 122 de portrete, vol. II (1935) cuprindea 170 portrete, vol. 
III (1936) — 243 portrete, vol. IV (1939) — 155 portrete; total 690 
portrete. Primele sunt publicate în 1903. „Aceste portrete-necrologuri 
și articole cu caracter aniversar reprezintă cea mai amplă, cea mai pro- 
fundă şi cea mai organică meditaţie asupra morţii din câte s-au scris în 
cultura noastră”, spune Valeriu Râpeanu în aceeași prefață. 


Portretele definesc concepţia lui Iorga asupra sensului vieții, asupra 
căilor prin care s-a realizat un destin uman. Autorul reînvie nu nu- 
mai etapele unei vieţi, ci modul în care această viață s-a împlinit în lu- 
mea din care personajul s-a născut și a trăit. Portretele nu sunt elogii 
convenționale, de circumstanță, de laudă ocazional, ci o privire pro- 
fundă asupra vieţii unor oameni de valoare sau anonimi, care au trăit 
cu sentimentul datoriei împlinite. 


Viaţa trebuie să fie continuă afirmare, faptă, acesta este mesajul lui Ni- 
colae Iorga din Oameni cari au fost. 


Autorul a reînviat figurile legendare ale istoriei care au muncit pen- 
tru binele obștii. Iorga evidenţiază legătura dintre muncă, idealurile și 
necesitățile progresului social, moral și intelectual ale țării. El a apre- 
ciat viaţa de modestă muncă, pe cei care au fost o expresie a nevoi- 
lor neamului. Portretele reprezintă adevărate radiografii spirituale. El 
aduce un elogiu eroilor care s-au jertfit pentru apărarea patriei în Pri- 
mul Război Mondial, conducători de oști, ofițeri sau simpli soldaţi sau 
unor personalități — scriitori, savanţi, profesori, arhitecţi, artiști. 


La Iorga, totul se subsumează unui sistem de valori, unui ideal înalt, 
care așază în centru poporul şi Patria. Așa îi vede el pe Mihai Viteazul, 
pe Aurel Vlaicu, pe Hasdeu, pe Gheorghe Bariț, pe Iosif Vulcan, pe 
Titu Maiorescu, Știrbei Vodă, Andrei Şaguna, Odobescu, Alecsandri, 
Kogălniceanu, Tolstoi, Ion Ghica, Nicolae Densusianu, Spiru Haret, 
Ion Mincu, I. L. Caragiale, Eminescu, regina Elisabeta, generalul Dra- 
galina, G. Coşbuc, Delavrancea, Al. I. Cuza, Elena Cuza, Dr. Carol Da- 
villa, Anton Pann, Ion Creangă, „țăranul nostru naţional și învățătorul 
nostru naţional”, Nicolae Grigorescu, Carol I etc. 


Iorga a relatat despre trecerea din viață a unui număr însemnat de oa- 
meni mari şi mici, români, dar și străini. E o adevărată istorie contem- 
porană. Peste tot se vede moralistul Iorga. Pentru el, utilitatea socială 

este criteriu al judecății de valoare. Autorul face şi portretul fizic al ce- 
lui evocat, şi portretul moral. 


Profesorul Mihai Berza definește câteva procedee folosite de Iorga în 
realizarea portretelor sale: 


a) definirea prin negaţie a personajului. Exemplu, „EI n-a fost, ca unii 
episcopi şi mitropoliți ardeleni, o întrupare a neamului nostru, în ne- 
voile şi speranţele lui, şi n-a luptat în rândurile mirenilor sau în fruntea 
lor pentru învierea și neatârnarea ţării şi a poporului său. N-a fost un 
om al războiului, care cucerește și mântuie, și duşmanii noștri nu s-au 
temut înaintea lui”; 


b) Caracterizarea prin opoziție: „Alţii au discutat, el a afirmat. Alţii au 
negociat, el a pretins. Alţii s-au supus, el dârz a rămas împotriva sorții” ; 


c) Personalizarea morții după natura însăşi a destinului căruia îi pune 
capăt: „Și când, în apropierea celor 80 de ani, îngerul morții a venit, 
el n-avea nici o cruzime în față, cum n-avusese nici o pripă în zbor: el 
sprijini pasul bătrânului care-l aștepta de mult şi care-i era, acum, recu- 
noscător pentru îndemnul făcut spre odihnă”; 


d) Transformarea în simbol a personajului. Exemplu: imaginea zboru- 
rilor lui Aurel Vlaicu, prin ridicarea acțiunii la valoare de simbol şi prin 
trăirea acestui simbol de mulțimile însetate de libertate: „Și când l-au 
văzut acolo, tăind undele văzduhului luminos, frângând împotrivirile 
vântului, întrecând negurile, neamul lui întreg, toți acei iobagi de ieri, 
setoși de libertate, de lumină, de neatârnare, i s-au închinat nu numai 
ca unui fiu iubit, mai isteţ şi mai viteaz decât ceilalți, ci ca unui vestitor, 
ca unui simbol”. 


În aceste portrete, Nicolae Iorga foloseşte toate mijloacele artistului: 
comparaţia, metafora, hiperbola, epitetul, jocul de cuvinte. Tudor Via- 
nu avea dreptate: „O pagină de-a lui Nicolae Iorga este un lucru absolut 
individual, imposibil de a fi confundat cu produsul unei alte pene”. Sau: 
„Portretul omului fizic și moral alcătuieşte unul din sectoarele cele mai 
glorioase ale artei scriitoriceşti a lui Iorga” (Tudor Vianu). 


Nicolae Iorga a fost un mare gazetar. Om al vremii sale, el a fost o 
conștiință trează, un luptător pentru dreptate socială, libertate, adevăr, 
care a supus societatea românească a acelui timp unui aspru rechizi- 

toriu. În perioada anilor 1906-1907, perioada răscoalelor țărănești, 
înăbușite în sânge, Iorga acuză clasele dominante de crimă și cere am- 
nistierea țăranilor răsculați. Titluri ca Ascundeţi țăranii!, Cain, Cain, ce 
ai făcut cu fratele tău, Avel! vorbesc de la sine. 


Între săraci și bogaţi, între țărani și boieri este, în ciuda opiniilor lui 
Iorga de înfrățire socială, o mare prăpastie. 


În perioada Primului Război Mondial, critica socială din articolele lui 
Iorga este vehementă. Un pamflet ca Lupii este reprezentativ. Metafo- 
ric, lupul este ființa hidoasă, care se hrăneşte cu pâinea luată de la gura 
săracilor, care-și înzestrează vizuina „cu bucăţi rupte din trupul însân- 
gerat al fratelui și tovarăşului său” Aluzia este clară: „Prin mulțime tre- 
ce automobilul, sania de lux a lupului”. Finalul reprezintă o amenințare, 
un avertisment: „Va veni primăvara şi se vor deschide cărările. Îi vom 
urmări măcar atunci până acolo, în fundul culcușului. Și vor plăti!” 


Un alt pamflet, foarte puternic, este tot o amenințare la adresa „pro- 
tipendadei putrede” a unei „burghezii de avocaţi. Titlul pamfletului 
spune totul: Stâmpărați-vă! 


Iată tonul pamfletului: „V-aţi mâncat între voi ca niște câni, ca niște 
fiare. Pentru glorie, pentru câștig, pentru ambiţii de leneși și capricii 
de femei” (1915). Iată ce le reproşează marele ziarist: „Nu i-aţi putut 
da pământ ţăranului. Nu i-aţi putut da şcoală poporului. Nu i-aţi putut 
da administraţia interesului public. Nu i-aţi putut da politica naţională 
statului. Nu i-aţi putut da armata idealului”. 


În perioada anilor 1939-1940, ani de criză profundă a Europei şi a 
României, Iorga avertizează asupra primejdiei hitleriste și primejdiei 
legionare. Gazetarul publică în „Neamul Românesc”, „Neamul Româ- 

nesc pentru popor” și „Cuget clar” tablete zilnice, adevărate „poeme în 
proză ale durerii”. 


Iorga condamnă ororile războiului. 


În septembrie 1940, după Dictatul de la Viena, Iorga publică tableta 
Drumet în calea lupilor, de un patetism dramatic impresionant. Gaze- 
tarul însuși este un „drumeţ în calea lupilor”, care „s-ar fi luptat cu un 
singur dușman, cât era de tare, dar el era prins din toate părțile”. 

Așa se și explică sfârşitul tragic al marelui savant, ucis mișelește de legi- 
onarii din Garda de Fier, la 27 noiembrie 1940, în localitatea Strejnic, 
Prahova. 


Premonitoriu, marele istoric scrisese celebra poezie Brad bătrân: „Au 


=» 


fost tăind un brad bătrân / Fiindcă făcea prea multă umbră”. 


Vasta lui Operă, unică în peisajul culturii românești şi universale, rămâ- 
ne o inestimabilă comoară, pentru noi și pentru generaţiile următoare. 

„Fratele păgân” al romanității 

La Teatrul Naţional din București, în seara de 
vineri 19 aprilie 1929, totul era pregătit pen- 
tru prezentarea unui spectacol fastuos: drama 
Fratele păgân a distinsului savant şi om poli- 
valent cultural Nicolae Iorga, în regia nu mai 
puţin cunoscutului om de teatru Constantin 
Nottara şi într-o distribuţie de zile mari, în 
frunte cu actorii Bulfinski şi Calboreanu. 


Ziarul „Ordinea” (II, nr. 107, 1929) nu pierde 
ocazia și prezintă viitoarea premieră în chiar 
numărul de dimineaţă, cu portretele celor doi 
protagonişti: autorul, Nicolae Iorga (la a ze- 
cea piesă pusă în scena) şi regizorul, C. No- 
ttara, ca în numărul de seară al zilei următoare 
(II, nr. 108, 1929), să reproducă, înglobând 
portretele actorilor menţionaţi, o cronica 
dramatică entuziastă, ambele înscrisuri fiind 
anonime, ascunzând pe cel ce le scrisese, re- 
spectiv pe Directorul-Proprietar al publicaţiei 
- Mihail Burileanu (1888-1930), tatăl avo- 
catei Rodica Burileanu, viitoarea soţie (din 
1936) a nu mai puţin viitor celebru scriitor 
bilingv român-francez și dramaturg — Eugen 
Ionescu. 


Reproducem, în continuare, cele două texte 
citate, cu precizarea că, peste ani, Nicolae Ior- 
ga va împărtăși în alt mod finalul vieții sale, 

la 27 noiembrie 1940, asemănător întrucâtva cu cel al eroului dramei 
în discuție, unul fiind înlăturat din viața civilă a societății române prin 
călugărire, celălalt, autorul, fiind ucis şi mutilat (ca o presimţire!). 


I. „Fratele păgân” la Teatrul Național 


Astăseară Teatrul Național reprezintă pentru prima oara noua piesa a 
d-lui N. Iorga „Fratele păgân” 

Marele nostru învățat, quintezenţa inteligenții și capacității rasei noas- 
tre, ne dă şi de astă dată dovada puterei lui de muncă în toate domeniile 
de cultură. 


Lucrările sale dramatice, departe de causeriile teatrale ce gâdila cu- 
conetul nostru, totdeauna deasupra motivelor mărunte de intrigă și 
amor, tind, pe lângă opera de propagandă cu adevărat culturală sa ne 
arate în motive de artă, desfăşurările sufleteşti ale neamului nostru în 
ceeace a avut el mai caracteristic. 


Animate de intuiţia marelui istoric şi aprinse în lumina vâlvătăilor de 
foc intern cum numai d. lorga e în stare a încălzi scrisul, piesele d-sale 
de teatru sunt pentru publicul românesc clipe de adevărate reculegeri 
din viaţa de toate zilele. 


„Fratele păgân” e o evocare istorica de idei, fapte şi oameni, prinsă în 
angrenajul unei scheme teatrale dintre cele mai reușite. 


O bună interpretare îi va asigura un meritat succes pe prima noastră 
scenă, D-nii Nottara, Bulfinschy, Calboreanu, Pop Marțian, Atanasescu 
etc. și d-na Sorana Ţopa, Maria Mohor, deţin rolurile principale. 


Piesa e pusa în scenă cu mult fast și înțelegere de d. Nottara. 


II. Teatrul Naţional: „Fratele păgân” 
- cinci acte de d. N. Iorga 


Nu contestăm că pentru mulţi, sau poate chiar pentru cei mai mulți, 
lucrările dramatice ale domnului N. Iorga nu prezintă atracția unui 
spectacol obişnuit de teatru. 


Întâi fiindcă marele nostru învățat nu se ocupă în teatru de ceeace cer pre- 
tenţiile unui public ce caută în teatru delectori sau leitmotivuri din viaţa de 
toate zilele pe care doar sforăriile autorului le schimbă mișcările, forme- 
le păstrându-se mereu veşnic aceleași și al doilea, pentru că teatrul d-sale 
pornit spre desăvârşirea unei idei de cele mai multe ori cu caracter cultural 
neglijează așa zisa lege a lucrărilor dramatice, prin definiţie, inflexibile. 


Astfel, teatrul domnului Iorga prezintă totdeauna o atmosferă grea de 
suflete reprezentate cerebral nu într-un conflict de logica teatrală, ci 

“CRONICA DRAMATICA 


Teatrul National: „e i „Fratele pisan“ 

din acea mişcare impusă de necesitățile unei veridice realități istorice 
pe care o evoacă autorul nu pentru teatru propriu zis, ci pentru reînvi- 
erea unui fapt ce-a durat un conflict oarecare. 


Din acest punct de vedere teatrul domnului Iorga e sortit a place mai 
mult tineretului pornit pe calea inițierilor și acelora ce găsesc în el pri- 
lej de desfătare intelectuală. 


„Fratele păgân” e o dramă istorică. Fără denaturări, fără prea multă po- 
J 
doaba a poetizărei şi fără voite „culmi” în desfășurare. 

Acţiunea se petrece sub domnia lui Radu-Vodă. Poporul mai este sub 
imperiul amintirii lăsate de Mihnea-Vodă, om iubit de ţară, care la sfâr- 
şitul vieții a trebuit să facă sacrificiul de a trece la mahomedanism, pen- 
tru a scăpa țara de urgia turcească. 


Odată cu el a devenit păgân și unul din copiii lui, Ibrahim. În timpul 
domniei fratelui său, Radu-Vodă, Ibrahim se refugiază la curtea aces- 
tuia, dar boierii nu pot suferi ca un „păgân” sa fie de o seamă cu dânșii. 
Conflictul ajunge la culme când Ibrahim se îndrăgosteşte de fiica vor- 
nicului Udrea, Grăpina. Domnitorul cere sfatul boierilor, dacă iubind 
o româncă el nu are dreptul să treacă din nou la creștinism. Toți îl bă- 
nue pe Ibrahim de rea credință și că nu urmăreşte decât măriri şi Vodă 
e silit să respingă cererea fratelui, iar împrejurarea că fata lui Udrea e 
surprinsă în urma acestor hotărâri în casa lui, îl sileşte să plece urmărit, 
şi ajungând hărțuit la un schit să se călugărească, soluţie la care a ajuns 
şi credincioasa lui Grăpina. 


Pe această canava, d. Iorga brodează. Ca în față unei baghete magice ne 
apar aidoma timpurilor secolului al 17-lea cu negustorimea sârguitoa- 
re, cu boierit dintr-o bucată, care nu înţeleg să glumească cu cele sfinte 
şi cu Domnul, neînțeles de mulțime, dar care în clipele grele știe să se 
învingă pe sine. 


Conflictul dramatic isbucneșşte puternic și patetic. Destinul a făcut din- 
tr-un creştin un mahomedan, fără voia lui, ci din voia tatălui silit de îm- 
prejurări. D. Iorga ne silește simpatia față de acest om pe care îl isbește 
fatalitatea în toate chipurile. Dumnezeul strămoșilor îl cheamă la icoa- 
nele creștinești, dragostea pământului părinţilor îl aduce pe meleagu- 
rile alor lui, iar dragostea lui se îndreaptă către o creştină. Dar oamenii 
sunt toţi contra lui şi el trebuie să ispăşească o vină pe care nu o are. 


De asemenea persoana lui Vodă e zugrăvită puternic. Înconjurat de 
boierii care nu-l înţeleg și de curtenii lingușitori, el găsește în sine în- 
ţelepciunea și puterea ca doar de dragul fratelui inimos de spartă, să nu 
împingă ţara într-un război cu turcii. 


Fata lui Udrea dovedeşte virtuțile neamului, prin înțelegere, milă și sa- 
crificiu. 


Boierii şi negustorii sunt desenaţi în contururi precise, iar bunii 
călugări redau cu prisosință atmosfera de pace și reculegere a schitului. 


NICOLAE IORGA - 150 ETER 


Acţiunea bine închegată interesează din capul locului și ajunge la un 
punct culminant în actul al treilea, la sfatul domnesc, în care se hotă- 
răște soarta lui Ibrahim. 


Dialogul este condus cu îndemânare și menţine tot timpul vie atmo- 
sfera piesii. 

Decorurile evocatoare. În deosebi impresionant iatacul fetelor, aplau- 
dat la scenă deschisă de un public încântat. 

După fiecare act publicul a aplaudat îndelung autorul care a mulțumit 


dintro loje. 


Interpretarea reprezentată prin d-nii: Calboreanu, Bulfinsky, Pop Mar- 
tian, Nottara etc., şi d-nele Sorana Ţopa şi Maria Mohor s'a achitat con- 
ştiincios. 


În deosebi a jucat cu căldură și convingere d. Bulfinsky în rolul Radu- 
Vodă, şi Calboreanu în rolul lui Ibrahim. 


Decorurile pline de atmosferă şi evocatoare. 

Sanda-Maria ARDELEANU 


Alexandrina IONIȚĂ 


Problematica de editare 
a operei lui Nicolae Iorga 


S-M. A. — dr. prof. univ., 
coordonator al Masteratului 
internaţional francofon cu 
dublă diplomă Teoria şi 
practica traducerii, USV-USM. 
Semnează importante lucrări 


de lingvistică publicate în 
țară și peste hotare. 


nU A 

AJ. - dr, bibliolog și editor. 
Semnează volumele: Studii 
de bibliologie și Carte franceză 
în Moldova pana la 1859 

(2 vol), precum și zeci de 
articole de bibliologie. 


Creator al unei opere multilaterale, mai 
ales istorice, dar şi literare (tratate, criti- 
că literară, descrieri de călătorie, memorii, 
biografii, amintiri și evocări, necrologuri, 
corespondenţă etc.), pe care nu reușești să o 
parcurgi într-o viață dedicată exclusiv lecturii, 
publicată în limbile de circulaţie ale vremii, 
apropiate inimii sale, Nicolae Iorga este de 
departe, din punctul de vedere al cunoașterii 
creaţiei sale, cel mai oropsit dintre toţi scriito- 
rii români. 

După publicarea zecilor de tomuri de docu- 
mente istorice, de cărți şi articole, în țară şi în 
străinătate, încât ajunsese chiar el să sublinie- 
ze amar că e mai apreciat în afară decât înlăun- 
trul țării, după intrarea în Academia Română 
— şi ea subiect cu aleasă cântare, relație demnă 
de cercetare detaliată, inclusiv ca studiu psi- 
ho-sociologic —, şi, mai ales, după ce numele 
său devenise sinonim cu însuşi spiritul savant, 
enciclopedic, cu autoritate profesională indis- 
cutabilă, cariera iorghiană a atins apogeul în 
anii 1920-1930, pentru ca, în ultima decadă 
a vieții, mai ales după 1937, să publice reluări 
şi, mai ales, memoriile fără de egal astăzi. Se 
recunoaşte în mod general că, dacă nu l-ar fi 

ucis legionarii, în noiembrie 1940, Antonescu nu ar fi făcut-o din pro- 
prie convingere (era, totuşi, de formaţie militară occidentală, ca absol- 
vent de Saint-Cyr cel puţin, dacă nu ca român filofrancez!), ori pentru 
salvgardarea imaginii sale externe, dacă nu din respect pentru patrio- 
tismul și munca savantului. Or, germanii nu ar fi dat, cel puţin nu în 
acel moment, un astfel de ordin teribil de impopular. Însă ar fi făcut-o 
regimul comunist de sorginte stalinistă, N. Iorga fiind înscris pe lista 
lor neagră şi pentru antiextremismul savantului, şi pentru formaţia sa 
„burgheză”, și pentru activitatea politică în Parlamentul interbelic, ce 
votase condamnarea PCR-ului, şi pentru necolaborarea sa, care sigur 
s-ar fi produs. 


Dispariţia fizică a savantului a determinat, paradoxal, nu un boom 
ştiinţific, aşa cum se produce, de obicei, în alte domenii creative. Nici 
biroul, nici celebrul lui baston, asemănat cu un toiag, nici măcar tocul 
de scris nu au fost scose la licitaţie și, în niciun caz, vreo carte mai veche. 
Măria Sa Istoria nu a dorit-o! Opera sa fizică a fost arsă pe ruguri, ima- 
ginea i-a fost înnegrită până la eliminare de acuzaţii nimicitoare, nume- 
le i-a fost condamnat la uitare, din ordin politic, pentru generaţiile care 
au studiat, în deceniile următoare, istorie, literatură, folclor etc. Vreme 
de jumătate de veac, „patriarhul istoriografiei româneşti” nu a avut voie 
de la stăpânire, nici prin scrisul său, nici prin metoda sa de cerceta- 
re ştiinţifică, nici măcar prin patriotismul, odinioară recunoscut peste 
mări şi țări (v. memoriul său către Mussolini, inclusiv cu documentație 
istorică italiană, când Ungaria a revendicat Transilvania) să viețuiască 
în cultura românească. Naționalismul şi antisemitismul, printre altele, 
i-au fost reproşate până la distrugerea sa. 


Zilele trecute, la Conferința Naţională Iorga după Iorga (28-30 mai 
2021), organizată de Muzeul Memorial „Nicolae Iorga” din Vălenii 
de Munte şi colaboratorii (acum, prima întrunire, aviz colegilor 
interesaţi!) am fost întrebată (L.A.), la aniversarea a 150 de ani de la 
naştere, de către un cercetător pe care îl admir mult: „Dacă ar fi tră- 
it, Iorga tot așa ar fi gândit?” N-am stat prea mult pe gânduri să afirm 
cu multă convingere că nu și-ar fi schimbat principiile în care a trăit o 
viaţă, cu plusurile şi cu minusurile aferente, căci — nu-i așa?, — fiecare 
dintre noi este produsul epocii în care s-a format și trăieşte, chiar dacă 
unii își mai schimbă părerile au ba. Nu cred că savantul și-ar fi negat 

afirmaţiile anterioare. Nu a făcut-o nici când, la diferență de zeci de 
ani, într-un fel descria Italia văzută la 1890 (v. Amintiri din Italia, ediţia 
Cristinei Ioniță), când aproape dădea cu barda criticând arta medieva- 
lă italiană pentru lipsa ei de viață („estatică”), şi cu totul altfel în anii 
1920-1930, când diletantismul se transformase în cunoaștere profun- 
dă, apreciere și iubire pentru ţara și oamenii ei (v. Poporul italian în 
trecut şi în prezent. Cinci conferinți sau Italia. Conferinţi, același editor). 
Doar și-a nuanţat opiniile, în ultimele două antologii de texte, lăsând 
să se înțeleagă un subtil regret pentru asprimea criticilor de junețe şi 
subliniind faptul că astăzi (atunci!) altfel ar scrie, dar după o temeinică 
informare. Nu a făcut-o nici sub amenințarea morţii, vreme de aproape 
10 ani, ci doar a sperat că temperamentul juvenil al „înfierbântaţilor” 
va fi domolit de maturizarea lor politică. Soarta însă l-a cruțat de „ex- 
perimentul Piteşti”. 


A plătit cu viaţa şi a plătit cu interzicerea operei sale, adică lucrul cel 
mai de preț pentru sine, a plătit cel mai scump preț posibil doar pen- 
tru că a avut neşansa de a îmbătrâni într-o epocă de profunde și radi- 
cale răsturnări de valori umane, cele mai nefaste din istoria omenirii. 
Autoarele articolului de faţă, studente fiind în anii 1970, la 30 de ani 
de la dispariţia savantului, nu i-au putut cunoaşte nici opera literară, 
nici pe cea istorică, bine încuiată în „fondul secret” de tragică amintire 
culturală românească și de dramatice lipsuri în formarea metodologică 
a intelectualităţii postbelice, dacă avem în vedere acest model cultural 
şi de cercetare științifică reprezentat de Nicolae Iorga. Contemporanii 
săi au ştiut, noi aflăm încă, după 100 de ani de la publicarea operei. 


În anii 1960, când unii încă mai credeau că ne tragem din slavi, după 
„generoasa amnistie” din 1964, doar opera literară iorghiană a înce- 
put să fie devoalată, cenzurată fiind (v. Pagini alese, ediţia M. Berza din 
1965), nicidecum publicată integral, căci elementele de patriotism nu 
trebuiau expuse cititorului. Nu încă! Istoria Românilor începe să fie 
editată abia în 1988, prin contribuţia unor istorici de temeinic presti- 
giu, şi au trebuit aproape douăzeci de ani pentru a fi finalizată. După 
anii 1990, nu puţine din operele sale au fost reeditate, astfel că se poa- 
te spune că acum, în anul 2021, trăim în plină epocă de redescoperire a 
personalităţii şi a operei celui mai mare istoric al românilor. S-a scris 
enorm despre autor, exegeza operei este în plin avânt, cu plusurile re- 

alizare de evoluţia științifică, desigur, și încă mai sunt multe lucruri de 
spus la fiecare întrunire cu acest subiect. 


Printre editorii români, care includ în patrimoniul lor opere iorghiene, 
se află Casa Editorială Demiurg, fondată în 1996, al cărui proiect de 
repunere în circulaţie a creaţiei iorghiene se grupează în jurul a două 
colecţii consistente: Intelectuali români de expresie franceză, coordo- 
nată de Sanda-Maria Ardeleanu, și Conferinţele lui N. Iorga, iniţiată de 
Alexandrina Ioniță, coordonată acum de Irina Croitoru. Fiecare din- 
tre cele două colecţii de sine stătătoare a ajuns la nr. 12, cu alte titluri 
aflate în lucru — despre care, desigur, încă nu putem vorbi —, și dacă 
la Conferințe... toate numerele aparţin autorului nostru, la Intelectuali 
români..., avem 9 titluri în 12 volume. Doar patru autori din colecție nu 
aparţin universului iorghian: Sanda-Maria Ardeleanu, Mariana Şovea, 
Liliana Cora Foşalău și Georges Bengesco. Bun înţeles, unele dintre 
cărțile semnate de N. Iorga au rămas hors serie: Istoria lui Ștefan cel Mare 
povestită neamului românesc, Amintiri din Italia, Istoria învățământului 
românesc şi Femeile în viața neamului nostru. Chipuri, datine, fapte, măr- 
turii. 

Portofoliul descris mai sus, de 25 de titluri în 28 de volume editate din 
opera literară și istorică a lui N. Iorga, este, fără îndoială, consistent și 
reprezentativ, şi poate ar fi fost şi mai amplu dacă nu am fi întâmpi- 
nat importante şi numeroase dificultăți, mai ales că acest act al editării, 
la început negat sau minimalizat în exterior, nu a fost rezultatul unei 
echipe numeroase, cu o varietate profesională sau lingvistică, echipa 
noastră funcționând doar cu patru devotați misiunii asumate până la 
pasiune: Sanda-Maria Ardeleanu, Alexandrina Ioniţă, Irina Croitoru 
şi Cristina Ioniță, şi beneficiind de colaborarea lui Mihai Ardeleanu. 


Reeditarea secvenţială, dar cu respectarea in integrum a operei iorghie- 
ne, — dacă este să fim foarte corecţi profesional, — a fost posibilă iniţial 
doar ca o tentativă de măsurare a posibilităţilor şi de identificare a li- 
mitelor (Istoria lui Ștefan cel Mare...), fără crearea unor perspective de- 
cât în momentul în care a fost cristalizat proiectul cultural Francofonia 
românească. Restitutio, sub patronajul Centrului de Cercetare Analiza 
Discursului (CADISS) de la Universitatea „Ştefan cel Mare” din 
Suceava și al Alianţei Civilizaţiilor ONU, cu subproiectul Intelectuali 
români de expresie franceză, amândouă asumate de Sanda Maria 

Ardeleanu. A fost momentul în care s-a constituit echipa, căreia i-au 
crescut treptat aripi, pentru readucerea în fața cititorului a unor cărți 
demult uitate, dar de valoare unică în cultura românească, și a unui 
fel de a gândi astăzi aproape necunoscut, dacă ne referim la cititorul 
nespecializat, la publicul larg, căruia i se adresa Nicolae Iorga, atunci 
când nu vorbea studenţilor. 


Se cuvine subliniată aserţiunea autorului — unul dintre crezurile sale de 
o viață —, că un mare profesor e mare nu prin mulțimea datelor trans- 
mise ascultătorului/ cititorului — atunci, ca și acum, se merge la enci- 
clopedie! —, ci prin felul în care stabileşte conexiuni între evenimente 
şi fenomene, le interpretează, dar, mai ales, prin felul în care ştie să ex- 
plice lucruri extrem de complicate într-un mod pe înţelesul tuturor. 
Or, Nicolae Iorga, mai mult de a fi un mare culegător și publicator de 
documente, prin zecile de tomuri, a fost un mare profesor prin tratate- 
le sale şi un conferenţiar deosebit de admirat, prin sutele de conferințe, 
de un public pe care ştia să-l entuziasmeze în primul rând pentru cauza 
românească, pentru includerea istoriei și culturii românești în istoria 
şi cultura universală, subliniind valorile naţionale, adeseori rămase ne- 
cunoscute şi neapreciate, ne spune el însuși. Este adevărat că adeseori 
începea conferințele adresându-se personalităților din auditoriu, însă 
tonul său cald și cuvântul său se adresează omului, nu specialistului, 
iar ascultătorii săi nu sunt numai studenţi, ci sunt foarte variaţi şi ca 
pregătire, și ca nivel cultural, însă, în final, toți au împărtășit mesajul și 
l-au răsplătit cu ovaţii adeseori menţionate în text. 


Dintre toate problemele de editare, această păstrare a autenticului ton 
şi stil iorghian a pus mari dificultăți. În fond, pe parcursul sutei de ani, 
care s-a derulat din vremea autorului până în vremea actualului cititor, 
limba a cunoscut evoluţii asupra căreia se cere, din partea editorului, o 
minimă, dar judicioasă intervenţie, iar scrierea contemporană nouă, cu 
rigorile ei specifice, nu vine, în niciun caz, să uşureze munca noastră. 
Pe de o parte, este știut că o virgulă poate schimba sensul propoziției, 
iar autorul nostru uza şi abuza de particulă, iar corectura textului era 
departe de a fi fost partea cea mai tare a autorului. Pe de altă parte, citi- 
torul actual însuși, comparând ediţiile, poate constata diferența de ca- 
litate a tiparului și intuieşte multe din dificultățile de natură lingvistică, 
pentru care rareori există reguli generale. Şi, pentru a sublinia aspectul 

în discuţie, am procedat la publicarea unor facsimile din original în pa- 
ralel cu textul edițiilor de față, respectul cititorului fiind de nelipsit în 
domeniul nostru. Asemeni actului de traducere, pentru care păstrarea 
autenticului, a specificului autorului, într-o varietate de nuanţe ling- 
vistice, este o chestiune de creaţie și de recreaţie, asemeni lui, deci, ni 
se pare actul de reeditare, la nivel de literă şi punctuație. Dintre toate 
titlurile iorghiene editate la Demiurg, cele mai mari probleme le-a pus 
Istoria literaturilor romanice în desvoltarea şi legăturile lor (3 vol.). Aşa 
cum se cuvine, s-a lucrat după ediţia princeps, — la fel ca toate celelalte 
reeditări, fără a se folosi vreo ediţie intermediară, posibil cenzurată po- 
litic sau chiar de editor —, reconstituindu-se textul prin culegere, text 
puternic alterat nu de trecerea timpului, ci de calitatea tiparului inițial; 
nu o dată, în cursul reeditărilor, am fost nevoiţi să notăm adeseori în 
subsol ilizibil în original. Dacă Alexandru Duţu, în 1968, şi-a asumat 
misiunea de a întregi textul lipsă din versurile citate în limbi neolatine, 
noi nu am făcut completări, nici aici, nici în altă parte, ci am redat în- 
tocmai textul, asumându-ne mențiunea. 


Pe de altă parte, întrucât corectura ediției princeps era, adeseori, în 
mare suferință, de pildă, având uneori nota de subsol explicată, dar 
lipsea menţiunea ei în text, am fost nevoite să-i găsim locul potrivit 
după conţinut şi să remediem, asumându-ne problema. Bineînţeles, 
multe alte corecturi, chiar nume de personaje istorice sau literare, ori 
de autori citați în forme diferite, ca să nu mai pomenim de textul pro- 
priu-zis, au fost remediate implicit, uniformizând cu forma general 
recunoscută. Deci, nu puţine au fost arogările legate de corectură de 
text, absentă sau incomplet realizată în ediția princeps. Pentru editările 
de la Demiurg, aspectele lingvistice au fost asumate de Sanda-Maria 
Ardeleanu, iar aspectele istorice, de Alexandrina Ioniță: ambele sun- 
tem de părere că nu e deloc imposibil să fie munca noastră imperfectă, 
dar perfectibilă, pentru eventuale ediții viitoare. 


Unele dintre operele lui Nicolae Iorga reeditate la Casa Editorială 
Demiurg din lași, expuse în anexa acestor rânduri, au fost deja re- 
publicate în deceniile precedente (Istoria lui Ștefan cel Mare (1966), 
Istoria literaturilor romanice... (1968), Istoria învățămîntului românesc 
(1971)), însă majoritatea se află la prima reeditare. În fond, oricare ci- 
titor se întreabă în mod firesc: Ce aduce nou reeditarea de la Demiurg? 

Este sau nu mai bună decât alta? De ce e mai bună? Ce aduce mai bun 
față de precedenta? Evident, trecem peste faptul că ediţiile princeps 
sunt extrem de greu de găsit și cu foarte mari probleme de lectură din 
cauza tiparul care și inițial era greu de citit. 


Să luăm, de pildă, prima reeditare a două cărţi foarte iubite de au- 
tor: Portretele Doamnelor române publicate de N. Iorga / Portraits des 
princesses roumaines publiés par N. Iorga şi Domnii români după portre- 
te şi fresce contemporane adunate şi publicate de președintele Comisiunii 
N. Iorga / Les princes roumains d'après des portraits et des fresques réu- 
nis et publiés par le president de la Commission N. Iorga (titlurile de la 
Demiurg) poate şi pentru că a vizitat mănăstirile Moldovei și Valahiei 
în cruciș şi în curmeziș, pentru a realiza aceste ediţii neegalate încă prin 
portretistică. 


Ediţia princeps a Doamnelor române era, din start, bilingvă, ceea ce 
s-a păstrat, cum era și normal, în singura reeditate de după 1937, însă 
aceasta a necesitat o nouă culegere a textelor (român și francez), cu 
efectuarea corecturilor absente inițial, după care s-a procedat la crearea 
indicelui general, care nu era în prima ediţie și care a dat un plus de 
valoare cărţii, crescută, la rândul ei, de calitatea de protocol, realizată la 
Demiurg. Partea a doua a cărţii reproduce în ediţie anastatică portre- 
tistica inițială. 

Pentru că Doamnele române a fost prima republicată din set, era o 
obligație de onoare să o întregim și ne-am oprit asupra Domnilor ro- 
mâni, singura reeditare după 1930, încercând să realizăm ceea ce s-ar 
putea numi „carte în oglindă”, așa cum a inspirat-o autorul. Pentru 
că ediția princeps era numai în românește, s-a procedat la traducerea 
textului în franceză (Sanda-Maria Ardeleanu), cu corecturile texte- 
lor, română şi franceză, iar Prefeţei autorului i-a fost realizat indicele 
general; a fost apoi anexată partea a doua, cu ilustraţia în formă ana- 
statică, și s-a realizat copertarea în catifea albastru regal, de proto- 
col, ca şi precedenta. Avem astfel o elegantă reeditare, un set de carte 
rară, de care cititorul, român sau francofon, se bucură și sub aspectul 
conţinutului, căci nu-l mai sufocă mulțimea personajelor istorice, — 
ele pot fi uşor identificate după indice —, și sub aspectul formei de o 
rară frumuseţe. 

Nu ne oprim asupra Istoriei învățământului românesc, pe care fie- 
care dascăl, poate şi fiecare elev mai vrednic ar trebui să o aibă în 
propria bibliotecă, dar insistăm să subliniem o ediție deosebit de 
reușită, în trei limbi (română, franceză şi germană), care întruneşte 
două texte iorghiene, Ce sunt și ce vor saşii din Ardeal şi Problema 
sașilor din Transilvania, scrise la mare diferență de timp, 1919 şi 
1936, în traducerea Sandei- Maria Ardeleanu, Alexandrinei Ioniță şi 
Irinei Croitoru. Dar să ne oprim, nu în defavoarea informării citito- 
rului, asupra Istoriei poporului frances, pentru prima dată republica- 
tă după 1919, cu prefața lui Alexandru-Florin Platon, ce subliniază 
valoarea actuală a cărții în ciuda timpului decurs. (Se va fi întrebat, 
nedumerit şi, poate, în dezacord, lectorul nostru de ce frances şi 
nu francez: simplu, pentru că așa scria Iorga și așa era încetățenit 
în grafia epocii, însă Kiev şi nu Chiev, pentru a nu crea confuzii şi 
pentru a-l introduce în contemporaneitatea noastră pe același be- 
neficiar al textului, ca să revenim asupra obligațiilor de autentici- 
tate şi a răspunderii editoriale!) Aici, ca și la Chestiunile..., unice 
cărți!, ale lui Nicolae Iorga (Chestiunea Rinului, Chestiunea Mării 
Mediterane, Chestiunea Dunării, Chestiunea oceanelor, aceasta din 
urmă, în lucru) sau ca în Istoria statelor balcanice în Epoca Modernă, 
notele editorului vin să reliefeze și să limpezească în ştiinţa citito- 
rului multe din evenimentele şi personalităţile citate, ca, de altfel, 
reconstituirea bibliografiei iorghiene, astăzi total uitate și neutili- 
zate, dar foarte doctă şi de referinţă la vremea ei, cu corecţiile şi 
completările necesare, de la Istoria învățământului... 


Să scrii despre Nicolae Iorga și/sau despre cărţile sale pare un demers 
interminabil, iar a vorbi despre republicarea operei sale — nu vorbim 
acum despre Opera omnia, despre care s-a discutat la „Iorga după 
Iorga, toată lumea recunoscând că un astfel de proiect depășește 
şi posibilităţile unei echipe mici, şi pe acelea ale unei edituri mici, 
ci este numai de anvergura Academiei Române, pe parcursul unui 
timp îndelungat și cu specialiști întruniți din mai multe domenii! — 
pare o asumare de neterminat. Şi totuși, dintre toate reeditările de 
la Demiurg, două din cărțile savantului au rămas acum nereliefate. 
Prima este prelegerea savantului la College de France, în 1921, închi- 
nată romanităţii românilor, în care explică teoria Romaniei orientale, 
pentru prima dată tradusă în româneşte de Sanda-Maria Ardeleanu și 

pentru prima dată publicată în România, realizând o ediţie bilingvă 
de largă respiraţie și de excepţională cunoaștere a noastră pe plan ex- 
tern, Latinii din Orient / Les Latins d'Orient. Redescoperirea acestei 
ediţii se dovedește a fi mai mult decât necesară, în egală măsură, isto- 
ricilor, lingviștilor, juriştilor ș.a. 


O altă carte iorghiană, peste care nu se poate trece, este Lupta pentru 
limba romănească (ediţia din 1906, pentru că așa scria Iorga şi aşa se 
scria la vremea respectivă!), pe care am considerat-o cea mai elocven- 
tă relevare a rolului pe care limba l-a avut în păstrarea ființei noastre 
naționale de-a lungul secolelor (,... în nicio alcătuire nu se poate în- 
trupa mai deplin şi mai frumos sufletul unui neam decât în limbă. Limba 
cuprinde într-o formă înțeleasă veşnic de toți, întrebuințată necontenit de 
toți, întreaga viață, timp de secole întregi, timp de mii de ani uneori, a 
poporului aceluia. Limba pe care o vorbim acuma nu este numai limba 
românească de astăzi, nu este ceva fixat acuma de gramatici, pe care oa- 
menii să-l întrebuințeze după normele ce se află în aceste gramatici; ea este 
ființa vie care ni vine din timpurile cele mai depărtate ale trecutului nostru, 
ea este cea mai scumpă moştenire a strămoșilor cari au lucrat, generaţie de 
generaţie, la elaborarea acestui suprem product sufletesc care este limba”. 
Sau: „Astăzi în limba românească se poate exprima cugetarea cea mai fină, 
se poate exprima simţirea cea mai gingașă, se poate exprima cea mai mare 
înălțime a cugetării, că această limbă este tot așa de măiestrită când se află 
în mâna măiestrului cum sunt acele pe care le întrebuințează scriitorii cei 
mai mari ai Apusului civilisat”). 


Sfâşietorul destin istoric al cărților iorghiene, pe parcursul acestei 
sute de ani derulate, poate fi depășit doar prin repunerea lor pe raf- 
tul librăriilor, spre nesfârşita cunoaștere a cititorului. Epocile istorice 
fiind diferite, oamenii înșiși de o diversitate de necuantificat, felul de 
a aprecia vremurile de o varietate uluitoare, nu e de mirare că Iorga 
însuși şi opera lui au constituit obiectul nenumăratelor judecăţi: de la 
insulte (naţionalist, antisemit, rasist cu nuanțările aferente etc.) până 
la admirație nețărmurită. Prin editarea cărților sale, ne-am propus să 
oferim cititorului doar partea cea mai frumoasă și mai constructivă a 
gândirii sale, care întotdeauna intersecta nenumărate planuri, deschi- 
zând noi perspective de cunoaştere studenţilor săi, vastului său audito- 
riu, iar acum, nouă. 

Anexa 1: 

Colecţia Intelectuali români de expresie franceză 

Coordonată de prof. univ. dr. Sanda-Maria ARDELEANU 

1. N. Iorga, Latinii din Orient/Les Latins d'Orient, trad. Sanda-Maria Ardeleanu, ed. 
Alexandrina Ioniță 

2.  Portretele Doamnelor române publicate de N. lorga/ Portraits des princesses roumaines 
publiés par N. Iorga, ed. Sanda-Maria Ardeleanu, Alexandrina Ioniță 

3. Domnii români după portrete şi fresce contemporane adunate şi publicate de preşedintele 
Comisiunii N. lorga/ Les princes roumains d'après des portraits et des fresques réunis 
et publiés par le president de la Commission N. Iorga, ed. Alexandrina Ioniţă, Sanda- 
Maria Ardeleanu 

4.  Sanda-Maria Ardeleanu, Mariana Șovea, La franco-philophonie roumaine 

S. Regina Elisabeta văzută de N. Iorga, ed. Sanda-Maria Ardeleanu, Mihai Ardeleanu, 
Alexandrina Ioniță 

6. Personalități franceze văzute de N. Iorga, vol. 1: 2016; vol. II: 2018, ed. Sanda-Maria 
Ardeleanu şi Alexandrina Ioniță 

7. Liliana Cora Foşalău, Le monde lexical du vin 

8. N. Iorga, Franța în sud-estul Europei. Conferinţe susținute la Sorbona, ed. Sanda-Maria 
Ardeleanu, Alexandrina Ioniță 

9. N. Iorga, Istoria literaturilor romanice în desvoltarea şi legăturile lor, vol. I-III, ed. 
Alexandrina Ioniţă, Sanda-Maria Ardeleanu 

10. Georges Bengesco, Bibliografie franco-română de la începutul secolului al XIX-lea până 
în zilele noastre (lucrări tipărite sau editate în Franța) / Bibliographie franco-roumaine 
depuis le commencement du XIX: siecle jusquà nos jours (ouvrages imprimés ou édité en 
france), traducerea Prefeţei din limba franceză coordonată de prof. dr. Elena-Brândușa 
Steiciuc. Ediție anastatică îngrijită și notele Prefeţei de dr. Alexandrina Ioniţă 

11. N. Iorga, Ce sunt și ce vor sașii din Ardeal. Problema saşilor din Transilvania, ediţie 
trilingvă îngrijită, note și traduceri de Sanda-Maria Ardeleanu, Alexandrina Ioniţă 
şi Irina Croitoru 

12. N. Iorga, Istoria poporului frances, prefaţă de Florin-Alexandru Platon, ediţie îngrijită 
de Sanda-Maria Ardeleanu și Alexandrina Ioniţă. 


Anexa 2: 

Colecţia Conferințele lui N. Iorga 

Coordonată de asist. univ. dr. Irina CROITORU 

1. Medici și medicină în trecutul românesc, ediţie îngrijită, adnotată şi indice general de 
Irina Croitoru 

2.  Cugetare și faptă germană. Cuvânt înainte de Viorica Moisuc, ediţie îngrijită de 
Alexandrina Ioniță 

3. Originea și sensul democraţiei, ediţie îngrijită şi note de Sanda-Maria Ardeleanu și 
Al. Ioniță 

4.  Cugetare și faptă germană, ediţia a 2-a, Cuvânt înainte de Viorica Moisuc, ediţie în- 
grijită şi indice general de Al. Ioniţă 

5. Lupta pentru limba romănească. Acte și lămuriri privitoare la faptele din martie 1906, 
ediţie îngrijită şi note de S.-M. Ardeleanu și Al. Ioniță. 

11. 


12. 


Poporul italian în trecut şi în present. Cinci conferinţi, ediţie îngrijită şi note de Cristina 
Ioniță 

Italia. Conferinți, ediţie îngrijită şi note de Cristina Ioniță 

Chestiunea Mării Mediterane. Istorie a Europei de Miazăzi în legătură cu această ches- 
tie, ediţie îngrijită, note şi indice general de Al. Ioniță 

Chestiunea Rinului. Istorie a Europei Apusene în legătură cu această chestie, ediţie îngri- 
jită, note şi indice general de Al. Ioniță 


„. Chestiunea Dunării. Istorie a Europei Răsăritene în legătură cu această chestie, ediţie 


îngrijită, note şi indice general de Al. Ioniță 

Istoria statelor balcanice în Epoca Modernă. Lecţii ținute la Universitatea din Bucureşti, 
ediţie îngrijită, note şi indice general de Al. Ioniţă 

Chestia oceanelor. Lecţii făcute la Şcoala de Război, ediţie îngrijită, note şi indice ge- 
neral de Al. Ioniţă. 

Nicolae IORGA 
Articole şi cuvântări 

Cuvântare ţinută în București, 
la 16 mai 1912, la centenarul 
ocupării Basarabiei de către ruși 


Nu pentru a „ofta”, cum spune pe hârtie roşie, cu obrăznicie, un ma- 
nifest revoluționar, nu pentru a plânge, precum nici pentru a enunța 
sentimente de ură, făgăduinţe de răzbunare, ne-am adunat aici. 


„Oftează” aceia cari urmăresc lucruri ce nu le-au avut şi nu pot să le aibă, 
ca acei tulburători cari nu vor vedea niciodată, neam de neamul lor, o 
societate socialistă în care, în locul sufletului care târăşte un trup, să 
fie armonia trupurilor sătule, hotărâtoare şi pentru sufletul despreţuit. 
Noi vorbim aici de lucruri pe care le-am avut și pe care avem dreptul de 
a le avea, — și aici nu încape nici o „oftare'. 


Şi vorbim de lucruri pe care le avem. Dacă a avea o ţară înseamnă a-ți 
trimete într-însa soldaţi de graniță, poliție, funcționari cartofori şi 
beţivi, — Basarabia nu e a noastră. 


Dacă însă aceasta înseamnă a-i lucra toate ogoarele, a-i înfățișa toată mun- 
ca, a-i da toți apărătorii, — atunci e a noastră, şi nu a celorlalți, Basarabia. 


Nu voi face să se audă nici plângerea obişnuită că suntem puţini, slabi, 
săraci, nenorocoși. Am găsit drumul norocului, și cel dintăi pas făcut 
pe dânsul e o singură înaintare spre biruinţă: e drumul muncii solidare 
şi disciplinate. 


Acum o sută de ani tocmai, la 16 mai 1812, prin tratatul de la București, 
între Rusia și Turcia, am pierdut pământul pe care numai cu greu îl pot 
numi, împotriva adevărului istoric: Basarabia, căci Basarabia era nu- 
mai partea de la gurile Dunării. E oare o umilinţă în aceasta? Am stat 
noi la luptă, am fost biruiţi, ni s-a smuls o parte de ţară printr-un tratat 
pe care noi să-l fi încheiat, iscălit şi jurat? 


Sunt popoare cărora așa ceva li s-a întâmplat şi care, cercetând împre- 
jurările pierderii dureroase, ajung la încheierea că nu e motiv să simtă 

umilință pentru biruirea lor. La 1871 s-au luat Franciei două mari și 
frumoase provincii: Alsacia și Lotaringia. 


A fost o armată franceză care a pierdut lupte, un guvern francez care a 
pierdut lupte, un guvern francez care a iscălit o pace neprielnică. 


Şi totuși fără umilinţă se gândesc francezii la acel „an grozav”, ale cărui 
triste urmări şi până astăzi nădăjduiesc să le poată îndrepta, vorbind sau 
ba de visul pe care se simt datori a-l urmări. Atunci a fost înfrânt impe- 
riul, răzimat pe oştirea ce exista în parte numai în cadre și era înarmată 
numai pe paginile condicelor de socoteli, imperiul bătrânului, bolna- 
vul Napoleon al III-lea, imperiul unei curţi corupte, risipitoare și fără 
grija viitorului. 


Că acest imperiu se întemeiase pe consimțimântul naţional al ple- 
biscitului, că el fusese aclamat frenetic a doua zi după biruinţile din 
Crimeea și din Italia, că națiunea franceză salutase în el gloria înviată a 
zilelor lui Napoleon cel genial, ce are-a face! 


Francezii simțeau și simt că nu ei, libertatea lor, energia lor națională, 
răspunderea lor au fost strivite de germani. Și astfel anul de jale nu e 
pentru dânşii un an de rușine. 


Cu atât mai puţin trebuie să plecăm noi fruntea la amintirea sfâșierii 
din 1812. Noi, România, noi, neamul românesc. România nu exista, şi 
în acea jumătate de Românie care era Moldova, nu se gândea nimeni 
că o Românie ar fi cu putinţă, că ea ar fi un bine pentru cei cari sufereau 
de multe apăsări şi stoarceri. 


Domnul dinaintea năvălirii era un grec și boierii greco-români, cu două 
graiuri, erau împărțiți prin aceasta chiar între două suflete naționale. 
Şi atâta trăia în toată țara: această boierime fără ideal și fără alt simț 
pentru țară și pentru neam decât acel instinct elementar pe care nimic 
nu-l poate dezrădăcina din suflete. Li-a părut rău că au pierdut partea 
cea mai largă a Moldovei, bogată în ogoare, în pășune pentru vite. Li-a 
părut rău mai ales ca moșieri, ale căror comunicaţii erau să fie tăiate de 
acum înainte printr-un hotar. 


Nici un suflet nu s-a sprijinit pe amintiri, nu s-a deschis către speranţe 
pentru a da o luptă desperată spre care s-ar putea îndrepta astăzi 
recunoștința noastră pioasă. Se gândeau doar cu frică la primejdia ca 

Moldova micşurată după sfâşiere să nu poată răspunde tributul că- 
tre Poartă, și cereau ca ea să fie întregită cu judeţe muntene până la 
Ialomiţa! 


Şi astfel azi, când am avea nevoie măcar de un singur erou, în numele 
căruia să facem prăznuirea, nu-l găsim, şi e nespus de dureroasă această 
lipsă. 

La parastasul făcut azi de câțiva oameni pioși nu s-a putut rosti un sin- 
gur nume de la 1812, și a trebuit să se gândească organizatorii la acei 
bieţi flăcăi basarabeni, chemaţi în ultimul ceas pe câmpiile Manciuriei 
nesfârșit de depărtate, ca să ridice din noroi şi sânge — ca și fraţii lor 
din România în 1877 — steagul împărătesc al Rusiei pe care fiii ei cei 
adevăraţi îl lăsaseră să li lunece din mâni. 


Precum şi ceilalți cari au fost despoiaţi la 1812, suedezii, asemenea 
nouă prin situaţia grea, cu același dușman uriaș în față, dar superiori 
nouă prin valorificarea politică a elementului țărănesc și prin pute- 
rea morală ce rezultă dintr-o conlucrare pașnică şi legală a unui întreg 
popor, şi suedezii, zic, nu pot găsi, dincolo de trădarea regelui lor, de 
laşitatea clasei lor dominante, nici un erou al împotrivirii şi răzbunării, 
de care în veci să rămâie glorios legată pierderea Finlandei. 


Fără conștiință era clasa boierească a Moldovei din anul 1812, călcând 
astfel datoria oricărei clase dominante de a cuprinde şi exprima toate 
amintirile, toate speranţele, tot dreptul, toată mândria și onoarea unui 


popor. 


Mulţi din membrii ei, şi boieri mari, au trecut Prutul pentru a se 
aşeza supt oblăduirea împăratului creştin fără a-și da seamă că rostu- 
rile de căpetenie ale unui stat, paza liniştii şi a dreptăţii, n-au a face cu 
creștinătatea sau păgânătatea, ci numai cu valoarea etnică a unui popor. 


Un steag nu fâlfâia în aer și o oaste nu stătea supt arme. Moldovenii, 
de multă vreme încă, nu mai aveau voie să se lupte, căci ţerii lor nu-i 
trebuia altă apărare decât a stăpânilor cari erau să o vândă. 


Câţi din urmaşii mândrilor ostaşi de odinioară mai doreau să guste 
emoțiile războaielor, aceia nu nemeriseră în tabăra turcească, unde ro- 
mânii nu s-au îmbulzit niciodată, ci ei se găseau în rândurile ostașilor 
ţarului. 

Era o greşeală, o mare greșeală, mai mare și decât a boierilor setoși 
de stăpânirea străină. Un popor se poate ridica însă totdeauna peste 
greșelile sale, atunci când ele n-au produs viciile care străbat adânc în 
fiinţa lui şi-l distrug. 


Peste greșeli ca aceea de atunci, să căutăm îndreptarea unei pierderi 
care nu poate să fie veşnică. 


Nu folosesc şi nu trebuie ţinute în seamă făgăduinţile unor ruși de 
omenie ca publicistul Durnovo. Am dori să vie cândva aici la noi ca 
să-şi dea seamă că este nu numai un drept, dar și un popor în stare să 
şi-l ceară. Și am dori să-l vedem şi noi, tocmai pentru că samănă așa de 
puţin cu cei de același grai şi de acelaşi sânge cu dânsul. 


Dar, după experienţe ca aceea din 1878, când ajutorul nostru a fost 
răsplătit printr-o nouă smulgere a părții din Basarabia pe care alții ni-o 
dăduseră înapoi, să nu se supere că nu-l putem crede. Și deci nu răs- 
pundem la oferta unei Basarabii corectate ca hotar și a unor ţinuturi 
care se găsesc încă în pădure, pe trupul ursului austro-unguresc. 


Nu folosesc nici apeluri ca acela care a pornit azi de la Bucureşti, de la 
persoane desigur foarte bine intenționate, către un număr de ruşi libe- 
rali, „tineri”, a căror adresă li-a fost dată de un cunoscător. 


Noi n-avem de cerut nimic de la nimeni și nu ne îndesăm la nici o po- 
mană. 


Prin astfel de cereri, demnitatea noastră națională se atinge. Şi nu văd 
tocmai așa de limpede deosebirea dintre rusul „bătrân” şi cel „tânăr” 
cari, cu toată deosebirea lor de vrâstă, mi se par a fi înainte de toate 
ruși, aşa cum i-a făcut acel lung șir de ani în care s-a săvârșit alcătuirea 
sufletească a poporului rusesc. 


Şi revoluţia rusească liberatoare, aceea n-are a face cu noi. Ar fi făcută 
pentru oamenii în genere, pentru cei supuși și apăsaţi, fără deosebire. 


Şi nouă ni trebuie ceva anume pentru neamul nostru, care e deosebit 
de celelalte și cere măsuri deosebite pentru dânsul. 


Suntem noi oare prea slabi pentru a lua asupra noastră sarcina de a ne 
restitui în drepturile noastre? 

Să vedem. Astăzi o mare parte dintre români nu iau parte cu sufletul 
la viața neamului, pe când trupul lor foloseşte altora cari-i stăpânesc. 


În miile de cărturari ai Basarabiei s-ar găsi oare o sută de oameni cari 
să-şi dea seamă pe deplin de ce sunt, de ce valorează naţia lor, această 
Românie liberă, această cultură a ei, mai sănătoasă decât a Rusiei? 


Şi în sutele de sate româneşti ale Basarabiei, e oare în această clipă unul 
singur în care toți: preot, învățător, oameni din popor, să se adune pen- 
tru ca, în genunchi înaintea altarului, să facă pomenirea trecutului ne- 
uitat şi juruinţi pentru viitorul care nu poate întârzia? Şi în altele din 
provinciile nelibere, adesea nu e mult mai bine. 


Aici la noi, cei cari am înţeles şi ne-am întărit în hotărârea de a fi ce 
trebuie să fim, suntem câteva mii. 


Ne-am strâns azi încă mai mult. Am simţit-o cu toţii. Zică orice vor voi 
sămănătorii de ură, sprijiniți în lupta dintre partide care nu se sfieşte să 
ațâțe războiul civil, azi a trecut peste suflete ceva mai mare decât inte- 
resele și rivalitățile de clasă. 


Ne-am simţit un popor, un singur popor. Și furia urgiei din urmă 
ne mână pe toți iute către limanul dreptului îndeplinit, al dreptății 
săvârşite. 


Lucrăm către neîntârziata trezire a neamului întreg. Neînţelegerea de 
sus şi neputinţa inculturii, sărăciei de jos vor trebui să înceteze. Nu 
vom cruța nici o silință pentru ca să ajungem acolo. 


Şi, atunci când, de la un capăt al teritoriului naţional până la cellalt, va fi 
în milioane de oameni același simţ, aceeaşi conştiinţă, aceeași mândrie, 
ne vom întreba pe ce drum a pierit străinul care fusese cândva stăpân 
în moştenirea noastră! 


Text procesat și difuzat pe Internet 
de D-l Remus TĂNASĂ 


www,stiriazi.ro 

De-a lungul hotarelor noastre firești: 
pe Nistru 


Din Conferința la Liga Culturală, 
tinută cu prilejul congresului, la 1 iunie 


Trăim într-o țară de profeți, şi într-o țară de profeți este de rău gust 
să spui că ai prevăzut ceva. Deci n-am avut norocul să prevăd, ci ocu- 
pațiile mele şi o curiozitate de spirit foarte naturală m-au făcut să mă 
apropii de o mulțime de lucruri cam neglijate, cu singurul regret că 
împrejurările n-au adus și pe alţii în acelaşi domeniu ca să aibă azi la 
îndemână aceeași experienţă, căci ne-am putea înțelege mai bine. Căci, 
când declamăm numai, declamăm fiecare pe alt ton şi se face un fel de 
cacofonie oratorică foarte neplăcută. Iar, dacă e vorba numai de idei, 
atunci oamenii se înțeleg de la cel dintâi cuvânt și declamaţia e super- 
fluă. 


Hotarele neamului românesc am mulțumirea de a le cunoaşte în parte 
prin mine însumi. Mi-a venit cândva un dor de drum. Dorul acesta de 
drum m-a îndreptat, nu, ca pe atâţia — cari pentru moment se pare că 
au nemerit mai bine — pe cine știe ce drumuri plăcute din Occident, 
unde știți că „au mâncat pânea amară a exilului”, pe unii dintre fraţii 
noştri cari au simţit mai ieri o nebiruită nevoie de a face propagandă 
tocmai în momentul când băteau la Bucureşti bombele nemţești, ori, 
mai târziu, la Iași bolşevicii nutreau gânduri nu prea bune, aşa încât în- 
tre „propagandă” și evenimentele acestea este se pare o legătură foarte 
strânsă. (Ilaritate, aplauze) 


Ci drumurile acestea pe care, într-un anume moment, m-am simţit în- 
demnat să le fac m-au dus până la margenile ținuturilor românești. 


Amintirile sunt plăcute la orice vrâstă, dar mai ales sunt plăcute pentru 
acela al cărui orizont se tot îngustează cu vrâsta care crește. Cum omul 
are totdeauna nevoie de perspectivă, îmbătrânind el și-o deschide tot 
mai larg în urmă iar, când îşi isprăveşte zilele, este o perspectivă infinită 

deschisă către veșnicie; nimic înainte, nimic în urmă, ci numai infinitul 
speranţei de imortalitate în față. 


Îngăduit să-mi fie deci să povestesc despre câteva drumuri făcute la ho- 
tare, dând cu acest prilej câteva noțiuni de care se pot alipi apoi anumi- 
te informaţiuni istorice. 


Îmi voi aduce aminte toată viaţa de o admirabilă călătorie pe care am 
făcut-o pe Nistru, pe Nistrul asupra căruia se îndreaptă azi ochi foar- 
te lacomi, deși privesc foarte departe, de la marginea Siberiei tocmai 
până la Bender şi Cetatea Albă. Nenorocit telescop diplomatic acela 
care permite a se vedea hrăpăreț de atât de departe, și mai curând aș 
fi preferat să nu existe nici un fel de telescop diplomatic, decât să vadă 
de unde este amiralul Colceag Basarabia, de unde se zice că e originar, 
dar pe care o doreşte ca țară rusească într-un imperiu din care să nu se 
fi luat nimic alta decât Polonia. Mare primejdie este aceea care ni vine 
acuma de acolo; poate hotări cineva ce-o vrea, dar este a nu cunoaște 
națiunea română dacă se crede că s-ar putea așa ceva. Din Basarabia 
nu ne ducem, poate fi foarte sigur oricine, decât morţi. (Aplauze fur- 
tunoase) 


Căci este în noi o veche îndărătnicie românească datând de mai multe 
secole, de când Ştefan cel Mare porni a lua Colomeia, foarte bătrân, cu 
vechea lui socoteală în Pocuția: scrisori de-ale lui Alexandru cel Bun, 
bani neplătiți... şi omul, răzeș bătrân, care-și avea hârtiile totdeauna la 
îndemână, poftit să se ducă de acolo cu ofertă de arbitragiu, în interesul 
general al creștinătății, la care se gândea și el, dar până la un punct, a 
spus cuvintele acestea: „Eu am venit aici în moșia mea și nu mă duc”, 
ad guttur meum, în ruptul capului, în frântul gâtului, am zice, ca să năs- 
cocim un termin corespunzător celui latin. Și nu s-a dus. A venit, pe 
urmă, un om mai slab, care s-a dus; dar Ştefan, el, nu s-a dus, Tot aşa în 
ruptul capului nu ne ducem din Basarabia, nici de hatârul lui Colceag. 
(Aplauze puternice) 


Am mers în Basarabia o dată cu dl. Nicolae Flondor, călătorind la aven- 
tură, mai cu paşaport, mai fără. DI Flondor ştia ruteneşte, eu nici o vor- 
bă. Era atunci şi războiul cu Japonia, timp de foarte aspră cercetare a 
călătorilor; dar pleacă cineva nu numai cu pașaportul, ci şi cu norocul 
lui. Ne-am dus la Hotin. Drum foarte frumos, străbătând de-a curme- 

zişul satele, de la Noua Suliţă drept spre cetatea lui Petru Rareş. Şi în 
aceste părți contestate de ucraineni n-am avut impresia că sunt printre 
ruteni. 


Aici, o mică paranteză: limba este un lucru foarte prețios pentru un 
popor: dar noi avem români foarte buni cari vorbesc româneşte foarte 
rău, şi sunt atâţia români de grai bun cari au apărat cauza nemțească, 
şi alți români perfecţi în ce priveşte limba, cari nu s-au arătat şi buni 
români, așa încât între aceştia și aceia cari vorbesc româneşte cu un 
accent detestabil, dar simt și lucrează românește, dați-mi voie să aleg 
— cum gâciți. 


Mare lucru e limba, dar nu este totul. Este în sufletul omului ceva mai 
tare decât însuși graiul pe care-l întrebuinţează o conștiință instinctivă 
care deodată răsare. 


Şi este şi un fel de vădire în afară a firii celei mai ascunse dinăun- 
tru, prin port, prin datini, prin felul însuși de a se înfățișă, caractere 
într-adevăr deosebitoare pentru un popor. Ei bine, până și în ţinutul Ho- 
tinului am văzut îmbrăcămintea veche a poporului românesc, cea mai 
mândră, aceea care se găseşte şi în nordul Bucovinei, dincolo de Prut, 
şi pe care o găsim în Moldova, în regiunile ungurești: admirabilul port 
femeiesc cu vălul alb, lung, încunjurând pieptănătura înaltă, specială. 


Am ajuns la Hotin. Ruși în Hotin n-am prea văzut, afară de un polițai 
care încasa evreii din localitate spuindu-li că se pregătește un pogrom 
şi că el singur este persoana care-i poate salva. Evident că el făcea po- 
gromul și deci tot el îl putea contramanda. 


În Hotin am mai văzut persoane care români nu erau, dar nici ruși, şi 
care m-au primit pe mine, român, fără nici un fel de dușmănie naţiona- 
lă, ci ca pe o pradă rară străină, venită în părțile acestea; mi-au acordat 
chiar titlul de onoare, pe care l-am reprodus în cartea mea și care a su- 
părat pe dl. dr. Cazacu, acum om politic de opoziţie în Basarabia, după 
ce a fost medic la noi, pentru că acel termen ar fi fost insultător față de 
populaţiunea care nu era rusească și nu era românească; mi-au spus că 
sunt „a grois purăț”, un mare „purăț”. (laritate) 


De la Hotin am vrut să cobor pe Nistru cu barca. Mi-ar fi fost o mare 
plăcere, dar n-am putut să mi-o îndeplinesc și a trebuit să merg pe us- 

cat, tăind alt colț al Basarabiei de la Hotin până la Soroca. Am trecut 
printr-un minunat ţinut de mazili vechi și dârji. 


Nicăieri pe aici n-am întâlnit altă populație decât populaţia româneas- 
că, aceea care a dat seminţia şi apucăturile Hânceştilor, cari au lăsat 
vorba cea mare de opoziţie, de alt fel de opoziţie: „Vodă vrea şi Hâncu 
ba”. Altceva decât opoziţia de azi care e în multe cazuri lingușirea de 
mâne, precum linguşirea de azi este opoziția de mâne. (Aplauze) 


Am ajuns la Soroca. Acolo am întâlnit paraziți oameni și paraziți neoa- 
meni, cari trăiesc foarte bine împreună. 


Am aşteptat vaporul, parohodul cum îi zic ruşii, și cu el am mers de la So- 
roca până la localitatea pe care aceiași ruși o numesc, neștiind ce însem- 
nează, Vadolivoda, ceea ce înseamnă un „Vad al lui Vodă”, proprietate a 
domniei. Pe atunci nu mergea vaporul până la Cetatea Albă, cum aș fi do- 
rit eu, şi cetatea studiilor mele n-am văzut-o încă, deși ceva mă îndeamnă 
să-mi cumpăr un locşor acolo și din căsuţa mea să privesc ca pârcălabii 
vremurilor asupra limanului larg și a valurilor tulburate ale Mării Negre. 


La Vadul lui Vodă coborâre pentru Chișinău. Dar până acolo adevărata 
graniță românească am văzut-o. Pe lume nu se poate închipui, cred — 
potrivit poate şi sentimentalităţii mele naţionale — drum mai frumos ca 
acea coborâre pe Nistru într-o noapte de mai. 


Aproape toată lumea se dusese să doarmă, și rămăsesem singur pe co- 
perta vaporului. Era în aer o mireasmă de tei, cântau privighetorile de 
o parte şi de alta a pădurilor de pe mal: ce mai era nevoie să-mi spuie 
cineva ce ţară era aceasta! O cunoşteam din rădiurile Botoșanilor, din 
codrii Vasluiului, din măgurile dunărene, o cunoşteam din adâncuri- 
le Ardealului și Bucovinei, din şesurile Banatului, din toate părțile pe 
unde m-a purtat viaţa şi dorul: doar era mireasma ţerii mele, şi aceea 
nu înșeală. (Aplauze entuziaste îndelung prelungite) 


Aşa am văzut laturea răsăriteană a românimei, pe Nistru. 
(Neamul Românesc, an. XIV, nr. 125, 15 iun. 1919, p. 1.) 


Preluat din lucrarea N. Iorga. Neamul Românesc în Basarabia, volumul II, 
ediție îngrijită, note, comentarii și bibliografie de Iordan Datcu, 
Editura Fundației Culturale Române, București, 1997, p. 223-226. 

Cum a fost luată Basarabia 
de țarul Alexandru I 


Idei dintr-o conferință ținută la Chişinău, 
în ziua de 25 octombrie 1925 


Am venit cu plăcere între d-voastră fiindcă a alerga la cea dintâi chema- 
re a românilor cari de mai puțină vreme sunt reuniți cu temeiul nației 
lor este o datorie. Nu mă adresez deci atâta noilor basarabeni cu cari 
ne cunoaștem din vechiul Regat, ci băștinașilor de aici, cari mai bine 
de un veac au stat cam la o parte de înaintarea culturii românești. Dar 
nu uit aici pe aceia cari nu sunt români de sânge, nici de limbă. Fac 
deosebire între câţi au sporit prin munca lor onestă valoarea ţerii care 
e şi patria lor şi între aceia cari s-au folosit numai de munca altora. Ori- 
cine are dreptul la ocrotirea legilor, prin care să li se asigure liniștea și 
respectul persoanei și avutului lor. Dar cine aduce și o cultură origina- 
lă, un suflet naţional are dreptul la respectul deplin și al acestui suflet. 
Formată dintr-o isteață sinteză de lucruri înghiţite și mistuite potrivit 
cu firea noastră însăşi, cultura noastră va mai înghiţi, căci are apetit bun 
şi va asimila fiindcă are și stomah tare, și totuși va rămânea ea însăși. 


Este un gen de conferinţe care s-ar putea numi: a mânca fân. Fălcile se 
mișcă, toată înfăţişarea nutririi este, dar omul se trudeşte în zadar. Ce 
poartă el în dinţi nu e o hrană. Tot aşa face vorbitorul care se ocupă de 
lucruri indiferente. Ba pot să fie în sine și lucruri foarte interesante, dar 
nu e ceasul lor; cine s-ar ruga să plece pe primadona care după miezul 
nopții ar cânta în urechea celui prins de somn, acasă la dânsul, aria pe 
care cu câteva ceasuri în urmă a aplaudat-o mai călduros? 


Nu e însă indiferent a vorbi azi în Basarabia de dreptul nostru național, 
indestructibil, oricât ar fi de contestat şi, fiindcă el se contestă neconte- 
nit, trebuie să vorbim de dânsul. 


Aici, în adevăr, nu mă simt pe un pământ oarecare. Nu ştiu dacă stăpâ- 
nim ori ba și teritoriu naţional care să nu fie al nostru, dar ştiu că eu nu 

mă simt bine decât când supt picioarele mele am țărâna dreptei noastre 
moșteniri. Odată, în 1913, când veneam în Balcani ca să împiedecăm 
Bulgaria de a fi o nouă Turcie de heghemonie și dominație, am avut, 
deși românii nu veneau pentru a cuceri, ca o strângere de inimă: era 
pământul altuia. Care dintre noi are însă cea mai mică urmă a acestui 
sentiment în acest frumos ţinut? 


Până mai ieri — ba pentru mulți și până azi, până departe în viitor pen- 
tru alții — se credea că luarea Basarabiei de Alexandru I, ţar al tuturor 
Rusiilor, e un capitol din dezvoltarea normală a unei împărăţii, din ex- 
pansiunea firească a unei rase. 


Din dezvoltarea normală a unei împărăţii, căci era doar... Testamentul 
lui Petru cel Mare. Dar răposatul împărat rusesc, care învățase ceva car- 
te apuseană pe apucatele la Slobodka din Moscova, n-avea, cu scrisoa- 
rea lui stângace, cu ortografia lui dibuitoare, aplecări către orice fel de 
literatură şi mai ales către felul cel mai prost, care e literatura politică 
înlocuind acțiunea. La moartea lui pripită din nepriceperea medicilor, 
numai la indicaţii de acest fel nu se putea gândi. „Iestamentul” e falsifi- 
catul unui scriitor francez obscur, multă vreme după moartea lui Petru. 


Petru n-a venit la Prut, ca să bată turcii la Stănilești şi să-l trimeată acasă 
aproape cu escortă, din propriul lui îndemn. Cel care deschisese fereas- 
tra de la Petersburg către Marea Baltică și clădise un stat nou îndreptat 
către pătrunderea în Germania, nu făcea decât ce făcuseră, în vechiul 
Kiev, cnejii de acolo: el crease, cu slavi, o nouă formă de organizare ger- 
manică. La Dunăre l-a chemat avântul spre libertate al nostru, al româ- 
nilor, şi al slavilor din Balcani. Dimitrie Cantemir, Toma Cantacuzino, 
Sava Ragusanul i-au fost îndemnători pentru o acțiune ușuratecă, rău 
pregătită. Învins o dată, nici o silință nu l-a putut face să se întoarcă în 
aceste părţi, care nu-l preocupau în rândul întâi. 


Când, cu generalul Minnich, german de origine, ruşii au intrat în lași 
un sfert de veac mai târziu, îi aducea aici, după o încercare în Crimeea, 
care aceea era esenţială, alianța cu Austria, care pe vremea aceea credea 
că de la Belgradul cucerit, din Ardealul anexat, poate să-și adauge prin- 
tr-un nou război toți Balcanii. 


Împărăteasa Ana, nepoată de frate a lui Petru, era tot aşa de „occiden- 
tală”, de „germană” ca direcţie ca şi unchiul ei. 

Dar, se va zice, Ecaterina a Il-a, cu „drumul la Constantinopol”, cu vi- 
surile ei bizantine, cu numele de Alexandru şi Constantin date fiilor 
fiului ei? 


Era pe atunci o pornire de ideologie „filosofică”, într-un sens nereal și 
ușuratec, de care a fost stăpânită și această împărăteasă, o germană de 
naştere a cării creştere era pur franceză. Lupta cu barbarii, triumful ci- 
vilizaţiei o ispiteau, o fermecau. Voltaire o ducea de mână spre Bosfor 
mai mult decât umbra lui Constantin cel Mare ori a martirului Con- 
stantin Paleologul. 


Şi, de altfel, nu era, nu este nevoie să aibă cineva Basarabia, gurile Du- 
nării, Dobrogea, Bulgaria pentru ca, de pe coastele de sud, ale uriașului 
conglomerat rusesc, să ajungă la Strâmtori și prin ele la Marea liberă, 
cu tendinţi de tutelare care, cum se știe, au mers până la Sicilia. De 
câte ori s-a încercat această cale, oștile rusești, sămănând cu morţii lor 
un drum lung și greu, s-au oprit înainte ca soldații împărătești să vadă 
cupolele aurite ale cetăţii lui Constantin. Dar, îndată ce au avut o flo- 
tă, ruşii puteau să reia în voie acestălalt drum, cu mult mai ușor. Pe el 
au putut, în 1834, ca ajutătorii de formă ai sultanului Mahmud contra 
rebelului vicerege egiptean, să intre chiar în Bizanțul robit şi, în aclama- 
ţiile grecilor setoși de libertate, să se închine la Sfânta Sofia. 


Nici de o expansiune naţională nu poate fi vorba. Nici marfa, nici scrisul 
rusesc n-au fost articol de export în această direcţie, — în ce priveşte pe 
acesta din urmă, în afară de mici împrumuturi, mai mult prin basarabeni, 
pe la 1830-50 — până în anii 80 ai secolului trecut, când toată genera- 
ţia mea s-a inspirat din marii povestitori, traduși în franțuzeşte, ai Ru- 
siei. Vechii ruși de la Kiev erau cu siguranţă, și în ciuda tuturor teoriilor 
meșteșugite, scandinavi, și prădăciunile lor pe malurile Traciei și până 
la Constantinopol sunt simple acte de piraterie normandă. Iar statul cel 
nou de la Moscova, al muscalilor, ieşiţi din robia de veacuri a tătarilor, i-a 
imitat după o lege istorică adeverită de toate naţiile și de toate timpurile. 
Ca şi tătarii, au avut lăcomia pământului. A cărui pământ? 


A oricăruia, după împrejurările ce se înfățișează. Aceasta până ce, prin 
Petru cel Mare, germanul a înlocuit ca model pe vechiul tătar. 


Nici în momentul luării Basarabiei de Alexandru I nu întâlnim politica 
de stat consecventă, ori expansiunea națională irezistibilă. 

Cine e omul? Şi care e momentul istoric? 


Alexandru e fiul unei mame germane din Wurttenberg, având și ea, ca 
şi Ecaterina, o cultură „filosofică” franceză, învățătorul i-a fost un fran- 
cez, principalul critic al timpului său, Laharpe. Direcţia spiritului său 
a fost ideologică, urmând ca și cercul de care se înconjurase, între cari 
românii moldoveni Alexandru Sturdza și sora lui, contesa Ebling, sco- 
puri de morală religioasă, de conducerea politicei după norme ieșite 
din spiritul vizionarilor mistici. Iar omul politic din el a avut un orizont 
care nu cuprindea înainte de toate nici cuceriri în sud-estul Europei 
în calea către cetatea marelui Constantin: a voit şi a izbutit să fie arbi- 
trul şi regentul Europei, scoase mai ales prin armatele lui din ideologia 
opusă, a Revoluţiei franceze. 


Iar modelul său uman a fost giganticul Napoleon, al cărui geniu l-a lin- 
gușit și l-a invidiat, făcând desperate silinţi ca să-i ajungă mărirea și să-l 
întreacă, să-i distrugă puterea. 


Napoleon a creat o ordine de lucruri fantastică în Europa, oricât de 
normale ar fi fost liniile pe care a pornit. 


De la Rin la Elba, la Niemen, s-au ordonat formaţiuni noi datorite sin- 
gurei lui voințe. Imperiul de Apus își alătura o monstruoasă bază con- 
tra Naţiunilor. 


Rusia, care se înțelegea Imperiul de Răsărit, a vrut, fireşte, compensa- 
ţii. Şi Napoleon i le-a oferit, le-a impus. 


Pentru a-l depărta de Europa Centrală, l-a împins spre Finlanda, spre 
Dunărea românească. 


Aici, el a apărut supt singurul pretext că turcii au călcat tratatele, schim- 
bând fără motiv şi fără judecată pe domnii, de fapt trădători, din Iași și 
București. Ocupaţia provizorie a țărilor noastre era după mărturisirea 
țarului o simplă garanţie. Ea trebuia, după orice logică omenească, și 
după cea diplomatică, să înceteze în momentul când turcii s-au su- 
pus retrăgând pe domnii nou-numiţi și reîntregând pe ceilalți. Totuşi, 
oştile imperiale au rămas la noi. 


Au rămas în țări pe care le-au declarat în toată forma anexate de îm- 
părăţia țarilor. Prin voia cui? Prin voia aceluia care stăpânea Europa și 

care și-a pronunțat hotărârea în discursul la Senat din 1808, impunând 
el turcilor armistițiul de la Slobozia, negociat de un ofițer francez: prin 
voia lui Napoleon. Era un dar al lui, un dar interesat, în funcțiune de înseși 
cuceririle lui. 


Toată situaţia rușilor la Dunăre a fost necontenit în legătură cu situ- 
ația înseși a politicei napoleoniene, schimbătoare, cum schimbătoare 
erau vicisitudinile acesteia. Când anexarea complectă, când numai a 
Moldovei, când a singurei părți până la Şiret, când granița Prutului, 
când numai Basarabia, — până în momentul când o rezistență numai 
energică a turcilor ar fi evitat şi această cesiune, a unui teritoriu care, de 
altfel, nu li aparținea. 


Care Basarabie? Singura istorică: a domnilor munteni din Argeș, în 
secolul al XIV-lea, viitorul Bugeac al tătarilor: Chilia, Smilul nostru, 
devenit în turceşte Ismail, nici măcar Cetatea Albă. Nimic din centrul, 
din nordul Moldovei dintre Prut şi Nistru. Şi, dacă turcii rezistau spu- 
ind adversarilor lor şi după ce armata marelui vizir, încrezătoare în suc- 
ces, se lăsase închisă, pradă bolilor, în insula din fața Giurgiului, că „e 
rușinos că rușii, cari stăpânesc un sfert al globului să se certe pentru o 
palmă de pământ, care nici nu li este folositoare”, nu era pentru întinsul 
pământ moldovenesc de la spatele cetăților, ci pentru aceste cetăți, în- 
dărătnic apăsate de sultanul Mahmud, care nu putea să uite eroica lor 
rezistenţă, mai ales a Ismailului, la atacurile oștilor ţarului. O dată ce au 
trebuit cedate cetăţile, ce-i mai interesa pe dânșii restul? 


Din partea noastră nu chemasem pe ruși și n-am dorit rămânerea noas- 
tră. 


Totul s-a petrecut, de nobis sine nobis, despre noi fără noi. Şi cum oare 
am fi putut dori menţinerea pe întregul sau pe o parte numai a moșiei 
noastre a unei stăpâniri oricât de „creştine” și de „ortodoxe”, care se 
anunța printr-o ocupaţie îngrozitoare? Să ascultăm doar mărturii străi- 
ne culese de mine la 1912, protestând și, prin fundaţia, din banii culeși 
pe stradă, a căminului basarabean din Iași, contra solemnei comemo- 
rări, la Chișinău, a anexării, dintr-o carte, Basarabia noastră. Scrisă la 
100 de ani după răpirea ei de ruși, pe care poate că după unire basa- 
rabenii ar fi putut-o retipări: „nu se poate spune prin cuvinte cum se 
poartă trupele cu locuitorii ţerii: pradă așa de cumplit încât nimeni nu 

mai e sigur de averea lui. Țara e datoare să dea proviziile trebuitoare, 
dar comandanții le vând şi locuitorii trebuie să dea hrană sau bani în 
locul ei.... Spătarul Iordachi Catargiu, întors din Paris, fu dus în cea 
mai mare grabă peste Nistru, bătrânul vistier Iordachi Roznovanul fu 
bătut şi târât de barbă prin Divan, pentru că nu putea da 20 000 care 
în zece zile, și părtinitorii săi ameninţaţi cu „execuţia militară”. Boierul 
Conachi s-a urmărit pentru că trăsura lui călcase un ofițer beat. Și îm- 
potriva Mitropolitului Veniamin, adăpostit la mănăstirea Neamţului, 
începură cercetările. 


Împotriva acelui care, blând și supus, primise ostile pravoslavnice cu 
crucea și evanghelia în mână. 


Basarabia e deci, cu Finlanda și ea liberată azi, partea atribuită Rusiei 
într-o împărțire a lumii care s-a desființat în clipa când uriașul a fost ful- 
gerat pentru monstruozitatea lăcomiei sale. Cum el nu servise Franţa, 
tot aşa Alexandru I n-a servit Rusia, cu atât mai puțin poporul rusesc. 
Dintr-o convenţie criminală încheiată în circumstanţe absolut anor- 
male rămăsese această zdreanță anacronică de napoleonism, păzită de 
ostașii ţarului. Basarabia însăşi i-a pus capăt prin votul ei din 1918. 


Dacă ar fi altfel, încă am rezista din toate puterile noastre la orice în- 
cercare de a ni se smulge din nou pământul nostru. Cu atât mai mult 
cu cât ceea ce avem nu jignește nici un interes de stat al Rusiei, nici o 
necesitate de viață a marelui popor rusesc. 


(Neamul Românesc, an. XX, nr. 242, 29 oct. 1925, p. 1.) 


Preluat din lucrarea N. Iorga. Neamul Românesc în Basarabia, volumul II, 
ediţie îngrijită, note, comentarii și bibliografie de Iordan Datcu, 
Editura Fundaţiei Culturale Române, București, 1997, p. 260-265. 

Despre Basarabia 


Mi se cere să particip, nu la apărarea dreptului nostru asupra Basara- 
biei, pe care nici un om cuminte dintre cei cari fac parte din forma 
cea nouă a Rusiei, pe care o dorim desfăcută de apăsătoarele tradiții 
țariste, nu înțelege a o socoti capabilă de a fi desfăcută din trupul statu- 
lui românesc, revenit în hotarele sale fireşti, ci la considerarea rostului 
Basarabiei în legătura, care trebuie să fie din ce în ce mai strânsă, fără 
osebire de loc și de moment istoric, între părțile dintre Prut şi Nistru şi 
dintre celelalte părți româneşti. 


Dacă înțeleg bine ceea ce s-a cerut, este prin urmare o definiție a Basa- 
rabiei: o definiție supt mai multe raporturi și, anume, o definiție în ce 
priveşte originile sale, adecă felul de vieață românească cel mai vechi 
şi formele pe care a trebuit să le primească această bucată de vieaţă ro- 
mânească. Apoi condiţiile în care s-a făcut desfacerea acestei țări, care 
a devenit pentru Rusia ţarului Alexandru I, întâi o „oblastie” cu un ca- 
racter național și provincial bine delimitat și pe urmă o simplă provin- 
cie, a cării alipire la monarhia, făcută din multe petece, a Romanovilor, 
trebuia să ajungă cât se poate mai strânsă. 


Țara Românească a Moldovei - căci acesta este numele cel mai vechi 
al Domniei care s-a chemat pe urmă mai pe scurt: Moldova - s-a al- 
cătuit departe de malul Prutului, în colţul acela unde românimea din 
mai multe locuri s-a legat de la sine împreună, anume pe valea râului 
de unde a venit numele Moldova și în jurul acelui vechi centru orăşe- 
nesc, venind încă din vremea tătarilor și locuit la început de lucrătorii 
sași de la minele ce nu mai există astăzi, centru care se zice astăzi Baia, 
din cauza acestor mine, ca și Baia Mare, Baia de Criş, Baia de Aramă, 
dar care odinioară era numit în latineşte Cetatea Moldovei, iar pentru 
unguri Moldva-Banya, Baia Moldovei, pentru sași: Die Stadt Mulde, 
Cetatea Moldovei. Prin sărituri răpezi de ostaşi această Domnie mol- 
dovenească, strâns legată de râu, a ajuns înaintea largii ape a Şiretului și 
înaintea Sucevei, care se varsă în Şiret şi, înainte de a cobori în jos către 
Roman, ea a ţintit drept către vadurile Nistrului, ajungând prin cel de 

la Cernăuţi la vadul cel mare de la Hotin și prin vadul de la Țuțora pe 
Jijia, în jos de Iași, la celălalt vad, de la Tighinea, sau, coborându-se mai 
în jos, la cetăţile cele întemeiate pe pământ românesc, dar fără stat al 
românilor, pe vremea aceea, la Chilia şi Cetatea Albă. 


Este de uimit cu câtă putere s-a tins de la început la stăpânirea acelor 
mari ape, a căror nevoie a fost simțită de la început şi cărora li s-a căutat 
până la izvoarele lor o întregire prin țara cea nouă, căci de aici a pornit 
adăugirea, în părțile de la Cernăuţi, unde a fost Ţiţina, de la Șipinţi, în 
legătură cu așa-zisa Şerpeniţă din judeţul Dorohoi, şi de la Hmilov, a 
cărui aşezare n-o putem găsi, a Moldovei celeilalte, pentru ca de aco- 
lo să se urmărească și mai departe stăpânirea târgurilor celor mari din 
colțul ruso-polon al Pocuţiei. Era o întregire pe care am putea-o numi 
în parte basarabeană în această legătură dintre Domnia cea veche din 
părţile Băii şi dintre două prelungiri, dintre care una lovea drept la Ho- 
tin, iar cealaltă căuta, peste vadurile Prutului şi Nistrului, legătura cu 
izvoarele înseşi ale acestor ape. 


Abia cunoaștem pe cei dintâi Domni ai Moldovei, şi nu ne putem da 
samă de însușirile lor. Ele însă au trebuit să fie mari, căci nu înseamnă 
puţin lucru ca, de la primii pași făcuţi de un stat întemeiat militărește, 
el să-și vadă harta întreagă, pe un timp când ea nu era însemnată pe 
hârtie, și să întemeieze o politică îndreptată pe căile acestea largi ale 
râului și cuprinzând un total așa de deplin și de solid închegat cum era 
acela dintre Carpaţi şi Nistru. 


Se poate întâmpla ca, în părţile acestea de la răsărit, satul românesc 
să fi fost mai rar, căci a fost o pădure basarabeană care s-a mân- 
cat încetul pe încetul și pe care ar trebui, fireşte, s-o punem la loc. 
Desigur că, acolo unde se întindea stepa, adecă șesul fără copaci 
şi cu puţine cursuri de apă, afară de lacurile sărate care se înșirau 
deasupra gurilor Dunării, să se fi strecurat popoarele din răsărit, 
împotriva cărora Domnii Moldovei au făcut imediat un lanţ de ce- 
tăți apărătoare: Hotinul ridicându-se încă de pe vremea înaintaşilor 
lui Ștefan cel Mare, până ce i s-a adaus strălucita îmbrăcăminte de 
piatră şi de cărămizi aparente, dăruite desigur de Petru Rareş, So- 
roca, întemeiată ca un punct de strajă înaintea tătarilor, bătuţi la 
Lipnic de Ștefan cel Mare, Orheiul și zidurile puternice, drept pe 
Nistru, ziduri care durează perfect şi până acum, de la Tighinea, 

fără a mai pomeni întăriturile ocrotitoare peste cetățenii, cari îşi 
aveau, cum s-a dovedit în urmă, monedele lor, în care numele de 
Cetatea Albă, în grecește Aspro-Kastron, era unit, pe cealaltă față 
a banului, cu bourul moldovenesc de pe vremea lui Alexandru cel 
Bun şi a urmașilor săi. 


Basarabia nu este un adaos dăruit ambiţiei unui Domn târziu, ci una 
din pietrele de temelie în clădirea solidă a Domniei moldovenești din 
cele dintâi timpuri. 


Ne-am deprins mai târziu a vedea în Prut un hotar, şi cântecul popular l-a 
blăstămat din cauza împiedecării legăturilor de fiecare zi între oamenii de 
același fel, cari erau foarte deseori tovarăși de muncă și membri ai aceleiași 
familii. Dar, în vieaţa cea veche a poporului nostru rural, el nu înseamnă o 
despărţire. Nu este râu, sau, exceptând Tisa singură, și anume în partea de 
jos, n-a fost râu care să însemne o despărţire între două grupe de români. 


Priviţi la Dunăre: români sunt de o parte şi de cealaltă, având cu de- 
săvârşire aceeași înfăţişare şi, chiar dacă românii se strecoară adânc în 
Balcani, întinzând mâna fraţilor lor, de o făptură întrucâtva deosebită, 
din părțile Macedoniei şi Tesaliei, nimic nu-i deosebeşte. 


Tot aşa românii se întind și astăzi de o parte și de alta a Nistrului, și, 
precum cei din Balcani s-au coborât până în fundurile acestea macedo- 
nene, tot așa ceilalți, de la răsărit, s-au dus până la Nistru, până la Bug, 
s-au coborât cu turmele în Crimeea și au ajuns, prin colonizările silnice 
ale ruşilor, până la apele depărtate ale răsăritului manciurian, ale celei 
mai îndepărtate Asii. 


Prin urmare nu se poate crede că, în cele dintâi timpuri, cum nu era 
o deosebire între șiretenii de o parte şi de cealaltă, să fi fost una între 
prutenii de pe dreapta și prutenii de pe stânga. Ținuturile pe care le-au 
întemeiat în jurul cetăților primii Domni moldoveni se întindeau pe 
amândouă malurile apei. 


Ținutul Hotinului trecea până în Bucovina de astăzi, cu pădurea lui. 
Ținutul Iaşiului era şi pe un mal şi pe celălalt al Prutului. 


Ținutul Fălciiului era strâns legat de partea cealaltă, și între Huşi și Lă- 
puşna erau legăturile cele mai fireşti. Prutul însuși are o astfel de şer- 

puire, încât deseori cine călătorește în aceste părți ajunge de nu-și mai 
dă bine samă unde este Moldova rămasă neatârnată și unde și-a înfipt 
gheara vulturul bizantin al țarilor. 


Iar pădurea Tigheciului își avea o parte corespunzătoare dincolo de 
Prut, precum stepa din josul Basarabiei trece Prutul, cuprinde Covur- 
luiul, o parte din Brăila şi coboară în Ialomița, pe care o stăpâneşte cu 
Bărăganul și se opreşte numai în margenea Vlăsiei, a pădurii româneşti 
din Ilfov şi Vlașca. 


Neamurile boierești nu s-au deosebit niciodată, după cum unul era de 
o parte, altul de cealaltă parte. 


Un amestec de sânge cu unii ruși, pe cari de la început i-am cucerit și 
confundat cu noi, se observă încă din veacul al XIV-lea, dar ei sunt mai 
mult în Moldova de Sus decât în părțile Basarabiei de Mijloc, între toa- 
te asemenea cu Moldova, și părţile de jos, care au avut deseori o soartă 
deosebită de a regiunilor celorlalte, dar și aici fără deosebire după cum 
erau la răsărit sau la apus de același Prut. 


Ctitorii bisericilor din Basarabia nu sunt oameni de acolo, precum cti- 
tori ai lăcașurilor din Moldova au putut fi deseori cei cari înfățișau viea- 
ţa românească dinspre răsărit. Şi primejdiile au fost aceleași. 


Niciodată o năvălire nu s-a oprit la şivoiul îngust al Prutului, ci totdeau- 
na horda tătărască a pătruns până la Şiret şi chiar dincolo de această 
apă, când n-a trecut pe deasupra trecătorilor spre a se cobori prăpăstios 
în Ardeal, primejduind Maramurășul și părţile vecine. 


Nu se poate o legătură mai strânsă între două părți de la început nedez- 
lipite şi fără nici un motiv de dezlipire de aceleași hotare. 


Când a fost nevoie să se împartă Moldova în două, nimeni nu s-a gân- 
dit s-o împartă în lung, ci împărţirea s-a făcut în lat. Țara de Jos, de 
la Bârlad încolo, opunându-se Țării de Sus, care se îngrămădea, după 
scăderea vechii capitale a Sucevei, în jurul Iașilor. Nimic nu poate fi 
mai doveditor a unităţii românești decât acest caracter de împărţire pe 
latitudine a Moldovei, pentru nevoile administrative de mai târziu. 


Când se făcură ceva mai târziu planurile de împărțire a Moldovei între 
împăratul Sigismund, care era rege al Ungariei, și între regele polon, 

care râvnea la drumul spre Marea Neagră prin părțile basarabene, înțe- 
legerea aceasta a tăiat tot în lat Moldova, plan care, lovindu-se de dârza 
împotrivire a lui Alexandru cel Bun, n-a putut fi îndeplinit niciodată. 
Iar când între urmașii lui Alexandru s-a făcut împărțirea, de venituri 
mai mult decât de țară, Ilie, fiul lui Alexandru, a fost Domn în sus, Ște- 
fan în jos, şi Petru Aron s-a refugiat, se pare, într-un anume moment, la 
Cetatea Albă. Rușii n-au urmărit niciodată Basarabia privită ca o enti- 
tate deosebită — aceasta nu se bagă de samă; ei n-au urmărit nici măcar 
Moldova singură, ci stăpânirea asupra amânduror Țărilor Româneşti 
până la Dunăre, ca să aibă legătura cu elementele slave din Peninsula 
Balcanică, în chip firesc legate de dânșii. 


Dacă, la 1812, s-au oprit la Basarabia, este pentru că n-au putut câştiga 
mai mult. 


Planurile făcute de dânșii înaintea încheierii acestei păci neașteptate, 
pe care ei au primit-o numai de frica lui Napoleon, care se pregătea 
de năvălire, cuprindeau măcar Moldova întreagă, sau măcar Moldova 
până la Şiret. Şi după anexarea Basarabiei, țarul Alexandru n-a crezut 
scopul său în adevăr atins, ci el a dorit să întrebuințeze Basarabia ca o 
bază pentru luarea în stăpânire a Moldovei, sau, pe vremea lui Kiseleff, 
prezident al amânduror Principatelor, s-a stabilit carantină la Dunăre, 
care trebuia să fie hotar faţă de turci. 


Dar, îndată ce putinţa aceasta de a căpăta Ţările Românești, care s-a 
ivit ultima oară, ca o fantazie bolnăvicioasă, în timpul Războiului celui 
Mare, când Stürmer’, înţeles cu germanii, se socotea stăpân în Moldo- 
va, lăsând Muntenia în sama împăratului-rege de la Viena și Budapesta, 
când această imposibilitate s-a vădit, Basarabia a rămas fără sens pen- 
tru Rusia. Şi Rusia nu putea să aibă nevoie de dânsa, nici în ce priveşte 
coborârea la Marea Neagră, pe care o are așa de larg, nici în ce priveşte 
o înaintare asupra gurilor Dunării, spre care merge un interes euro- 
pean, care, oricând, a stat împotriva pretențiilor rusești și care, chiar 
când a trebuit să cedeze rușilor gura Chiliei — pe când la tratatul din 


1 N. Iorga se referă la o situaţie din timpul primului război mondial când Boris Vladimi- 
rovici Stiirmer, considerat un funcționar mediocru, cu vederi reacționare, a ajuns, dato- 
rită influenţei lui Rasputin, preşedintele Consiliului de Miniștri al Rusiei. Stürmer a fost 
bănuit, după cum arată N. Iorga, că vrea să încheie un tratat de pace cu Puterile Centrale. 
A fost arestat și a murit în închisoare. 

Paris era vorba de toate gurile Dunării în sama Turciei supt adminis- 
trația Moldovei - s-a îngrijit, prin canalul de la Sulina, să prefacă acest 
braţ al Chiliei într-o linie moartă pentru comerț. 


Dacă mai este nevoie, în starea actuală a legăturilor, să se aducă înainte 
argumente istorice şi argumente de bun simţ, ele pot fi culese și de ai 
noştri, pentru a se folosi de dânsele în diplomaţie, și pentru alţii, din 
această scurtă expunere. 


Din volumul N. Iorga. Sfaturi pe întuneric. Conferinţe la radio 
(1931-1940), Ediţie critică, note, comentarii, 

bibliografie de Valeriu Râpeanu și Sandală Râpeanu, 
Societatea Română de Radiodifuziune, 

Bucureşti, Editura „Casa Radio”, 2001, p. 329-332. 

Limba ca element 
al sufletului românesc 


Între elementele care formează comoara sufletească a poporului româ- 


nesc, nici unul nu cuprinde mai mult şi nu oglindește mai adevărat decât 
însăşi limba lui. 


Cu privire la acest grai românesc, care s-a dovedit în stare, cu adăugirile 
cele fireşti, să îmbrace orice idei, cât de înalte, şi orice sentimente, cât de 
fine, fiind, supt foarte multe raporturi, şi mai ales supt acela al varietăţi şi 
al unei armonii de o esenţă cu desăvârşire subtilă, mai presus de limbile, 
asupra cărora s-a exercitat înrâurirea atâtor oameni de geniu, ale popoa- 
relor celor mari din centrul și din Apusul Europei, s-au ivit în cursul tim- 
pului idei şi s-au prezintat propuneri care şi până în ziua de astăzi împart 
spiritele şi care cer o judecată mai asămănătoare cu a oamenilor de bun 
simţ decât cu cea a teoreticienilor și a polemiştilor. 


Odinioară limba aceasta era deschisă pentru orice năvală de cuvinte stră- 
ine. 


Uşile năvălirii se deschideau însă numai asupra cămăruţei în care se gă- 
seau scriitorii și vorbitorii solemni din Biserică și de la Curte. Cum cei- 
lalți n-au scris, dar au păstrat, și pe calea aceasta a unei păstrări neclintite 
se poate vedea cum au judecat generaţiile care s-au urmat marile prefa- 
ceri, amestecurile cu grămada, copleșirile nesăbuite și prin aceasta chiar 
trecătoare și numai pe deasupra, fără să aibă o adevărată înrâurire asupra 
felului de a vorbi al mulțimilor. 


Reducându-le la adevărata lor valoare, aceste învrâstări şi întortocheri au 
trecut prin două faze. Cea dintâi, mai veche, este aceea în care nu se plea- 
că de la o „idee”, ci de la o „neputință” și de la o „nepricepere”. Scriitorii nu 
sunt introducătorii cu voie a atâtor cuvinte slavone care ne par astăzi la 
cetire așa de greoaie și de urâte și pe care le-a semnalat cu despreț Școala 
Ardeleană de la începutul secolului al XIX-lea și le-a luat în batjocură, cu 
destul humor popular, după 1820, poetul muntean Paris Mumuleanu. 
Avem a face numai cu traducători cari nu înțelegeau bine cuvintele din 

originalele slavone, precum au venit mai târziu alții, cari au înţeles tot 
așa de puţin cuvintele din noile originale la care s-a recurs: cele grecești. 
Ei reproduc adeseori cuvintele în întregime, ba mi s-a întâmplat o dată 
să găsesc însuși articolul grecesc amestecat cu cuvântul şi făcând în felul 
acesta o ciudată alcătuire nouă. Cum aceste împrumuturi din nevolnicie 
s-au păstrat în cărți, ne închipuim prea adeseori că în adevăr, la o anumită 
dată, poporul românesc a întrebuințat aceste cuvinte și căutând pitores- 
cul, cuvintele neobișnuite le întrebuințăm și astăzi, atunci când ele n-au 
făcut parte niciodată din țesătura organică a graiului românesc. 


Adecă, să ne înțelegem, niciodată un țăran, un negustor, un boier, un 
Domn n-a vorbit către cei de sama sa cu acest vocabular străin, ci s-a păs- 
trat din veac în veac țesătura trainică și strânsă a unei comori de cuvinte 
care sunt în stare să cuprindă tot ceea ce dă gândul și ce inspiră inima 
oamenilor. 


Teoreticienii au venit însă odată cu veacul trecut, trudindu-se, supt cu- 
vânt că e nevoie să se îmbrace idei care până atunci n-ar fi pătruns la noi, 
a găsi o altă rostire pentru dânsele. Şi au produs greşeli care dau unei 
părţi din literatura noastră o înfăţişare caricaturală, așa încât, ca să se poa- 
tă gusta anumite traduceri sau chiar opere originale ale lui Eliad, este de 
nevoie să facem o adevărată prelucrare de traducere, precum am făcut 
eu, pe vremuri, cu noua ediţie a călătoriilor, atât de interesante, ale arde- 
leanului de pe la 1840, loan Codru Drăgușanu. Se prevedea schimbarea 
— şi el încerca să o înlăture — de către Mumuleanu, în Caracterele sale de 
la 1825, când el scria cu atâta înțelepciune următoarele rânduri: „Să luăm 
numai acele (cuvinte) care ni vor fi de lipsă de la greci și latini, iar cele 
slavoneşti vorbe şi ziceri câte sunt dulci la auzul nostru și câte sunt prea 
de obşte în norod să le întrebuințăm, iar câte sunt numai în gurile celor 
învățați şi câte sunt aspre de fărâmă limba și dinţii noștri să le lăsăm“ 


Nu se poate în adevăr o mai bună povaţă pentru ceea ce trebuia să se facă 
atunci, şi nu s-a făcut de toţi cu aceeași bună socoteală, și ce s-ar putea face 
astăzi, când, cu cele mai bune intenţii, s-a aruncat formula curățirii limbii 
de cuvintele străine moderne fără folos, care acopăr pe ale noastre şi, pe de 
altă parte, autorităţile filologice au dat răspunsuri care, trebuie s-o mărtu- 
risim, sunt supt nivelul la care de la sine se poate ridica în judecarea acestei 
chestiuni bunul simţ. 


RESTITUTIO EEE 


Eliad, care pornise așa de românește, în legătură cu vieața aproape țără- 
nească din mahalaua Târgoviștii unde se născuse, şi care apoi trăise într-o 
lume care nu se deosebea în ce priveşte nivelul social de cea a lui Anton 
Pann, care, deși străin, în ce priveşte producţia lui poetică nu s-a lăsat cu- 
cerit niciodată de dorinţa de a scrie o românească „mai înaltă!” a ajuns de 
la o bucată de vreme să creadă că într-o întoarcere la un presupus trecut, 
asemenea cu limba italiană, a graiului nostru s-ar putea găsi tot ceea ce 
trebuie, nu numai pentru a o face în stare să înveșmânteze orice produs al 
minţii, dar să o şi ridice pe un plan superior. Am spus la ce rezultat, în ce 
priveşte producţia lui poetică, a ajuns el prin această italianizare silnică 
şi imposibilă a unei limbi care de veacuri întregi își avea rosturile de la 
care nimeni n-ar fi trebuit să încerce a o îndepărta. Italianizantul care era 
acest scriitor muntean, întors, de altminteri, către sfârşitul vieţii sale la 
întrebuințarea limbii cunoscute de toată lumea, avea în față pornirea, tot 
mai puternică, la ardeleni, cari în felul acesta căutau să arate coborârea 
din romani şi numai din romani și credința pe care au păstrat-o față de 
originile noastre, o altă prefacere, tot aşa de dăunătoare pentru moment 
şi tot de puţin trainică pentru viitor, a acestei limbi smulse din datinile ei 
cele vechi. 


Cuvintele latine, neprefacute, prin urmare nepotrivite chiar cu felul 
nostru de a rosti sunetele, au pătruns în limba noastră, înlăturând 
tot ce avea înfățișarea unui împrumut din slavona care era pe drep- 
tate oropsită, în ce priveşte însă încălcările cărturarilor, iar nu ceea 
ce, din această limbă, ca și din atâtea altele, ne însușisem de-a lungul 
veacurilor, prefacându-l, de multe ori, adânc, câteodată aproape de- 
săvârşit, după nevoile de armonie și de măsură ale limbii noastre şi 
făcând astfel dintr-însul, prin această potrivire, o creaţiune, o făptură 
organică a noastră. 


De pe la 1870, printr-un şir de scriitori cari nu erau legați prin nici o mărtu- 
risire de credinţi teoretice, ci își trăgeau învățământul de la instinctul lor de 
adevăraţi poeţi, s-a ajuns la părăsirea acestor rătăciri. 


Precum am spus, poporul care nu cetea, sau cetea cărți făcute pentru dân- 
sul și în care se ținea samă de graiul pe care-l păstrează el, nu fusese supus 
la nici una din aceste schimbări, și el n-a slavizat, n-a grecizat, n-a latinizat 
şi n-a italianizat. 


EET PT RO MIÂINIĂ 


Cu atât mai puţin s-a supus el, supt influenţa unor saloane în care nu-i căl- 
ca piciorul, la acele francizări care, într-un anume moment, pe la 1870, au 
omorât cu desăvârşire orice manifestare poetică a literaturii din București. 


El, poporul, temelia, și nu mulțimea naţiunii, rămânea și mai departe 
îndreptarul către care la orice îndoială trebuia să se îndrepte oricine. 


Ceea ce a pus din nou întrebarea în ce priveşte limba bună şi curată — şi 
adaug numai în ce privește vocabularul, căci nu s-a băgat de samă îndea- 
juns cât de mult am pierdut mijloacele sintactice nesfârșite pe care le are 
limba noastră, pentru a primi gramatica, potrivită după vechea normă lati- 
nă, a francezilor din secolul al XVII-lea — a fost înlocuirea, în cea mai mare 
parte, a cărţii prin ziare. 


Ziarul a ajuns să fie cetit, dacă nu de toată lumea, cel puţin și de multe ele- 
mente din clasele adânci. A vorbi ca la gazetă a devenit pentru foarte mulți 
o regulă în ce priveşte alegerea cuvintelor, ca și, de altfel, orânduirea lor. Ba- 
bilonia contra căreia s-a ridicat, cu un spirit așa de fin și cu atâta solid bun 
simţ, domnul Pisani, expunându-se la acele critici zeflemiste, care sunt din 
nenorocire otrava vieții noastre intelectuale, se datorește, inainte de toate, 
înrâuririi acestui scris la răpezeală din partea unor oameni cari, la rândul 
lor, cetesc gazete străine, și anume numai gazete franceze. 


Nu s-ar putea înlocui — o spunem, ca și Paris Mumuleanu odinioară — 
acele cuvinte care au ajuns „de obşte” şi care „sunt dulci în auzul nostru”, 
precum și câte ne îngăduie să exprimăm nuanțele pe care nu le putem 
exclude din mintea noastră. Dar lupta care s-a dus și continuă a se duce 
astăzi ne îndeamnă pe toți la un lucru: la o chibzuire, de câte ori este 
vorba de a cumpăni cuvintele vechi cu cele noi, cele dintâi având dreptul 
să treacă înainte. 


Căci, altfel, sau rupem legăturile noastre cu un popor care nu ne înțelege, 
sau îl facem pe dânsul însuși să fie necredincios tradiţiilor sale şi să rupă el 
cu ceea ce în curs de atâtea secole au izbutit să îndeplinească înaintașii. 


Din volumul N. Iorga. Sfaturi pe întuneric. 

Conferinţe la radio (1931-1940), Ediţie critică, note, comentarii, 
bibliografie de Valeriu Râpeanu și Sandală Râpeanu, 

Societatea Română de Radiodifuziune, 

București, Editura „Casa Radio’, 2001, p. 390-393. 

Ce rămâne... 


Steagul roșu fâlfâie, ca și la Cernăuți, la Cetatea Albă și la Chişinău. De 
ce și cum, nu e vremea să se vorbească. 


Ceea ce priveşte acest neam care nu e deprins a se văicăra, căci prea 
multe păcate a tras, ale lui și ale altora, e ce rămâne în acel pământ pe 
care noi l-am deschis civilizaţiei cu străvechii noştri moldoveni, din 
nou robiţi în mormintele lor. 


Rămân trei milioane de țărani, înfipţi acolo din vremile preistorice ale 
celor mai depărtaţi dintre strămoși. Rămân la orice regim de hegemo- 
nie națională şi de prefacere socială i-ar impune „liberatorii”, rămân cu 
limba lor minunată pe care n-au voit s-o schimbe, rămân cu datinile 
lor, care n-au suferit nici o prefacere, rămân cu simțul, atâta de preţios 
şi cuprinzând toate făgăduielile de viitor, că ei sunt la dânșii acasă și 
că întorc brazda pe care au tăiat-o întâia oară (...), aşteptând „plinirea 
vremilor”, care nu înșeală niciodată. 


Rămâne, în orașe, amintirea unui sfert din veac de libertate, rămâne o 
generaţie crescută de noi, păstrând în cap și în inimi aceleași gânduri și 
simţiri ca noi. 

Rămâne ce am putut îndrepta și crea acolo unde am găsit ignoranță 


(...) şi păduchi. 


Rămâne o întreagă emigrație de intelectuali, cari nu pot avea decât un 
singur gând: revenirea la dreptul lor şi al nostru. 


(Nr. 142, 2 iulie 1940) 

„Boierii” în Basarabia 


Posturile de radio din Rusia vorbesc necontenit de binele care s-ar fi 
făcut Basarabiei izgonind pe odioşii „boieri”. 


„Boierii', cari au fost înfățişați tot așa, decenii întregi, și în Bulgaria, 
unde ei apăreau poporului lesne crezător ca un fel de păsări răpitoare, 

Cea mai mare durere 


S'a luat Romăniei noastre prin silă toată 
Moldova de Răsărit și ținuturile de peste 
Prut ale vechilor răzeși bucovineni. 

O mai mare durere decât aceasta n'o 
pot cuprinde inimile noastre. 

Robită peste o sută de ani, lăsată în pă- 
răsire și intunerec, cârmuită într'o limbă pe! 
căre no înțelegea, stăpânită de oameni cu 
totul străini, Basarabia celor trei milioane de 
țărani români a venit de la sine către noi 
în zilele de cumplită neorindulală când Ìm- 
'părălia rusească se d5râma. 

ar fi fost, de la unirea acestei țări româneşti cu România, niște cruzi ex- 
ploatatori, trăgând către nesaţul lor toată vlaga unei biete țări, dată pe 
mâna unor administratori necinstiți. Şi unor sângeroși jandarmi. 


De fapt, când ni s-a dat, de ea însăși, Basarabia, am lăsat-o în sama 
acelor elemente basarabene de la iubirea de neam a cărora ea ne ve- 
nea: oameni, cari până atunci nu jucaseră vreun rol politic au fost 
reprezentanţii și cârmuitorii, adăugându-se doar un aparat birocra- 
tic pe care nu-l puteau avea la dispoziţie acasă. Și, când au început 
tristele lupte de partid, ele s-au dat între dânşii, cari erau fii ai sa- 
telor, adevărații boieri de acolo, nobilii ţarismului fiind sistematic 
înlăturați. 

Ca operă a „boierilor” apare oricui ştie şi nu minte, întâi, împroprietă- 
rirea largă a ţăranului, fără deosebire de nație. Apoi o îngrijire a gospo- 
dăriei lui, care nu se mai pomenise până atunci și la rezultatele căreia 
eu însumi am fost martur, nu o singură dată. 


„Boierii” au găsit în sate analfabetism complect și inochentism de 
peşteri şi de desfrâu. De la un capăt la altul al Basarabiei, la 27 iunie 
1940, înfloreau şcoli, de toate treptele, şi cu două facultăți. 


Iată ce au făcut „boierii” în Basarabia! 


(Nr. 144, 4 iulie 1940) 


ETP ROMIÂINIĂ 


N-ajunge sila? 


Până şi cugetătorii de la cari se aștepta încurajare și mângâiere pun as- 
tăzi legăturile dintre state pe singura bază a silei. Cine poate, atacă și 
striveşte, dacă statul, mai slab, nu are prudenţa de a primi și executa 
fără discuţie sentința. 


Așa fiind, de ce s-ar recurge la drept? La dreptul de orice fel. Cel etnic, 
ca şi cel istoric. De ce s-ar invoca o îndreptăţire pe baza unei ideologii 
în care nu crede nici acela care se face a o invoca? De ce s-ar tăgădui 
lucruri evidente şi s-ar prezenta afirmaţii pe care le infirmă orice recurs 
la realitate? 


Ni s-a luat Basarabia. Așa, în douăzeci și patru de ceasuri, ca invazie, în 
patru zile, ca termenul de graţie. Acesta e faptul. El poate sta alături cu 
alte răpiri şi va avea soarta, mâne-poimâne, cândva, a tot ce este clădit 
pe singura silă. Cei de acolo vor face ce vor putea, și mare este puterea 
rezistențelor pasive ale sufletului omenesc jignit. 


Dar de ce să se spuie că Basarabia cuprinde în majoritate „ucraineni”, cu- 
vânt de ieri-de alaltăieri, precum abia de pe la 1670, lucru dovedit prin 
cronici, au fost colonizați rutenii pe la Hotin? De ce să se cuprindă Basa- 
rabia şi Bucovina însăși într-o viaţă politică rusească, a cărei înaintare în 
părţile basarabene singure n-are mai mult decât vreun secol și jumătate? 


De ce? 
Pentru a se adăugi încă un argument pentru noi. 


(Nr. 145, S iulie 1940) 


RESTITUTIO ES 


Ce se duce cu noi din Basarabia 


Se poate ca, la ieșirea din Basarabia, să plece cu noi unele greșeli în 
administraţie, pe care le plătim aşa de scump, dar care vor fi întrecu- 
te, fără îndoială, de regimul social și mai ales naţional, care se așează 
acuma, dar împreună cu noi pleacă de acolo și însușiri a căror lipsă, 
pregătind alte vremuri, se va resimţi îndată. 


Aşa cum eram în acea țară, care făcea parte, după orice judecată dreap- 
tă, din casa noastră, noi reprezentam Apusul. Un fel de a gândi și de a 
lucra, care nu are a face cu ce vine în loc. Apusul altei libertăți decât a 
celei de azi, o libertate care, în ciuda jandarmilor şi a unor teorii mai 
noi, se simţea în toate. De acuma înainte asupra întregii vieţi, și asu- 
pra celei casnice, până în intimitatea ei, se lasă perdeaua de fier. Ca în 
Galiţia, despre care de zece luni nu se mai aude nimic. 


Pleacă, împreună cu noi, o religie de două ori milenară, pe care o 
împărtăşeam și o respectam. Vor tăcea clopotele între Prut şi Nistru. 


Vor tăcea cu toatele până la... Până la cea de a doua înviere, care va veni! 


Pleacă iubirea pentru limba a două-trei milioane de oameni, cari vor 
putea să întrebuințeze doar în cele mai mici ale lor treburi? ] un dialect 
moldovenesc disprețuit. 


Şi pleacă forme de viaţă potrivite cu totul acelui pământ care se cufun- 
dă în apele cenușii ale tulburelui internaţionalism marxist. 


(Nr. 147, din 7 iulie 1940) 

Păcat de munca noastră! 


Printr-o nedreptate fără pereche, s-a luat țării noastre toată Moldova 
de peste Prut, unele sate bucovinene curat românești, şi s-a ştirbit un 
colț din Judeţul Dorohoi. La această sărăcie a noastră, cu atâta greu- 
tate întregită, s-a lăcomit Rusia cea nesfârșit de mare, întinsă până în 
adâncurile Asiei. Încă o dată lăcomia celui dăruit cu toate s-a aruncat la 
puţinul avut al celui care a primit un colț de pământ, pe care l-a apărat, 
în trecut, cu unghiile și cu dinţii. 


E păcat de atâta lume românească, din nou căzută pradă străinului 
duşman. Și e păcat şi de munca noastră. 


Căci aproape un sfert de veac ne-am trudit să dregem ce stricaseră alții, 
să ridicăm felul de viaţă al tuturora și să facem ca ai noștri, atâta timp 
dispreţuiți și apăsaţi, să ajungă iar la o stare vrednică de oameni. 


Dar orice dreptate învie şi orice muncă-şi cere răsplata. 
Şi noi ne așteptăm, iarăși, ceasul, curând sau târziu? 


(„Neamul Românesc Literar”, 
nr. 14-15, din 15 iulie-l august 1940) 


RESTITUTIO 


Cea mai ridicolă calomnie 


Ignoranța și reaua credință, mergând până la falsificarea cea mai pa- 
tentă, strigă tare în văzduh, nu atâta ca să câștige pe alții, ci ca să se 
amețească singură, a găsit încă un cap de acuzație împotriva acestei 
Românii distrugătoare din principiu, care şi-a făcut o plăcere perversă 
din a strica și a înjosi toate pe pământul smuls unității politice a Rusiei 
țariste. 


Între altă stricăciune pe care am făcut-o şi pentru care ni se impune 
„amendă” rășluirii Bucovinei de Nord este — cine ar crede-o? - până şi 
prigonirea limbii moldovenești, considerată ca un dialect pentru po- 
porul de jos... 


Filologul care a strigat la radio, cu atâta răutate și sete de a lovi, această 
imensă prostie, ar merita să fie semnalat lumii științifice. 


Auziţi? Limba, dintre toate, care, afară de dialectele, impuse prin de- 
părtare și lipsa de comunicaţii, macedonean și istrian, e de o perfectă 
unitate, ar avea un dialect moldovenesc din Basarabia, dar din Basa- 
rabia singură, pe care călăii din Bucureşti au degradat-o, căutând să o 
înlăture! 


Până în Carpaţi e același dulce fel moale de a prezenta sunete străbune, 
care se aude și de la cel mai depărtat moldovean de pe malul Nistrului. 


Şi acuma vine să restaureze peste Prut limba poporului persecutată. 


(Nr. 160, 24 iulie 1940) 

„Crucile și bisericile noastre” 


La plecarea soldaţilor noştri din această Basarabie, pe care o ştim as- 
tăzi, aveau mai multă voie s-o apere decât, cu tancuri și avioane cu tot, 
ceilalți să atace, sătenii, cari-i întâmpinau în trista lor cale, se căinau 
că de acum înainte nu vor mai avea sprijinul și mângâierea „crucilor și 
bisericilor noastre”. 


Soarta acestora se ştie. De la Tighina și de la Hotin am privit și eu malul 
celălalt al tuturor fericirilor. Satul părea pustiu şi monoton. Mare, se 
ridica obișnuita casă de adunări comunistă. Alături biserica era pocită, 
ca să servească la alte scopuri. 


Li se făgăduieşte oamenilor câte un hectar, două hectare, unde se mai 
poate găsi și așa cum o mai fi pământul. Se crede că printr-aceasta s-a 
câștigat devotamentul pentru noul stat, noua formă socială, noua he- 
gemonie națională, tinzând, pe încetul, către unificare a ce se află în 
fundul gândului acestor „internaţionali” naționaliști. Dar sufletul ome- 
nesc nu se hrăneşte cu atâta. 


În viaţa lor, aceşti oameni, de atâta evlavie tradițională, vor simţi 
nevoia atingerii cu misterul. Și nu la casa sovietică și la noii ei sfinți 
revoluționari vor putea-o găsi. 


(Nr. 162, 27 iulie 1940) 


RESTITUTIO E 


Ce este un hotar... 


S-a îngustat cu peste o treime pământul țării noastre și trei-patru mili- 
oane dintre ai noștri au ajuns să fie iarăși, după abia vreo douăzeci de 
ani de libertate, supt o stăpânire străină, care se arată de la început, și la 
Răsărit şi la Apus, deosebit de aspră. 


Mulţi dintre cărturari şi-au căutat adăpost, pierzându-și adesea toa- 
tă averea, în părţile acestea, unde mai este steagul românesc, pentru 
care s-a vărsat atâta sânge. Dar sătenii au rămas tot acolo, siliți să se 
înțeleagă, în limba stăpânilor celor noi, și, în ce priveşte pe basarabeni, 
fără să aibă măcar mângâierea Bisericii. 

Cu dânșii să fie inima noastră! Prin tainele care leagă pe oameni, ei o 
vor simţi-o. 


Şi speranţele lor se vor uni cu pregătirile de viitor ale noastre. 


(„Neamul Românesc pentru popor”, 
an. XXVIII, nr. 19, 1 oct. 1940) 


Textele Ce rămâne... „Boierii” în Basarabia, N-ajuge sila?, Ce se duce cu noi din Basara- 
bia, Păcat de munca noastră!, Cea mai ridicolă calomnie, „Crucile şi bisericile noastre”, Ce 
este un hotar... au fost preluate din lucrarea N. Iorga. Neamul Românesc în Basarabia, 
volumul II, ediţie îngrijită, note, comentarii și bibliografie de Iordan Datcu, Editura 
Fundaţiei Culturale Române, București, 1997, p 272-285 

Noi hotare 


Nu-mi place să plâng înaintea tuturora, şi cu atât mai puţin pentru pă- 
cate, față de hotarele noastre cele mari, pe care noi nu le-am făcut. 


Pentru păcate pe care le-a făcut vremea şi pe care vremea rămâne să le 
ia cu dânsa, fără a trebui să le ispăşim noi. 


De aceea, cu aceeași linişte cu care am vorbit, altădată de aici, fără nici 
un fel de trufie, care e o piază rea pentru un popor, de izbânzile noastre, 
voi vorbi astăzi, sprijinit pe tot ce mă învaţă trecutul, despre granița, 
nestropită cu sânge de noi, neplătită cu sânge de alții, care se taie astăzi 
supt auspiciile unei puteri în afară de noi, cari pierdem, și în afară de 
cei cari câştigă. 


Granița care înaintează bucură pe cei ușurateci, cari nu cercetează nici 
motivul, nici temeiul. Ea cheamă la gândire pe cine-și dă samă de acea 
dezvoltare, plină de multe desfaceri şi refaceri, care e vieaţa unui popor, 
cuprinsă şi ea în mișcarea generală a lumii. 


Sunt graniţi pe care, fără o putere care să fie a lui, le trage cel mai tare în 

carnea celui mai slab. Nici ea nu e veşnică, pentru că e de-ajuns un ceas 

fără noroc, o conducere insuficientă, greşeala, care nu se mai poate re- 

para niciodată, a unui general, succesul unei arme de azi, care mâni va 

fi întrecută, ajunge o stare demoralizată, care poate fi numai trecătoare 

pentru ca totul să se schimbe, întoarcerea la vechile graniți producân- 

du-se imediat, dar sunt graniţi pe care, fără a fi luptat pentru ele, le tre- 

ce, fără nici un drept deplin, cel mai slab, a cărui ambiţie a fost împinsă 
înainte de alții. 


Granița de astăzi nu e între noi şi poporul care ne înlocuiește, ca stat — 
căci, cum voi arăta, numai de stat e vorba — ci vine de la Mari Puteri de 
astăzi ale lumii, care ele însele nu pot să aibă un interes permanent la 
păstrarea ei. Mai curând sau mai târziu deci trebuie să se producă din 
nou cântărirea între puterile înseși și singure ale acelora pe cari noua grani- 
tă îi desparte. Sunt lucruri care, oricât am declara și am făgădui, trebuie 

să se întâmple, întocmai precum se întoarce la locul ei craca vie pe care 
ori a îndoit-o vântul ori s-a plecat trecător supt puterea mânii noastre. 


Dar nu poate fi mai mare greșeală decât aceea ca un popor despoiat 
să aştepte o întorsătură a norocului care să-l repună în drepturile sale. 
Aceasta ar avea, fără o sforțare şi o jertfă a lui, tot atâta valoare cât și 
ceea ce a ajuns el a suferi. 


El are a-şi păstra puterile proprii neatinse, care dacă, la o cercetare amă- 
nunțită, se încredinţează că ele n-au fost îndestulătoare, să le ridice așa 
de mult, încât, la ceasul hotărât de istorie, misiunea sa firească să poată 
fi îndeplinită. 


Ar fi bine să isprăvim odată cu sprijinirea, sinceră sau nesinceră, pe al- 
ţii. Alţii pot să aibă chiar gândurile cele mai bune față de noi, ca între 
popoare care samănă în ce priveşte civilizația și chiar legate prin rapor- 
turi de rasă care nu se poate desființa, dar, fără să aibă nimeni dreptul 
de a se supăra, ele ascultă de nevoile lor înseși, care întrec și trebuie să 
întreacă orice lucru. Nu prin continue schimburi de alianțe, fiecare cu 
iluziile ei, se pot servi scopurile cele mai înalte ale unui popor, ci ajuto- 
rul din afară urmează mecanic conştiinţa pe care o au ajutătorii despre 
puterea celui ajutat sau, altfel, ceea ce se lămurește nu e decât o pomană 
care, fără să asigure nimic, înjoseşte pe cine a primit-o. 


Dar graniţa trasă pe pământ nu corespunde totdeauna celei care se tra- 
ge, nevăzută, între putinţa unora și putinţa altora. 


Aceasta e singura adevărată. 


Şi într-însa se amestecă mai multe însuşiri, care se cer osebite pentru 
a ne da samă de ce poate însemna ceea ce astăzi, ca popor, nu primim 
şi nu suferim în resemnare, ci lăsăm să treacă tot aşa ca o revărsare de 
ape, care preface, mulțămită ploilor mari din anume momente, într-o 
revărsare năprasnică aceea ce, altfel, e o pașnică apă de la care nu se 
poate aştepta să mănânce deodată atâta pământ. 


Ne-am obișnuit prea multă vreme cu o graniță de state, care a rămas 
multă vreme neschimbată. Aceasta s-a datorit unei politici de înțele- 
gere între așa-numitele Mari Puteri, care se găseau supt o hegemonie 
trecută de la Napoleon al III-lea la Bismarck și la Wilhelm al II-lea. Un 
oarecare echilibru se stabilise, şi minți cumpănite, care n-au a face cu 

cele de astăzi, se temeau să-i aducă o atingere, căutându-se a se stânge 
îndată orice foc se aprindea de vreun stat mai mic, imprudent. Acum, 
în orice moment, după un capriciu individual pe care nu mai sunt așe- 
zăminte tradiționale sau stări de spirit libere capabile de a-l înfrâna sau 
mărgeni, orice formă politică se poate schimba în hotarele ei. 


Dar, în măsura în care statul ajunge a fi ceva nesigur și trecător, raportul 
între el și naţiune se schimbă, în folosul acesteia. 


Ştiu că împotriva naţiei se pot lua, şi se iau, măsurile cele mai necruță- 
toare, de care a ajuns lumea să nu se mai indigneze, nici chiar să se mire. 
Cu sau fără voia lui, un grup național poate fi ridicat din așezarea unde 
e înrădăcinat de secole şi din gospodăria care reprezintă agonisita a zeci 
de generaţii, pentru a fi aruncat în altă climă și în alte condiţii, care-l pot 
duce chiar și la peire. Se pot vedea, în acest apus de civilizație, mii de 
oameni trimeși într-un exil pe care-l explică numai faptul că „nu convin 
noilor stăpânitori ai pământului pe care aceia l-au avut. De mult am ajuns 
să avem români şi până în Caucaz și chiar pe țărmurile manciuriene ale 
râului Amur. Şi ceea ce era, pe vremea surghiunirilor, o excepție, e astăzi 
o procedare de toate zilele. Naţiile ar fi o pleavă care se poate spulbera în 
vânt — cumplită părăsire și a principiului care părea mai sigur şi mai sfânt. 


Dar nici una din aceste măsuri nu ajunge la întreg rezultatul pe care-l 
urmăresc. 


E o putere mistică de rezistenţă în ființa omenească însufleţită de tradi- 
ţie şi sigură de dreptul ei. Răbdările martiriului ei sunt cu adevărat fără 
sfârșit. Rase care se cred distruse reapar la lumină din fragmentele lor, 
cu atât mai dârze, cu cât sunt tăiate mai scurt. 


Şi ele, fără îndoială, în hotarele pe care și le fac, atârnă de energia fie- 
cărei generaţii, afară de popoarele în care, prin huzurul unei vieți clă- 
dite pe petreceri, orice vlagă sufletească s-a stâns, afară de’ cartagenile 
putrede de mult bielșug, un rând de oameni ajungând a trage, printr-o 
eclipsă de conştiinţă, după ei şi rândul care vine. 


Aceasta chiar atunci când n-a mai rămas nici o ultimă oază de independen- 
tă de unde să vie speranţele pe care, în această zi de încercare, le întindem 
fraţilor înstrăinaţi o clipă, cari nu trebuie să creadă că, atâta cât suntem vii în 
hotarele ce ne-au rămas, putem uita, nu numai de dânșii, dar și de datoria 


RESTITUTIO E 


pe care o avem față de cei ce nu mai sunt acum lângă noi. Cu atât mai mult 
când e viu și veghetor în orice clipă statul, care fusese și mai mic înainte 
de actele de dreptate pe care el le-a plătit prea scump pentru ca socotelile 
teritoriale să fie pentru totdeauna încheiate în forma de acum. 


Comunicaţiile între noi vor fi grele. Cunoaştem oamenii, și ne aștep- 
tăm la aceasta. Ziare, cărți vor fi împiedecate de a pătrunde. Călătoriile 
de la o parte la alta vor fi oprite. Dar, din fericire, ştiinţa dă astăzi celor 
momentan pierduţi mijloace minunate de a putea, dacă nu a corespon- 
da cu noi, măcar de a primi de aici știri, mângâieri și îndemnuri. 


Ani întregi au pornit pe calea undelor aeriene către această țară bat- 
jocuri şi provocări. Spaţiul ceresc însuși părea înveninat de dânsele. 
Împreună cu insultele pentru România și poporul românesc se auzeau 
îndemnuri la nesupunere și la revoltă. Ele luau un caracter oficial, dat 
fiind punctul de unde plecau. Cu prea puţină grijă de mândria noastră, 
le-am lăsat să treacă. 


Noi nu vom face așa în trimiterea spre spaţiile largi a veștilor despre 
vieața noastră liberă, cu ce muncim şi putem îndeplini, pregătind ast- 
fel, în chipul cel mai firesc, restaurările de libertate. Niciodată n-am 
întrebuințat ca mijloace nici insulta, nici conspirația, nici corupția prin 
bani. E în noi o nobleţă, moștenită de la cei mai depărtaţi și cei mari 
strămoşi, care ne opreşte de la aceasta. 


Dar veţi afla voi, cari rămâneți şi acum o parte scumpă a neamului nos- 
tru, tot ce ne îndeamnă și tot ce ne zbuciumă. Durerile ni le ştim; de 
acestea nu se cuvine să vorbim: prea ni s-ar bucura duşmanii, cărora le 
place să ştie că ne doare. 


În ce mă priveşte, paznic de morminte, dar şi vestitor de vremuri, mă 
veți mai auzi poate. Nu o dată, supt cuvinte veți prinde înțelesurile care 
numai așa se pot transmite. Şi fără a vă vedea, pe căile tainice care ne 
leagă, de la voi înşivă mă voi inspira. 


Notă | * Conferinţă la radio a lui N. Iorga cu un destin straniu. 
Precizăm că nu este menţionată în Bibliografie Radiofo- 
nică Românească. N. Iorga publică în numărul din 11 
octombrie1940 o scrisoare către directorul „Neamului 
Românesc”, N. Georgescu, în care arată că cei care au sus- 

ţinut ziarul „sunt la capătul mijloacelor lor” și că în același timp se întreabă „de ce l-ar 
păstra în această formă când nu sunt în măsură să-și exprime părerea lor întreagă”. Aceas- 
ta a fost ultima apariție a publicaţiei lui N. Iorga „Neamul Românesc”. 


Textul conferinței a apărut în noua formulă şi anume „Cuget Clar” („Noul Sămănător”) 
şi „Neamul Românesc”, anul V, nr. 18, 10 noiembrie 1940, p. 286-288. Titlul era Noi 
hotare... şi în notă la titlu se preciza: „Conferință care nu s-a ţinut (septembrie 1940)”, 
Deasupra titlului Noi hotare... în chenar pe cuprinsul întregii pagini se afla scris „Neamul 
Românesc”, tocmai pentru a sublinia continuitatea publicării conferințelor în ziarul pe 
care l-a condus. 


Aşa cum ne încredinţează un istoric avizat al Radiodifuziunii Române, Iulius Țundrea 
în volumul Fonoteca de aur, Editura Eminescu, 1982, p. 243, cu această conferință s-a 
întâmplat, aşa cum spuneam, un fapt straniu: deși a fost rostită din studioul Radiodifu- 
ziunii Române, nu a fost transmisă. Un deceniu de prezenţă radiofonică a lui N. Iorga se 
încheia printr-un act samavolnic al conducerii Societăţii. 


Demn de reţinut este faptul că de data aceasta N. Iorga s-a conformat cerinţei de a avea 
un text scris. Este cert că după ce a fost citită de cei în drept s-a hotărât nedifuzarea con- 
ferinţei. 

Textul conferinţei a fost republicat după periodicul amintit în volumul N. Iorga, Ultime- 
le, ediţie şi comentariu introductiv de Stelian Neagoe, Craiova, Scrisul Românesc, 1978, 
p. 204-210. 

Conferinţa nedifuzată a lui N. Iorga reprezintă un adevărat text testamentar al gândirii 
savantului. Conferinţa constituie un model de elevaţie stilistică, apărând ca una din ma- 
rile pagini în care darurile gânditorului și artistului N. Iorga se sublimează într-o formulă 
de o emoţionantă elocvenţă. 

În acelaşi timp N. Iorga e în acord cu structura gândirii sale de până atunci în ceea ce 
priveşte raporturile dintre statele mari și cele mici, idee susținută — după cum am văzut 
— în câteva din conferințele ţinute la Radio mai ales după acordul de la Munchen. Astfel 
se vădeşte încă o dată organicitatea concepției lui N. Iorga și faptul că aceste conferințe 
reprezintă un capitol care se integrează gândirii sale și contribuie esenţial la definirea ei. 


Text și notă preluate din volumul N. Iorga. Sfaturi pe întuneric. 
Conferinţe la radio (1931-1940), Ediţie critică, note, comentarii, 
bibliografie de Valeriu Râpeanu și Sandală Râpeanu, 

Societatea Română de Radiodifuziune, 

Bucureşti, Editura „Casa Radio”, 2001, p. 681-683 şi 736-737. 

DATE BIOBIBLIOGRAFICE 


1871 În noaptea de 5/17 iunie, se naşte Nicolae Iorga, în orașul Boto- 
şani, fiu al avocatului N. Iorga, în vârstă de 33 de ani, și al Zulniei 
Iorga, în vârstă de 29 de ani. Tatăl său moare în ziua de 20 martie 
1876, pe când copilul nu împlinise nici cinci ani. 


1878 aprilie. N. Iorga începe şcoala primară în orașul natal, pe care o 
termină în 1881. 


1881 Începe, tot la Botoșani, liceul „August Treboniu Laurian”, 


1886 Se mută la Iași, unde urmează, începând din clasa a VI-a, cursu- 
rile Liceului Naţional. 


1888 Susţine examenul de bacalaureat. În luna septembrie, se înscrie 
la Facultatea de Litere din același oraş. 


1889 decembrie. Trece examenul de licenţă cu calificativul „magna 
cum laude”. Această perioadă a vieţii sale este înfățișată în capo- 
dopera O viaţă de om — așa cum a fost, capitolele I-IX. 

1890 18 februarie. Strălucit debut publicistic al lui N. Iorga în ziarul 


1895 


„Lupta”, condus de Gheorghe Panu, cu o cronică asupra dramei 
Năpasta de I. L. Caragiale; istoricul se situează de partea drama- 
turgului, violent atacat pentru această nouă creație a sa. De acum 
încolo, în paginile unor reviste științifice și literare („Arhiva li- 
terară şi ştiinţifică”, „Revista nouă”, „Literatură și artă română”, 
„Contemporanul” etc.), dar şi în paginile unor cotidiene („Lup- 
ta”, „Drapelul” ș.a.), N. Iorga va desfășura o amplă activitate de 
publicist, de critic şi istoric al literaturii române, scriind studii 
şi articole despre literatura română şi universală. Majoritatea 
scrierilor sale din această perioadă, care îl situează printre criticii 
români cu cel mai larg orizont cultural din secolul al XIX-lea, au 
fost strânse în ediția Pagini din tinereţe, vol. I-II, Bucureşti, Editu- 
ra pentru literatură, 1968. Tot în aceste volume se află și o selec- 
ţie din opera sa beletristică: versuri şi note de drum din perioada 
începuturilor sale. 


25 martie. Se căsătoreşte cu Maria Tassu, fiica magistratului Vasi- 
le Tassu. 


15 aprilie. Întreprinde prima călătorie în străinătate, şi anume în 
Italia. Toamna, primind bursa „Iosif Nicolaescu” îşi începe călă- 
toriile de studii în Franța, Germania, Anglia. Se deschide un nou 
capitol în viaţa lui N. Iorga, prin frecventarea cursurilor unor 
mari profesori ai vremii, unii rămânându-i prieteni, solicitându-i 
studii în reviste de specialitate, cărți despre istoria României, 
invitându-l la congrese sau pentru lecţii și conferințe. Totodată, 
începând cu volumul Amintiri din Italia (1895), Iorga va scrie 
practic despre toate călătoriile sale din străinătate, care se vor 
desfășura până în 1939, aproape cinci decenii — volume, însem- 
nări în reviste şi ziare; acestea constituie una din biruinţele sale 
literare, care îl situează printre cei mai de seamă scriitori români 
ai genului. Toate notele sale de drum în străinătate au fost reu- 
nite în ediția Pe drumuri depărtate, vol. I-III, București, Editura 
Minerva, 1987. 


În urma unui concurs viu disputat, N. lorga obţine catedra de 
istorie universală a Universităţii din Bucureşti. Lecţia de deschi- 
dere, ţinută în luna noiembrie, s-a intitulat „Despre utilitatea stu- 

diilor istorice”. Lecţiile de deschidere ale cursurilor universitare, 
discursul de recepție la Academia Română și alte contribuţii 
teoretice legate de știința istoriei au fost adunate în volumul Ge- 
neralități cu privire la studiile istorice, apărut în două ediţii antu- 
me (1911 și 1933), a treia, apărând postum, în 1944. Ed. a IV-a, 
introducere, note şi comentarii de Andrei Pippidi, notă asupra 
ediţiei de Victor Dumea, Polirom, 1999, este cea mai completă. 


1897 Este ales, în unanimitate, membru corespondent al Academiei 
Române. 


1901 4 februarie. După ce divorțează de prima lui soţie, Maria Tassu, 
se căsătorește, la Braşov, cu Ecaterina Bogdan, sora istoricului 
Ioan Bogdan și a criticului G. Bogdan-Duică. Cu privire la viața 
personală a istoricului N. Iorga și a familiei sale, a se vedea ediția 
fundamentală de scrisori, documente, fragmente de jurnal: Scri- 
sori către Catinca, Bucureşti, Editura Minerva, 1991, apărută sub 
îngrijirea lui Andrei Pippidi. Cu Istoria literaturii române în seco- 
lul al XVIII-lea (1688-1821), tipărită în două volume: I. Epoca 
lui Dimitrie Cantemir - Epoca lui Chesarie de Rimnic, II. Epoca lui 
Petre Maior — Excursuri, N. Iorga inaugurează o serie de istorii ale 
literaturii române. Astfel vor apărea: Istoria literaturii româneşti 
în veacul al XIX-lea, de la 1821 înainte. În legătură cu dezvoltarea 
culturală a neamului (trei volume); Istoria literaturii româneşti 
contemporane: I. Crearea formei, 1867-1890, IL. Crearea fondului. 
A mai publicat Istoria literaturii românești, Introducere sintetică. 
N. Iorga a scris și Istoria literaturilor romanice, în dezvoltarea şi 
legăturile lor (trei volume, primul din 1920). 


2 decembrie. Apare revista „Sămănătorul”, sub direcţia lui Alexan- 
dru Vlahuţă şi G. Coşbuc. N. Iorga își începe colaborarea în ziua 
de 4 mai 1903. Articolul-program, care marchează direcţia ide- 
ologică imprimată de el acestei publicaţii și nașterea curentului 
al cărui întemeietor şi mentor a fost — sămănătorismul —, apare 
în numărul din 18 mai 1903. O selecţie din articolele, cronicile 
şi notele sale a apărut în două volume, cu titlul O luptă literară 
(1914, 1916). În anul 1979, la Editura Minerva, a apărut, cu ace- 
lași titlu, în două volume, cel dintâi reunind paginile selectate de 
N. Iorga în ediția din timpul vieții sale, cel de-al doilea, pagini- 

le rămase în periodic, fiind astfel cea mai completă culegere din 
textele semnate de N. Iorga în „Sămănătorul'. 


1906 13 martie. Numele lui N. Iorga e pronunţat ca iniţiatorul mișcării 


de protest a tineretului studios împotriva unei reprezentații cu 
o piesă franceză, jucată în limba franceză de artişti amatori din 
rândurile aristocrației românești, pe scena Teatrului Naţional 
din București. Au loc manifestații și incidente între studenţi și 
armată. La acțiunea lui N. Iorga s-au raliat numeroşi intelectu- 
ali români. Istoricul acestui moment din viaţa lui N. Iorga - în 
volumul Lupta pentru limba românească. Părăsește conducerea 
revistei „Sămănătorul”, conform unui anunţ publicat în numărul 
din 22 octombrie. 


10 mai. Apare primul număr al publicaţiei „Neamul Românesc”; 
cu o periodicitate diferită, acest ziar este principala tribună prin 
care se exprimă atitudinea lui N. Iorga față de fenomenele socia- 
le, politice, culturale din ţară şi străinătate. 


1907 După răscoalele ţărăneşti — fusese considerat unul dintre „insti- 


gatori” — N. Iorga candidează la alegerile pentru Camera Deputa- 
ților şi este ales la Iași. Începe o importantă carieră de parlamen- 
tar, fiind socotit unul dintre marii noștri oratori. În 1939-1940, 
va apărea o selecţie în trei volume din Discursurile parlamentare 
ale lui N. Iorga. 


1908 2 iunie. Se inaugurează Cursurile Universităţii Populare de vară 


1911 


de la Vălenii de Munte care, cu o pauză de câțiva ani, cauzată 
de Primul Război Mondial, vor dura mai bine de trei decenii. 
Ultima ediție organizată de savant și cu participarea lui are loc în 
vara anului 1940. Cursurile vor fi reluate, cu intermitență, după 
moartea savantului, până în zilele noastre. 


Ţine discursul de recepție ca membru titular al Academiei Ro- 
mâne, discurs intitulat Două concepții istorice. Răspunsul a apar- 
ţinut fostului său profesor, A. D. Xenopol. 


1916 În urma înfrângerilor suferite de armata română, N. Iorga se re- 


fugiază la Iași, unde tipăreşte, cu o frecvenţă cotidiană, „Neamul 
Românesc”. În ziua de 14 decembrie 1916, rostește un discurs în 

Parlamentul României refugiat la Iași, discurs considerat drept 
una dintre cele mai înalte expresii ale artei oratorice românești şi 
care a avut un ecou ieșit din comun. 


1919-1940 Cei douăzeci şi unu de ani ai perioadei dintre cele două răz- 
boaie mondiale sunt marcați printr-o febrilă activitate de profesor, 
conferențiar, orator parlamentar, autor de sinteze istorice și cultura- 
le. De asemenea, pe scena Teatrului Naţional din București în spe- 
cial, dar şi pe aceea a Teatrului Popular, înființat şi condus de el, i se 
joacă un număr important de piese de teatru. Cu o frecvenţă anuală, 
uneori şi mai des, întreprinde călătorii în străinătate, în special pen- 
tru cursurile pe care le ținea la Sorbona. Ne vom face o imagine mai 
clară despre călătoriile lui N. Iorga peste hotare, din 1890 până în 
1939, dacă vom spune că ţările cele mai des vizitate au fost Italia, 
Franţa, Elveţia, Belgia, Olanda, Iugoslavia, Austria, de două ori Spa- 
nia, o dată Norvegia, Turcia, Grecia, Portugalia, Bulgaria, Cehoslo- 
vacia, Polonia. N-a vizitat Rusia şi Finlanda. O situaţie specială are 
Germania, unde și-a făcut cea mai mare parte a studiilor, în ultimul 
deceniu al secolului trecut. Trece pe aici în 1913, în drum spre An- 
glia şi în 1927, în drum spre Norvegia. După venirea lui Adolf Hitler 
la putere, nu s-a mai dus în Germania. 


1891 27 ianuarie-20 martie. Întreprinde o călătorie în Statele Unite ale 
Americii, singurul său voiaj în afara Europei. 


1892 17 aprilie-31 mai 1932. Devine preşedintele Consiliului de Mi- 
niştri al României, în fruntea unui cabinet de „tehnicieni”. Gu- 
vernarea sa a făcut obiectul unor opinii controversate, din prici- 
na faptului că N. Iorga a luat puterea într-o perioadă economică 
neprielnică, momentul maximei instalări în țara noastră a crizei 
economice mondiale. 


Apar primele două volume din Memorii, aşa cum şi-a intitulat 
N. Iorga notele sale zilnice, evenimentele fiind însemnate, după 
propria-i mărturisire, în seara fiecărei zile. Vor apărea șapte volu- 
me, prima însemnare fiind din ziua de 17 mai 1917, ultima din 
24 februarie 1938. Însemnările de dinainte de 17 mai 1917 se 
află în arhiva N. Iorga, evacuată o dată cu tezaurul național la 
Moscova, în timpul Primului Război Mondial. 

1932 Apare Supt trei regi, cu supratitlul România contemporană de la 1904 
la 1930 și subtitlul istorie a luptei pentru un ideal moral şi național. 


1934 Un an deosebit de bogat în tipărituri de referință: Byzance apres 
Byzance, Histoire de la vie byzantine, O vieaţă de om — așa cum a fost, 
vol. I-III, monumentală autobiografie; Oameni cari au fost, primul 
volum reunind într-o serie de patru volume portretele publicate 
cu începere din 1904, culme a artei noastre portretistice. 


1936 Apare primul volum din Sfaturi pe întunerec, selecţie din conferin- 
tele sale radiofonice. Următorul volum va apărea în 1940 şi va cu- 
prinde conferințele ţinute la Radio până la sfârşitul anului 1938. 


Apar primele două volume din Istoria românilor, urmând ca până 
în 1940 să fie tipărite toate cele zece tomuri ale acestei lucrări ce 
sintetizează gândirea şi cercetările savantului pe acest tărâm. 


“J 


1939 Apare România cum era până la 1918, vol. I România „Munteană”, 
vol. II Moldova și Dobrogea. Neamul Românesc în Ardeal şi Tara 
Ungurească la 1906, cuprinzând note de drum prin ţară, începând 
cu anul 1903, când istoricul tipăreşte volumul Drumuri și orașe. 


Apar Toate poeziile lui N. Iorga, vol. I — 1907, vol. II — 1940. 


1940 Apare, în două volume, Histoire des Roumains de Transylvanie et 
de Hongrie, ediţia a II-a. 


Deşi în 1936 Parlamentul României îl numise profesor pe viață 
— împreună cu doctorul Gheorghe Marinescu — imediat după 
6 septembrie 1940, N. Iorga este pensionat. Una după alta, pu- 
blicaţiile conduse de el, „Neamul Românesc” și „Cuget Clar” 
(„Noul Sămănător”) încetează să mai apară. 


În noaptea de 27/28 noiembrie N. Iorga este asasinat în pădu- 
rea Strejnicul, de lângă Ploiești. Fusese ridicat, cu câteva ore în 
urmă, de la vila sa de la Sinaia, de către o echipă a Gărzii de Fier, 
condusă de Traian Boieru. 


Text preluat din volumul N. Iorga. Sfaturi pe întuneric. 
Conferinţe la radio (1931-1940), Ediţie critică, note, comentarii, 
bibliografie de Valeriu Râpeanu și Sandală Râpeanu, 

Societatea Română de Radiodifuziune, 

Bucureşti, Editura „Casa Radio”, 2001, p. 738-741. 

Ştefan CIOBANU 
Omagiu Profesorului Nicolae Iorga 


l. 


În primăvara anului 1912, oficialitatea rusă 
sărbătorea, cu mare pompă, aniversarea răpi- 
rii Basarabiei. 


A apărut multă literatură oficială și neoficia- 
lă, multe broșuri și articole de gazetă, în care 


ŞC. (n.11 noiembrie [autorii] căutau să ascundă un adevăr istoric, 
u 


1883, Talmaza, azi raion ý y o ZU Tio 
; — căutau să dovedească, că Rusia întotdeauna a 
Ştefan Vodă, Republic $ m 
Moldova — d. 28 februarie avut drepturi asupra Basarabiei, că anexarea 
1950, București, România) ei a fost o binefacere pentru populaţia româ- 
un istoric și academici 
român, autor al unor lucr 
importante despre literatura  Oficialitatea rusă se simţea fericită pe când 
română veche, cultura asupra tuturor popoarelor cari trăiau în Ru- 


românească în Basarabia sia, ca și asupra românilor basarabeni, după 


sub ocupaţie rusească, : BK eia 
Pa "revoluţia nereușită de la 1905, se întindeau 


despre demografia E sii NEON 
Basarabiei. sustinător porii negri ai reacţiunii. 
fervent al introducerii 
limbii române în şcolile din plai e, 
Basarabia, vicepreședinte tMprejurări ciudate poşta rusească, într-o 
al Academiei Române între zi posomorâtă de toamnă, mi-a adus două 
1944-1948. cărți românești: „Pribegi în ţară răpită” de 

Membru al Sfatului Ţării și 
unul dintre cei mai activi 
promotori ai Unirii Cum au trecut aceste cărți Prutul, cum au fost 


dela 1918. expediate, mie şi altor prieteni (cum am aflat 


n  nească basarabeană. 


a 
a 

Eram pe atunci la Jitomir, şi nu ştiu prin ce 


D.C. Moruzi şi „Basarabia noastră” de N. Iorga. 


Adevărul asupra trecutului și prezentului Basarabiei 
(1914-1940), selecţie şi argument editorial Pavel 
Balmuș, Editura Institutul Cultural Român, 2008, 
p. 258-267. 


ETPA RIOMIÂINIĂ 
mai pe urmă), de către dl. I. Pelivan, atunci prigonit de către autorităţile 


ruseşti, pentru că, în zilele serbărilor aniversării, a îmbrăcat doliu, — nu 
ştiu. 


Dar cartea d-lui Iorga, a cărei copertă era încadrată în linii subțiri de 
doliu, ni s-a părut nouă, acelor câţiva care ne interesam de chestiunile 
naţionale, ca o lumină vie, mângâietoare, în noianul literaturii ipocrite 
despre Basarabia, care apăruse în acel an; ni s-a părut că noi nu suntem 
atât de izolaţi, atât de lăsaţi valurilor soartei, că de noi se interesează 
acei de peste Prut şi aceasta trezea în sufletul nostru speranțe nelămu- 
rite... 


Mişcarea naţională în Basarabia, înainte de revoluţia de la 1917, a 
fost foarte slabă. Împrejurările erau de așa natură, că nu era posibilă 
aproape de loc nici o manifestare națională și culturală. Acei câțiva 
naționaliști pe care puteai să-i numeri pe degete erau mai mult niște 
visători inofensivi decât luptători. Şi totuși această mișcare a pregătit 
terenul pentru revoluţia din 1917 şi pentru unire; era însuflețită din 
Vechiul regat și mai cu seamă de unii dintre acei câțiva basarabeni cari 
au trecut peste Prut. 


Dintre personalitățile din Vechiul regat dl. N. Iorga a fost poate uni- 
cul savant şi om politic care a avut cele mai strânse legături sufletești 
cu Basarabia, care se interesa viu de soarta acestei provincii și care a 
avut influență covârşitoare asupra acelui mic cerc de naționaliști, cari 

SA EA A . » . . . 
s-au grupat pe urmă în jurul „Cuvântului Moldovenesc” și a ieșit la 
suprafață în timpul revoluției. 


Cercul studenţilor români din Kiev din anii 1907-1917 avea un cult 
adevărat față de N. Iorga. Poate că aceasta se datorea, la început, în 
mare parte, celor câțiva studenţi români din Vechiul Regat, cari studi- 
au la Kiev, în frunte cu inimosul Şt. Berechet. Prin el au pătruns la Kiev 
operele d-lui N. Iorga şi în special admirabilele lui impresii de călătorie 
prin Basarabia din cartea „Neamul Românesc în Basarabia”. Aceasta 
carte era citită cu nesaţiu de toţi acei care ştiau să citească româneşte şi 
era adorată de către răposaţii Gh. [Sim. Gh.?] Murafa şi A. Mateevici. 


Felul cum este scrisă această carte, cum o mulțime de notițe istorice, 
aruncate parcă în treacăt, dar care, adunate la un loc, ar alcătui o istorie 
frumoasă a Basarabiei, — felul cum se leagă trecutul frumos al acestei 

țări cu prezentul ei trist, şi încântătoarea formă literară, cu câteva chi- 
puri caracteristice ale Basarabiei, explică admiraţia studenților basara- 
beni față de această frumoasă carte. 


Din când în când, dl. Berechet primea câte un număr din „Neamul Ro- 
mânesc” și uneori petele negre ale cenzurii de pe coloanele acestui ziar 
ne dădeau indicii că în acest ziar a fost ceva despre Basarabia. 


Generaţia naționaliștilor, înainte de noi, era și mai aproape de N. Iorga. 
Cercul studenţesc de la Dorpat, în frunte cu dl. Pelivan, avea același 
cult față de dl. Iorga și legase chiar relațiuni personale cu el. În vara 
anului 1907 sau 1908, un grup de tineri a ascultat cursurile de la Văle- 
nii de Munte. Între aceşti tineri, în cap cu dl. I. Pelivan, au fost dl. Vasile 
Oatul, profesorii E. Alistar și Baidan și dl. Loghinescu, institutor. 


Cu ocazia aniversării răpirii Basarabiei, când oficialitățile române tăceau, 
iar mulți din oamenii politici ai României vechi priveau chestiunea Ba- 
sarabiei ca o utopie, ca o chestiune periculoasă, dl. N. Iorga, în ciuda îm- 
prejurărilor, organizează o expoziţie basarabeană la București, cu scopul 
de a arăta că în Basarabia încă n-a murit spiritul românesc, obiceiurile 
şi datinile românești, că cultura românească încă n-a fost înăbușită de 
cea străină. La această expoziţie au fost trimise din Basarabia, de către 
dl. I. Pelivan, câteva lăzi cu diferite obiecte de artă naţională — covoare, 
ţesături, costume şi un număr de manuscrise vechi moldoveneşti, care, 
mai pe urmă, au fost publicate de către dl. N. Iorga’. 


Ca să atragă mai mulți tineri basarabeni la universitățile din țară, dl. 
N. Iorga, tot în anul acela, adună, prin subscripţie, mijloace, cu scopul, 
cum spune în „Neamul Românesc pentru popor”, „de a alcătui la Iași 
o casă, în care să stea și să afle hrană feciorii de români din Basarabia”. 
Casa a fost cumpărată în Iaşi, pe strada Sărăriei 119, unde au găsit adă- 
post mai mulți studenţi basarabeni, înainte de unire. Iar la 1918, după 
unire, această casă a fost donată Directorului de Instrucție Publică din 
Basarabia [însuşi Şt. Ciobanu? ] și servește și astăzi drept cămin pentru 
studenţii basarabeni’. 


Ideile d-lui N. Iorga despre Basarabia erau foarte precise şi clare. Om 
cu cele mai largi vederi, cu o cultură rară, în sensul cel mai adevărat al 
cuvântului, cu cunoştinţe care trec peste puterile omenești, cu o ca- 
pacitate de sinteză caracteristică numai oamenilor geniali, de o cinste 


fără asemănare, dl. N. Iorga a avut întotdeauna ferma convingere că 
Basarabia trebuie să fie a României, că legile istorice nu permit nici o 
nedreptate și că Nemesis, mai devreme sau mai târziu, se va răzbuna 
asupra acelor ce au încălcat dreptatea. Aceasta convingere se transfor- 
mă la dl. N. Iorga în credinţă nestrămutată, că Basarabia va fi a Româ- 
niei, că dreptatea istorica va fi restabilită. 


Şi nu scapă nici o ocazie să spuie tare aceste lucruri, să-şi manifeste 
sentimentele lui față de Basarabia, cu toate că împrejurările nu erau 
totdeauna prielnice. 


În articolele sale din „Sămănătorul', din „Neamul Românesc”, în 
conferințele sale“, el propovăduieşte aceste idei, periculoase pe atunci 
chiar pentru acei care trăiau în România. 


În articolul său „Basarabenii în războiul Rusiei”, dl. N. Iorga, în cele mai 
calde şi mai mișcătoare cuvinte, vorbeşte despre „Jertfele fără folos” ale 
basarabenilor, ale „fiilor acestei țări de robie”, „îngenuncheate”, „pentru 
cinstea acestui steag străin”, în războiul ruso-japonez. 


Şi dacă în acest război, după părerea d-lui N. Iorga, vor cădea mulți 
flăcăi români, el cu amărăciune găseşte mângâiere în faptul că atunci 
„când vom afla peste câteva săptămâni, că într-o încăierare uriașă au 
căzut mai mulți ruşi decât japonezi şi că biruința a rămas astfel a aces- 
tora din urmă, noi ne vom gândi cu oarecare mulțumire în cuget că 
dreptatea are și ea zilele ei'*. 


N-a fost eveniment național și cultural în Basarabia care să nu fi fost 
urmărit de către dl. N. Iorga, care să nu fi fost încurajat și susținut de el. 


El salută apariţia primului ziar românesc „Basarabia”, urmărește rând 
cu rând paginile lui, îi dă sfaturi, chiar polemizează în mod frățesc cu 
el; el dă aprecierile asupra ziarelor: „Moldovanul” și „Viaţa Basarabiei” 
asupra revistei „Luminatorul”, el îi încurajează pe acei de la „Cuvântul 
Moldovenesc”; el scoate în evidenţă însemnătatea deschiderii tipogra- 
fiei moldovenești la Chişinău; se opreşte asupra cărților despre Basara- 
bia, care apăruseră în vremurile acelea, asupra lucrărilor lui D. Moruzi, 
G. Weigand şi [a] fostului guvernator al Basarabiei, [a] principelui [S.] 
Urusov; ba chiar notează numărul studenţilor scutiţi de taxă de la Uni- 
versitatea din lași. 

Pe la 1903, dl. N. Iorga, nu fără oarecare risc, întreprinde o călătorie 
prin Basarabia, vizitând cele mai importante județe, începând de la 
nordul ei și până la Dunăre, culegând impresii, pe care le-a adunat, cum 
am notat mai sus, în admirabila sa carte „Neamul Românesc în Basara- 
bia”, cea mai frumoasă descriere de călătorii prin Basarabia. 


Dl. N. Iorga avea și legături personale cu mai mulți basarabeni, în spe- 
cial cu dl. I. Pelivan și dl. P. Halippa, care, cum vedem din unele extrase 
din scrisori publicate în cartea lui „Pagini despre Basarabia de astăzi”, îl 
puneau în curent cu cele ce se petreceau în Basarabia. 


Se apropia centenarul anexării Basarabiei. Rușii făceau pregătiri zgo- 
motoase pentru acest centenar. 


Ca răspuns la aceste serbări, ca protest, dl. N. Iorga, cum am vorbit mai 
sus, organizează ostentativ o expoziţie basarabeană la București, adună 
fonduri pentru căminul studenţilor basarabeni, tipăreşte cea mai fru- 
moasă, cea mai documentată istorie a Basarabiei, „Basarabia noastră”, 
pe care o trimite în Basarabia, ţine conferinţe, scrie articole despre Ba- 
sarabia. 


Încă la 29 noiembrie 1909 el ţine o conferință la Huși, dovedind în 
ea nedreptatea ce s-a făcut românilor prin răpirea Basarabiei, arătând 
caracterul ei românescs, iar ceva mai târziu, într-un articol în „Neamul 
Românesc”, spune că românii din toate colțurile, la serbarea rușilor, tre- 
buiau să răspundă „printr-o afirmaţie de conștiință și printr-o făgăduia- 
lă solemnă... Şi făgăduim că vom da tot ce e mai bun în noi, credinţă și 
muncă, noi înşine şi urmaşii noştri, pentru ca vechea nedreptate să se 
şteargă și viața națională liberă să domnească și peste acele plaiuri ale 
întunericului şi robiei, unde dreptul nostru veşnic ne cheamă”. 


În conferința sa de la Academie, la 12 mai 1912, „Însemnătatea 
ținuturilor de peste Prut pentru istoria românilor”, precum și în cu- 
vântarea comemorativă [de] la 16 mai’, ţinută în Bucureşti, dl. N. Iorga, 
cu aceeași persistență, cheamă la muncă pentru redeșteptarea, pentru 
dezrobirea Basarabiei. „Nu vom cruța nici o silință, spune el mulțimii 
bucureștene, ca să ajungem acolo. Şi atunci, când, de la un capăt al te- 
ritoriului național până la celălalt, va fi în milioane de oameni același 
simţ, aceeași conștiință, aceeași mândrie, ne vom întreba pe ce drum a 


pierit străinul care fusese cândva stăpân în moștenirea noastră'”. 

A fost ceva profetic, în toată lupta dusă de dl. N. Iorga pentru Basara- 
bia, în credinţa neștirbită că Basarabia va fi a României. În iubirea lui 
față de această țară oropsită. Şi când, la 1917, s-a început lupta basa- 
rabenilor, a acelei generaţii care a fost pregătită de [către] dl. N. Ior- 
ga, pentru dezrobirea Basarabiei, toți găseau îndemnuri, sfaturi la dl. 


N. Iorga, în cămăruţa lui de pe str. Lăpușneanu, la lași, unde era redacția 
„Neamului Românesc”, iar după Unire, până în zilele de astăzi, dl. 
N. lorga continuă să se intereseze tot atât de viu de mersul lucrurilor în 
Basarabia", ca şi în trecut. 


Dar dl. N. lorga, pe lângă influenţa lui personală, pe lângă munca ne- 
obosita pe cale culturală şi de publicistică, a scos la iveală și o serie de 
lucrări ştiinţifice de o importanţă covârșitoare, care se referă la trecutul 
Basarabiei. 


În afară de istoria Basarabiei, sub titlul de „Basarabia noastră”, care, 
cum am văzut mai sus, a apărut la 1912, dl. N. Iorga, încă la 1900 
[18992], publică monumentala lui lucrare „Studii istorice asupra Chi- 
liei şi Cetăţii Albe”, în care autorul, folosindu-se de cele mai variate 
izvoare românești și străine, dă o istorie politică şi economică asupra 
acestor orașe basarabene, în legăturile lor cu viața economică a țărilor 
româneşti şi cu viaţa altor oraşe românești şi străine. Este una dintre 
cele mai interesante și mai serioase lucrări în domeniul istoric, în Ro- 
mânia. Spiritul critic care este caracteristic d-lui N. Iorga, bogăția mate- 
rialului întrebuințat, precum şi forma expunerii, fac ca această lucrare 
şi astăzi, după douăzeci şi ceva de ani de la apariţie, să nu piardă nimic 
din valoarea ei. 


În „Analele Academiei Române”, dl. N. Iorga tipărește un număr mare 
de studii, de notițe şi de documente cu privire la Basarabia. 


Aşa, în vol. [tom.] XXXIII, în lucrarea „Alte lămuriri despre veacul al 
XVIII-lea, după izvoare apusene: Luarea Basarabiei și Moruzeștii”, dl. 
N. Iorga citează mai multe documente străine, care se referă la felul 
cum au decurs negocierile Păcii de la Bucureşti în 1812”. În conferința 
sa „Din ţinuturile pierdute. Boierii şi răzăşii în Bucovina şi Basarabia, 
în cele dintâi decenii după anexare” dl. N. Iorga reproduce și inter- 
pretează o serie de documente variate cu privire la viața românilor din 
Basarabia, iar în volumul următor al [Analelor] Academiei publică 

nouă documente vechi cu privire la o familie boierească basarabeană‘, 
documente care, cum am notat mai sus, au figurat la expoziția din anul 
1912, la Bucureşti. 


În sfârșit, dl. N. Iorga, vizitând Basarabia după Unire, a descoperit o 
mulțime de documente noi, care zăceau în arhivele Chișinăului şi pe 
care le-a publicat sub titlul „Lucruri noi găsite în Basarabia”'5, iar la 
1918, în valoroasa sa broşură „Continuitatea spiritului românesc în 
Basarabia”!S, dovedeşte caracterul românesc al acestei provincii, sub 
dominaţia rusească, legăturile culturale pe care le-a păstrat ea cu țara 
veche, contribuția Basarabiei la viața culturală a românismului în ge- 
nere. 


E foarte greu de înfățișat, într-un articol, ceea ce a făcut acest suflet 
mare, această inimă nobilă pentru Basarabia. Ca istoric, ca om de cul- 
tură şi de politică, el a ținut să înţeleagă rostul vremurilor, însemnăta- 
tea momentelor prin care trece neamul nostru. Şi a căutat să-și puie 
toate puterile sale uriașe în serviciul cauzei mari a neamului și în speci- 
al el a fost acela care nu ne-a uitat pe noi atunci când toţi ne considerau 
pierduţi, atunci când toţi puseseră piatra mormântală asupra Basarabi- 
ei, şi numai glasul lui, în Vechiul Regat, striga tare: că noi suntem vii, că 
noi nu suntem pierduţi. 


Şi nu va trece multă vreme și neamul românesc din Basarabia, trezit la 
viață nouă, îl va pune pe dl. N. Iorga în fruntea acelor cari au contribuit 
la unirea lui cu întreg neamul românesc, punând în umbră pe salvatorii 
lui falși și [pe] speculatorii unirii. 


Dar Basarabia încă are nevoie de puterile uriașe ale D-lui N. lorga. 


(Lui Nicolae Iorga. Omagiu. 1871-5/18 iunie 1921, Craiova, Editura 
„RAMURI“, s.a. [1921], p. 71-78) 


2. 


„De o sută de ani, poporul moldovenesc de acolo stă sub bici, şi lumina 
învățăturii celei adevărate în limba strămoşească, înțeleasă de oricine, 
n-o vede. De o sută de ani, biserica, unde bâiguie slovenește popa cel 
bătrân ori înstrăinat, e mută pentru sufletul basarabeanului... De o sută 

de ani, peste trupul prins în lanţuri de fier stă vulturul cel negru cu 
două capete lacome, și două pliscuri ascuţite rup din carnea noastră. 


Să se bucure! De mii de ani, pe lumea lui Dumnezeu se bucură 
duşmanii lui şi ai dreptăţii pentru fapta cea rea. Dar veac după veac, 
clipă după clipă, pietrele clădirilor durate cu blestem se desfac și cad 
în adâncuri şi pe mormintele făcătorilor de nedreptate cresc buruieni 
otrăvite şi se târăsc șerpii cei cu venin. Și cu acești despuietori ai noștri, 
cari se bucură astăzi pentru că suntem sfâșiați, nenorociţi şi slabi, aşa 
să fie, Doamne! 


Şi aşa va fi!” 
Așa scria Nicolae Iorga în anul 1912, când Rusia sărbătorea centenarul 
anexării Basarabiei. 


A fost o întrezărire profetică a vremurilor cari se apropiau, a fost un 
blestem biblic al unui suflet sfâşiat de durere, nu însă în deznădejdea 
morții, ci în speranţa unei răzbunări a dreptăţii imanente. Şi cuvintele 
de o zguduitoare revoltă ale acestui om s-au îndeplinit: n-au trecut nici 
cinci ani de la data când Rusia, în pace, sărbătorea un act de nedrepta- 
te, și blestemul unei conştiinţe care acumulează durerile de veacuri ale 
unui neam întreg își face efectul: „pietrele” clădirii uriaşe se dărâmă 
şi Basarabia, care fusese luată de către ruși la 1812, „ca o fărâmă din 
zdrenţele turcești”, se alipeşte la trupul cel mare al românismului! 


Anii de prefaceri, de închegare și de frământări politice de după Unire, 
au acoperit cu vălul uitării opera legendară de animator al sufletelor 
pentru chestiunea Basarabiei a lui Nicolae Iorga. Basarabia de astăzi 
cunoaşte pe mulți meseriași ai Unirii, pe mulţi cavaleri ai industriei po- 
litice, pe mulți profi[tă? ]tori ai situațiilor turburi, şi nu cunoaşte pe Ni- 
colae Iorga. Basarabenii au auzit, doar în formă vag că există un istoric 
Iorga, un savant care ţine conferinţe, scrie cărți, vorbeşte în parlament, 
şi care a jignit nu ştiu alle] cui sentimente față de chipul sfintei Olga 
din catedrala Chișinăului... 


Dar dacă cineva ar răsfoi opera titanică a acestui om fără exemplu 
[egal!?], numărul ameţitor de mare de articole de ziar şi de revistă, 
scrise de el, dacă ar cerceta cărțile lui, ar găsi în ele că sufletul lui Nico- 
lae Iorga întotdeauna a vibrat pentru provincia noastră, că, de la înce- 

putul carierei lui de publicist şi om de știință, el ține mereu încordată 
atenţia opiniei românești asupra cauzei basarabene. 


„Ideea unităţii naţionale m-a preocupat toată viaţa, pe un timp când ea 
era socotită, de oportuniştii cari triumfă astăzi, ca o nebunie”!S. 


Sensul acestor cuvinte se poate referi în special la Basarabia, la care 
nimeni din Vechiul Regat nu se gândea, înainte de Unire. Era o „nebu- 
nie” să creadă cineva că Basarabia poate fi ruptă din ghiarele „vulturu- 
lui negru”; era o „nebunie” să ai o credinţă arzătoare că dreptatea, în 
cele din urmă, va triumfa; era o „nebunie” să pledezi cu toată pasiunea 
şi cu tot talentul dat de Dumnezeu pentru o cauză care era socotită 
pierdută; era o „nebunie” să te revolţi, când pe malul Prutului se auzea 
fluierătura hoțească a santinelelor rusești și zângănitul armelor lacome 
de cotropire. 


Nicolae Iorga a avut viziunea supraomenească că poporul românesc 
din Basarabia nu va muri. El a înţeles zbuciumul unui neam, de asu- 
pra căruia plutea un blestem al destinului istoric; el a fost tălmăcitorul 
năzuinţelor lui de veacuri, atunci când Basarabia era mută. 


În conferințele pe care le ţine, în opera lui publicistică și ştiinţifică, el 
mereu aminteşte că există o Basarabie românească, care nu trebuieşte 
uitată. El se interesează de lucrurile și oamenii ei, împletind amintirile 
istorice cu realitatea Basarabiei de atunci. Acţiunea lui pentru Basa- 
rabia, pornită cu o voință încordată şi cu un entuziasm al oamenilor 
de [bună]credinţă, formează, în Vechiul Regat, o întreagă generaţie de 
tineri cu înțelegere a problemei Basarabiei. Și dacă, în ultimele două 
decenii, înainte de Unire, în presa din dreapta Prutului se discută și 
chestiunea provinciei noastre, dacă un rând de scriitori tineri abor- 
dează în operele lor situaţiile din Basarabia, aceasta se datorește [și?] 
lui Nicolae Iorga. Pentru el și pentru tineretul românesc din jurul lui 
Unirea Basarabiei n-a fost o surpriză; a fost un act aşteptat, dorit. Iar 
în preajma Unirii și imediat după ea tineretul român, încălzit de religia 
lui Nicolae Iorga, toți acești învăţători, profesori, ofițeri cutreieră satele 
basarabene, semănând credinţa marelui lor îndrumător. 


La 5/18 iunie profesorul Nicolae Iorga împlinește șaizeci de ani. Po- 
porul românesc astăzi întregit îl va sărbători. Poate românii basarabeni 
vor sta în coada [la capătul? ] mesei acestei mari sărbători. Poate nu cu- 

nosc încă rolul pe care l-a jucat Nicolae Iorga în pregătirea marelui act 
al Unirii, nu vor şti să aprecieze îndeajuns sentimentele lui față de ei. 
Aceasta însă nu este un semn de nerecunoștinţă. Nu numai basarabenii 
sunt aici de vină. 


În zilele de sărbătoare, să fie măcar aceste câteva rânduri o amintire că 
Basarabia trebuie să-l cunoască pe profesorul Nicolae Iorga. 


(„Arhivele Basarabiei”. Omagiu profesorului N. Iorga [la 60 de ani], an. 
III, nr. 1, ianuarie-martie 1931, Chişinău, p. 5-6.) 

